
“ΠΟΤΕ ΔΕ ΘΑ ΜΕ ΠΙΑΣΕΤΕ7 ΚΑΙ ΑΛΛΑ ΔΙΗΓΉΜΑΤΑ 
ΤΟΥ ΠΑΝΑΓΙΩΤΗ ΞΗΡΟΥΧΑΚΗ 


ΠΡΟΛΟΓΟΣ 


Το πρώτο µου διήγημα το έγραψα το μακρινό 1999...Η 
ιστορία προοριζόταν να είναι αυτοτελής και ονομάστηκε 
«Έκτορας το 2065».Είτε αρέσει η ιστορία αυτή σε κάποιον, 
είτε όχι, δεν µπορεί παρά να παραδεχτεί ότι ήταν κάπως 
πρωτότυπη. Περιγράφει μία ολοκληρωτική -μελλοντική 
Ε.Ε, µια εποχή που τα ευρολιγούρια ήταν πολλά (µη 
ξεχνάμε ότι γράφτηκε το 1999) και τις περιπέτειές ενός 
φαντάρου του ευρωπαϊκού στρατού. Είναι µια ιστορία 
«στρατιωτικής επιστημονικής «φαντασίας. Ἐπίσης 
µπορεί να περιγραφτεί και σαν δυστοπική ελευθεριακη 
επιστημονική φαντασία. Εσείς θα κρίνετε. 

Τη δεύτερη ιστορία «Εγώ εναντίον του κόσμου» την έγραψα το 
2001.Εΐναι ακόµα και σήμερα η πιο απαισιόδοξή µου. Περιγράφει 
την κάθοδο κάποιου στην κόλαση. Κάπου στο διαδίκτυο διάβασα 
µια περιγραφή της ιστορίας σαν "'ννεῖτ] Ποιον". Τότε δεν ήξερα τι 
εἶναι αυτό το εἶδος, εγώ ήθελα να γράψω κάτι απλά καλό, αλλά 
τώρα συμφωνώ ότι εντάσσεται άνετα σε αυτή την κατηγορία. 
Σαν νοϊτά Ποίίοπ θα περιέγραφα και το «Μανιακό Δονκιχώτη» 
μια επίσης κάθοδος στην κόλαση ενός παλαβωμένου λογιστή. Τα 
μάζεψα αυτά τα διηγήματα τον αύγουστο του 2008 και τα έκδωσα 
σαν αυτοχρηματοδοτούμενη συλλογή διηγημάτων µε τίτλο 
«Έκτορας 2065».Από τότε αυτή η συλλογή έχει επανεκδοθεί δυο 
φορές. 


Με το διήγημα «Έκτορα 2065» όμως αν και αρχικά 
προοριζόταν σαν αυτοτελή ιστορία δεν εἶχα τελειώσει. Έτσι αφού 
αισθανόµουν ότι κάτι έλειπε αποφάσισα να συνεχίσω. Το 2011 
έκδωσα το «Ευρώπη 2085». Στο «Ευρώπη 2085» αναφέρομαι 
εκτενώς σε µία µορφή άσκησης πολιτικής και κοινωνικής 
εξουσίας, την Ψυχοϊστορία. Ἡ έννοια αυτή βέβαια δεν είναι δική 
μου επινόηση. Ψυχοϊστορία εἶναι η φανταστική επιστήµη που 
επινόησε τη δεκαετία του 40 ο συγγραφέας Ισαάκ Ασίμοφ. 
Σύμφωνα µε τη Ψυχοϊστορία η µελέτη της συμπεριφοράς 
μεγάλων ομάδων ανθρώπων μπορεί να προβλέψει τη γενικότερη 
ροή των μελλοντικών γεγονότων. Ο Ασίμοφ φαντάζεται λοιπόν 


την άσκηση πολιτικής µε τη χρήση της Ψυχοϊστορίας στο μακρινό 
μέλλον. Εγώ εντάσσω τη χρήση της ψυχοιστορίας στο κοντινό 
μέλλον...και παρόν. 


Το 2012 ολοκληρώνεται η τριλογία, µε τη νουβέλα «Λυκόφως του 
Τρόμου» και τον υπόγειο πόλεμο. Για τις ανάγκες αυτής της 
έκδοσης η τριλογία θα ονομαστεί «Εκτοριάδα» 

Το 2014 γράφω το «Θα έρθουμε για εσάς». Θεωρώ αυτή την 
ιστορία την καλύτερη µου και εἶναι αυτή που ονοµάτισε αυτή την 
έκδοση. Αν τη διαβάσετε πιθανόν να αναρωτηθείτε για το 
σατανικό ρόλο των καθρεπτών. 

Τέλος το 2019 έκδωσα σαν αυτοχρηματοδοτούμενη έκδοση 
(όπως όλα τα έργα µου µέχρι τότε) το «Ποτέ δε θα µε πιάσετε». 
Μία καφκική ιστορία για την πάλη του ατόμου ενάντια στον 
ολοκληρωτικό νεοφιλελευθερισµύ. Επίσης πρόκειται για ένα 
διήγημα που αφήνει ένα ερώτημα να πλανάτε: Είχε τελικά δίκιο ο 
Τζακ Λόντον; 

- Ευχαριστώ τέλος τους φίλους και τις φίλες µου αλλά και τα 
μέλη του ΖΕΒΟ ΑΕΤΙΣΤΙΟ ΜΟΝΕΜΕΝΤ. 


Περιεχόμενα 


Εγω εναντίον του κόσμου σελ 04 


Εκτοριάδα σελ 36 

Ο Μανιακό δον Κιχώτης σελΊ9ι 
Θα έρθουµε για εσάς σελ 204 
Ποτέ δε θα µε πιάσετε σελ 231 


Επίμετρο:]ούλιος Βερν και υιος. Η δυστοπία και ουτοπία 
στο έργο τους (άρθρο του Ξηρουχάκη που δημοσιεύτηκε 
στον τύπο το 2014) σελ 255 


ΕΓΩΕΝΑΝΤΙΟΝ ΤΟΥ ΚΟΣΜΟΥ 


Η σηµερινή είναι, ίσως, η πιο παράξενη μέρα της ζωής 
μου. Γνωρίζω ότι αυτές είναι οι τελευταίες µου ώρες. Και 
αυτά που θα διαβάσετε παρακάτω είναι, χωρίς αμφιβολία, 
τα τελευταία µου λόγια. Ἑέρω ότι οι περισσότεροι δε θα µε 
πιστέψετε. Και εγώ το ίδιο έκανα, άλλωστε, όταν βρέθηκα 
στη θέση σας. 

Και τώρα κάνω καθυστερημένα έναν τελευταίο 
συλλογισμό: Ας µην ήμουν τόσο ορθολογιστής... Έπρεπε να 
τον είχα πιστέψει. Τώρα πια το χάος µέσα µου ανατέλλει. 
Τώρα πια το τέλος είναι κοντά και εγώ θα πάρω δυστυχώς 
αυτό που µου αξίζει. 

Το όνομα µου είναι Γιάννης Βάρδος. Η ιστορία που θα 
σας διηγηθώ αφορά κάποιον φίλο που πριν από δύο χρόνια 
άφησε την τελευταία του πνοή σε αυτή την πόλη. Για την 
ακρίβεια, αυτοκτόνησε. Αυτό τον φίλο, όσο και αν είναι 
σκληρό να το παραδεχτώ, εγώ τον πούλησα. Όμως θα 
πληρώσω την προδοσία αυτή µε την ίδια τη ζωή µου Όχι δε 
θα αυτοκτονήσω από τύψεις, αλλά για λόγους που θα 
γίνουν κατανοητοί στη συνέχεια. 

Για να κατανοήσετε τη δική µου τωρινή κατάσταση θα 
πρέπει πρώτα να σας περιγράψω την ιστορία του μακαρίτη 
φίλου που σας προανέφερα. Η ιστορία του λοιπόν, 
τουλάχιστον πριν απ’τα συγκλονιστικά γεγονότα που θα 


αναλυθούν στη συνέχεια, είναι η ιστορία ενός απλού 
ανθρώπου που ήρθε να σπουδάσει σε αυτό το καταραμένο 
μέρος. Δεν ήταν ούτε κάποιος ξεχωριστός άνθρωπος ούτε, 
βέβαια, κάποιος βλάκας. Με άλλα λόγια, ήταν κάποιος σαν 
εμάς, τις εκατομμύρια µετριότητες που περιτριγυρίζουµε 
καθημερινά στις σύγχρονες πόλεις. 

Η ζωή του ήταν γεμάτη από απογοητεύσεις. Δηλαδή, 
μιλάω για γκόμενες που τον παράτησαν, για κοινωνικό 
ρατσισμό λόγω της ακραίας του εμφάνισης για 
μακροχρόνιό εθισμό στα ναρκωτικά, κτλ. Επαναλαμβάνω 
ότι δεν πιστεύω πως όσοι διαβάσετε αυτήν ιστορία θα την 
πάρετε και στα σοβαρά. Αλλά, προς Θεού, µη πιστέψετε 
ούτε αυτά που γράφτηκαν στον τύπο για εκείνον, µετά την 
αυτοκτονία. 

Ότι, δηλαδή, αυτός ο άνθρωπος ήταν ένα ερείπιο που 
αυτοκτόνησε επειδή δεν άντεξε τον χωρισμό µε την κοπέλα 
του ή επειδή ήταν άρρωστο και αντικοινωνικό στοιχείο... 
Τώρα που µε επισκέπτονται τα (ἴδια πρόσωπα που 
επισκέφτηκαν και αυτόν καταλαβαίνω, έστω και 
καθυστερημένα, πόσο αδικήθηκε απ'την κοινωνία που τις 
μέρες εκείνες τον χαρακτήρισε παρανοϊκό και αλήτη. 

Αυτός ο άνθρωπος δεν µπορεί να κριθεί µε µέτρα του 
παρόντος. Μοιάζει µε θραύσμα από συγκρούσεις του 
παρελθόντος ή και του μέλλοντος. Οι σκοτεινές δυνάμεις 
που τον κατέστρεψαν είναι σε τελική ανάλυση γεννήματα 
νοσηρής αλλά, συνάμα, αγνής και τίµιας φαντασίας. Τέτοιες 
δυνάμεις ερμηνεύουν, σε πολύ πιο ικανοποιητικό ποσοστό, 
καταστάσεις που απ'την κοινωνία χαρακτηρίζονται 
αφοριστικά σαν παρανοϊκές. «Αν δεν μπορείς να εξηγήσεις 
κάτι, τότε κατάστρεψε το» .Αυτή είναι η αρχή της σύγχρονης 
κοινωνίας που στηρίζεται στις άθλιες φροῦδικές αναλύσεις 
για να πετάει ανθρώπους στα σκουπίδια. Φανταστείτε 
αυτόν τον άνθρωπο σαν κάποιο που έχει χαθεί µέσα σε έναν 
δαιδαλώδη υπόνομο και προσπαθεί απεγνωσμένα να βρει 
την διέξοδο. Να περιπλανιέται χρόνια µέσα στις λάσπες και 


τις βρωμιές. Και όταν τελικά βλέπει λίγο φως και το 
ακολουθεί, να φτάνει σε µία έξοδο... που είναι φραγµένη µε 
κάγκελα. Μπορείτε να το φανταστείτε; Το φως να λούζει το 
πρόσωπο σου και εσύ να είσαι καταδικασμένος να ζεις µέσα 
στα σκοτάδια; 

Βέβαια, ίσως είμαι πράγματι τρελός. Ίσως, είμαι ένας 
άνθρωπος, που όπως υποστήριξε ο ψυχίατρος µου, αυτό 
υποβλήθηκα τόσο πολύ όταν διάβασα τη διαθήκη του φίλου 
μου που άρχισα να ζω σε φανταστικούς κόσμους. Εγώ, 
πάντως, έχω χρέος να παραθέσω αυτούσιο το κείµενο του 
φίλου μου, του οποίου το όνοµα ήταν Δημήτρης 
Πανσέληνος. Στα κατάλληλα σημεία θα παρεμβάλλω 
κάποια γεγονότα που υποδηλώνουν ξεκάθαρα τη δική µου 
προδοσία. Μια προδοσία που τώρα πληρώνω µε τη ζωή µου. 
Αφήνω αυτή τη μαρτυρία όπως άφηναν οι ναυαγοί σε άλλες 
εποχές σημειώματα µέσα σε μπουκάλια. Και αν αυτοί 
επιδίωκαν µε αυτές τις απελπισµένες ενέργειες να σώσουν 
τη ζωή τους, εγώ, αντίθετα, το µόνο που θέλω είναι να σώσω 
αυτή την πόλη απ΄τους οπαδούς του σοφού Τίλα. 

Εγώ είμαι ήδη χαμένος. Όποιος πιστέψει λοιπόν πίστεψε! 
Για τους πιο σκεπτικιστές, πάντως, θα αναφέρω τον μεγάλο 
σκοτεινό ποιητή Κώστα Καρυωτάκη, ο οποίος αυτοκτόνησε 
αφού ήρθε σε αυτή την καταραμένη πόλη, την Πρέβεζα, 
όπου και εγώ θα αφήσω την τελευταία µου πνοή. Και αν, 
βέβαια, το γεγονός τῆς αυτοκτονίας του δεν αποδεικνύει ότι 
έπεσε θύμα των ἰδιων σκοτεινών δυνάμεων που πήραν 
μακριά τον Δημήτρη Πανσέληνο, το παρακάτω απόσπασμα 
από το ποίημα «Το Εγκώμιο της Θαλλάσης» θα πείσει και 
τον πιο κακόπιστο: 


«Μια κόκκινη γραμμή στον ορίζοντα/ μόλις έβρισκε 
απάντηση 

στις ράχες των μεγάλων, αργών κυμάτων./ Εσάλευαν 
σαν από κάποια μυστική, 


εσωτερική αιτία/ και ἁπλωναν, πλησιάζοντας, για να 
σπάσουν απαλά, βουβά./ 

Όλα τα ἀλλα-ο ουρανός, τα βουνά αντίκρυ, το ανοιχτό 
πέλαγος-ένα τεράστιο μαύρο παραπέτασμα». 


Πιστεύω ξεκάθαρα ότι ο ποιητής µέσα απ’την παραπάνω 
εικόνα θέλησε να περάσει µε υπόγειο τρόπο ένα μήνυμα 
στον κόσμο, καθώς ήταν και αυτός θύμα του σοφού Τίλα, ή 
όπως στο διάβολο επιλέγει να λέγεται εκείνος ανάλογα µε 
τις περιστάσεις και τον χαρακτήρα απ’τον ο οποίο αυτή η 
δαιμονισμένη ύπαρξη γεννιέται. Δεν είναι τυχαίο ότι ο 
Καρυωτάκης αυτοκτόνησε λίγο καιρό µετά απ’τη συγγραφή 
του συγκεκριμένου ποιήματος. Παρέθεσα όμως το 
παραπάνω απόσπασμα, γιατί ο Καρυωτάκης δεν είναι ο 
μόνος που έχει δει αυτό το μαύρο παραπέτασμα. Και ο 
Πανσέληνος λίγο πριν αυτοκτονήσει, είδε την ίδια μακάβρια 
εικόνα, όπως θα διαπιστώσετε διαβάζοντας τα παρακάτω 
γεγονότα, όπως ο ἰδιος τα εξιστορεί. Είδε το μαύρο 
παραπέτασμα. Είναι λίγες οι ώρες που µου μείνανε μέχρι να 
το δω και εγώ. Αλλά αρκετά µε τους προλόγους. Ακολουθεί 
το κείµενο-διαθήκη του Δημήτρη Πανσέληνου. Όσο για 
μένα, αυτές, ίσως, είναι οι τελευταίες µου λέξεις πριν το 
τέλος. Αλλά μέχρι να έρθει αυτό, το σίγουρο είναι ότι ένα 
δύσκολο µατς άρχισε: Εγώ εναντίον του κόσμου... 


Πρώτο µέρος: Η αρχή του τέλους 


Περπατούσα στους έρηµους δρόμους για άλλη µια φορά. 
Η ώρα είναι τρεις το βράδυ και όλα τα μπαρ είναι κλειστά ή 
απελπιστικά άδεια. Η μόνη εξαίρεση είναι ένα σκυλάδικο 
που έχει αρκετό κόσμο αλλά εκεί οι πορτιέρηδες δε µε 
αφήνουν να μπω λόγω της εμφάνισης µου: Μακρύ μαλλί, 
πέτσινα, σκουλαρίκια. Όλα αυτά αποτελούν τροχοπέδη για 
κάποιον που θα ήθελε να συχνάζει εκεί που συχνάζει η 
καλή κοινωνία της Πρεβέζης. 

Έτσι, λοιπόν, και αφού δεν είχα τίποτα καλύτερο να 
κάνω, σκέφτηκα να περάσω απ’τον φίλο µου τον Γιάννη. Αν 
και ήταν αργά, δε θα κοιμάται, σκέφτηκα, αλλά, μάλλον, θα 
είναι λιώμα απ’τα ξύδια. Του είναι συνήθεια, άλλωστε, αυτό, 
να μένει, δηλαδή, μόνος στο σπίτι του τα βράδια και να 
πίνει. 

Οι δρόμοι καθώς περπατάω είναι γεμάτη μονοτονία. Μια 
μονοτονία που σπάνε κάποιες γάτες και σκύλοι που 
τριγυρίζουν στους έρηµους δρόμους. Όποιος έχει ζήσει σε 
µικρή επαρχιακή πόλη, µπορεί να καταλάβει µε τι 
συναισθήματα ασφυκτικά σε γεμίζει αυτή η ερήμωση. 


«Έλα ρε, τι γίνεται; []ως πάνε τα κέφια;» ήταν τα λόγια 
που µε προὐπάντησαν. 

«Δεν έφερα καμία μπύρα», του απολογήθηκα. «Δεν 
τρέχει τίποτα. Έχω ένα μπουκάλι ουίσκι που µας περιμένει. 
Έλα να γίνουμε λιώμα». 

Πέρασα μέσα στο σπίτι του, το οποίο δεν είχε, 
ομολογουμένως, και πολλές ανέσεις. Ἠταν,στην ουσία, µια 
μονώροφη φοιτητική γκαρσονιέρα µε την κουζίνα και το 
κύριο 

δωμάτιο ενωμένα. Κάθισα αναπαυτικά στο κρεβάτι ενώ ο 
Γιάννης γέμιζε τα ποτήρια µε το ουίσκι το οποίο οι ινδιάνοι 
ονόμαζαν «το νερό της φωτιάς». Ο Γιάννης το ονόμαζε «Το 
Φάρμακο µας» και η αλήθεια είναι ότι του δίναμε και 
καταλάβαινε. 

«Γιάννη, θα έχουμε εξελίξεις». 


«Τι έγινε, πάλι, σε ενόχλησε;». 

«Ναι, ο µπάσταρδος. Αν µε ξανακοιτάξει έτσι άγρια, θα 
τον κλάψει η μανούλα του». 

«Κοίτα, η αλήθεια είναι ότι ψάχνεται µε πολύ κόσμο, 
γενικότερα. Δεν είναι 

καλά µε τα μυαλά του. Σκέψου μόνο πριν δράσεις ότι 
όποιος ανακατεύεται µε τα πίτουρα τον τρώνε οι κότες». 

«Εγώ σου λέω ότι θα τον πάρει ο διάβολος, ότι και να µου 
λες». 


Η βραδιά, µετά απ’ αυτή τη συζήτηση, συνεχίστηκε χωρίς 
άλλες σκοτούρες. Σε λίγο, το ουίσκι µας τελείωσε. Όταν πια 
το αλκοόλ µε είχε απελευθερώσει απ’τη ντροπή που αρμόζει 
σε παρόμοιες περιπτώσεις, απάγγειλα στο Γιάννη ένα 
ποίηµα που είχα γράψει τον τελευταίο καιρό: 


«Ὑπήρξες αλήθεια σκοτεινέ µου άγγελε 

ή υπήρξες µόνο στα όνειρα µου, 

αποτέλεσµα του τρελού μυαλού µου που 

δεν µπορεί να παραδεχτεί την αλήθεια; 

Υπήρξες αλήθεια σκοτεινέ µου άγγελε; 

Θυμάσαι τίποτα απ΄τα ονειρικά µας ταξίδια 

ή και αυτά είναι αποτέλεσµα του τρελού μυαλού; 

Η πραγματικότητα όµως είναι πιο δυνατή απ΄το όνειρο. 
Καταραμένη να είναι η πραγματικότητα, αφού και μένα µε 
καταράστηκε» 

Κοιμήθηκα εκεί γιατί ήπια αρκετά, ώστε να περπατάω 
νυχτιάτικα στους δρόμους. Το πρωί ξύπνησα µε βαρύ το 
κεφάλι και άσχημη διάθεση. Είχα δει έναν απαίσιο εφιάλτη. 
Το µόνο που θυμάμαι απ’το όνειρο αυτό, ήταν η εικόνα της 
θάλασσας. Μιας θάλασσας που ήταν το μοναδικό γλυκό 
αντίβαρο στην 

τρομερή δυστυχία που προέρχονταν από κάποιο λάθος- ή 
μάλλον αμάρτημα-στο οποίο είχα υποπέσει. Αλλά δε 
θυμόμουν τίποτα άλλο απ’ αυτόν τον εφιάλτη. 


Ούτε το πού διαδραματίζονταν, ούτε τους 
πρωταγωνιστές του, αλλά ούτε και το λόγο της αβάσταχτης 
δυστυχίας µου μπορούσα να θυμηθώ. Το μόνο που έμεινε, 
όταν πια ξύπνησα ήταν το κενό συναίσθημα της αμαρτίας 
για κάτι άγνωστο που 

είχα διαπράξει και το γλυκό συναίσθημα που αποκόµιζα 
απ’την εικόνα της θάλασσας. Αλλά αυτά ήταν τα μόνα που 
μπορούσα να θυμηθώ. Βέβαια, από παιδί είχα μία λατρεία 
για τη θάλασσα που έγινε σχεδόν μανία, όταν τα 
προβλήματα που είχα πριν κάποια χρόνια µου είχαν 
προκαλέσει βαθιά κατάθλιψη. Όμως αυτό δεν εξηγούσε 
τίποτα άλλο σχετικά µε το όνειρο ή την αδυναμία µου να το 
θυμηθώ. 

Έφυγα χωρίς να ξυπνήσω τον Γιάννη. Στο δρόμο για το 
σπίτι µου, πέρασα απ΄τα στενά σοκάκια στα οποία 
στεγάζεται η παλιά πόλη της Πρέβεζας. Οι γριές που ζουν 
εκεί, ντυμένες µέσα στα μαύρα, µε κοίταξαν µε την 
κλασσική απέχθεια που είναι ζωγραφισμένη μόνιμα στα 
πρόσωπα τους, όταν συναντούν τύπους σαν και εμένα, οι 
οποίοι, σύμφωνα µε τη δικιά τους κρίση, δε συχνάζουν στην 
εκκλησία. Τύπους, δηλαδή, µε εξτρεµιστική εμφάνιση για τα 
δεδομένα αυτής της πόλης. Εγώ, βέβαια, ανταπέδωσα στα 
ίσα αυτά τα κοιτάγµατα. Συνέχισα το δρόμο µου και 
σύντομα, έφτασα έξω απ’την πολυκατοικία στην οποία 
ζούσα. 

Καθώς πλησίασα προς την πόρτα της πολυκατοικίας, 
είδα έναν τύπο να στέκεται μπροστά απ'την εξώπορτα. Με 
κοίταζε µε πολύ έντονο τρόπο στα μάτια, κάτι που ήταν, όχι 
µόνο αγένεια αλλά και προκλητικό. Καθώς τον πλησίασα, 
αυτός απομακρύνθηκε. Ηταν κοντά στα σαράντα, 
χοντρούλης, µε καράφλα. Το όλο συμβάν µου φάνηκε 
περίεργο και το σκεφτόμουν καθώς ανέβαινα τις σκάλες. 

Όταν έφτασα στον 20 όροφο, όπου βρίσκεται και το 
διαμέρισμα µου, το όλο συμβάν είχε, σχεδόν, ξεχαστεί. Το 


µόνο που µε απασχολούσε ήταν το πού τον είχα ξαναδεί 
αυτό τον τύπο. Γιατί κάπου τον είχα ξαναδεί.... 


Το μεσημέρι έπεσα, ξανά, για ύπνο. Κοιμήθηκα ανήσυχα. 
Ἐύπνησα κοντά στις πέντε το απόγευμα, µε άσχημη 
διάθεση. Ὁ εφιάλτης, ἰδιος και απαράλλαχτος, µε είχε 
ξαναεπισκεφτεί. Για άλλη µια φορά, το µόνο που θυμόμουν 
απ’το όνειρο ήταν η εικόνα της θάλασσας. Μιας, σχεδόν, 
ονειρικής θάλασσας που ήταν το μοναδικό, γλυκό αντίβαρο 
στο βάρος της άγνωστης αμαρτίας που είχα διαπράξει. 
Αλλά, για άλλη µια φορά, δε θυμόμουν τίποτα άλλο απ΄τα 
γεγονότα που διαδραματίστηκαν στη διάρκεια αυτού του 
εφιάλτη. Το σίγουρο, πάντως,είναι ότι είχα ξυπνήσει 
καταϊδρωμένος και αναστατωμένος. Έφτιαξα έναν καφέ για 
να συνέλθω. Το μυαλό μου βασανιζόταν από περίεργες 
σκέψεις. Είχα ξεχάσει τον τελευταίο καιρό πως είναι να είναι 
κάποιος ήρεμος. 

Ο ψυχολόγος που επισκεφτόµουν, πριν από χρόνια, 
όταν, ακόµα, ήμουν μαθητής και ζούσα στην Αθήνα, µου 
είχε τονίσει ότι η κατάσταση μου χρειάζεται, γενικότερα, 
ηρεμία. 

Αν συνεχίσω έτσι, σκέφτηκα, θα µε ξαναπιάσει νευρική 
κρίση, όπως τότε στην Αθήνα... 

Το βράδυ το πέρασα μόνος, σένα απ’τα ροκ μπαρ της 
Πρέβεζας. Η ώρα περνούσε αργά, ενώ µε είχε κυριεύσει η 
μιζέρια και η στεναχώρια, λόγω του τρόπου που χαράμιζα 
τη βραδιά και των ανεκπλήρωτων επιθυμιών που είχα για 
αυτήν. Ξαφνικά, είδα ότι ο μπάρμαν µε κοιτούσε ύποπτα. 
Στην αρχή, δεν έδωσα σημασία αλλά αυτό συνεχίστηκε για 
ώρα. Μετά από Λίγο, άρχισα να αγριεύω. 

«Τι κοιτάς ρε» 

«Έτσι γουστάρω», ήταν η αυθάδης απάντηση του. 

«Αν σου σπάσω τα μούτρα, ρε βλάκα, θα γουστάρεις;» 

«Για τόλμα». Ἠταν να µη το πει αυτό. Πήδηξα µέσα στο 
μπαρ και τον έσπασα στο ξύλο. Ο κόσμος κοίταζε 


σοκαρισµένος. Μάλιστα, αν και ήταν πεσμένος και µε 
παρακαλούσε να σταματήσω να τον βαράω και να δείξω 
οίκτο, 

εγώ άρπαξα ένα μπουκάλι και του το έφερα στο κεφάλι. 
Αιμόφυρτος, φώναζε «Δείξε οίκτο!» Οι μπράβοι του 
μαγαζιού µε άρπαξαν και µε πέταξαν έξω αφού πρώτα µε 
έσπασαν στο ξύλο. Μάλιστα, ένας από αυτούς χτυπούσε το 
κεφάλι µου 

μανιασμένα στην άσφαλτο. Σταμάτησαν μόνο όταν ο 
ιδιοκτήτης του μαγαζιού τους φώναξε 

«Αρκετά! Μην το σκοτώσετε κιόλας και βρω κανένα 
μπελά». Είχα φάει, ήδη, πολύ ξύλο. Όμως, όταν γυρνούσα 
σπίτι, είχα ένα περίεργο αίσθηµα ικανοποίησης. 

«Τουλάχιστον», σκέφτηκα, «κάτι έκανα σήµερα». Δεν το 
έβαλα στα πόδια όταν κάποιος µε στραβοκοίταξε. Και από 
εδώ και πέρα, θα είναι έτσι! 

Το επόμενο πρωί, ξύπνησα µε, σχετικά, ευχάριστη 
διάθεση, καθώς ο εφιάλτης δε µε είχε ενοχλήσει. 
Κοιτάχτηκα στον καθρέφτη. Η μούρη µου ήταν, σχεδόν, 
πρησμένη απ΄το ξύλο. Κάποιος µου χτύπησε την πόρτα. 
Άνοιξα και είδα έναν παπά. Επειδή φαντάστηκα οτι θα 
ήθελε καμιά ελεημοσύνη, του είπα,κοφτά, να µε αφήσει 
στην ησυχία µου γιατί είμαι άθεος. Καθώς του έκλεινα την 
πόρτα στα μούτρα, µου είπε κάτι µε τρομερά μνησίκακο 
τρόπο. Τον ρώτησα, λοιπόν, τι είπε. Αυτός µε κοίταξε µε ένα 
βλοσυρό τρόπο στα μάτια και µου είπε: 

«Σε ξέρουμε». 

«Άντε χάσου, ρὲ τραγόπαπα και µη µε ξαναενοχλήσεις. 
Με ακούς». 

Όμως, όσο και αν φαίνεται ανεξήγητο, αυτό το «Σε 
ξέρουμε» µε απασχόλησε πολλές φορές εκείνη την ημέρα. 
Ἠταν, τελείως, ανεξήγητο το γιατί σπαταλούσα το χρόνο 
μου σκεπτόμενος αυτή την φράση. Πάντως, ήταν κάτι πέρα 
απ’τις δυνάμεις 

μου για να το σταματήσω. 


Η μέρα περνούσε χωρίς να κάνω τίποτα το ουσιώδες. 
Έξω, έβρεχε ασταμάτητα και η θερµοκρασία είχε πέσει κάτω 
απ’το μηδέν. Έτσι, αναγκάστηκα να κλειστώ σπίτι, χωρίς να 
έχω και πολλά πράγµατα να κάνω. Αυτή η έλλειψη πράξης, 
γέμιζε το μυαλό µου µε σκέψεις. Και οι σκέψεις κατέληγαν 
να δημιουργούν τέρατα µέσα στο μυαλό µου. Ξαφνικά, 
ένιωσα µια περίεργη ζαλάδα. Είχα, σχεδόν, λιποθυμήσει και 
χάσει κάθε επαφή με την πραγματικότητα. Τα πάντα γύρω 
μου είχαν σκοτεινιάσει. Και, ξαφνικά, µέσα στο σκοτάδι που 
επικρατούσε στο μυαλό μου, εμφανίστηκε μια 
αλλοπρόσαλλη φιγούρα που περπατούσε προς το µέρος µου. 
Όταν πλησίασε αρκετά, μπόρεσα να διακρίνω τι ήταν. 

Αμέσως, µε κατέλαβε τρόμος. Ἠταν χοντρός και 
ντυμένος µε µια μαύρη χλαμύδα. Στη θέση που θα έπρεπε 
να βρίσκεται το κεφάλι ενός ανθρώπου, βρίσκονταν το 
κεφάλι ενός γουρουνιού. Το γουρουνίσιο κεφάλι αυτού του 
απαίσιου όντος έψελνε έναν ύμνο που, αν και θύμιζε 
χοιστιανική λιτανεία, στην ουσία, δεν μπορούσα να 
καταλάβω τίποτα από όσα έλεγε. Τότε πρέπει να 
λιποθύμησα τελείως, αφού δε θυμάμαι τίποτα άλλο. 

Συνήλθα µετά από κάποια λεπτά. Άρχισα να αισθάνομαι 
παρανοϊκός. Τίποτα δεν μπορούσε να νικήσει τους 
τυράννους µέσα στο μυαλό µου. Τίποτα δεν μπορούσε να µε 
ηρεμήσει. Μόνο ο βραδινός ύπνος διέκοψε τις αδιέξοδες 
σκέψεις µου. Το επόμενο, όµως, πρωί ξύπνησα µε τρομώδες 
παραλήρημα. Για άλλη µια φορά, ο απεχθής εφιάλτης είχε 
κάνει, ξανά, την εμφάνιση του. 

Πέρα, όµως, απ’ την εικόνα της θάλασσας, δεν 
μπορούσα να θυμηθώ τίποτα άλλο. 

Πάντως, εκείνο το πρωί και, καθώς, περπατούσα προς το 
πανεπιστήμιο, η διάθεση µου, έδειχνε να φτιάχνει προς το 
καλύτερο. Σ΄αυτό βοηθούσε και ο ήλιος που είχε κάνει, 
δειλά, την εμφάνιση του και έδειχνε να παίρνει τη θέση της 
βαρυχειμωνιάς των προηγούμενων ημερών. Όλα, έστω και 
για λίγο, φαινόταν πιο ωραία εκείνο το πρωινό. Που να 


ήξερα ότι εκείνη ήταν, ίσως, η τελευταία φορά που θα 
χαμογελούσα. 

Συνάντησα και κάποιους γνωστούς στο δρόμο που ήταν 
και αυτοί πολλοί ορεξάτοι. Όμως, ξαφνικά και απότομα οι 
άσχηµες σκέψεις σκοτείνιασαν το μυαλό µου ξανά. Όταν 
έμπαινα µέσα στο χώρο του πανεπιστημίου, το χαμόγελο 
είχε σβήσει πια. 


Απ’τη μία, ο εφιάλτης που µε βασάνιζε, σχεδόν, κάθε 
βράδυ. Απ’την άλλη, αυτά τα στραβά, άνευ λόγου, 
κοιτάγματα του κόσμου που µου έσπαγαν τα νεύρα. 

Γιατί µε κοιτούσαν µε αυτό το βλέμμα απέχθειας; Ο 
καραφλός που µε κοίταζε έξω απ΄την πολυκατοικία µου, οι 
γριές στα παραδοσιακά σοκάκια, ο μπάρμαν και ακόµα και 
Ο παπάς. Τι να εννοούσε ο τελευταίος λέγοντας «Σε 
ξέρουμε)» 

Τότε τον είδα! Τον είδα να µε στραβοκοιτάζει µε έναν 
άθλιο και ταπεινωτικό τρόπο. Καθόταν μόνος του, σε µια 
γωνία. Με κοιτούσε δω και καιρό, χωρίς κανένα λόγο και 
αφορμή. Αυτός ήταν που τα ξεκίνησε όλα. Μετά, 
ακολούθησαν όλοι οι άλλοι. Έπρεπε να πληρώσει. 
Πλησίασα, απειλητικά, προς τη γωνία που στέκονταν. Με το 
που µε είδε, γύρισε το κεφάλι του απ'την άλλη, ίσως γιατί 
δεν ήθελε να µε προκαλέσει για καυγά. Ἠταν, όµως, αργά 
για αυτόν. 


Τα χτυπήματα µου ήταν γρήγορα και δυνατά. Η μούρη 
του μάτωσε, σχεδόν, µε το πρώτο χτύπημα, όμως εγώ 
συνέχισα. Πήρα το κεφάλι του και άρχισα να το χτυπάω 
στον τοίχο. Κάποιες απ΄τις φοιτήτριες που ήταν μπροστά, 
άρχισαν να ουρλιάζουν. Κάποια μάλιστα έβαλε τα κλάματα 
και οὐρλιαζε: «Σταματήστε τον, σταματήστε τον». 

Τον άφησα λιπόθυµο και γύρισα προς τους εµβρόντητους 

φοιτητές για να φωνάξω: 

«Αυτά θα πάθει όποια κουφάλα από σας µε ξανακοιτάξει 


στραβά. Αρκετά ανέχτηκα απὀ εσάς τους γελοίους 
φοιτητές που κάνετε ότι τα ξέρετε όλα. Μη ξαναβρεθεί 
κανένας στο δρόμο μου!» 

Έφυγα αμέσως απ'τον χώρο του πανεπιστημίου, µε 
κατεύθυνση το σπίτι μου. Όταν έφτασα έξω απ'την 
πολυκατοικία μου, είδα ξανά τον χοντρό που, πριν δυο 
μέρες, έστεκε εκεί, στο ίδιο, ακριβώς, σημείο. 

«Σε ξέρουμε» µου είπε και συνέχισε. «Είμαστε η σατανική 
εκδίκηση των προκαταλήψεων σου. Δεν μπορείς να πας 
πουθενά.». 

Το σοκ ήταν τόσο µεγάλο για μένα που έμεινα ακίνητος 
να 

τρέμω, καθώς εκείνος απομακρύνονταν. 

Όλη µέρα έμεινα κλεισμένος στο σπίτι. Η ζωή µου είχε 
γίνει πια κόλαση. Άρχισα να πίνω. Προσπάθησα να 
ηρεμήσω ακούγοντας τα αγαπημένα μου γκρουπ: 
Πατκίητοπε, Βαίποιν, Μάγπεπι, Λυκάνθρωποι, ΒυτΖιπι κτλ. 
Όλα τα ακούσματα µε τα οποία µεγάλωσα δηλαδή; Όμως, η 
ψυχή µου δεν ηρεμούσε µε τίποτα.. 

Συνέχισα να πίνω µέχρι που έπεσα λιώµα να κοιμηθώ, το 
βράδυ. Το πρωί, ξύπνησα µε ανεβασµένη, σχετικά, διάθεση. 
Δεν ήξερα από που έρχονταν αυτή η διάθεση για ζωή, αλλά, 
πάντως, έστω για λίγο αποφάσισα να προσπαθήσω να 
πολεμήσω τους δαίμονες που προσπαθούσαν τις τελευταίες 
μέρες να κυριαρχήσουν πάνω μου. Άρπαξα και ξεφύλλισα 
για λίγο τον αγαπημένο µου συγγραφέα: Πλάτων. Πόσο 
δίκιο έχει: «Ο καθένας µας θα ήθελε, αν είναι δυνατόν, να 
είναι αφέντης όλων των ανθρώπων ή ακόµα και θεός». 


Για λίγο, κατάφερα να ηρεµήσω, όµως η προσπάθεια δεν 
διήρκησε πολύ. Τα χθεσινά γεγονότα ξανασφηνώθηκαν στο 
μυαλό μου. Τη μιζέρια των προηγούμενων χρόνων 
φοιτητικής ζωής στην Πρέβεζα, συμπλήρωνε η παράνοια 
των τελευταίων ηµερών. Είναι γεγονός ότι δεν μπόρεσα να 
ξεφύγω απ’τον χωρισμό µου µε την Μαρία. Δυο χρόνια 


πέρασαν και, όμως, το μυαλό µου είναι ακόµα εκεί. Ευτυχώς 
που υπάρχει ο Γιάννης. 

Είναι ο μοναδικός µου φίλος, ένας άνθρωπος που μπορώ 
να στηριχτώ πάνω του. Είναι ο μοναδικός που µε κοιτάζει 
χωρίς 

απέχθεια. Είναι ο μοναδικός που, επίσης, δεν µε κοιτάζει 
σαν να µε λυπάται. 

Είναι φορές που, εδώ στην Πρέβεζα, αισθάνομαι σαν τον 
Άνθρωπο Ελέφαντα της ταινίας του Ὠανὶά ΓγηςΠ. 

Και τώρα, δίπλα σε όλα αυτά τα προβλήµατα, ήρθαν να 
προστεθούν αυτοί οι μπάσταρδοι: Ο µπάρμαν, ο χοντρός, ο 
παπάς και, βέβαια, το τσογλάνι του πανεπιστημίου. Βέβαια, 
τον τελευταίο τον είχα περιποιηθεί κατάλληλα. Από δω 

και πέρα, αυτό θα δίνω σε όποιον µου πουλάει μαγκιές. 
«Ούτε τις μαυροφορεμένες βρωμόγριες δε θα διστάσω να 
χτυπήσω», σκέφτηκα. Όλοι θα πάρουν αυτό που τους αξίζει. 
Όποιος θέλει ας µε ξαναπροκαλέσει... 

Ας µε κοιτάζουν σαν τον άνθρωπο ελέφαντα, λοιπόν. 
Υπάρχει µια διαφορά. Αυτός δεν μπορούσε να αντιδράσει 
στις ταπεινώσεις και στους εξευτελισμούς. 

Εγώ μπορώ. Και αν χρειαστεί, θα πάρω πολλά καθίκια 
μαζί µου στον άλλο κόσμο... Γιατί είµαι εγώ εναντίον του 
κόσμου... 

Είχε έρθει το απόγευμα. Είχα αποφασίσει να κλειστώ 
σπίτι για να ηρεµήσω. Ο ήλιος της χθεσινής μέρας έδινε τη 
θέση του στη βαρυχειμωνιά. Μάλιστα,δεν άργησε να 
χιονίσει. Κοίταζα απ΄το παράθυρο το χιόνι που στρώνονταν, 
με γρήγορους ρυθμούς, στο δρόμο, όταν, ξαφνικά, 
αισθάνθηκα ότι κάτι βρίσκονταν στον ίδιο χώρο µε μένα. Αν 
και σκέφτηκα ότι αυτή η αίσθηση δεν ήταν τίποτα άλλο 
παρά ένα απ'τα παρανοϊκά σενάρια που µε βασάνιζαν τον 
τελευταίο καιρό, για να σιγουρευτώ, γύρισα το κεφάλι µου 
προς τα πίσω. 

Μπορείτε να φανταστείτε τον τρόμο µου όταν 
εμφανίστηκε μπροστά µου ένας άγνωστος άντρας γύρω στα 


τριάντα. Είχε μακρύ μαλλί και γαλάζια, αστραφτερά μάτια. 
Ἠταν, επίσης, ντυμένος πολύ κομψά, µέσα στα μαύρα. 

«Ποιος είσαι;» 

«Θα μάθεις. Μη βιάζεσαι». 

«Ποιος είσαι, ρε; Λέγε!» 

«Ἠρθα να σε πάρω μαζί µου». 

«Τι εννοείς;» 

Είχε αρχίσει να µε κυριεύει ο φόβος. Αυτό πρέπει να 
φάνηκε 

στα μάτια του αγνώστου επισκέπτη που εκείνη την 
στιγμή γυάλισαν περίεργα, ενώ στο πρόσωπο του 
κυριάρχησε µια γκριµάτσα ηδονής. 

«Ἠρθα για να σε πάρω μαζί μου...», είπε, «...αλλά όχι 
τώρα... Όταν τελειώσει ο χρόνος...» 

Εξαφανίστηκε από μπροστά µου όσο ξαφνικά είχε 
εμφανιστεί. 

«Ναι, λοιπόν...» σκέφτηκα. Είχα αρχίσει να τρελαίνομαι. 
Δεν εξηγείται αλλιώς. Δεν γίνεται αυτό το συμβάν να ήταν 
πραγματικό. Αυτά δεν γίνονται στην πραγματικότητα. 
Μετά, σκέφτηκα ότι τις τελευταίες μέρες έπινα συνέχεια. 
Είχα 

πάρει και ένα υπνοστεντόν. Ίσως, ο συνδυασμός αυτός 
να µου δημιουργούσε παραισθήσεις. Αλλά και πάλι, ποιος 
ξέρει; Ο πανικός κυριάρχησε πάνω µου. 

Έφυγα τρέχοντας απ’το σπίτι. Θα πήγαινα απ’το Γιάννη 
να του τα έλεγα όλα. Περιπλανήθηκα ,όµως, χωρίς λόγο, 
στους χιονισμένους δρόμους της Πρέβεζας για ώρες. Είχε 
αρχίσει να βραδιάζει και εγώ προσπαθούσα να πείσω τον 
εαυτό µου ότι όλα αυτά δεν ήταν τίποτα άλλο παρά 
αποκυήµατα της νοσηρής µου φαντασίας ή αποτελέσµατα 
απ'την κατάχρηση του αλκοόλ. 

Ξαφνικά και καθώς περιπλανιόμουν µέσα σε δαιδαλώδη 
χιονισμένα σοκάκια, εμφανίστηκε μπροστά µου ο φαλακρός 
που µου την είχε στήσει, ήδη δυο φορές, έξω απ΄το σπίτι μου. 
Με το που τον είδα, η οργή µου δικαιολογημένα ξέσπασε. 


Έπρεπε να πληρώσει ο µπάσταρδος! Του έριξα µια µπουνιά 
και έπεσε κατευθείαν κάτω. Αμέσως µετά, άρχισα να τρέχω. 

Αν και πεσµένος, µου φώναξε καθώς απομακρυνόμουν: 
«Άκουσες τι σου είπε;Άκουσες;» 

«Κατάρα!», σκέφτηκα, είναι όλα αλήθεια. Τίποτα δεν 
ήταν ψευδαίσθηση. 

Όλα ήταν φρικτές αλήθειες. Ανάθεµα τους ὀλους! 
Ανάθεµα σε αυτήν την βρωμόπολη! Το μυαλό µου θύμιζε, 
εκείνες τις στιγμές, απελπιστικά βόμβα έτοιμη να εκραγεί 
και όποιον έπαιρνε ο Χάρος. Απόμενε, µόνο, κάποιος να 
άναβε το φυτίλι καιη έκρηξη δεν θα αργούσε. 

Ώταν όλα αλήθεια, λοιπόν. Μια ζωή την πέρασα µέσα 
στην μιζέρια. Και τώρα, έρχονταν αυτό το μίζερο τέλος. Δυο 
ενδεχόμενα υπήρχαν για να εξηγηθεί αυτή η γκροτέσκα 
αυλαία στο θεατρικό έργο της ζωής µου. Είτε, σκέφτηκα, έχω 
σαλτάρει και φαντάζομαι διάφορα πράγματα, είτε μια 
μυστική ομάδα µε μεταφυσικές ικανότητες έχει βαλθεί να 
µε τρελάνει. Για την πρώτη περίπτωση, ξέρω άλλωστε τι 
ακούγεται για μένα και, ίσως, είναι και αλήθεια. 

Ότι, δηλαδή, είµαι ένα ερείπιο που έχω τάσεις 
αυτοκτονίας επειδή δεν άντεξα τον χωρισμό µε την κοπέλα 
μου και επειδή είμαι άρρωστος στο μυαλό και αντικοινωνικό 

στοιχείο που ακούει Ῥ|αςκ πιεῖαὶ και διαβάζει ΜίΊ]18πι 
Βιτουρῃς και Α]εἰοίοτ 

ζτονν]εγ... 

Αν, όµως, είχα, πράγματι, δίκιο και ίσχυε το δεύτερο 
ενδεχόμενο, θα τους πολεμούσα τους µπάσταρδους. «Θα 
τους πολεμήσω...», σκέφτηκα «...και ότι γίνει έγινε. Αυτά, 
λοιπόν, σκεφτόμουν καθώς βάδιζα προς τον Γιάννη. 

Όμως, δυστυχώς, δεν ήταν εκεί. Έτσι, άρχισα, ξανά, να 
περιφέροµαι στην πόλη. 

Για άλλη µια φορά, η χιονισμένη πόλη ήταν έρημη από 
κόσμο. Που και που, έβλεπες κανένα γέρο να περιφέρεται 
άσκοπα. Πού πήγαν όλοι; Πού να είναι εκείνοι οι φίλοι που 
κάποτε γυρνούσαμε μαζί; Γιατί µε εγκατέλειψαν όλοι; Τα 


κλειστά μαγαζιά και τα άδεια παγκάκια εκφράζανε την 
ψυχή εκείνες τις στιγµές, την ψυχή µου. Γιατί ήταν ώρα για 
να είμαι ειλικρινής. Ηταν ώρα να παραδεχτώ την αλήθεια. 
Ίμουν μόνος, σαν αυτούς τους έρηµους δρόμους και τις 
εγκαταλελειμμένες πλατείες. 

Άρχισε να χιονίζει ξανά. Έσπασα. Με πήραν τα κλάματα. 
Είχα φτάσει σε αδιέξοδο. Σκέφτηκα ότι, ίσως, ήταν καλύτερο 
να έφευγα για Αθήνα Όμως, βαθιά µέσα µου, αισθανόµουν 
ότι ήταν αργά. 

«Ας εἰναι...» σκέφτηκα. «Ότι είναι να γίνει ας 
γίνει...»Σκούπισα τα δάκρυα και τράβηξα πίσω για το σπίτι. 
Άρχισα να το παίρνω πια απόφαση ὁτι ήμουν μόνος 
εναντίον του κόσμου. Είμαι μόνος αλλά θα πολεμήσω! Είμαι 
εγώ εναντίον του κόσμου! 


«Έλα ρετι γίνεται; Όλα καλά εκεί» 

«Όλα καλά, ρε Αντρέα. Πως και µας τηλεφώνησες;» 

«Αφού δεν έρχεσαι καθόλου απ΄τη σχολή. Πώς αλλιώς θα 
μάθω τα νέα σου» 

«Έχω μπλέξει µε τα ναρκωτικά, ξέρεις τώρα...» 

«Ρε συ, τώρα που το θυμήθηκα, ο δικός σου έχει 
παλαβώσει τελείως». 

«Δεν είναι δικός µου, ρε Αντρέα. Τον λυπόμουνα τόσο 
καιρό και γιαυτό τον έκανα και παρέα. Από τότε που τον 
παράτησε η γκόμενα, δεν έχει κανέναν άλλο σε αυτήν την 
πόλη. Του λέω να φύγει για Αθήνα, αλλά αυτός δεν ακούει 
τίποτα. Θέλει να μείνει εδώ. Γιατί τι έγινε; Έδειρε και 
άλλον,» 

«Έσπασε στο ξύλο τον τραμπούκο του πανεπιστημίου. 
Τον τσάκισε μιλάμε!» 

«Εντάξει, σε αυτόν καλά έκανε». 

«Ναι, ϱε Γιάννη, αλλά και ο μπάρμαν; Κάποιοι µου είπαν 
ότι τον είδαν να δέρνει και έναν τύπο γύρω στα σαράντα, 
χωρίς λόγο, στη μέση του δρόμου.Μετά άρχισε να τρέχει σαν 
παρανοϊκός». 


«Έχει σαλτάρει, πράγματι». 

«Να τον προσέχεις, Γιάννη. Είναι επικίνδυνος». 

«Έχεις δίκιο. Ἠρθε, πριν από λίγο, εδώ, αλλά δεν του 
άνοιξα. Έκανα ότι έλειπα, αν και το φως του σπιτιού ήταν 
ανοιχτό. Ελπίζω να µην µε κατάλαβε. 

Άσε µη βρω κανένα μπελά...Όταν κουβαλάς ένα βάρος, 
το κουβαλάς για να το αφήσεις κάπου. Δεν µπορείς να το 
κουβαλάς για πάντα. Έτσι δεν είναι» 


Πέρασα το επόμενο βράδυ ξανά απ’τον Γιάννη. Αν καιτο 
φως ήταν ανοιχτό, αυτός δεν µου άνοιξε. Ἠθελα να πιστέψω 
ότιδεν µε απέφευγε. 

«Ίσως, έχει πεταχτεί κάπου, για λίγο...», σκέφτηκα, «... 
και θα επέστρεφε σύντομα. Γιαυτό και το φως ήταν 
ανοιχτό». 

Τέλοπάντων, άρχισα, ξανά, να περιφέρομαι στους 
έρηµους δρόμους. Μετά από μισή ώρα περπάτημα, είδα ένα 
τύπο να προχωρά μπροστά µου. Αν και δεν μπορούσα να δω, 
όπως ήταν φυσικό, το πρόσωπο του,η φυσιογνωμία του και η 
κορµοστασιά του µου θύμισαν τον απρόσκλητο επισκέπτη. 
Έτρεξα και τον πρόλαβα. Όταν ήμουν ακριβώς από πίσω 
του, φώναξα: 

«Ε! Εσύ! Δεν έχουµε κάπου ξανασυναντηθεί;» 

Γύρισε προς το µέρος µου και απάντησε: 

«Μα και βέβαια!» και, αµέσως,μετά από µια µικρή παύση, 
συνέχισε: «Στο σπίτι σου». 

«Ναι, αλλά και πού αλλού;» 

«Ίσως και στο όνειρο σου. Αυτό που κάθε πρωί ξεχνάς. ἩἨ, 
για την ακρίβεια, αυτό το όνειρο που η λογική σου σε 
εμποδίζει να θυμηθείς κάθε πρωί, σαν να τρέμει τα 
μηνύματα που το υποσυνείδητο σου, σου στέλνει» 

Έλεγε αλήθεια. Όσο και να προσπαθούσα, κάθε πρωί, το 
μόνο που, τελικά, θυμόμουν ήταν η εικόνα της θάλασσας. 
Αλλά δε θυμόμουν τίποτα άλλο απ’ αυτόν τον καταραµένο 
εφιάλτη. Το μόνο που έμενε, κάθε πρωί, όταν πια ξύπναγα 


μέσα στον ιδρώτα, ήταν το συναίσθημα της αμαρτίας για 
κάτι άγνωστο που είχα διαπράξει. Αλλά αυτό ήταν το µόνο 
που μπορούσα να θυμηθώ. Το ένοχο συναίσθημα και τη 
θάλασσα. 

«Τι θέλετε από μένα;» 

«Εσένα βέβαια». 

«Να µε κάνετε τι» 

«Θα σου εξηγήσω όταν πρέπει. Μέχρι τότε, µη µας 
κατηγορείς άδικα. Δεν έχουµε µε κανέναν προσωπικά. Δεν 
είµαστε καλοί ή κακοί. Στο τέλος τέλος,δεν έχουμε τίποτα 
κοινό µετην ανθρώπινη φύση. Η φύση η δικιά µας είναι κάτι 
που το ανθρώπινο μυαλό μόνο κατά προσέγγιση µπορεί να 
καταλάβει. Έλα μαζί µου να σου εξηγήσω. Ας πάμε προς το 
σπίτι σου». 

Μετά από µια σύντομη παύση, συνέχισε: 

«Σε χρειαζόμαστε γιατί είσαι 

αποτυχημένος. Βέβαια, σε χρειαζόμαστε νεκρό» 

«Νεκρό;» 

«Ακριβώς. Θα γίνεις ένας από εμάς. Τον περισσότερο 
καιρό θα τον περνάς σε άλλες διαστάσεις. Θα εμφανίζεσαι 
σε αυτόν τον κόσμο μόνο όταν χρειάζεται. Το να σου αρέσει 
ή όχι η ιδέα, δεν έχει καμία σημασία. Στον δικό µας κόσμο, 
άλλωστε, δεν υπάρχει ηδονή ή πόνος. Υπάρχει µόνο το 
καθήκον». 

Είχαμε φτάσει έξω απ'την πολυκατοικία µου. Κοίταξε µε 
τα περίεργα γαλάζια του μάτια κατευθείαν µέσα στα μάτια 
μου και είπε: 

«Φεύγω τώρα. Θα έρθω να σε πάρω ξανά αύριο το βράδυ. 
Θα σε πάω µια βόλτα. Να είσαι εδώ!» 

Δεν άργησα να συνειδητοποιήσω ότι αυτά τα μάτια είχαν 
μια σαγηνευτική και υπνωτική επίδραση πάνω μου. 
Κοιτάζοντας µε, είχα την ἴδια αίσθηση µε αυτήν που 
αποκόμιζα όταν κοίταζα την θάλασσα σε αυτό το 
παρανοῖκό όνειρο που 


µε επισκέπτεται κάθε βράδυ. Μου ήρθε, σχεδόν, να 
λιποθυμήσω. Για κάποια δευτερόλεπτα, νόμιζα ότι ήμουν 
μέσα στο όνειρο, ξανά. Τα μάτια του ήταν ένα διαβατήριο 
για τους εφιάλτες µου. Για να µη πω ότι είχαν βγει 
κατευθείαν από εκεί. 

«Θα εἰμαι!», του απάντησα, σχεδόν, υπνωτισμένος. 


Δεύτερο Μέρος: Ζήτω ο Θάνατος 


Το επόμενο πρωί, πήγα και αγόρασα ένα περίστροφο. 
Γιατί, αν µια δύναμη πράγματι µε τραβούσε να χαθώ, να 
τους αφήσω να µε κερδίσουν, µια άλλη, αντίθετα, µου έλεγε 
να προσπαθήσω να ζήσω. Να προσπαθήσω να τους 
πολεμήσω. Βέβαια, δεν μπορούσα να ξέρω αν αυτοί οι 
µπάσταρδοι μπορούσαν να πεθάνουν. Εγώ θα 
προσπαθούσα πάντως. Το βράδυ, όµως και ενώ ήξερα ότι θα 
µε περιμένει, εγώ δεν κουβάλησα το όπλο. Δεν ξέρω γιατί το 
έκανα αυτό. Ίσως έτσι υπέγραφα τη θανατική µου καταδίκη. 
Κατέβηκα τα σκαλιά µε αγωνία. Είχε κρατήσει την 
υπόσχεση του και µε περίμενε στην εξώπορτα της 
πολυκατοικίας. 

Συστηθήκαμε. Το όνοµα του ήταν Τερσίας. Με πήγε στη 
γειτονιά µε τα εγκαταλελειμμένα αρχοντικά. Ένα απ΄αυτά 


τα αρχοντικά µε έκανε να κοκαλώσω. Κάπου το είχα 
ξαναδεί, αλλά δεν μπορούσα να καταλάβω πού. 

Έσπρωξε τη μισοφαγωμένη απ'την σκόνη πόρτα του και 
βρεθήκαμε μέσα. Πρώτα απ'όλα, όσο και να φαίνεται 
απίστευτο, το σπίτι ήταν τέλεια διατηρημένο. 

Απέξω, φαίνονταν ετοιµόρροπο, αλλά από µέσα, ήταν 
διατηρημένο όπως ακριβώς όταν έσφυζε από ζωή, πριν από 
έναν ή δυο αιώνες... Ἠταν απίστευτο, αλλά η εξωτερική του 
πρόσοψη ήταν το καμουφλάζ κάποιας ανόσιας ύπαρξης που 

επιβίωνε στα κρυφά εδώ µέσα. Το σκοτάδι κυριαρχούσε. 
Ο χώρος φωτίζονταν µόνο από κεριά. Οι τοίχοι ήταν 
βαμμένοι πράσινοι και προσέδιδαν µια αηδία στο χώρο. Το 
πράσινο είναι το χρώμα που σιχαίνομαι από παιδί. 

Το πιο σοκαριστικό, όµως, απ όλα - µια εικόνα τόσης 
απίστευτης αηδίας που δε θα ξεχάσω ποτέ- ήταν ένα τρελό 
όργιο που γίνονταν εκεί, μπροστά στα μάτια µας. Ο παπάς, 
που µου είχε πει εκείνη την ακατανόητη φράση, αυτό το «Σε 

ξέρουμε...», ο καραφλός, που µε παραμόνευε έξω απ'το 
σπίτι και ο μπάρμαν, που είχα άγρια ξυλοκοπήσει, έκαναν 
ομαδικό έρωτα µε µια απ᾿τις γριές που µε κοίταζε μονίμως 
μνησίκακα, όταν περνούσα απ'τα παραδοσιακά σοκάκια 
όπου ζούσε. Η γριά, που βογκούσε απ΄’την ηδονή, γύρισε 
προς το µέρος µου και είπε: 

«Θες να πάρεις µέρος)» 

Το πρόσωπο τῆς ήταν τόσο απίστευτα γλοιώδες που 

µου ήρθε να ξεράσω. 

«Έλα, έχω κάτι ακόµα να σου δείξω», µου είπε ο Τερσίας, 
ενώ εγώ κοιτούσα άναυδος αυτά που γίνονταν µπροστά στα 
μάτια µου. 

Έτσι τους αφήσαμε και ανεβήκαµε τις σκάλες. Στο 
δεύτερο όροφο, υπήρχαν πολλά δωμάτια µε κλειστές τις 
πόρτες. Προχωρήσαμε προς το βάθος και άνοιξε την πόρτα 
του τελευταίου στη σειρά δωματίου. Αυτό που είδα εκεί ήταν 
ότι πιο σκληρό έχω δει στη ζωή µου: Τρεις μεσήλικες άντρες, 
έκαναν έρωτα µε µια νεαρή κοπέλα. 


Ο ένας ήταν ιδιοκτήτης του πιο γνωστού σκυλάδικου της 
Πρέβεζας και γνωστός έμπορος κόκας. Του άρεσαν οι 
πιτσιρίκες και είχε ακουστεί ότι έπαιρνε μέρος σε όργια µε 
φοιτήτριες που είχαν εθιστεί στη κόκα. 

Όσο για την κοπέλα.... Ηταν η πρώην µου! Είχα ακούσει 
φήμες γι αυτήν αλλά δεν ήθελα να τις πιστέψω. Την 
αγαπούσα, άλλωστε, ακόµα. Είχα την ελπίδα ότι µπορεί να 
γυρνούσε, κάποτε, πίσω σε μένα. Τώρα, όµως, έβλεπα πως 
όλα ήταν αλήθεια! Στο πρόσωπο της ήταν χαραγμένο ένα 
φιλήδονο χαμόγελο που εγώ ποτέ δεν μπόρεσα να τις 
χαρίσω. Φώναζε σε κατάσταση μέθης καθώς 
εναλλάσσονταν ο ένας µε τον άλλο οι παρτενέρ της. 
Σκέφτηκα τι μαλάκας ήμουνα που τόσο καιρό την 
περίμενα... 

Σχεδόν λιποθύμησα από αυτήν την φρικαλέα εικόνα. 
Μέσα στον πανικό της στιγμής και την απογοήτευση, 
άρχισα να συνειδητοποιώ την πιο πικρή αλήθεια: Ότι, 
δηλαδή, όλα αυτά, τα είχα, κάπου, ξαναδεί. Για την ακρίβεια, 
τα είχα ξαναδεί στον εφιάλτη που κάθε βράδυ με 
επισκέπτονταν. Τον εφιάλτη που, τον τελευταίο καιρό, είχε 
κάνει την ζωή µου κόλαση. Τον εφιάλτη που, κάθε πρωί, δεν 
μπορούσα να θυμηθώ περί τίνος επρόκειτο. Για κάποιο 
άγνωστο λόγο που δεν μπορούσα να εξηγήσω, τα πάντα 
σβήνονταν τα πρωινά. Το μόνο που μπορούσα να θυμηθώ 
ήταν η τελευταία εικόνα που έβλεπα λίγο πριν ανοίξω τα 
μάτια µου: 

η θάλασσα. 

Με άλλα λόγια, κατάλαβα ὁτι έπαιρνα µέρος στον ίδιο 
τον εφιάλτη µου. Δεν ξέρω αν µπορείτε να φανταστείτε, 
έστω και κατά προσέγγιση, πόσο φρικτό µπορεί να είναι 
αυτό; Το χειρότερο και πιο μυστήριο όνειρο σου να έχει γίνει 
η πραγματικότητα... 

Φύγαμε απ’το δωμάτιο, ενώ ήμουν σχεδόν σε λιπόθυµη 
κατάσταση. Αλλά αντί να βρεθούμε στο διάδρομο, 
βρεθήκαμε μαζί σε µια ακρογιαλιά. Έτσι, άρχισα να 


συνειδητοποιώ ότι είχα περάσει σε άλλες διαστάσεις, όπου 
οι μεταφορές και οι αποστάσεις είχαν άλλη έννοια από 
αυτή, που µέχρι τότε, γνώριζα. Γύρω µου ήρθαν όλοι όσοι 
είχα συναντήσει µέχρι τότε στο αρχοντικό. Ένωσαν τα χέρια 
τους, έκαναν ένα κύκλο γύρω από μένα και άρχισαν να 
χορεύουν. Αυτή τη φορά ήταν όλοι τους γυμνοί. Όσο για τον 
Τερσία, αυτός είχε πια εξαφανιστεί. 

Το σκοτάδι κυριαρχούσε παντού τώρα και, στην ουσία, το 
μόνο που μπορούσα να δω ήταν η θάλασσα και η άμμος, 
πάνω στην οποία στεκόμουν. 

Νόμισα, λανθασμένα, ότι ήταν βράδυ. Όταν, όμως, 
γύρισα να κοιτάξω πίσω µου, εκεί κυριαρχούσε το απόλυτο 
σκοτάδι και δεν μπορούσα να ξεχωρίσω, κυριολεκτικά, 
τίποτα. ταν σαν να κοίταζες το σύμπαν, χωρίς τα 
εκατομμύρια άστρα που το φωτίζουν. Σαν η θάλασσα και η 
λιγοστή μπροστά µου αμμουδιά να είχαν στερεωθεί 
παράταιρα, σε ένα θεοσκότεινο σύμπαν. 

Όσο για τους άλλους, αυτοί χόρευαν γυμνοί, γύρω µου, 
μέσα σε ξέφρενους ρυθμούς και ξεστόμιζαν ακατανόητες 
κραυγές. Ξαφνικά, έπειτα από μία φρικαλέα κραυγή που 
ακούστηκε από πίσω µου, ο παπάς φώναξε µε όλη του τη 
δύναμη: 

«Ας ξεκινήσει η τελετή!» 

Τότε, όλοι τους σταμάτησαν μπροστά μου, έχοντας από 
πίσω τους τη θάλασσα, κοιτάζοντας κάτι που έρχονταν πίσω 
από μένα. Κάτι που έρχονταν µέσα απ'το σκοτάδι. Γύρισα 
να κοιτάξω και εγώ. Τότε εμφανίστηκε ξανά. 


Τον είχα ξαναδεί σε ένα όραμα, να βγαίνει µέσα από 
παρανοϊκά σκοτάδια, όπως και τώρα. Ἠταν ένα ον χοντρό, 
µε ανθρώπινο σώμα και κεφάλι γουρουνιού. 

Έψελνε κάτι σαν χριστιανικό ύμνο αλλά και πάλι, τόσο 
ακαταλαβίστικο ώστε να µην καταλαβαίνω τίποτα. Όλοι οι 
άλλοι άρχισαν να τον προσκυνάνε. Μετά, άρχισαν να 
παραληρούν και να φωνάζουν ρυθμικά ξανά και ξανά: 


«Ζήτω ο σοφός Τίλας».Συνέχεια και ασταμάτητα. «Ζήτω ο 
σοφός Τίλας». Δε θα ήταν υπερβολή να έλεγα ότι αυτά 
κράτησαν ώρα. Οι κραυγές και τα παραληρήματα κράτησαν 
µέχρι που φώναξε αυτός, «ο σοφός Τίλας» µε δύναμη: 
«Πολεμιστές µου, τα πήγατε καλά». 

Κοίταζα, έκπληκτος, το σοφό Τίλα, που φαίνονταν σαν 
να αιωρείται µέσα σε ένα αχανές σύμπαν. Σε ένα σύμπαν, 
που ούτε άστρα δεν υπήρχαν να το φωτίσουν, ούτε τίποτε 
άλλο υπήρχε να ξεχωρίζει, εκτός από αυτό το χοντρό ον,µε 
ανθρώπινο σώμα και κεφάλι γουρουνιού. Αυτόν, που οι 
πιστοί του ονόμαζαν «σοφό Τίλα». 

Έψελνε πάλι περίεργους και ακαταλαβίστικους ύμνους. 
Δεν έμενε στάσιµος αλλά προχωρούσε προς τα μένα, σαν να 
κολυμπούσε µέσα στα σκοτάδια. Δεν άντεξα άλλο, όµως. Για 
την ακρίβεια, ξέρασα και έπεσα κάτω. Δεν ήθελα να 
κοιτάζω πια κανένα απ᾿τους γλοιώδεις και ξέφρενους 
πιστούς, ούτε, βέβαια, τον ίδιο το Θεό τους. Έκρυψα µε τα 
χέρια μου το κεφάλι μου, ενώ έμεινα γονατιστός στην 
αμμουδιά. Σήκωσα το κεφάλι μου, μόνο, για να δω την 
υπέροχη θάλασσα που, για κάποιον περίεργο λόγο, μου 
πρόσφερε εκείνες τις στιγμές γαλήνη και ηρεμία. Όλοι είχαν 
εξαφανιστεί. Όσο για τη θάλασσα, σε αυτήν άρχισαν να 
κυριαρχούν μεγάλα, αργά κύματα. Σάλευαν σαν από 
κάποια μυστική, εσωτερική αιτία και ἁπλωναν, 
πλησιάζοντας, για να σπάσουν απαλά, βουβά. Το χέρι του 
Τερσία µε ακούμπησε τρυφερά στον ὤμο. Γύρισα και τον 
κοίταξα, ενώ µε είχε κυριαρχήσει τρομώδες παραλήρημα. 
«Πσύχασε ήταν μόνο ένα όνειρο». 

Ώταν απίστευτο αλλά βρισκόμουν στο κρεβάτι µου, το 
οποίο ήταν καταβρεγµένο απ'τον ιδρώτα µου. 

«Τα έχω λοιπόν ονειρευτεί όλα)» 

«Είναι δική σου η απόφαση» 

«Μα πως γίνεται Αφού εσύ µε πήγες σε εκείνο το 
αρχοντικό». 

«Σου είπα είναι δική σου η απόφαση». 


Αυτά ήταν και τα τελευταία του λόγια καθώς, ευθύς, 
αποχώρησε. 

Βγήκα µια τελευταία φορά έξω απ’το σπίτι. Αυτή τη 
φορά, δεν θα πήγαινα απ’του Γιάννη. Είχα αποφασίσει πως, 
πλέον, ήμουν απελπιστικά μόνος. Τελεία και παύλα! Κανείς 
δεν μπορούσε να µε βοηθήσει. Απλώς, ήθελα να δω για 
τελευταία φορά τον κόσμο. Καθώς, όμως, βγήκα απ’την 
εξώπορτα της πολυκατοικίας, ο κόσμος δεν ήταν πια ο ίδιος. 
Σχεδόν τα πάντα είχαν σκοτεινιάσει, σαν το μαύρο 
παραπέτασμα να προσπαθούσε να καταπιεί ολόκληρο τον 
κόσμο. Τα κτίρια ξεχώριζαν απ΄το υπόλοιπο σκοτάδι γιατί 
έμοιαζαν, πλέον, µε τεράστιες μάζες σταχτί χρώματος. 

Η υφή τους ήταν ρευστή και φαίνονταν σαν να επέπλεαν 
πάνω στην υπόλοιπη μαυρίλα που και αυτή µε τη σειρά της, 
ήταν ρευστή. Μπορώ να πω ότι το πρώτο πράγμα που µου 
ήρθε στο μυαλό ήταν ότι αυτή η μαυρίλα που κυριαρχούσε, 
µε τις σταχτιές της αποχρώσεις, είχε µορφή ζελατινώδη. 
Είχα, επίσης, την εντύπωση ότι αν παραστρατούσα απ΄το 
δρόμο µου προς το μαύρο γλοιώδη περίγυρο, αυτός θα µε 
ρουφούσε µέσα του για πάντα. 

Άρχισα την περιπλάνηση µου σε αυτόν τον απίστευτο 
κόσμο. Δεν άργησε να χιονίσει. Πανέμορφες άσπρες νιφάδες 
χιονιού έπεφταν µε ελικοειδή πορεία από έναν κατάμαυρο 
ουρανό. 

Περπάτησα έτσι για ώρα. Το χιόνι σταμάτησε να πέφτει, 
αλλά είχε γεμίσει τις σταχτιές, θολές μάζες µε κάτασπρες 
αποχρώσεις. Δεν άργησα να κουραστώ. 

Έτσι, προσπάθησα να γυρίσω πίσω. Ακολούθησα το 
δρόμο µέσα απ'τα γκρίζα κτίρια που ήταν τα μόνα που 
είχαν απομείνει για να μου θυμίζουν, έστω και κατά 
προσέγγιση, τον παλιό κόσμο, που τώρα πια είχε καταπιεί το 
μαύρο παραπέτασμα του σοφού Τίλα και της απαίσιας 
αιρέσεως του. 

Σίγουρα, δυσκολεύτηκα πολύ να βρω το σπίτι µου, μέχρι 
που είδα, µετά βέβαια από ώρα περπατήµατος, κάτι πράσινο 


να ξεχωρίζει, δίπλα στις σταχτιές, ρευστές μάζες. Ποτέ δεν 
πίστευα ότι το γλοιώδες πράσινο χρώμα της πολυκατοικίας 
µου μπορούσε να µε κάνει ποτέ τόσο χαρούμενο. Γιατί η 
αλήθεια ήταν ότι είχα αρχίσει να πιστεύω ότι θα έµενα για 
πάντα μετέωρος σε αυτόν τον υπέροχο και ταυτόχρονα, 
φρικτό κόσμο. 

Μπαίνοντας στην πολυκατοικία, είδα, µε έκπληξη, ότι τα 
πάντα ήταν άθικτα, όπως πριν. Ο Τίλας, για κάποιο λόγο, 
δεν είχε εισβάλει εδώ. Ανέβηκα τις σκάλες και έφτασα στο 
διαμέρισμα µου, µέσα σε µία κατάσταση περίεργης 

ευφορίας. Είχα δει πράγµατα που λίγα μάτια έχουν δει. 

Όταν μπήκα µέσα στο σπίτι µου, µια νέα έκπληξη µε 
περίμενε. Ο Τερσίας κάθονταν, αναπαυτικά, σε µια 
πολυθρόνα. 

«Πως σου φαίνεται ο κόσμος µας;» 

«Σίγουρα ενδιαφέρων. Αλλά, αυτή τη φορά, εγώ θα κάνω 
τις ερωτήσεις.Και αρχίζω αμέσως: Τι διάολο είστε» 

«Είμαστε ότι εσύ θέλεις να είμαστε». 

«Άσε, επιτέλους, τους γαμημένους γρίφους και δώσε µου 
μία ξεκάθαρη απάντηση!» 

«Ο σοφός Τίλας και οι οπαδοί του γεννιούνται από τον 
ανθρώπινο πόνο. Χωρίς αυτόν, δε θα υπήρχαμε. Οι 
ανθρώπινες ψυχώσεις είναι το έδαφος πάνω στο οποίο 
φυτρώνουμε. Παίρνουμε δύναμη από τον πόνο. Χωρίς αυτόν 
δεν 

είµαστε τίποτα. Όμως, υπάρχουµε µόνο για αυτόν που 
μας δίνει την ζωή, μόνο για αυτόν που πονάει υπερβολικά 
για να µας γεννήσει. Ὑπάρχουμε µόνο για σένα και εσύ 
υπάρχεις μόνο για εμάς». 

«Σε λίγο θα µου πεις ότι είμαι και μάνα σου» 

«Πάρ’το όπως θες, όµως, µε τη δική µας λογική, εσύ είσαι 
για µας ότι είναι η μάνα σου για σένα. Ὁ Τίλας είναι ένας 
οργανισµός που τρέφεται απ’τις δικές σου φοβίες». 

Με τρόμο θυμήθηκα τη φράση: «Είμαστε η σατανική 
εκδίκηση των προκαταλήψεων σου». 


«Ποιο, λοιπόν, ήταν το σφάλμα µου» 

«Δεν ξέρω αν ήταν σφάλμα, αφού σε αυτό οφείλεται η 
ὕπαρξη µας. Αλλά, τέλος πάντων, ο άνθρωπος απ’τη µέρα 
που θα γεννηθεί, βλέπειτον κόσμο, όχι 

όπως είναι αλλά, όπως αυτός θέλει. Έβλεπες τόσα χρόνια 
αυτά που εσύ ήθελες. Έβλεπες παντού μίσος και 
ταπείνωση». 


«Όμως, είχα τόσο άδικο; Παντού κυριαρχεί η ταπείνωση. 
Ταπείνωση παντού! Ταπεινωμένα άτοµα είναι οι πολιτικοί. 
Ταπεινωμένα άτοµα είναι οι νοικοκυρές, οι αγρότες, οι 
φοιτητές και οι μετανάστες. Όλοι ζουν µέσα στα σκατά και 
στη μιζέρια. Μίσος κυριαρχεί παντού, μόνο που είναι 
συγκαλυμμένο. Όλοι 

το παίζουν ευγενικοί αλλά από πίσω, πάνε να σε 
γαμήσουν. 

Παντού κυριαρχεί ο ανταγωνισμός και η ματαιοδοξία 
Εγώ, λοιπόν, είμαι αυθεντικός. Είμαι αυτός που δείχνω. 
Ήμουν ένας κανίβαλος ανάμεσα σε χιλιάδες άλλους 
κανίβαλους. 

Πιστεύω στον πόλεμο και όχι στην ειρήνη. Στο τέλος 
τέλος, και η ειρήνη τους δεν είναι τίποτα άλλο παρά 
πόλεμος µε ειρηνικά και ευγενικά µέσα. Είναι η 

συνέχιση του πολέμου µε άλλα μέσα...» 

«Ίσως στα παραπάνω να έχεις δίκιο. Αλλά υπάρχει και 
κάτι ακόμα. Στον κόσμο υπάρχει και αγάπη. Υπάρχει και 
αλληλοβοήθεια, υπάρχει και η αυτοθυσία. Οι άνθρωποι, 
καμία φορά, είναι και καλοί, όπως κάποτε είναι και κακοί. 
Εσύ,όμως, έβλεπες πάντα το δεύτερο. Έβλεπες τόσα χρόνια 
αυτά που εσύ ήθελες. 

Έβλεπες παντού μίσος και ταπείνωση. Επειδή εσύ δεν 
συγχωρούσες, νόμιζες ότι και οι άλλοι δεν θα σε 
συγχωρούσαν, αν το ζητούσες. Επειδή εσύ δεν 
βοηθούσες,νόμιζες ότι κανένας δε θα σε βοηθούσε, αν το 
ζητούσες. Έφτιαξες µόνος σου την κόλαση σου. Η ζωή σου 


ήταν γεμάτη από μίσος. Παντού έβλεπες σκύλες και 
μαλάκες. Έφτιαξες µόνο σου τον Τίλα. Όταν πήγαινες στο 
πανεπιστήμιο, ασχολιόσουν µε τον τραμπούκο που σε 
κοιτούσε. Πιο πέρα, ήταν µια κοπέλα που σε είχε ερωτευτεί. 
Εσύ ποτέ δεν της έδωσες σημασία. Έβλεπες τόσα χρόνια 
αυτά που εσύ ήθελες». 

Ένα δάκρυ κύλησε πάνω στο μάγουλο µου. 

«Κάποτε µας είχε δώσει ζωή 

ένας φανατικός χριστιανός. Πίστευε στην αγάπη και στο 
θέλημα του Θεού τόσο πολύ, που έγινε στο τέλος ψυχωτικός. 
Μας έδωσε δύναμη γιατί και αυτός έβλεπε µόνο αυτά που 
ήθελε. Στον κόσμο, για αυτόν, υπήρχε μόνο αγάπη και ο 
καλός 

θεός που τους αγαπούσε όλους. Του είχα πει Οι 
άνθρωποι, καμιά φορά, είναι και καλοί, όπως, κάποτε, είναι 
και κακοί. Αυτός, όµως, έβλεπε πάντα το πρώτο. 

Σε αυτόν, βέβαια, είχαμε εμφανιστεί µε άλλη µορφή και 
άλλα ονόματα. Οι εφιάλτες του κάθε δημιουργού µας, είναι 
αυτοί που δίνουν καιτη µορφή αλλά 

και το περιεχόµενο µας. Αν δεν κάνω λάθος, σε αυτόν 
είχα παρουσιαστεί σαν Δημήτρης Πανσέληνος». 

Έκανε µία µικρή παύση καιτελείωσε: 

«Αύριο, τα παιδιά σου θα έρθουν να σε πάρουν. Ο Σοφός 
Τίλας σε θέλει κοντά του, πέρα απ’το Μαύρο Παραπέτασμα. 
Να µας περιμένεις....» 

«Ένα έχω να πω: Είμαι ένοχος! Ένοχος γιατί σπατάλησα 
τη ζωή μου». 

Όμως, ο Τερσίας δεν το άκουσε αυτό. Είχε, ήδη, φύγει. 
Θυμήθηκα µία φράση από ένα ποίημα µου: Καταραμένη να 
είναι η πραγματικότητα αφού και εμένα µε καταράστηκε. 
Ήρθε η ώρα να πληρώσω το τίμημα για τις επιλογές µου. 


Πέρασα την υπόλοιπη μέρα κάνοντας ἕνα σύντομο 
απολογισμό της ζωής µου. Δεν μπορώ να πω ότι ήμουν και ο 
πιο ευτυχισμένος άνθρωπος στον κόσμο, αλλά από 


εμπειρίες, είχα αρκετές. Τώρα που το τέλος ήταν κοντά, 
σκέφτομαι ότι, ίσως, έπρεπε να είχα κάνει κάποια πράγματά 
διαφορετικά, αλλά τι σηµασία έχουν τώρα πια οι υποθέσεις; 
Ότι έγινε έγινε και ότι δεν έγινε δεν έχει πια σημασία. 

Και σκέφτομαι να αποχαιρετήσω µε περηφάνια τη ζωή 
µου, χωρίς κλάψες και άλλα τέτοια. Έτσι, µε πήρε το βράδυ ο 
ύπνος. Και για πρώτη φορά, ξύπνησα χωρίς εκείνο τον 
εφιάλτη και µε, σχεδόν, καθαρό το κεφάλι. 

Μένουν λίγες στιγμές και σκέφτομαι πως θα είναι ο 
κόσμος του Τίλα.Είναι, βέβαια, φτιαγμένος από δικά µου 
προβλήματα, δικές µου νευρώσεις, δικά µου αδιέξοδα. Αλλά, 
πάλι, δεν μπορώ να φανταστώ πώς θα είναι ένας κόσμος 
φτιαγμένος απ΄τους εφιάλτες µου. Σίγουρα, θα υπάρχουν 
πράγματα που λάτρευα, όπως η θάλασσα. Όμως, αυτά θα 
είναι, μάλλον, λίγα. 

Τώρα που το σκέφτομαι, ίσως η ζωή να είναι ωραία. Τόσα 
και τόσα πράγματα, άλλωστε, δεν τα έζησα. Όπως είπε, 
άλλωστε, ο Τερσίας, δεν είχα προσέξει καν την κοπέλα που 
µε είχε ερωτευτεί στο πανεπιστήμιο. Απ᾽την άλλη, κοιτάζω 
απέναντι στον τοίχο τον φρικαλέο πίνακα του Ιερώνυμου 
Μπος που απεικονίζει την κόλαση, όπως αυτός την είχε 
φανταστεί. Και ποιος µου λέει ότι στον κόσµο πέρα απ΄το 
Μαύρο Παραπέτασμα δε θα είναι έτσι και χειρότερα; Κρύος 
ιδρώτας έχει αρχίσει να µε λούζει. 

Φαντάζομαι πώς θα ήταν η ζωή για όποιον στέλνονταν 
σε αυτήν την κόλαση του Μπος. Φρικτά, ανθρωπόµορφα 
όντα να σε βασανίζουν. Φρικτά ερπετά µε ανθρώπινα 
χαρακτηριστικά να σε τεμαχίζουν και εσύ ποτέ να µην 
πεθαίνεις. Αηδιαστικοί άνθρωποι µε κεφάλια πουλιών και 
πελεκάνων να ηδονίζονται µε την κατάντια σου. Και αν ο 
κόσμος του Τίλα είναι έτσι; Αν είναι ακόµα πιο φρικτός και 
γλοιώδης; Αν οι εφιάλτες και οι νευρώσεις µου έχουν τέτοια 
μορφή που θα κάνουν και τον πιο σκληρό να λυγίσει; Ποιος 
μου λέει ότι θα πρέπει να εμπιστευτώ ένα κόσµο που έχει 
φτιαχτεί απ΄τη νοσηρή µου φαντασία; Στο διάολο να πάνε 


και τα «παιδιά» µου. Σηκώθηκα και φώναξα µε όλη µου τη 
δύναμη, τόσο δυνατά που αισθάνθηκα το λαρύγγι µου να 
µατώνει. «Πούστη Τίλα δε θέλω να 

πεθάνω...Θέλω να ζήσω! Με ακούς; Θέλω να ζήσω! Να 
ζήσω...!» 

Μου αξίζει µια δεύτερη ευκαιρία. Απαιτώ µια δεύτερη 
ευκαιρία. Θα βγω έξω να ζήσω τη ζωή σαν να είναι µια 
κανονική µέρα. Σαν τίποτα να µην έχει αλλάξει.... 

Ανοίγοντας, όµως, την πόρτα πάγωσα. Δεν υπήρχε 
τίποτα εκεί έξω πέρα από σκοτάδι. Μία γλοιώδης 
ζελατινώδη μαύρη μάζα. Ο σοφός Τίλας... Μπορεί να είναι 
δημιούργημα µου αλλά, από ότι φαίνεται, τώρα πια είναι 
ανεξέλεγκτος και µε θέλει µαζί του. Τα έχει καταπιεί όλα 
γύρω µου. Τώρα κατάπιε ολόκληρη την πολυκατοικία µου, 
εκτός απ'το δωμάτιο µου. Σε λίγο, θα καταπιεί και μένα. 

Όλοι οι άλλοι θα συνεχίσουν τη ζωή τους κανονικά, ενώ 
εγώ θα χαθώ σε µια κόλαση, πέρα απ’αυτόν τον κόσμο. 
Είναι μάταιο πια να ελπίζω. Αισθάνομαι σαν κάποιον που 
είχε χαθεί μέσα σε έναν υπόνομο και προσπαθούσε για 
καιρό, απεγνωσμένα, να βρει τη διέξοδο. Περιπλανιόμουν 
χρόνια µέσα στις λάσπες και τις βρωμιές. Και όταν, τελικά, 
είδα λίγο φως και το ακολούθησα, έφτασα στην έξοδο...που 
είναι φραγμένη µε κάγκελα. Το φως υπάρχει αλλά όχι για 
μένα ... 

Σε λίγο το σκοτάδι θα εισβάλλει εδώ μέσα. 


ΈΉδη το φως µέσα στο διαμέρισμα µου έχει αρχίσει να 
ελαττώνεται. Το χάος ανατέλλει. Έχουν έρθει να µε πάρουν. 
Κοιτάζω, µε απελπισία, τον πίνακα του Μπος. Δίπλα είναι 
γραμμένο πάνω στον τοίχο µε σπρέι: «Ζήτω ο θάνατος». 

Το είχα γράψει µία βδομάδα πριν. Πόσο διαφορετικός 
ήμουν τότε. Σκοτεινιάζουν τα πάντα μπροστά µου. Μάλλον 
πρέπει να σταματήσω το γράψιμο, γιατί η όραση µου 
θολώνει απελπιστικά. Το χάος ανατέλλει... 


«Έλα ϱρε Γιάννη τι κάνεις Συλλυπητήρια. Ἠταν πολύ 
άσχημο αυτό που έγινε» 

«Να είσαι καλά φίλε µου. Ο πόνος είναι αβάσταχτος». 

«Ποιος να το περίμενε; Κανείς δεν μπορούσε να το 
φανταστεί». 

«Ναι. Ούτε εγώ δεν μπορούσα να φανταστώ κάτι τόσο 
άσχημο». 

«Όπως και να έχει, εσύ είσαι ο μοναδικός που τον 
στήριξες μέχρι το τέλος. 

Τόσοι και τόσοι, αντίθετα, τον είχαν τόσο καιρό του 
«κλώτσου και του μπάτσου» και, τώρα, το παίζουν 
στεναχωρηµένοι. Θυμάσαι τη Μαρία, την πρώην του; Ναι 
αυτή που τον κεράτωσε μαζί µου και όταν τον βαρέθηκε τον 
παράτησε. Όταν πηδιόταν µαζί µου, έλεγε τα χειρότερα για 
αυτόν. Τώρα μπροστά στις κάµερες κλαίει γοερά. Η καριόλα, 
η υποκρίτρια. Φαντάσου τι κορόιδο ήταν αυτός ο Δημήτρης 
Πανσέληνος. Αλλά έμαθα ότι ο φραγκάτος έμπορος κόκας 
την παράτησε για μία άλλη φοιτήτρια. Καλά να πάθει η 
αλήτισσα» 

«Τι τα ψάχνεις τώρα. Το παλληκάρι χάθηκε και δεν 
γυρνάει πίσω. Όσο για αυτούς που τον πούλησαν, να τα 
βρουν στο δρόμο τους» 

«Πάντως είχε παλαβώσει τελείως τον τελευταίο καιρό. 
Νόμιζε ότι όλοι το στραβοκοίταζαν και πως όλοι θέλαν το 
κακότου. Έπρεπε να τον είχαν κλείσει σε ψυχιατρείο» 

«Σε αυτό έχεις δυστυχώς δίκιο» 

«Σκέψου μόνο πως αυτοκτόνησε µε τον ίδιο τρόπο που 
αυτοκτόνησε ο αγαπημένος σου ποιητής, ο Κ,Καρυωτάκης. 
Με περίστροφο. 

Βρήκαν τα μυαλά του τιναγμένα. Απίστευτο.» 

«Ναι ήταν φρικτό» 

«Κάποιος µου είπε ότι είχε γράψει κάτι στον τοίχο σαν 
επικήδειο» 

«Ναι είχε γράψει: Ζήτω ο θάνατος. Επίσης άφησε κάποιες 
σημειώσεις για μένα. Μου τις παράδωσε η αστυνομία.» 


«Τι σημειώσεις» 

«Στην ουσία είχε πέσει θύμα ιδεοληψίας. Του είχε 
κολλήσει η ιδέα ότι µία αίρεση τον έβαλε στο μάτι . Στις 
σημειώσεις περιέγραφε κάποια φανταστικά γεγονότα µε 
πρωταγωνιστή κάποιον Τίλα. Αυτός εννοείται ότι τα 
πίστευε. Η ψύχωση του είχε προχωρήσει πολύ» 

«Τέλος πάντων. Θεός σχωρέστον» 

«Θεός σχωρέστον» 


ΕΚΤΟΡΙΑΔΑ 


ΕΚΤΟΡΑΣ ΤΟ 2065 


«Ψυχραιμία κύριοι», είπε ο Άγγλος αρχιστράτηγος . 
Απέναντι του στέκονταν αρκετοί στρατηγοί, όλοι 
διαφορετικών εθνικοτήτων, οι περισσότεροι από τους 
οποίους ήταν πανικόβλητοι. Η είδηση είχε σκάσει σα βόμβα. 

«Και προς Θεού! Προς τα έξω δε βγάζουμε τίποτα που να 
µην το έχουµε, ήδη, συμφωνήσει µετις προεδρίνες. Με άλλα 
λόγια, δεν πρέπει να πάει τίποτα εκτός σχεδίου!» 

«Το βρίσκεις αυτό τίμιο; Εδώ μιλάμε για χιλιάδες νεκρούς. 
Σε τελική ανάλυση μιλάμε για το λαό μου». Έτσι μίλησε ο 
Έλληνας στρατηγός. 

Το λόγο πήρε ο Σουηδός. «Δε γίνεται αλλιώς. Σκέψου τις 
επιπτώσεις που θα έχουµε αν ακολουθήσουμε διαφορετικό 
σχέδιο.» 

«Εγώ συμφωνώ, πάντως, µε τον Έλληνα. Δεν το βρίσκω 
τίμιο.» είπε ο Τούρκος του οποίου χοντρές σταγόνες ιδρώτα 
είχαν γεμίσει το μέτωπό του. 

«Συμφωνώ.»,, είπε ο Αυστριακός ενώ μαζί τους 
συμφώνησαν, επίσης, ο Ούγγρος και ο Φιλανδός στρατηγός. 

Το λόγο τώρα πήρε ο Γάλλος. «Αδέρφια ηρεμήστε! Ο 
πανικός δε βοηθά. Και αυτά που προτείνετε είναι λόγια 
πανικού! Θυμηθείτε τον Σουν Τζουν: 

«Να είστε πανούργοι». Ε, ναι, λοιπόν, χρειάζεται 
πανουργία η υπόθεση. Αφήστε τους συναισθηματισμούς». Η 
γνώμη του Γάλλου μέτρησε. Τελικά το σχέδιο δεν άλλαξε 
παρά τις όποιες αντίθετες απόψεις. Οι στρατηγοί κάθισαν 
όλοι γύρω από ένα στρογγυλό τραπέζι. Άρχισαν να 
συζητούν για το πως θα έμπαινε σε εφαρμογή το σχέδιο και 


όλες τις λεπτομέρειες του. Όλοι φορούσαν «ναπολεόντειες» 
στολές, αλλά αυτό το σκηνικό δε διαδραματιζόταν πριν την 
μάχη του Βατερλό αλλά στο Λονδίνο το 2065. Κάποια 
γεγονότα που θα άλλαζαν για πάντα την ροή της 
ανθρωπότητας είχαν λάβει χώρα και οι στρατηγοί έπρεπε, 
για άλλη µια φορά, να σώσουν την κατάσταση. Η πατρίδα 
τους χρειαζόταν ξανά. 


1.Οι άνθρωποι γελούσαν µε τον κίνδυνο. Τους ήταν 
πολύ πιο εύκολο να ειρωνεύονται τον τρόμο παρά να τον 
αποδέχονται. 

Χ. Τζ. Γουέλς 


Ώταν ένα όμορφο πρωινό. Ξύπνησα µε πολλή όρεξη. Και 
γιατί όχι; Όλα πια µου πηγαίνανε καλά. Είχα ξεφύγει από 
την κόλαση στην οποία έζησα τα περισσότερα χρόνια της 
ζωής μου... Όχι βέβαια ότι ήμουν τώρα στον παράδεισο, 
αλλά τουλάχιστον η κατάσταση µου είχε βελτιωθεί. Κάθισα 
αναπαυτικά στο αρχαίο ελληνικό σαλόνι. Το είχα αποκτήσει 
µε σκληρές οικονομίες, αλλά τουλάχιστον είχα κάτι που 
ήταν “πιαο’ για τους περισσότερους πολίτες της 
Ευρωπαϊκής Ένωσης. Η τύχη µε είχε βοηθήσει μέχρι τώρα. 
Αν µε βοηθούσε λίγο ακόµα, θα κατάφερνα επιτέλους να 
γίνω πολίτης. 

Αλλά μέχρι τότε θα έπρεπε να δουλέψω σκληρά. Κοίταξα 
από το παράθυρο. Το Μιλάνο απλώνονταν αχανές. Σε λίγο 
έπρεπε να φύγω για τη βάση. Άρχισα ,λοιπόν, να 
ἑτοιμάζομαι για άλλη µια µέρα σκληρής στρατιωτικής ζωής. 
Ξαφνικά, χτύπησε το τηλέφωνο. Όταν το έκλεισα, µια 
χλομάδα είχε κυριεύσει το πρόσωπο µου. Τα νέα ήταν 
άσχημα. Πολύ άσχημα. Η όρεξη µου πέταξε κυριολεκτικά. Η 


μονάδα µου θα έφευγε το απόγευμα για Ελλάδα. Κάτι είχε 
συμβεί, αλλά δεν µου εξήγησαν τι ακριβώς. Σίγουρα ήταν 
κάτι πολύ άσχημο. Αυτή η επιστροφή στην πατρίδα δεν 
μπορώ να πω ότι ήρθε την κατάλληλη στιγμή. Από τα 
νεύρα µου, έριξα µια κλωτσιά στο αρχαιοελληνικό τραπέζι 
το οποίο έσπασε. 

Μετάνιωσα αµέσως για αυτή την ηλίθια πράξη. Το 
τραπέζι αυτό ήταν πανάκριβο. Το συγκεκριµένο γεγονός µε 
έκανε να σκεφτώ πιο ήρεμα τα πράγματα. Γενικώς, δὲν 
έπρεπε να κάνω πράγματα για τα οποία θα μετάνιωνα 
μετά. Έπρεπε ,λοιπόν, να πάω. Ἠμουν μόνιμος φαντάρος 
στον Ευρωπαϊκό Στρατό. Ο Ευρωπαϊκός Στρατός µου είχε 
προσφέρει τα πάντα. Αν δεν υπήρχε αυτός θα ήμουν ακόµα 
στην κόλαση. Με χρειάζονταν 

στην Ελλάδα και έπρεπε να πάω. «Σε τελική ανάλυση, 
όλα θα πάνε καλά,» σκέφτηκα. «Όλα θα πάνε καλά». 

Παρόλα αυτά, την λίγη ώρα που µου απόμεινε να 
κοιμηθώ, πριν την αναχώρηση µας, είχα ανήσυχο ύπνο. Η 
αλήθεια είναι ότι πριν από τέτοιες αποστολές βασανίζομαι 
από περίεργους εφιάλτες. Εκείνο το μεσημέρι είδα, ίσως, τον 
πιο περίεργο και ακαθόριστο εφιάλτη που είχα ποτέ. Για την 
ακρίβεια, περπατούσα για ώρα. Σταδιακά, κατάλαβα ότι 
περπατούσα πάνω σε γρασίδι. Ἠμουν στην έξοχη, λοιπόν! 
Γύρισα να κοιτάξω πάνω και σχεδόν τυφλώθηκα απὀ έναν 
υπέροχο ήλιο. Χάρηκα παρά πολύ. Συνέχισα, έτσι, τη βόλτα 
μου. 

Στον δρόμο µε προσπέρασαν διάφορα πρόσωπα χωρίς να 
μου δώσουν σημασία. Έτσι, συνέχιζα να περπατώ και 
σταμάτησα για να χαζέψω ένα κοπάδι από πρόβατα. Τα 
κακόµοιρα µου φάνηκαν πολύ συµπαθητικά! Εκεί λοιπόν 
που τα χάζευα, ξαφνικά, µια ομάδα λύκων τους επιτέθηκε. 
Έμεινα να κοιτάζω µε ενδιαφέρον το άγριο κυνηγητό των 
ανυπεράσπιστων προβάτων, χωρίς να κάνω τίποτα για να 
τα βοηθήσω. Μπορώ να πω ότι χαιρόµουν µε το θέαμα. 


Ξαφνικά, ένας λύκος ήρθε προς το µέρος µου. «Σιγά το 
μεγάλο πρόβλημα», σκέφτηκα. 

Θα τον φόβιζα, αν πλησίαζε κι άλλο, ρίχνοντάς του 
καμιά πέτρα. Όταν µε πλησίασε, αρκετά ,έσκυψα να πιάσω 
κάποια πέτρα. 

Αλλά τότε κατάλαβα, µε δέος, ότι δὲν μπορούσα να 
χρησιμοποιήσω τα χέρια µου. Όταν, ο λύκος µε πλησίασε κι 
άλλο, προσπάθησα να το βάλω στα πόδια. Με τρόμο, όµως, 
διαπίστωσα ότι δεν μπορούσα να τρέξω όπως συνήθως. 
Είχαν κάτι περίεργο οι κινήσεις µου γενικά, κάτι το µη 
ανθρώπινο... Περπατούσα και µε τα χέρια! Έτσι, ο λύκος μ’ 
έφτασε. Καθώς µε κατασπάραζε και λίγο πριν πεταχθώ µε 
τρομώδες παραλήρημα απ’ το κρεβάτι µου, διαπίστωσα ότι 
κι εγώ ήμουν ένα απ’ αυτά τα πρόβατα που χάζευα λίγο 
πριν, έστω κι αν νόμιζα ότι ήμουν άνθρωπος! Τέτοια όνειρα 
θεωρούνται κακοί οιωνοί απ’ όλους µας, ειδικά αν 
προηγούνται σκληρών πολεμικών αναμετρήσεων. Όταν 
έφευγα για τη δική µου αναμέτρηση που µε περίμενε στην 
Ελλάδα, η ψυχολογία µου ήταν υπό το μηδέν. 

Πάντως, έφτασα χωρίς καθυστέρηση στην Αθήνα. Χωρίς 
να χαθεί καθόλου χρόνος µας ετοίµασαν για αναχώρηση. 
Τα πράγµατα ήταν πολύ δύσκολα και παντού επικρατούσε 
βιασύνη. Ο πανικός όµως και η βιασύνη έδωσαν τη θέση 
τους στη μεγαλοπρέπεια και την τυπικότητα, όταν 
ξτοιμαζόμασταν να αποχωρίσουµε για τη μάχη απ’ το 
λιμάνι του Πειραιά Πάντα όταν υπήρχε πανικός και 
αβεβαιότητα στο στράτευμα, η δημόσια εικόνα του ήταν 
τέλεια. Ὁ πανικός θα κρύβονταν λοιπόν απ’ τον κόσμο, 
αλλά δεν ήξερα ποιος ήταν ο λόγος που δημιούργησε τον 
πανικό αυτό... 

Στρατηγοί, κληρικοί, ΤΝ ρετϑοπ85, πολιτικοί και, βέβαια, ο 
ίδιος ο Έλληνας πρωθυπουργός βρισκόταν στο λιμάνι για 
την αποχώρηση του Ευρωπαϊκού Στρατού προς τη 
Θεσσαλονίκη. Χιλιάδες κόσμου μας επευφημούσαν, 
κρατώντας σημαίες της Ευρωπαϊκής Ένωσης. Σε μια 


τεράστια γιγαντοοθόνη, βλέπαμε τους 25 ηγέτες της Ε.Ε 
(μάλλον ηγέτιδων καθώς οι 21 απ’ τους ηγέτες ήταν 
γυναίκες). Πάντα, σε τέτοιες περιπτώσεις, τα πορτρέτα των 
ηγετών δέσποζαν επιβλητικά σε γιγάντιες οθόνες 
εμψυχώνοντας τον κόσμο. 

Στην πιο μεγάλη οθόνη εμφανίστηκε ένας σκληρός 
άντρας, γύρω στα πενήντα, που φορούσε στρατιωτικά. «Οι 
εχθροί του πολιτισμού και της δημοκρατίας ξαναχτύπησαν! 
Ξέρουμε τι ζητάνε. Ξέρουμε ότι δεν μπορούν να ανεχτούν 
την ελευθερία και τη δημοκρατία µας», διέκοψε για λίγο 
γιατί δάκρυσε. Αυτά τα δάκρυα έφεραν οίγη συγκίνησης σε 
όλους. «Είστε το πρώτο τµήµα που στέλνουμε. Ο Θεός μαζί 
σας». Αυτά ήταν τα λόγια του στρατηγού Εντ Γουντ προς 
τον Ευρωπαϊκό Στρατό, κάτω απ’ τις επευφηµίες του 
έξαλλου κόσμου. Σε λίγο κυριάρχησε η κραυγή: «Διαλύστε 
τους!». Μια κραυγή που έβγαινε ταυτόχρονα απ’ τα στόματα 
χιλιάδων ανθρώπων που είχαν εναποθέσει τις ελπίδες για 
τη σωτήρια τους πάνω µας. 

Όσον αφορά, πάντως, τη μάχη που θα δίναμε, θα ήταν 
πρωτότυπη, τουλάχιστον από πλευράς ενδυμασίας. Η Ε.Ε. 
καθιέρωσε το πορφυρό χρώμα στις στολές μας. Έτσι, το 
κλασσικό πράσινο, µε το οποίο αλλοτινοί στρατοί είχαν 
δοξάσει την Ευρώπη, ήταν πια παρελθόν. Ομολογώ ότι ήταν 
δύσκολο να συνηθίσω τους εαυτούς µας σαν πορφυρούς 
ρόμποκοπ, αλλά παραδέχομαι ότι, για κάποιο περίεργο 
λόγο, ήμασταν πολύ επιβλητικοί. Άλλη µια πρωτοτυπία 
ήταν οι στολές των στρατηγών. Εδώ, η Ε.Ε θέλησε να 
δοξάσει την ευρωπαϊκή ιστορία και συγκεκριμένα το 
Ναπολεόντειο Έπος. Όλοι οι στρατηγοί, λοιπόν, ήταν 
ντυμένοι σαν τον Ναπολέοντα. Σκεφτόμουν πολλά όταν 
επιβιβαστήκαμε στα πλοία. Σε όλη τη διάρκεια του ταξιδιού, 
βασανιζόμουνα από σκέψεις. Ἡ αγωνία μεγάλωσε όταν 
φτάσαμε στη Θεσσαλονίκη. Επέστρεφα, μετά από καιρό, 
στην πόλη µου αλλά δεν μπορούσα να πω ότι χαιρόµουν 
ιδιαιτέρως γι αυτο το γεγονός. 


Ώταν μεσημέρι όταν βγήκαμε από τα στρατιωτικά πλοία. 
Τα πάντα ήταν, φαινομενικά, ειρηνικά, αν και ξέραμε ότι, σε 
τέτοιες περιπτώσεις, η αρχή μύριζε ησυχία και γαληνή και, 
αν αφηνόσουν σε αυτό το πνεύμα, θα βρισκόσουν σύντομα 
προ εκπλήξεων. Οι τρομοκράτες, άλλωστε, ήταν γνώστες 
του ψυχολογικού πόλεμου και δεν έχαναν ευκαιρία να 
εφαρμόσουν ύπουλες μεθόδους για να επικρατήσουν. Δεν 
υπάρχει χειρότερο πράγμα για ένα φαντάρο, από το 
ψυχολογικό σοκ. Εκεί που νομίζει ότι όλα πάνε καλά να 
βρίσκεται μπροστά στο απρόοπτο. Κατά τ’ άλλα, 
βρισκόμασταν κάτω από έναν μοβ ουρανό, που στις άκρες 
του ήταν συσσωρευμένο ένα πλήθος από σύννεφα, ενώ το 
κέντρο του ήταν άδειο. 

Όσο και αν προσπάθησα, δεν μπόρεσα να θυμηθώ έναν 
τόσο αλλόκοτο ουρανό µε τόσο παράξενο χρώμα. Ἠταν σα 
να είχε βγει από κάποιο όνειρο! Αυτό το περίεργο χρώμα του 
ουρανού, σε συνδυασμό µε τη γενικότερη αβεβαιότητα που 
κυριαρχούσε σε όλους τους φαντάρους, έδινε έναν τόνο 
μετριασμένου πανικού στα συναισθήματα µου. Πρέπει να 
ομολογήσω ότι δεν ήμουν ο μόνος που αισθανόµουν έτσι. Τα 
πρόσωπα των συμπολεμιστών μου πρόδιδαν ένα 
συναίσθημα που, όποιος το έχει ζήσει, δεν το ξεχνά ποτέ: 
την αβεβαιότητα πριν από µια αμφίβολη μάχη. 


«Πρέπει να πεθάνουν οι μπάσταρδοι. Έχουν καταστρέψει 
την πόλη. Κάθε τοίχος έχει αποτυπωµένο το δικό τους 
σχέδιο. Τα πτώματα είναι πια χιλιάδες», είπε ο λοχαγός στα 
αγγλικά- την επίσηµη γλώσσα του Ευρωπαϊκού στρατού- 
και µε διάκοψε απ’ τις σκέψεις μου. 

«Τάκη, πρέπει να τους σκίσουμε. Είμαι αποφασισμένη 
για όλα», µου είπε η Μαρία, µια απ’ τους συμπολεμιστές 
μου. 

«Κι εγώ», απάντησα, αλλά σίγουρα δεν έδειχνα να το 
πιστεύω. 


«Σκέψου μόνο», µου εἰπε, «ἂν τους αφήσουμε να 
περάσουν κινδυνεύει ο πολιτισμός µας. Πρέπει να τους 
σταματήσουμε όπως στις Βρυξέλλες. Η ΕΕ κινδυνεύει.» Και 
συνέχισε συνεπαρμένη 

«Εκεί πλήρωσαν για τα εγκλήματα τους. 

Τους τσακίσαµε τους μπάσταρδους!» 

«Πάντως ακούγεται ότι στις Βρυξέλες δεν πολεμήσαμε 
και πολύ τίμια.Ίσως να πέθαναν και αθώοι. Κάτι άκουσα ότι 
οι πραγματικοί τρομοκράτες κατάφεραν να ξεφύγουν.» 

«Μαλακίες! Αυτά τα λένε οι πληρωμένοι από τους 
εχθρούς δημοσιογράφοι. Οι προδότες! Οι πράκτορες των 
εχθρών µας είχαν καταλάβει ηγετικές θέσεις στα ΜΜΕ. 
Παρουσίαζαν τους εχθρούς σαν αθώες περιστέρες κι εμάς 
σαν εγκληματίες, πλανητόμπατσους και άλλα τέτοια. Τώρα 
οι αθώοι σφάζουν τους δικούς µας κι εμείς θρηνούμε!» 

Καθώς προχωρούσαμε από το λιμάνι προς το κέντρο, 
σκεφτόμουν πώς ήταν δυνατόν οι εχθροί να µας έχουν 
προκαλέσει τόσες απώλειες. Ἠθελα να πιστεύω ὀτι 
λέγονταν υπερβολές που δεν ήταν τίποτε άλλο πέρα από 
φήμες των ΜΜΕ. 

Είπα την σκέψη µου στην Μαρία. «Καλά έκαναν», µου 
απάντησε. «Πρέπει να τελειώνουμε μαζί τους. Όσο πιο 
πολλά λέγονται από τα ΜΜΕ εναντίον τους, τόσο πιο λίγα 
θα ακούγονται όταν τους σφάζουμε.» 

Μου έκανε εντύπωση ότι την µια έβλεπε τα ΜΜΕ σαν 
προπαγανδιστές του κακού και πράκτορες των εχθρών και, 
από την άλλη, (όταν βέβαια αυτά µας ευνοούσαν) σαν κάτι 
το θετικό και το ωφέλιμο. Δεν της απάντησα. Δεν είχα όρεξη 
για άλλη συζήτηση. 

Κοίταξα γύρω µου. Πουθενά δεν έβλεπες ψυχή. Είχαμε 
προχωρήσει 500 μέτρα, προς το κέντρο της πόλης. 
Αντικρίζαµε τους πρώτους νεκρούς. Όσο προχωρούσαμε 
προς το κέντρο ο αριθµός των πτωμάτων αυξάνονταν. Και 
ξαφνικά, σαν οπτασία, είδαμε ένα θέαμα που µας ξάφνιασε 
ακόµα περισσότερο. Ένα θέαμα κωμικό και τραγικό συνάμα. 


Ήταν καμιά δεκαριά παπάδες οι οποίοι έρχονταν προς το 
µέρος µας. Έψαλλαν όλοι σαν τρελοί και ταυτόχρονα 
αυτομαστιγώνοταν! 

«Έρχεται η Δευτέρα Παρουσία τέκνα μου! Αυτό είναι το 
λυκόφως των θεών!», είπε ο ένας. 

«Μετανοείτε όσο υπάρχει καιρός», είπε ένας άλλος ο 
οποίος βόγκηξε ταυτόχρονα από τον πόνο που του 
προκάλεσε το μαστίγιο το οποίο µε δύναμη χτύπησε στο ίδιο 
το πρόσωπο του. Αίμα έτρεξε πάνω στην πυκνή του 
γενειάδα. 

Η ομάδα των τρελών παπάδων απομακρύνθηκε τόσο 
γρήγορα όσο είχε εμφανιστεί. Ο καθένας µας κοιτούσε τον 
άλλο γεμάτος έκπληξη. Ηταν όνειρο ή πραγματικότητα; 

Φτάσαμε σύντομα στο κέντρο της Θεσσαλονίκης. Εδώ η 
κατάσταση ήταν πολύ χειρότερη. Γύρω από ένα υπέροχο 
μνημείο έξι πολύ επιβλητικών αγαλμάτων λιονταριών που 
ονομάζονταν, σύμφωνα µε την ταμπέλα, «Τα Ευρωπαϊκά 
Λιοντάρια», παντού βλέπαμε διαμελισμένες σάρκες. Και όσο 
κι αν ήθελα να πιστεύω ότι αυτοί που είχαμε να 
αντιμετωπίσουμε ήταν άνθρωποι, τίποτα δεν θύμιζε τα 
προηγούμενα χτυπήματα των τρομοκρατών. Τίποτα δεν 
θύμιζε την 11η Σεπτεμβρίου του 2001. Τίποτα δεν θύμιζε την 
αραβοκινεζική επίθεση, µε πυρηνικά βαλίτσας στο Λονδίνο, 
το 2052. Εδώ, είχαμε να κάνουμε µε κάτι µη ανθρώπινο. Και 
ο ουρανός από πάνω µας συνέχιζε να είναι περίεργος και 
αρκετά μουντός, µε το απίστευτο μοβ του χρώμα. Κάτι 
απόκοσµο διαδραματιζόταν, ήδη, στη Θεσσαλονίκη! 

Σοκαρισμένος, κοίταζα τα πτώματα, όταν έγινε κάτι 
τρομερό. Ένα από τα έξι λιοντάρια γύρισε το κεφάλι του 
προς το μέρος µας. Μα ήταν δυνατόν να συμβαίνει αυτό; 
ΈΉταν το πιο απίστευτο συμβάν από αυτά που είχα δει εκεί! 
Ξεπερνούσε και τα όρια της πιο νοσηρής φαντασίας. Ένα 
άγαλμα που γύρισε το κεφάλι του προς το μέρος μας! Τότε, 
άρχισα να συνειδητοποιώ ότι αυτά που θα ζούσαμε εκεί θα 
είχαν ελάχιστη σχέση µε την λογική. Ποτέ μου δεν πίστεψα 


σε θεό ή δαίμονα, αλλά τότε για πρώτη φορά φοβήθηκα ότι 
υπάρχουν και πράγματα πέραν της λογικής, άσχετα µετοτι 
πιστεύουν οι πολλοί. Ίσως τελικά οι παπάδες να είχαν δίκιο. 
Ίσως έρχονταν η Δευτέρα Παρουσία. 

«Το είδατε αυτό;», ρώτησα. 

«ΠΟιο;» 

«Το λιοντάρι.» 

«Τι έκανε το λιοντάρι» 

«Δεν είδατε; Γύρισε και µας κοίταξε.» 

«Μα έχεις παλαβώσει τελείως από τον φόβο;» 

«Δηλαδή δεν είδατε τίποτα;» 

«Μια χαρά είναι τα λιοντάρια. Μάλλον είχες µια 
ψευδαίσθηση από τον φόβο. Και εμείς είμαστε 
σοκαρισμένοι, αλλά προσπάθησε να ηρεμήσεις. Πρέπει να 
επιβιώσουμε. Μας περιμένουν οι δικοί µας. Εγώ έχω άντρα 
και παιδιά να θρέψω.» 

Το λιοντάρι στέκονταν εκεί ακίνητο. Είχε δίκιο λοιπόν η 
Μαρία; Μήπως όλα µου φάνηκαν, μήπως ήταν µια στιγμιαία 
ψευδαίσθηση; Αυτή η σκέψη έδωσε θάρρος στον εαυτό μου. 
Δεν ήταν λοιπόν αυτό το συμβάν κάτι μεταφυσικό, αλλά 
είχε βάση την λογική. Ἠταν απλά η λογική που µου έκανε 
παιχνίδια. Δεν υπήρχε τίποτα παραπάνω από τον εχθρό. 
Τον ανθρώπινο εχθρό. Ούτε θεοί, ούτε δαίμονες υπήρχαν. 
Και εγώ ήθελα να ζήσω. Όσο φριχτά κι αν ήταν τα γεγονότα 
εδώ, είχαν σχέση µε ανθρώπους. «Αφού είναι άνθρωποι, 
μπορούν να πεθάνουν», σκέφτηκα. 

Περιμέναμε 20 λεπτά -ομολογουμένως, τα πιο 
τρομακτικά της ζωής µου-χωρίς να γίνεται τίποτα. Τα 
πτώματα ήταν τόσο πολλά, που γέμιζαν το οπτικό µου 
πεδίο. Άνθρωποι κάθε ηλικίας, φύλου και ιδιότητας ήταν 
εκεί ανάμεσα στους νεκρούς. Κάποιοι αστυνομικοί 
ξεχώριζαν λόγω της στολής τους. Με τρόμο έβλεπα επίσης 
ότι οι τρομοκράτες δεν είχαν λυπηθεί ούτε τα μικρά παιδιά. 
Κάποιες μανάδες είχαν πεθάνει κρατώντας σφιχτά τα μωρά 
τους στην αγκαλιά. Και στα πρόσωπα όλων των νεκρών 


ήταν ζωγραφισμένος ο πανικός. Δεν μπορούσαμε να 
καταλάβουμε από τι είχαν πεθάνει, όµως. Αν και τα 
πτώματα ήταν διαμελισμένα, αυτό δεν φαινόταν να είχε 
επιτευχθεί µε την χρήση εκρηκτικών. 

Στο σηµείο εκείνο, δεν έβλεπες πουθενά το σύνηθες 
αποτέλεσµα των επιθέσεων µε εκρηκτικά ή έστω κάποιες 
σφαίρες. Υπήρχε ένα μυστήριο για την µέθοδο που είχαν 
ακολουθήσει οι τρομοκράτες. Το τοπίο μπροστά µου και ο 
ουρανός από πάνω µου, µε είχαν φέρει σε κατάσταση ημι- 
πανικού. Μου ερχόταν να κάνω εμετό. Αν και κατάφερα να 
το αποφύγω, µια συμπολεμίστρια µου δεν τα κατάφερε. 
Ῥέρασε λεκιάζοντας την υπέροχη πορφυρή της στολή. 
Καθώς παρατηρούσα τον φρικώδες σωρό απὀ τα αθώα 
θύματα της τρομοκρατικής επίθεσης στη Θεσσαλονίκη, ο 
εχθρός έδειξε επιτέλους το πρόσωπο του. 

Από παντού ξεχύθηκαν απόκοσµα ὀντα! Έμοιαζαν µε 
λύκους τεραστίων διαστάσεων... Το μήκος τους ήταν κάτι 
λιγότερο από δύο μέτρα, ήταν χοντροί και καλύπτονταν από 
τεράστιο τρίχωμα. Η κατακόκκινη ματιά τους ήταν 
απίστευτα διαπεραστική. Αφού συντάχθηκαν απέναντι µας 
και µας κοίταξαν για λίγο, έτρεξαν προς την κατεύθυνση 
μας, κάνοντας τεράστια άλματα. Η μπροστινή διμοιρία 
πανικοβλήθηκε και άρχισε να υποχωρεί. Μια ρουκέτα 
έσκασε πάνω τους. Δεν έμεινε κανένας ζωντανός. 
Προφανώς, τα ελικόπτερα του στρατού µας είχαν διαταγή 
να εκτελούν τους δειλούς. Έτσι εμείς δεν είχαμε άλλη 
επιλογή από το να μείνουμε να πολεμήσουμε. Αρχίσαµε να 
πυροβολούμε μα ακόμα και αν πετυχαίναμε τον εχθρό, 
κανέναν λυκοειδές δεν έπεφτε νεκρό. 

Μόνο οι χειροβομβίδες φαίνονταν να τα σταματούν, 
αλλά κι αυτές τραυματίζοντας τα ελαφρά. Έπσι, τα λυκοειδή 
µας φτάσανε. Ένα από αυτά άρπαξε, µε καταπληκτική 
ταχύτητα, ένα συμπολεμιστή µου και τον ξέσκισε 
κυριολεκτικά. Με ένα δάγκωμα του «λύκου», ο φαντάρος 
έμεινε χωρίς χέρι. Ο «λύκος», στη συνέχεια, ξέσκισε µε τα 


δόντια του το κρανίο του, που έμεινε μισό να κρέμεται µε 
φρίκη απ’το λαιμό του. Δεν αντέξαµε άλλο και τραπήκαμε 
σε φυγή. Τα καταραµένα ελικόπτερα δεν θα µας άφηναν 
ατιµώρητους για την δειλία µας. Η ρουκέτα έφυγε και κανείς 
από την διµοιρία µου δεν έµεινε ζωντανός εκτός από εμένα. 
Άρχισα να τρέχω προς το λιμάνι. Δεν ήμουν ο μόνος. Παρά 
τις «φιλότιμες» προσπάθειες των ελικοπτέρων, κανείς δὲν 
έμεινε να πολεμήσει κάτι το άγνωστο, το απόκοσµο. Ο 
στρατός είχε διαλυθεί. Όλοι κοίταξαν να σώσουν το τομάρι 
τους. Μπερδεύτηκα µε φαντάρους από άλλες διµοιρίες και 
τρέχαμε όλοι πανικόβλητοι. 

Εκεί που έτρεχα σε κατάσταση πανικού, µια ομάδα 
λυκοειδών µου έκοψε τον δρόμο. Με κυνήγησαν πάλι προς 
το κέντρο. Κάτι ρουκέτες από τα ελικόπτερα, τα οποία 
επιτέλους έκαναν και κάτι χρήσιμο, τα καθυστέρησαν. Μέσα 
στον πανικό και στο ομιχλώδες χάος, που δημιουργούσαν οι 
ρουκέτες, μπόρεσα να µπω σε ένα ξενοδοχείο, χωρίς τα 
κτήνη να µε αντιληφθούν. Απ’ ότι είδα, υπήρχαν αρκετοί 
σφαγιασμένοι τουρίστες, αλλά πουθενά ἴχνος από τα 
λυκοειδή. Τότε και όταν μπόρεσα για δευτερόλεπτα να 
ξεκουραστώ, θυμήθηκα τη µονάδα µου. Με κανέναν δεν 
είχα σχέσεις, πέραν της Μαρίας. Ηταν η μοναδική φαντάρος 
απ’ την Ελλάδα στη διµοιρία µου. Θυμήθηκα τα λόγια που 
μου είχε πει την ώρα της άφιξης µας «Πρέπει να τους 
σκίσουμε!». Πόσο ειρωνικά ακούγονταν τώρα. 

Σκέφτηκα τους προηγούμενους πολέμους. Η ΕΕ ήταν η 
νέα παγκόσμια δύναμη, κερδισµένη τόσο σε μάχες, οι οποίες 
γέμισαν τον κόσμο µε νεκρούς, όσο και στον οικονομικό 
τομέα, που άφησε εκατομμύρια ανέργους σε όλο τον κόσμο. 
Οι ΗΠΑ δεν ήταν πια παρά ένας σύμμαχος της ΕΕ, τίποτα 
παραπάνω. Πολλοί την παρομοίαζαν µε τη συνέχεια του 
Τρίτου Ράιχ, ενώ οι υποστηρικτές της μιλούσαν για τη νέα 
αναγέννηση του πολιτισμού, την συνέχιση του αρχαίου 
ελληνικού πνεύματος. 


Οι σκέψεις µου, όµως, δὲν κράτησαν πολύ. Έπρεπε να 
ανέβω στους επάνω ορόφους. Καθώς ανέβαινα τις σκάλες 
του πολυτελούς ξενοδοχείου, κάτι πετάχτηκε µπροστά µου. 
Χωρίς να το σκεφτώ, πυροβόλησα. Το θύμα, όµως, όπως 
μέσα σε κλάσματα δευτερόλεπτων διαπίστωσα, ήταν 
άνθρωπος! Κοίταξα για λίγο το πτώμα. Αλλά δεν 
αισθάνθηκα καμία τύψη. Κι αν ήταν απ’ αυτούς τους λύκους; 
Δεν μπορούσα να το έχω ριψοκινδυνέψει. Συνέχισα να 
ανεβαίνω τις σκάλες. Στον δεύτερο όροφο κάτι πετάχτηκε 
ξανά μπροστά µου. Αυτή την φορά δεν πυροβόλησα. 
Ευτυχώς γιατί ήταν πάλι άνθρωπος. 

«Τι έγινε, φίλε; Δεν είµαι ο μόνος ζωντανός», του είπα. 

«Ωραίοι φαντάροι! Χεστήκατε πάνω σας. Χα, χα, χα. 
Εσείς θα µας σώζατε;...». Ομολογουμένως, δεν περίμενα 
τέτοια απάντηση. 

«Φίλε, µας κατασφάξανε! Τέλος πάντων εδώ είμαστε 
ασφαλείς;» 

«Ναι, είναι περίεργο αλλά οι λύκοι δεν ψάχνουν τους 
επιζώντες. Ό,τι φάγανε, φάγανε. Ίσως, πάλι, να έρθουν πιο 
μετά. Ποιος ξέρει» Το μυαλό μου γέμισε µε εικόνες φρίκης. 

«Τι εννοείς φάγανε;», τον ρώτησα. 

«Εννοώ ότι αυτοί οι λύκοι είναι ανθρωποφάγοι. Τους έχω 
δει µετα μάτια μου.» 

«Από πού εμφανίστηκαν» 

«Από το πουθενά. Ξαφνικά! Εγώ τότε ζητιάνευα. Αν δεν 
το έχεις, ήδη, καταλάβει είμαι πρεζάκιας.» Η όψη του, 
βέβαια, δεν ήταν και η καλύτερη. Του έλειπαν, άλλωστε, τα 
μισά δόντια. 

«Είχα μπει, λοιπόν, σε µια καφετέρια να ζητιανεύσω. 
Ξαφνικά, ακούω µια κραυγή. Γυρνάω έκπληκτος και βλέπω 
ένα κτήνος να δαγκώνει κάποιον. Όλοι άρχισαν να 
ουρλιάζουν. Τότε, σοκαρίστηκα κι εγώ. Τώρα, βέβαια, έχω 
συνηθίσει...» Σταμάτησε την αφήγηση γελώντας 
παρανοϊκά. 

«Λοιπόν, τι έγινε;», τον ρώτησα. 


«Βγήκα έξω γρήγορα. Δεν θα το έπαιζα ήρωας. Στο δρόμο 
παντού γίνονταν «φρικαλεότητες. Είδα ανθρώπους µε 
διαλυμένα πρόσωπα, ανθρώπους να τρέχουν και να 
κρατάνε τα άντερα τους, άλλους να έχουν τρελαθεί. Δεν 
σταμάτησα πουθενά να βοηθήσω. Όταν έφτασα εδώ, τα 
κτήνη είχαν κάνει ήδη την δουλειά τους και είχαν 
αποχωρήσει. Κρύφτηκα και παρακολουθώ κρυφά τα 
γεγονότα» 

Μου ήρθε να τον δείρω. Αισθάνθηκα μίσος γιαυτόν το 
γελοίο που τον ένοιαζε µόνο το τομάρι του. Βέβαια, ίσως κι 
εγώ να έκανα το ίδιο. Ποιος ξέρει; 

Έτσι, του είπα απλά: «Βλέπω και εσύ είσαι χέστης!» 

«Φίλε, στην ζωή ποτέ δεν το έπαιξα μάγκας. Δεν είμαι 
άλλωστε!» Δε ρώτησα καν το όνοµα του. Ούτε κι αυτός το 
δικό µου. 

Υπήρχε µια απορία στο μυαλό µου. Γιατί δεν µας είπαν 
την αλήθεια; Γιατί µας έλεγαν ιστορίες για αραβοκινεζικές 
συνομωσίες; Η απάντηση που έδωσα στον εαυτό µου ήταν 
ότι, αν έλεγαν την αλήθεια, κανείς δεν θα έρχονταν να 
πολεμήσει. Όχι και πολύ τίµιο, αλλά ποιος νοιάζεται πια για 
ξεπερασμένα πράγματα; 

Μπήκαμε σε ένα δωμάτιο απ'όπου είχαμε θέα στο δρόμο. 
Στο δωμάτιο υπήρχε ένα διακοσμητικό άγαλμα που 
παρίστανε κάποιον αρχαίο θεό. Τέτοια αγάλματα 
βρίσκονται σε χώρους που συχνάζουν πλούσιοι, δηλαδή 
πολυτελή ξενοδοχεία, ακριβά εστιατόρια κλπ. Αλλά πολύ 
συχνά τα βλέπεις και σε απλούς χώρους, όπως είναι γήπεδα 
ή πλατείες. Το συγκεκριµένο άγαλμα στο δωμάτιο ήταν ενός 
αρχαίου θεού µε σηκωμένο το πέος. Παρατήρησα για λίγο το 
άγαλμα και η αστεία του εικόνα µε έκανε να ξεχάσω 
στιγμιαία τον τρόμο. Η αβεβαιότητα, όµως, επέστρεψε και 
ξανακυριάρχησε στα συναισθήματα µου. 

Η κούραση τελικά µε κατάβαλε. Με πήρε ο ύπνος. Ο 
πρεζάκιας µε ξύπνησε µετά από κάποια ώρα. Είχε κάτι 
σηµαντικό να µου δείξει. Μια ομάδα λυκοειδών ήταν έτοιμη 


να μπει μέσα στο ξενοδοχείο. Αυτά τα μπάσταρδα 
ανθρωποφάγα κάνουν τους λύκους που ξέρουμε να 
μοιάζουν µε αγγελούδια. Είχε αρχίσει να σκοτεινιάζει. 
Κοίταξα το ρολόι µου. Έξι παρά τέταρτο. Αναρωτήθηκα αν 
ήμουν έτοιμος να πεθάνω. Τώρα είχα μετανιώσει για την 
επιλογή µου να καταταγώ στον Ευρωπαϊκό Στρατό. Αν 
μπορούσα να άλλαζα την ζωή μου! 

Σκατά! Με την κλάψα όµως δεν άλλαζε τίποτα. Έδιωξα 
αυτές τις σκέψεις λοιπόν και περιόρισα το τρέμουλο, που 
µέχρι τότε, µε είχε κυριεύσει. Έπρεπε να επιβιώσω και θα 
αγωνιζόμουν γιαυτόν το λόγο. Δε θα πήγαινα αμαχητί. Οι 
σκέψεις για τα λάθη µου ας γίνονταν μετά. Έριξα µια ματιά 
στον άλλο δίπλα µου, που ήταν αρκετά ψύχραιμος. 
Πραγματικά, είχε αρχίζει να συνηθίζει. 

Έπιασα το όπλο σφιχτά και άρχισα να σηµαδεύω τα 
ανθρωποφάγα κτήνη που ήταν έτοιμα να περάσουν την 
πόρτα. Τότε, έγινε κυριολεκτικά το θαύμα. Ακούσαμε τον 
ήχο των βομβαρδιστικών. Τα κτήνη άρχισαν να τρέχουν 
πανικόβλητα. Κατάλαβαν ότι θα επακολουθούσε 
βομβαρδισμός και μάλλον, στις βόμβες αυτές δεν ήταν τόσο 
άτρωτα όσο στις δικές µας σφαίρες. Ίσως να είχε προηγηθεί 
βομβαρδισμός, πριν έρθουμε εμείς, που να τα είχε 
παραδειγματίσει. 

Βέβαια, ούτε εμείς ήμασταν άτρωτοι. Θυμήθηκα τις 
ρουκέτες των ελικοπτέρων. Σκέφτηκα ότι, ίσως, έρχονταν το 
τέλος. Έκλεισα τα µάτια και προσευχήθηκα να µην πέσει 
καμιά βόμβα επάνω µας. Από την µια, οι τερατόµορφοι 
λύκοι και από την άλλη οι βόμβες των ανθρώπων. Μπρος 
γκρεμός και πίσω ρέμα... 


Ο θάνατος έπεφτε απὀ τον ουρανό και µαζί µε τον 
θόρυβο της έκρηξης του ξεχώριζες τις φρικιαστικές κραυγές 
των κτηνών που ψόφαγαν. Κάποιες φορές ξεχώρισα πνιχτές 
κραυγές ανθρώπων όταν ανατινάζονταν τα κτήρια στα 
οποία είχαν κρυφτεί. Κι ενώ ο θάνατος είχε την εξουσία 


στην πόλη και περίμενα ότι ερχόταν και για μένα, η ώρα 
πέρασε και ήµουν ακόµα ζωντανός. Είχαν περάσει δύο ώρες 
αγωνίας, όταν ο βομβαρδισμός σταμάτησε τελείως. Κοίταξα 
από το παράθυρο. Είδα κάτι πραγματικά ευχάριστο. 
Δεκάδες νεκρά κτήνη κείτονταν στον δρόμο. «Μπάσταρδα! 
Από που ήρθατε; Κανείς δεν ξέρει. Τώρα, όµως, ξέρω που 
πάτε. Στο διάολο!» Αυτή η σκέψη, µου έδωσε κουράγιο. Όταν 
θα έφευγα από εδώ, δεν θα ήθελα να δω ξανά οὔτε 
φυσιολογικό λύκο. 

Βέβαια, δεν μπορώ να πω ότι πριν τα πράγματα ήταν 
τέλεια. Η φτώχεια και η ανεργία είχαν φτάσει στο 
αποκορύφωμα. Εξεγέρσεις σημειώνονταν σε ὀόλες τις 
μεγάλες πόλεις. Άμστερνταμ, Αθήνα, Βερολίνο γνώριζαν 
συχνά την μανία αυτών που ξεχύνονταν από τα γκέτο και 
δεν άφηναν τίποτα όρθιο. Πολλές φορές δεν έφτανε η 
αστυνομία για να σταματήσει τις εξεγέρσεις. Έτσι, 
καλούσαν τον Ευρωπαϊκό Στρατό. 

Εγώ, ο ίδιος, είχα πάρει µέρος σε πολλές συγκρούσεις. Τις 
συγκρούσεις αυτές, συνήθως, τις υποκινούσαν Ευρωπαίοι 
πολίτες, νέοι τις περισσότερες φορές στην ηλικία, που 
επεδίωκαν την καταστροφή της Ευρώπης, µέσα απ’ την 
εξέγερση των κατοίκων των γκέτο. Οι συγκρούσεις αυτές 
έχουν μείνει στην ιστορία για την σκληρότητα τους. 
Μάλιστα, στο Παρίσι, είχα τραυματιστεί από χειροβομβίδα 
που πέταξε ένας μετανάστης. Κι εγώ βέβαια δεν είχα 
σκοτώσει και λίγους εξεγερμένους. Μάλιστα, από ένα απ'τα 
θύματα µου είχα πάρει σαν σουβενίρ µια προκήρυξη του. 

Την έβγαλα απ΄την τσέπη μου. Στην πραγματικότητα, 
ήταν ζήτημα αν καταλάβαινα µια ή δυο λέξεις απ’ αυτήν. 
Για μένα ήταν πάντως σαν ένα τρόπαιο απ'την μάχη, ένα 
σύμβολο της επικράτησης µου πάνω στον μοχθηρό εχθρό. 
Δεν ξέρω αν αυτός ο εχθρός ήταν μουσουλμάνος, 
αναρχικός, εθνικιστής, κινεζόφιλος, αμερικανόφιλος, 
πρωτογονιστής η οτιδήποτε άλλο. Δεν είχε καμία σημασία. 


Η προκήρυξη έλεγε τα εξής: «Στο θαυμαστό νέο κόσµο 
της καπιταλιστικής μετααγκοσμιοποίησης και της 
οργουελικής αστυνομικοστρατιωτικής µονοκρατορίας, έχει 
γίνει κάτι παραπάνω από ξεκάθαρη, εδώ και µια δεκαετία 
τουλάχιστον, η πρόθεση του νεοταξικού διευθυντηρίου για 
μια, χωρίς προηγούμενο, συγκέντρωση της πολιτικής και 
οικονομικής ισχύος. Η Μεγάλη κυβέρνηση, µε πρόφαση την 
παγκόσμια ευημερία και ειρήνη, είναι έτοιμη να γονατίσει 
και να πνίξει κάθε φωνή αντίστασης. Σύντροφοι, 
αντισταθείτε στο νεοφασιστικό τρόμο! Πόλεμο στον πόλεμο 
τους». 

Δεν είχα τύψεις που τον σκότωσα το βλάκα. Δεν 
καταλάβαινα τίποτα απ'αυτά που έλεγε. Αλλά, ούτως ή 
άλλως, αν δεν έκανα τη δουλειά µου, θα γυρνούσα από εκεί 
απ'όπου µε τόσο κόπο είχα ξεφύγει, από το γκέτο της 
Θεσσαλονίκης. Και δεν ήθελα µε τίποτα να γυρίσω εκεί. 

Όχι ποτέ ξανά! Εκεί, όπου οι περισσότερες πιθανότητες 
είναι να ζήσεις μέχρι τα 25, όταν οι περισσότεροι 
ευυπόληπτοι Ευρωπαίοι ζούνε µέχρι τα 95. Η τεχνολογία και 
τα φάρμακα, όλα, ανήκαν στους ευυπόληπτους Ευρωπαίους. 
Στα γκέτο, αντίθετα, ανήκαν (και δικαιωματικά αν κανείς 
κοίταγε μία στατιστική) το έιτζ και η ηρωίνη. Όσοι 
καταφέρνουν να ξεφύγουν από τον υποσιτισμό και τις 
αρρώστιες, κάνουν µία αίτηση προς το Υπουργείο Αμύνης. 
Αυτή η αίτηση είναι η μοναδική, η τελευταία τους ελπίδα. 
Και, αν είναι τυχεροί σαν εμένα, προσλαμβάνονται στον 
Ευρωπαϊκό στρατό. 

Σαν στρατιώτης, έχω και μία αξία, έστω αυτή του 
αναλώσιμου υλικού. Βέβαια, ίσχυε το εξής αντιφατικό: Από 
τη µια, ο Ευρωπαϊκός Στρατός ήταν το καμάρι της Ε.Ε, ενώ 
από την άλλη, τους φαντάρους σαν μεμονωμένες μονάδες, 
οι ευυπόληπτοι πολίτες τους αντιμετώπιζαν σαν σκουπίδια. 
Η καταγωγή των περισσοτέρων µας δεν ήταν η ἴδια µε 
αυτούς που προστατεύαμε. Ίσως, κάποτε, να ξεφύγω από 
τον στρατό και να γίνω πραγματικός Ευρωπαίος. Ναι, ήταν 


αλήθεια. Ἠθελα κι εγώ να γίνω κανονικός πολίτης. Ἠθελα 
και εγώ να γευτώ όλες τις απολαύσεις. Ἠταν γνωστό, 
άλλωστε, τι σήμαινε να είσαι πολίτης. Εμείς σαν φαντάροι 
δεν έχουµε τέτοιες απολαβές. Για παράδειγµα, θέλω και εγώ 
να γίνω όμορφος. 

Όλοι οι πολίτες είναι όμορφοι. Αυτό το πετυχαίνουν µε 
διάφορους τρόπους, όπως η πλαστική εγχείρηση. Επίσης, 
είναι γεγονός ότι, άτυπα, οι γάμοι πολιτών και κατοίκων 
των γκέτο απαγορεύονται. Έτσι, η ράτσα των πολιτών δεν 
φθείρεται, αλλά μονίμως βελτιώνεται. Τα γκέτο είναι 
γεμάτα λευκούς, άραβες και μαύρους που είναι όλοι φτωχοί 
και άσχημοι. Αντίθετα, οι πολίτες είναι όλοι δύο µέτρα και 
παραπάνω στο ύψος. Όταν π.χ. ένας πολίτης έρχονταν στο 
γκέτο, ξεχώριζε σαν την μύγα µέσα στο γάλα. 

Βασική ιδεολογία των πολιτών δεν είναι ούτε η 
δημοκρατία, ούτε ο καπιταλισμός ή ο κομμουνισμός που 
ήταν κάποτε. Οι πολίτες γεννιούνται και πεθαίνουν µε µία 
µόνο ιδεολογική κατεύθυνση. Αδιαφορούν για την πολιτική 
γιατί το µόνο που θέλουν να ξέρουν, συνειδητά ή 
υποσυνείδητα, είναι αυτό που γράφουν όλα τα ταμπλό στις 
μεγάλες πόλεις, αυτό που λέγεται συνέχεια στην 
τηλεόραση, αυτό που και οι ίδιοι λένε συνέχεια ο ένας στον 
άλλο: «Όλα θα πάνε καλά». 

«Όλα θα πάνε καλά». Ὁ πολίτης ξέρει πως ό,τι και να του 
συμβεί, όλα θα πάνε καλά στο τέλος. Όσο και να πιεστεί 





κάποτε, όσο άσχημα και να πάνε τα πράγματα, στο τέλος 
αυτός θα έχει νικήσει. Είναι Ευρωπαίος, δυνατός και 
πλούσιος. Δεν µπορεί να χάσει. Και όσο ξέρουν ότι, «Όλα θα 
πάνε καλά», δε φοβούνται τίποτα, δεν θέλουν να αλλάξει 
τίποτα. Αν και θέλω να γίνω σαν κι αυτούς, µέσα µου, τους 
μισῶ. Και, ίσως, λίγο, χαίρομαι γι αυτή την κόλαση. Όχι, δεν 
χαίρομαι για αυτούς που πεθαίνουν. Απλώς χαίρομαι που 
τώρα και οι πολίτες ξέρουν αυτό µε το οποίο µεγάλωσα. 
Αυτό που ξέρω είναι ότι, «Δε θα πάνε όλα καλά». Εγώ µε 
αυτό μεγάλωσα. 


Τα βογκητά διέκοψαν τις σκέψεις µου. Κάποιοι γαμιόνταν 
στο διπλανό δωμάτιο. Μου έκανε µεγάλη εντύπωση. Παντού 
επικρατούσε θάνατος και όµως κάποιοι βρήκαν το κουράγιο 
να γαμιούνται. Τέτοια βογκητά δεν είχα ξανακούσει στην 
ζωή µου. Ίσως, τελικά, σκέφτηκα, εκεί όπου βασιλεύει ο 
θάνατος, εκεί δεν έχει πια τόση εξουσία. Βγήκα έξω και 
κατευθύνθηκα προς το δωμάτιο της συνουσίας, το οποίο 
βρισκόταν στο τέλος του διαδρόμου. Απ’έξω κάποιος 
έπαιρνε μάτι. 

Περίεργο, είχα τόσο φοβηθεί και απορροφηθεί στις 
σκέψεις µου ὥστε δεν παρατήρησα την αποχώρηση του από 
το δωμάτιο που είχαμε κρυφτεί. Ο φίλος µου απ'ότι 
διαπίστωσα δεν ήταν εθισµένος µόνο στην «πρέζα» αλλά 
και στο «μάτι». Επίσης, μπροστά µου κείτονταν ένας νεκρός 
τουρίστας κοντά στα 50.Μάλλον πέθανε από τον φόβο του, 
καθώς τα κτήνη δεν είχαν φτάσει µέχρι εδώ. 

Δίπλα του υπήρχε το πορτοφόλι του, άδειο, όµως. Ο 
πρεζάκιας είχε ληστέψει τον νεκρό! Ακόμα και σε αυτήν την 
κατάσταση, σκέφτεται την «πρέζα» και πως θα την 
αποκτήσει. Στο πορτοφόλι, υπήρχε πια µόνο ένα χαρτί, το 
σήκωσα και το διάβασα. Ἠταν γραμμένο στα αγγλικά. 


«Όταν κοιτάζω πίσω την ζωή µου δεν βλέπω ευτυχία, 
δεν βλέπω δυστυχία. 

Βλέπω,.... βλέπω πολύ μαλακία. 

Πολύ αδιαφορία, οινόπνευμα και ψεύτικη ουτοπία. 

Οι γυναίκες των ονείρων πήγαν µε άλλους, όσο για 
ήρωες υπάρχουν μόνο στην τηλεόραση. 

Ούτε συμβιβασμένος ούτε πραγματικά 
επαναστατηµένος. 

Μια ζωή καράβια πειρατικά στις πισίνες υπήρξαμε. 

Πολύ μαλακία, ποίηση και άνευ ουσίας ουτοπία. 

Όταν κοιτάζουν και άλλοι πίσω την ζωή τους, δεν 
βλέπουν ευτυχία, δεν βλέπουν δυστυχία, βλέπουν... 
βλέπουν πολύ μαλακία. 


Οι γυναίκες των ονείρων τους πήγαν µε άλλους, όσο για 
ήρωες υπάρχουν μόνο στην τηλεόραση. 

Στην ζωή όλοι αποδειχτήκαμε ρουφιάνοι των 
ρουφιάνων. 

Καλοζωισμένοι µικροαστοί που πλήρωσαν το ξεπούλημα 
με μια πικρή πραγματικότητα. 

Ούτε ευτυχισμένοι, ούτε δυστυχισµένοι. Ρουφιάνοι των 
ρουφιάνων για µια ζωή. 

Ζήτω η ταινία που βλέπω: «Οι Ρουφιάνοι των 
Ρουφιάνων». 


Έκτορας 


Να λοιπόν και ένα πολίτης που δεν ήταν ευτυχισμένος! 
Να και ένας πολίτης που δεν ταυτιζόταν µε το «Όλα θα 
πάνε καλά». Ἠταν ο μοναδικός ή υπάρχουν κι άλλοι σαν και 
αυτόν; Ποιος ξέρει; Μου άρεσε το ποίημα. Το κράτησα και 
έφυγα, να αφήσω το φίλο µου να µαλακιστεί µε την ησυχία 
του. «Και δειλός και μαλάκας», σκέφτηκα. Ξαναγύρισα στο 
δωμάτιο µου και ξανακοίταξα το γράμμα. Σκέφτηκα λίγο 
αυτόν τον άνθρωπο. Απ’ότι ξέρω Έκτορας ήταν ένας 
ηρωικός τύπος στην Ιλιάδα του Ομήρου. Πολέμησε για την 
ζωή του και την οικογένεια του. Όμως, οι θεοί ήταν εναντίον 
του. Επέλεξε, Λοιπόν, αυτόν τον αρχαίο ήρωα για το 
ψευδώνυμο του. 

Φαινόταν πολύ βασανισμένος, από αυτά που είχε γράψει. 
Ίσως, στην ζωή του, αναγνώρισε έναν Έκτορα. Τίμιο που 
έπρεπε να χάσει. Πέθανε έτσι άδοξα. Τα λόγια του 
ποιήµατος του ήταν προφητικά γι αυτόν τον ίδιο. Ούτε να 
τον φάνε τα κτήνη δεν είχε την τιμή. Τον πρόδωσε η καρδιά 
του σε µια τόσο «μεγαλειώδη» για την ανθρωπότητα 
στιγμή... 

Προσπάθησα να κοιμηθώ. Ξαφνικά, η πόρτα άνοιξε. 
Μπροστά µου βρισκόταν ένας τύπος γύρω στα 70. Πριν 
προλάβω να καταλάβω οτιδήποτε άρχισε να μιλάει: «Μπες 


στη ζωή σαν περαστικός όπως έλεγε και ο Επίκτητος. Μην 
δίνεις σηµασία στους άλλους. Να έχεις αυτοπεποίθηση... 
Γιατί αν έχεις αυτή, τα έχεις όλα. Και να θυμάσαι ότι χωρίς 
αυτή, όταν οι άλλοι σε διώχνουν, οδηγείσαι στην 
εξασθένηση και στην αβεβαιότητα. Να έχεις λοιπόν, 
αυτοπεποίθηση και να µην κανείς πίσω». Σταμάτησε να 
μιλάει για λίγο και µετά πήρε ξανά μπρος 

«Να είσαι περαστικός στη ζωή και ὀχι σαν 
κεφαλαιοκράτης. Να µην σε ενδιαφέρει να κατακτάς, αλλά 
να ευχαριστιέσαι. Γιατί, αυτό που µέτρα στη ζωή είναι, 
τελικά, το πως έζησες και όχι οι δόξες, οι τιµές οι γυναίκες 
και το χρήμα...». Αυτά είπε και όπως ξαφνικά εμφανίστηκε, 
τόσο ξαφνικά έφυγε. «Άλλος ένας που τρελάθηκε απ’ τα 
τεκταινόμενα», είπα. 

Με πήρε ο ύπνος. Κοιμήθηκα ὧρες. Όταν κάποια δύναμη 
µε ωθούσε να ξυπνήσω για να προστατεύσω τον εαυτό µου, 
μία άλλη µου έλεγε να κοιμηθώ. Αργά ή γρήγορα θα 
ερχόταν και το τέλος µου. Όπως έλεγε αυτό το γράμμα του 
αγνώστου, «όλη η ζωή µας ήταν ένα συνεχόμενο ναυάγιο». 
Ας πέθαινα, λοιπόν, τώρα, εδώ, σε αυτή την πόλη. Τι ελπίδες 
είχα ακόµα κι αν προσπαθούσα αν αγωνιζόµουνα; Αν δεν 
µε έτρωγαν αυτοί οι απόκοσµοι λύκοι, θα µε έλιωναν οι 
βόμβες των ανθρώπων. Εκείνη τη µέρα, όταν πήρα απόφαση 
ότι θα πέθαινα, σταμάτησα να φοβάμαι τον θάνατο. 
Κοιμήθηκα, λοιπόν, ώρα. Με ξύπνησε κάτι άσχημο. 

Ήταν ο ναρκομανής που είχα γνωρίσει στο ξενοδοχείο. 
Ἡ μάλλον κάτι σαν αυτόν. Το πρόσωπο του είχε πρασινίσει 
από τον τρόμο. Ενώ τα πόδια του... Τρέμω που το θυμάμαι! 
Το παντελόνι του είχε ξεσκιστεί, καθώς τα πόδια του είχαν 
πλατύνει και καλύπτονταν από ένα τεράστιο τρίχωμα. 

«Γίνομαι λύκος» ψέλλισε. 

«Δεν είναι δυνατόν» απάντησα. Με κοίταξε για λίγη ώρα 
αμίλητος. 

«Πυροβόλησε µε γρήγορα.» 

«Δεν μπορώ.» του απάντησα τρέμοντας. 


«Κάντο διάολε! Ξέρεις ότι πρέπει. Γρήγορα!» 

Τον πυροβόλησα. Μια φορά αρκούσε. Ἠταν κόλαση! 
Αυτά τα κτήνη δεν ήταν εξώκοσμα. Ἠταν πρώην άνθρωποι. 
Κοίταξα το πτώμα µπροστά µου. Σε λίγο θα περπατούσε και 
αυτός µε τα τέσσερα, θα έκανε τεράστια άλματα και θα 
γυρνούσε στην πόλη να γυρέψει θηράματα. Όσο γι αυτόν 
τον νεκρό, ούτε το όνοµα του δεν είχα μάθει. Λυπήθηκα για 
αυτόν. Αν και ήταν δειλός, φέρθηκε στο τέλος πολύ 
θαρραλέα. 

Αποφάσισα να φύγω από το καταραμένο ξενοδοχείο. 
Είχα μπουχτίσει πια εκεί. Ό,τι είναι να γίνει, σκέφτηκα, θα 
γίνει µέσα ή έξω από το ξενοδοχείο. Περπάτησα στο δρόμο 
για ένα δεκάλεπτο. Είχε αρχίσει να βραδιάζει. Παντού 
κατεστραμμένα αυτοκίνητα, φωτιές μικρής έκτασης και 
σωροί νεκρών κτηνῶν και ανθρώπων. Τεράστιες λακκούβες 
από τις βόμβες στην άσφαλτο, μαγαζιά που δεν ήταν πια 
παρά ερείπια. Μετά από λίγο περπάτημα είδα ένα τεράστιο 
αρχαιοελληνικό ναό (όλες οι μεγάλες πόλεις της Ε.Ε. είχαν 
κτίσει στα κέντρα τους αρχαίους ναούς. Η Ε.Ε. ήταν 
άλλωστε η συνέχεια της αρχαίας Ελλάδας). Ο ναός αυτός 
δέσποζε επιβλητικά µέσα στο χάος. Από σύμπτωση δεν είχε 
καταστραφεί. 


27 Μερος 
«Στην ζωή όλοι αποδειχτήκαµε ρουφιάνοι των 
ρουφιάνων. Όσο για ήρωες υπάρχουν μόνο στην 
τηλεόραση.» 
Έκτορας 


Πίσω από τους κίονες, κάτι κρύβονταν. Ύψωσα το όπλο. 
Του φώναξα να βγει. Ἠταν ευτυχώς ένας άνθρωπος κοντά 
στα 40. Προχώρησε προς τα εμένα, αλλά πώς προχώρησε! 


Χωρίς πόδια. Οι λύκοι είχαν φάει τα πόδια του και φαίνεται 
ότι ο βομβαρδισμός τους είχε εμποδίσει να τελειώσουν το 
γεύμα τους. 

Αυτός πρόλαβε να κρυφτεί στον ναό. Με κοίταξε µε 
απόγνωση. Άνοιξε το στόµα του να πει κάτι. Αλλά δεν είπε 
τίποτα. Αντίθετα έτρεξε αίμα. Σκέφτηκα ότι ίσως ήταν 
καλύτερο να µη ζήσει έτσι. Σήκωσα το όπλο αλλά δεν βρήκα 
το θάρρος να τον σκοτώσω. Τον προσπέρασα βιαστικά, όπως 
προσπερνούσα πριν έρθω εδώ θεάµατα που δεν μπορούσα ή 
δεν ήθελα να βοηθήσω: ανήλικες πόρνες, πρεζάκια, 
μετανάστες που αργοπέθαιναν. Συνέχισα λοιπόν το δρόμο 
μου και όπου µε έβγαζε, ενώ το σκοτάδι είχε αρχίσει να 
γίνεται απελπιστικά πηχτό. Άναψα τον στρατιωτικό µου 
φακό. Η Θεσσαλονίκη δεν ήταν τίποτα πλέον παρά ένα 
παζλ καταστροφών. 

Ξαφνικά, άκουσα κάτι περίεργο. Ἠταν απίστευτο. Και 
όμως άκουγα Πεανγ πιοία. Ήταν µια μουσική του 
προηγούμενου αιώνα που τώρα είχε ξαναγίνει της μόδας. 
Μπήκα σε ένα στενό, από όπου ερχόταν ο ήχος. Τέσσερις 
μαλλιάδες έπαιζαν μανιασμένα σε µια παλιά αποθήκη που 
είχαν μετατρέψει σε στούντιο. Δεν φαινόταν να τους 
ενδιέφεραν και πολύ οι λύκοι. Ο θάνατος τους είχε 
ελευθερώσει από τον φόβο. Το τραγούδι τους μιλούσε για 
ακριβά αυτοκίνητα, γκόμενες και παραλίες. 

«Είναι καλοκαίρι, είμαστε στην παραλία, όλα είναι 
ωραία, όλα είναι καλά. Έλα μωρό µου, έλα σε µένα και θα 
σου εξηγήσω το όνειρο κανονικά, λα-λα-λα.» 

Καμία σχέση µε την πραγματικότητα που βιώναμε. Ότι 
να ΄ναι, δηλαδή. Ίσως µε αυτόν τον τρόπο να ήθελαν να 
ξεφύγουν από το επικείμενο τέλος. Αδιαφορούσαν για αυτό 
το τέλος. Άλλοι κάνανε έρωτα, άλλοι παίζανε μουσική και ο 
πρεζάκιας έκλεβε για την δόση του, αν και ήξερε ότι δε θα 
υπάρξει άλλη. Και εγώ αποφάσισα να πάρω το δρόμο προς 
το κέντρο. Θα μπορούσα να πάω προς το λιμάνι, όπου 
υπήρχαν περισσότερες πιθανότητες να σωθώ, αλλά 


προτίµησα να πάω στην φωλιά των λύκων. Κυριολεκτικά! 
Εκεί που τους πρωτοαντιμµετωπίσαμε απροετοίµαστοι, εκεί 
θα τους ξανασυναντούσα, προετοιµασμένος για όλα. 

Έφυγα απ’αυτό το σοκάκι. Θα ξανατράβαγα πίσω, προς 
το δρόμο που, απ'ότι θυμόμουν, έβγαζε προς την κεντρική 
πλατεία. Πριν, όµως, εγκαταλείψω τελείως το σοκάκι, 
άκουσα κάτι διαφορετικό απὀ τον ήχο που βγάζουν οι 
ηλεκτρικές κιθάρες. Ἠταν γρυλίσματα λύκων. Κατάλαβα ότι 
ο προορισμός τους ήταν η πηγή του μουσικού θορύβου, το 
στούντιο που είχα αφήσει πίσω µου. Εγώ, συνέχιζα τον 
δρόμο µου, έστριψα δεξιά και βάδιζα για την κεντρική 
πλατεία. Συνέχιζα τον δρόμο προς το δικό µου τέλος. 

Ο καιρός ήταν τελείως µουντός και πρόσθετε στην 
υπάρχουσα κατάσταση περισσότερη σχιζοφρένεια. Τελικά, 
έφτασα στην κεντρική πλατεία, στο μνημείο µε τα έξι 
λιοντάρια. Αυτό το μνημείο σίγουρα ήταν, κάποτε, µία από 
τις τουριστικές ατραξιόν της πόλης. Τώρα πια είχε 
καταστραφεί ολοκληρωτικά από τον βομβαρδισμό και δεν 
είχε απομείνει τίποτα απ’ το λιοντάρι που είχα δει -ή µου 
φάνηκε ότι είδα, τέλος πάντων- να κινείται. 

Ενώ παρατηρούσα το χάος και την καταστροφή που 
επικρατούσε στο κέντρο της, άλλοτε, υπέροχης πόλης, μία 
ομάδα λυκοειδών εμφανίστηκε μπροστά μου. Ταυτόχρονα, 
άκουσα ήχο από ελικόπτερα. Έτρεξα να κρυφτώ σε µια 
μισοκατεστραμμένη τράπεζα. Τα ελικόπτερα έριξαν 
εκατοντάδες ρουκέτες. Ευτυχώς δεν έσκασε καμία µέσα 
στην τράπεζα. Πέρασαν 10 λεπτά, όταν μέσα στο κτήριο 
μπήκε ένας φλεγόμενος λύκος ο οποίος ούρλιαζε από τον 
πόνο. Τον πυροβόλησα πολλές φορές και τον αποτελείωσα. 
Ήταν το πρώτο κτήνος που σκότωνα. Για πρώτη φορά, 
αισθάνθηκα ότι έκανα κάτι χρήσιμο. 

Πριν περάσουν λίγα δευτερόλεπτα, από πίσω µου 
εμφανίστηκε ένας τύπος. Ἠταν κοντά στα 30, µε μαλλί 
μακρύ και βαμμένο γαλάζιο, κάτι που συνηθίζεται, τώρα, 
τελευταία. Φορούσε ένα μαύρο χιτώνα πάνω στον οποίο 


υπήρχαν κάτι περίεργα σύμβολα. Χαιρόμουν που έβλεπα 
ξανά άνθρωπο. Του χαμογέλασα. Αυτός, µε κοιτούσε 
γαλήνια και πραγματικά ξαφνιάστηκα όταν τον είδα να 
σηκώνει το όπλο του. Με πυροβόλησε στο χέρι και το όπλο 
μου έπεσε κάτω. 

«Τι διάολο.. «2» 

«Θα σου εξηγήσω...», µου απάντησε, ήρεμα, κοιτάζοντας 
µε εκείνο το γαλήνιο παραπλανητικό βλέμμα. Από πίσω 
του, εμφανίστηκαν άλλοι πέντε τύποι, μαυροντυμένοι σαν 
κι αυτόν. Ἠταν όλοι γύρω στα 30 µε 40. 

«Από τα αρχαία χρόνια µε τους μύστες, από τους 
Σαμάνους των Ινδιάνων μέχριτις μάγισσες του Μεσαίωνα, η 
μαγεία ήταν αυτή που κυριαρχούσε και έδινε νόημα στην 
ζωή. Ζήτω ο Μαρντούκ!», είπε ο τρελός µε το γαλήνιο 
βλέμμα που µε είχε πυροβολήσει. «Από την βιομηχανική 
επανάσταση και µετά, κυριάρχησε η επιστήμη και το χρήμα. 
Οι μάγοι εξοντώθηκαν. Ο κόσμος πίστεψε ότι δεν υπήρχαν 
εξαιτίας της προπαγάνδας της επιστήμης. Η μαγεία έδωσε 
τη θέση της στους γιατρούς, τους παπάδες και τους 
πολιτικούς. Η ζωή έτσι έχασε την αξία της.» Σταμάτησε και 
µε κοίταξε, για λίγο, µε τα γαλήνια παρανοϊκά μάτια του. 
Προσπαθούσε να µε πείσει για κάτι. Ίσως και να µε 
προσηλυτίσει. 

«Η επιστήμη και η πολιτική», συνέχισε, «έφεραν τον 
πόλεμο και την καταστροφή στην ανθρωπότητα». Μιλούσε 
εξίσου γαλήνια όπως κοιτούσε, όµως ο τρόπος ομιλίας του 
έρχονταν σε αντίθεση µε τις λέξεις που ξεστόμιζε και που 
ήταν ιδιαίτερα φορτισµένες σε νόημα, μπορώ να πω. 

«Είμαστε η αναγέννηση του πολιτισμού», είπε ένας από 
αυτούς, µε μακρύ μαύρο μαλλί, Έλληνας όπως και ο 
γαλαζομάλλης. 

«Φέραμε πίσω την ουσία της ζωής, το άγνωστο, το 
μυστήριο, φέραμε πίσω την (ἴδια την ζωή». Άρχισα να 
καταλαβαίνω. Γέμισα µε οργή και αηδία. 


«Συνδυάσαμε την μαγεία και την τεχνολογία. 
Δημιουργήσαμε ένα αέριο που μετατρέπει τον άνθρωπο σε 
λύκο. Και τι λύκο; Σε αυτόν, λοιπόν, έχουµε πλήρη εξουσία. 
Είμαστε οι δημιουργοί του. Είναι ο υπηρέτης µας. Στις 
Βρυξέλλες έγινε το πρώτο πείραμα. Άλλα οι λύκοι µετά από 
λίγο ξανάγιναν άνθρωποι. Εμείς αναγκαστήκαμε να 
φύγουμε και να ετοιμαστούµε καλύτερα. Οι μεγάλοι ηγέτες 
έκρυψαν, όπως μπορούσαν, την παρουσία μας στις 
Βρυξέλλες γιατί πολύ απλά µας τρέμουν!» 

Το σοκ ήταν µεγάλο στις Βρυξέλλες. Δεν ήταν οι Άραβες 
τρομοκράτες, αυτοί που είχαν κάνει την ζημιά. Η ηλίθια η 
Μαρία περηφανεύονταν, μάλιστα, για τη σφαγή. 

«Οι στρατηγοί προτίμησαν να θυσιάσουν αθώους σαν 
ζώα στον βωμό της κοινής γνώμης. Όταν έφτασε εκεί ο 
στρατός σας, εμείς είχαμε φύγει. Οι στρατηγοί έδωσαν 
διαταγή να επιτεθεί ο στρατός σε ένα κέντρο μεταναστών το 
οποίο είχε παραμείνει, τυχαία, ανέγγιχτο απ’ τα δικά µας 
δηλητήρια! Ο σκοπός ήταν να ενοχοποιήσουν μετανάστες 
που, δήθεν, βγήκαν απ’ το μεταναστευτικό κέντρο και 
προκάλεσαν το υποτιθέμενο αραβο-κινεζικό τρομοκρατικό 
χτύπημα, για το οποίο μίλησαν μετά τα ΜΜΕ. Όσο για 
εκείνους που από λύκοι έγιναν άνθρωποι, και μπορούσαν να 
πούνε την αλήθεια, η τύχη τους δεν ήταν καλύτερη. 
Εξοντώθηκαν απ’ τον ίδιο τον Ευρωπαϊκό στρατό... Η 
αλήθεια πέθανε στο όνομα της Ευρωπαϊκής Ένωσης! 
Κάποιοι χάραξαν το σήμα «τζιχάντ». Η ενοχοποίηση των 
Αράβων, λοιπόν, ήταν πολύ εύκολη. Η πλειοψηφία των 
μεταναστών, άλλωστε, που ζούσαν στο μεταναστευτικό 
κέντρο ήταν Άραβες. Το παζλ πιστεύω πως λύθηκε!» 


Έτσι, σκέφτηκα πως ο πόλεμος που ακολούθησε µε την 
Κίνα, η οποία στήριζε, δήθεν, την διεθνή τρομοκρατία, ήταν 
πια παιχνιδάκι. «Μπάσταρδοι!» σκέφτηκα. «Αν ποτέ ξεφύγω 
από εδώ, θα σας ξεβρακώσω όλους! Δεν µας είπατε, τώρα, 
μετοτι έχουμε να κάνουμε, όχι για να µη φοβηθούμε, όπως 


πίστευα, αλλά για να εκμεταλλευτείτε τα γεγονότα, όπως 
κάνατε στις Βρυξέλλες για τα δικά σας συμφέροντα. 

«Θέλουν να µην ξέρουν οι άνθρωποι. Να µην ελπίζει 
κανείς σε καμία σωτηρία. Γι αυτό απέκρυψαν τα 
πραγματικά γεγονότα στις Βρυξέλλες. Θέλουν να μείνει η 
επανάσταση στο πέρασμα των αιώνων καταδικασμένη». 
Τον λόγο είχε πάρει ξανά ο γαλαζομάλλης που µε είχε 
πυροβολήσει. 

«Τώρα όμως το αέριο είναι τέλειο. Αρχαία ινδιάνικη 
μέθοδος που κλέψαμε από µια ρεφορμιστική μυστικιστική 
οργάνωση. Οι πιο έξυπνοι αντιστέκονται στα μάγια µας και 
παραμένουν άνθρωποι για κάποιο χρονικό διάστημα. Οι πιο 
καθυστερηµένοι διανοητικά γίνονται λύκοι αμέσως μόλις 
ψεκαστούν. Έτσι, λοιπόν, αυτοί που δεν μετατρέπονται, 
αμέσως, σε λύκους αποτελούν την τροφή αυτών, οι οποίοι 
έχουν ήδη μετατραπεί σε αυτό που εμείς θελήσαμε. Αλλά 
και κάποιος να γλιτώσει απ’ τα δόντια των λύκων, απ’ τη 
στιγμή που έχει ψεκαστεί, αργά ή γρήγορα, θα γίνει λύκος 
για να µας υπηρετήσει! Μπορεί να αργήσει, αλλά µέσα σε 
διάστημα μερικών ωρών, το πολύ, θα βρίσκεται στο 
στρατόπεδο µας. Ψεκάσαμε το αέριο σε ένα µεγάλο τμήμα 


της Θεσσαλονίκης µε αεροπλάνα ψεκασμού. Τα 
αποτελέσµατα είναι θριαμβευτικά!» Έκανε µια μικρή 
παύση. 


Σκέφτηκα ότι, τα αρχαία χρόνια, οι λύκοι ήταν οι 
μεγαλύτεροι εχθροί του ανθρώπου. Αυτοί οι παρανοῖκοί 
ξανάφεραν τα πράγματα εκεί. Όσο για το γαλαζομάλλη, η 
παύση του δεν διήρκησε πολλή ώρα. Ύψωσε την φωνή του 
για πρώτη φορά. Μίλησε στα αγγλικά και απευθύνθηκε 
στους άλλους πέντε. 

«Θα φέρουμε την ειρήνη στα έθνη. Η μαγεία θα πάρει 
αυτό που δικαιωματικά της αξίζει Την εξουσία! Και µη 
ξεχνάτε αδέρφια μου! Κάθε ειρηνική και γόνιμη περίοδος 
ήρθε στην ανθρωπότητα αφού βαπτίστηκε στο αίμα!» 


«Είστε τελείως τρελοί! Σκοτώσατε τόσους αθώους! Ακόμα 
και ἂν ο κόσμος είναι έτσι όπως τον περιγράφετε, ποιοι είστε 
εσείς που θα απονείµετε δικαιοσύνη; Μπάσταρδο! Η 
επανάσταση σας θα φέρει µόνο θάνατο». 

«Πλίθιε μικροαστέ, η επανάσταση δεν είναι ένα 
μωρουδίστικο παιχνίδι! Τι να ξέρεις όµως εσύ; Άθλιε, άθεε, 
αν ζεις τώρα, σκουλήκι, είναι γιατί είσαι µια ειδική 
περίπτωση. Το αέριο μετέτρεψε σχεδόν κάθε άνθρωπο σε 
λύκο. Υπάρχουν όµως και εξαιρέσεις. Μία από τις εξαιρέσεις 
είσαι και εσύ. Αυτό δεν ξέρουμε που οφείλεται. Έχουμε 
υπολογίσει ότι στις επιθέσεις µας πρέπει όλοι να γίνονται 
λύκοι, γί αυτό και πρέπει να σε μελετήσουμε. Ίσως, όµως, 
όσοι διατηρούν υποσυνείδητα, µέσα τους αρχαία ψήγματα 
μαγείας να μπορούν να προβάλουν, έστω ἀθελά τους, 
κάποιες αντιστάσεις στις μαγικές µας επιθέσεις». 

Σταμάτησε για λίγο και µε κοίταξε µε εκείνο το γαλήνιο 
βλέμμα «Ευγενικοί µου άνθρωποι, αν ζούμε, ζούμε για να 
πατάμε στα κεφάλια των βασιλιάδων. Αυτός ήταν Σαίξπηρ 
μικροαστέ. Αλλά που να ξέρεις εσύ». Εκείνη τη στιγµή 
άρχισα να τα συνδυάζω όλα. Το τρελό όνειρο που είδα µε 
τους λύκους, ίσως, ήταν µια προσπάθεια να προειδοποιηθώ 
για όλα αυτά. Το λιοντάρι Ήθελε και αυτό να µε 
προειδοποιήσει; Γιατί όχι; Είχα λοιπόν και εγώ μαγικές 
ικανότητες, έστω και αν δεν τις είχα καταλάβει ποτέ. Χωρίς 
να το συνειδητοποιήσω, οι δικές µου μαγικές δυνάμεις είχαν 
συγκρουστεί µε τα ξόρκια των μάγων. Πρώτα προσπάθησαν 
να µε προειδοποιήσουν µε το όνειρο και µε το λιοντάρι και 
μετά εμπόδισαν το δηλητήριο των μάγων να µε κάνει λύκο. 
Η συνειδητοποίηση αυτή µου έδωσε θάρρος. 

Δεν άντεξα άλλο να ακούω τον τρελό μονόλογό τους: 
«Άντε γαμήσου πια! Τρελέ!» Αμέσως, δέχθηκα ένα κλωτσίδι 
στο μούτρα. Τα μάτια µου σκεπάστηκαν µε αίμα. 
ὙΥψώνοντας την φωνή του, είπε, «Πρόσεχε πως μιλάς πόρνη 
του καπιταλισμού! Εμείς αγωνιζόµαστε για το καλό σου και 
συ αυθαδιάζεις!» 


Τότε ο Ρώσος πήρε το λόγο και είπε στα αγγλικά: «Η 
ανθρωπότητα μοιάζει µε τον Ντόριαν Γκρέυ. Είναι το ίδιο 
υποκριτική. Κρύβει τα γηρατειά, την ασχήµια και την 
υποκρισία της σε ένα καταραµένο πορτρέτο και περιφέρεται 
από ΄δω και από ΄κει παριστάνοντας την όμορφη. Όμως, το 
συμβόλαιο που έκλεισε ο Ντόριαν Γκρέυ για να επιτύχει να 
κλείσει την ασχήμια του σε ένα πορτρέτο και να μείνει 
αυτός για πάντα νέος, δεν ήταν ένα τυχαίο συμβόλαιο. 
Ήταν ένα συμβόλαιο µε το Διάβολο. Και έπρεπε να 
πληρωθεί το τίμημα. Έτσι και η ανθρωπότητα, όπως αυτός ο 
χαζός ο Ντόριαν, έπρεπε να πληρώσει. Τέρμα τα ψέματα! 
Εμείς θα δείξουμε το πραγµατικό της πρόσωπο. Εμείς θα 
φέρουμε το πορτρέτο αυτό στα μάτια του κόσμου. Αυτό το 
πορτρέτο δεν θα κρύβεται άλλο. Η αλήθεια όσο φρικτή και 
να είναι, θα φανερωθεί!» 

Αν και δεν κατάλαβα ποιος ήταν ο Ντόριαν Γκρέυ 
κατάλαβα περίπου τι εννοούσαν τα λόγια του Ρώσου. Η 
φρικτή πραγματικότητα κρύβεται από κάποιους. Αντίθετα, 
το ψέμα παρουσιάζεται σαν αλήθεια. Αυτό επιτεύχθηκε, 
όμως-όπως και ο πιο χαζός καταλαβαίνει µε άτιµους 
τρόπους (αυτό μάλλον εννοεί ως «συμβόλαιο µε τον 
διάβολο»). Και, όπως όλες οι ατιµίες, δεν μπορούν να 
διαρκέσουν πολύ. Πρέπει να πληρωθεί το τίμημα. Η 
παρακμή, τα γηρατειά και η υποκρισία θέλουν να 
φανερωθούν και αυτοί οι μάγοι θέλουν να είναι αυτοί που 
θα φέρουν σε πέρας αυτή την αποστολή. 

Ο Ρώσος συνέχισε: «Θέλουμε να σπάσουµε τις βιτρίνες 
του καπιταλισμού. Την βία την πολεμάς µε βία, την 
υποκρισία µε υποκρισία, την σκληράδα µε σκληράδα. Αυτό 
σημαίνει υιοθεσία όλων εκείνων των μεθόδων δράσης που 
το υπάρχον σύστημα, έως τώρα, καταδίκαζε για να 
επιβιώσει... Και όταν το σύστημα αυτό ηττηθεί, θα έρθει η 
εποχή της ευημερίας, όπου η υποκρισία και η απανθρωπιά 
θα έχουν πεθάνει. Τότε η ανθρωπότητα θα σταθεί στα πόδια 
της, για πρώτη φορά.» 


«Η παράνοια, η γελοιότητα και η απελπισία σε όλο τῆς το 
μεγαλείο», σκέφτηκα. 

«Μη ξεχνάς ποιοι δηλητηρίασαν την κοινωνία µε τον 
ρατσισμό ,τις διακρίσεις και την υποταγή. Μην το ξεχνάς!», 
μου είπε και τα μάτια του σχεδόν έλαμπαν από ικανοποίηση 

«Και που ξέρετε ότι µπορείτε να νικήσετε ολόκληρη την 
ανθρωπότητα» 

Το λόγο πήρε ο μαυρομάλλης, για να µου απαντήσει: 
«Αυτή τη φορά τελειοποιήσαμε το αέριο. Είναι πλήρες. Το 
στυλ µας, γιατί το στυλ είναι το παν, θα τροµοκρατήσει τους 
εχθρούς µας. Η ανθρωπότητα έχει έρθει σε απόγνωση. 

Όταν η ήττα της ανθρωπότητας ολοκληρωθεί, θα 
κυριαρχήσουμε στους ανθρώπους µε αυτό το στρατό από 
λύκους, που έχουµε φτιάξει. Άλλωστε, µας προστατεύει ο 
Μαρντούκ. Είµαστε παιδιά του!» 

«Να σε ρωτήσω κάτι τελευταίο)» 

«Ότι θες άθλιε µικροαστέ» 

«Δεδομένου της δυναμικής του χτυπήματος θα πρέπει σε 
αυτή την άθλια και µικροαστική κοινωνία να κατέχατε 
υψηλές θέσεις. Έτσι δεν είναι;» 

Ο γαλαζομάλλης πήρε ξανά τον λόγο «Ας πούμε, ναι. 
Δύο από εμάς, από ότι έχεις, ήδη, καταλάβει είμαστε 
Έλληνες. Ὑπηρετούσαμε σε υψηλά κλιμάκια του 
Ευρωπαϊκού Στρατού. Όμως, η παρακμή του πολιτισμού των 
γιάπηδων, μαζί µε τον κίνδυνο μίας πυρηνικής 
καταστροφής- θυμήσου το Λονδίνο πριν δεκατρία χρόνια- 
οδήγησε το μυαλό µου σε απόγνωση. Κάτι έπρεπε να 
αλλάξει. Πέντε από εμάς συναντηθήκαμε σε ένα συνέδριο 
της Ευρωπαϊκής Ένωσης, πριν έξι χρόνια. Όταν είδαμε ότι 
είχαμε κοινές απόψεις, δημιουργήσαμε την αδελφότητα. Ο 
κύριος από δεξιά είναι Σουηδός. Ανήκε σε µια 
αποκρυφιστική ελιτίστικη οργάνωση. Από πίσω µου, ο 
σύντροφος είναι Γερμανός, γιος πάµπλουτου εφοπλιστή. 
Ήταν και αυτός µέλος σε µια μυστικιστική οργάνωση. Είχε 
βαρεθεί, όµως, τους συμβιβασμούς τους και την λατρεία 


τους για το χρήμα. Έφυγε από αυτούς και τους έκλεψε 
στοιχεία που µας φάνηκαν χρήσιμα. Από αριστερά, ο 
πέμπτος Ευρωπαίος της αδελφότητας είναι Ρώσος 
υπουργός.» 

«Τώρα μάλιστα!», σκέφτηκα. 

«Ο κύριος πίσω µου είναι ο διάσημος βιολόγος ]οπη 
ζτοννίοτα, βραβευμένος µε νόμπελ βιοτεχνολογίας. Αυτός 
ήρθε τελευταίος στην αδελφότητα. Για την ακρίβεια, δεν 
ήρθε. Τον βρήκαμε εμείς, όπως βρήκαμε και άλλους!» 

Τους κοίταζα παλαβωμένος. Δεν πίστευα αυτά που 
άκουγα. «Φέρνουμε το χάος στην ανθρωπότητα, όμως, 
τελικά, θα κάνουμε καλό. Φέρνουμε το χάος χωρίς να µας 
αρέσει. Έτσι οι άνθρωποι θα σταματήσουν να ζουν για το 
χρήμα. Θα έχουν ελεύθερο χρόνο που θα τον αφιερώσουν 
στις πνευματικές και φιλοσοφικές αναζητήσεις. Τις δουλειές 
θα τις κάνουν οι σημερινοί ηγέτες, δηλαδή: οι πολιτικοί, οι 
στρατιωτικοί και οι παπάδες. Τα παιδιά τους δεν θα έχουν 
καλύτερη μοίρα. Θα είναι η νέα τάξη των αιώνιων δούλων. 
Δεν θα τους λυπηθούμε, όπως αυτοί δεν λυπήθηκαν να 
μετατρέψουν τον άνθρωπο σε δούλο της μηχανής. Τι είναι 
λοιπόν, μερικοί χιλιάδες νεκροί μπροστά στην ευημερία 
αιώνων! Ἠρθε ο καιρός για να γίνει από όλους, πλέον, 
κατανοητό ότι πίσω απ’ τα θεμέλια τους κρυβόταν το χάος». 

Είχε χαθεί κάθε ελπίδα. Οι έξι παλαβοί εξέπεµπαν µία 
περίεργη αύρα ισχύος, κυριαρχίας και παράνοιας. Τα 
εγκλήματα τους, όµως, ήταν φρικτά. Ταυτόχρονα όµως, τους 
λυπόμουνα. ταν θύματα τῆς παρανοϊκής κοινωνίας. 
Ἠταν, όλοι, γνήσια τέκνα της, που ήθελαν να γίνουν 
μητροκτόνοι. Την εκδικούνταν µε τον πιο φρικτό τρόπο, 
χρησιμοποιώντας σοφία χιλιάδων χρόνων για να κάνουν 
κακό. Και το πιο αστείο ή μάλλον για κλάματα ήταν πως 
πίστευαν το παραμύθι ότι αγωνίζονταν για το καλό όλων 
μας. Ἑαφνικά και οι έξι έκλεισαν τα μάτια τους, σχημάτισαν 
ένα κύκλο και τους είδα, εντυπωσιασµένος, να τρέμουν και 
να αιωρούνται µε αργές κινήσεις. Οι αργές πρώτες κινήσεις 


της κυκλικής τους αιώρησης έδωσαν τη θέση τους σε 
ασύλληπτη ταχύτητα. Τους κοίταξα, έκπληκτος, καθώς 
αιωρούνταν γύρω µου, κάνοντας κύκλους στον αέρα, 
περιστρεφόμενοι γύρω από τους εαυτούς τους µε 
καταπληκτική ταχύτητα. Κραυγές άρχισαν να βγαίνουν από 
τους μάγους. Κραυγές, όµως, που έβγαιναν από τους 
πνεύμονες τους καθώς τα στόματα τους παρέμεναν κλειστά. 

Ώταν κραυγές απαίσιες, απόκοσµες, κραυγές που 
κόντευαν να σπάσουν τα αυτιά µου. Δεν άντεξα πολύ 
όρθιος και έπεσα στο πάτωμα, έβαλα τα χέρια στα αυτιά 
μου και παρακαλούσα να σταματήσουν. Ξαφνικά, οι φωνές 
διακόπηκαν από αγγελικές, απαλές γυναικείες φωνές που 
έβγαιναν πάλι από τους αιωρούμενους μάγους. Στο 
άκουσμα τους, η ελπίδα ξαναγύρισε, σηκώθηκα από το 
πάτωμα όπου ήμουν πεσμένος αλλά δεν έμεινα όρθιος για 
πολύ. Ξανά, οι φοβερές κραυγές επανήλθαν, µε περισσότερη 
δύναμη αυτή τη φορά. Και αυτές οι κραυγές δεν επηρέαζαν 
μόνο το μυαλό µου, αλλά αισθανόµουν ότι έμπαιναν μες 
στην ψυχή µου, καθώς συνοδεύονταν από σκηνές ανείπωτης 
φρίκης που κατέκλυζαν τη σκέψη μου, που τρέμω και μόνο 
να θυμάμαι. Οι κραυγές διακόπηκαν πάλι από τις απαλές 
αιθέριες φωνές, για να ξαναγυρίσουν για τρίτη φορά πιο 
δυνατές από ποτέ. 

Δεν μπορούσα να αντέξω άλλο τη φρίκη! Σηκώθηκα 
όρθιος, µε όση δύναμη µου είχε απομείνει, έτοιμος να 
αυτοκτονήσω όπως μπορούσα. Όμως δεν άντεξα να μείνω 
όρθιος και έπεσα ἕανά κάτω. Τα πάντα, σκέφτηκα είχαν 
χαθεί. Εγώ ήμουν στα τελευταία µου. Το ένιωθα. Αυτόν τον 
τρόμο σκέφτηκα θα τον νιώσει όλη η ανθρωπότητα. «Δεν 
υπάρχει ελπίδα», σκέφτηκα απεγνωσμένα. Οι μάγοι θα τους 
γονάτιζαν όλους. «Δεν υπήρχε ελπίδα!» Ποιος άνθρωπος 
μπορούσε να νικήσει αυτή τη μαγεία. Η απάντηση ήταν: 
Κανείς! Αισθάνθηκα τις δυνάμεις µου να µε εγκαταλείπουν, 
όταν σαν θαύμα, τα πάντα σταμάτησαν. Γύρισα και κοίταξα 
τους μάγους που συνέχιζαν να αιωρούνται σε κύκλο στον 


αέρα. Ξαφνικά, ένας από αυτούς, ο Ρώσος για την ακρίβεια, 
άνοιξε τα μάτια του και κοίταξε µε τρόμο. Μάλλον είχε 
μαντικές ικανότητες γιατί είχε μαντέψει σωστά. 

Δεκάδες τερατόµορφα όντα μπήκαν στην τράπεζα. Οι 
μάγοι έπεσαν απότομα από το ύψος στο οποίο βρίσκονταν. 
Λόγω της πτώσης, δεν πρόλαβαν να αντιδράσουν, όταν τα 
όντα τους χτυπούσαν µε λύσσα. Οι λύκοι, λοιπόν, είχαν 
αρχίσει να γίνονται ξανά άνθρωποι. Περπατούσαν πια µε 
τα πόδια µόνο, όµως, τα χαρακτηριστικά τους δεν έφερναν 
προς αυτό που λέμε άνθρωπο. Ἠταν για την ακρίβεια 
γεμάτοι τρίχες. Οι τρίχες των μαλλιών τους έφταναν μέχρι 
τον κώλο τους, ενώ τρίχες υπήρχαν απ’ το κούτελο μέχρι τις 
πατούσες τους και έντυναν µε αυτόν το φρικτό τρόπο το 
σώμα τους. Οι τρίχες αυτές ήταν τουλάχιστον δέκα πόντους 
μήκος. Ήταν αηδιαστικοί, κυριολεκτικά, σαν μαλλιαρά 
ανθρωπόμορφα όντα. Την ίδια εντύπωση πρέπει να είχαν 
καιοι κομμωτές μόλις τους αντίκρισαν αργότερα. 

Πίσω στην «μάχη», όλα τέλειωσαν πολύ γρήγορα. 
Χτυπούσαν µε τόση λύσσα τους μάγους που σίγουρα, 
αργότερα, θα ήταν αδύνατο για τις αρχές να τους 
ξεχωρίσουν µε τόσο πολτοποιηµένα πρόσωπα. Οι μάγοι, 
λοιπόν, είχαν κάνει λάθος. Ἠταν έτοιμοι να γονατίσουν την 
ανθρωπότητα σαν γνήσιες παρανοϊκές μεγαλοφυῖες. Αλλά 
έχασαν, έστω και από τα δικά τους λάθη. Οι λύκοι 
ξαναγίνονταν άνθρωποι. Στην διάρκεια της μετάλλαξης, 
συνειδητοποίησαν την κατάσταση και θέλησαν να 
εκδικηθούν τους πρώην αφέντες τους. Και πήραν εκδίκηση 
φρικτή. Είχε αρχίσει να ξημερώνει όταν λιποθύμησα από 
την αιμορραγία. Ἑύπνησα ασφαλής, αργότερα, σε ένα 
νοσοκομείο. 

Οι μάγοι, αν και νεκροί, ζουν µέσα στο μυαλό μου. 
Μάλλον ζουν στο μυαλό όλων. Από εδώ και πέρα, τίποτε δεν 
θα είναι το ίδιο. Έχει περάσει µία εβδομάδα από τότε που η 
ανθρωπότητα γνώρισε την κόλαση. Όσο για το παρόν, οι 
ηγέτες δεν μπορούσαν να κρύψουν τα γεγονότα, λόγω της 


μεγάλης έκτασης που πήραν, ενώ εγώ στο νοσοκομείο 
απολαμβάνω τιµές ήρωα πολέμου. Πάντα ψάχνουν έναν 
ήρωα και τώρα τον βρήκαν στο πρόσωπο µου. Ας µη 
ξεχνάμε ότι, έστω και χωρίς να το θέλω, είμαι ο μοναδικός 
από τους φαντάρους που πολέμησα τους λύκους και 
συναντήθηκα µε τους μάγους. Δεν είχαν, λοιπόν, ποιον 
άλλο να κάνουν ήρωα. Έτσι, έφτιαξαν φανταστικές ιστορίες, 
ότι τάχα µου εξόντωσα μόνος µου δεκάδες λύκους σε 
φανταστικές οδομαχίες. Το πιο αστείο είναι ότι το ποίημα 
που βρήκαν επάνω µου, το παρουσίασαν σαν δικό µου. Είμαι 
ο ήρωας-ποιητής. Έτσι, µε λένε στα κανάλια. Ο ήρωας- 
ποιητής Έκτορας, για την ακρίβεια. Τώρα πως έκαναν ένα 
τέτοιο ποίημα ύμνο του αγώνα ενάντια στους λύκους, ένας 
Θεός ξέρει. 

Μάλιστα, προβάλλονταν, συνεχώς, απ’ την τηλεόραση, 
το βίντεο των «γεγονότων» στα οποία «μεγαλούργησα». 
Προφανώς, για να µε παρουσιάσουν σαν ήρωα, χρειάζονταν 
ντοκουμέντα. Και αφού δεν υπήρχαν, τα δημιούργησαν. 
Άλλωστε, νομίζω ότι ήθελαν να παρουσιάσουν στον κόσµο 
ένα στρατό αξιόμαχο, που έδωσε μάχη και που δεν το έβαλε 
κατευθείαν στα πόδια... Έτσι, λοιπόν, απ’ τα στιγμιότυπα 
που είχαν (από λήψεις από κρυφές κάμερες, απ’ τα 
στρατιωτικά ελικόπτερα και, ίσως, από δορυφόρους) έκαναν 
μοντάζ, ανάλογα µε το συμφέρον τους. Έτσι, λοιπόν, αντί 
στην αρχή της αποβίβασης µας, να δείξουν τους παπάδες 
που µας προὐπάντησαν κλαίγοντας, πρόβαλαν κάποιους 
ηθοποιούς, ντυµένους σαν παπάδες να µας λένε: «Εμπρός 
λεβέντες, δώστε τους να καταλάβουν. Εμείς κάναμε ότι 
μπορούσαμε, αλλά αναγκαστήκαµε να υποχωρήσουμε λόγω 
απωλειών. Γερά! Και ο Θεός μαζί σας...» 

Στη συνέχεια, όταν φτάσαμε στο κέντρο και αντικρίσαµε 
το φριχτό θέαμα, κάποιος φαντάρος φώναξε: «Θα το 
πληρώσουν αυτό οι μπάσταρδοι!». Βέβαια, εγώ δεν θυμάμαι 
κανένα τέτοιο φαντάρο... «Άλλο ένα επιτυχημένο μοντάζ», 
σκέφτηκα. Όσο για τις σκηνές των μαχών, εδώ, 


παραδέχομαι τον σκηνοθέτη. Ενώ όλος ο κόσμος, µε το που 
είδε τους λύκους, το έβαλε στα πόδια, µια ολόκληρη μάχη 
είχε σκηνοθετηθεί και παρουσιάζονταν σαν γεγονός! Εγώ, 
μάλιστα, φαίνομαι να ορµάω μονός µου και να εξοντώνω 
αρκετούς από τους λύκους. Μετά το τέλος της μάχης, ο 
σκηνοθέτης αποφεύγει να δείξει οτιδήποτε άλλο συνάντησα 
όπως τον πρεζακια, τα σφαγιασμένα πτώματα κλπ. 
Αντίθετα, πρόβαλε τις σκηνές στην τράπεζα όπου σκότωσα 
πραγματικά ένα λύκο. Στη συνέχεια, δείχνει τη συζήτηση 
μου µε τους μάγους(προφανώς πήραν πλάνα απ’την κρυφή 
κάμερα της τράπεζας). Αλλά την δείχνει, κυριολεκτικά, 
κουτσουρεμένη. 

Έτσι, λοιπόν, μπορώ να πω ότι, γενικά, απαλείφθηκαν οι 
αναφορές των παρανοϊκών μάγων στους μεγάλους 
κειμενογράφους (όπως το Σαίξπηρ). Επίσης, έγινε μοντάζ 
και στα λόγια τους. Έτσι, ενώ έλεγαν: «Φέρνουμε το χάος 
στην ανθρωπότητα, όμως, τελικά, θα κάνουμε καλό. 
Φέρνουμε το χάος, χωρίς να µας αρέσει. Έτσι οι άνθρωποι 
θα σταματήσουν να ζουν για το χρήμα», στο βίντεο 
ακούγονταν τα εξής: «Φέρνουμε το χάος στην ανθρωπότητα 
γιατί µας αρέσει». 

Επίσης, αντί του «Θέλουμε να σπάσουμε τις βιτρίνες του 
καπιταλισμού. Τη βία την πολεμάς µε βία, την υποκρισία µε 
υποκρισία, την σκληράδα µε σκληράδα. 

Αυτό σηµαίνει υιοθεσία όλων εκείνων των μεθόδων 
δράσης που το υπάρχον σύστημα έως τώρα καταδίκαζε για 
να επιβιώσει... Και όταν το σύστημα αυτό ηττηθεί θα έρθει η 
εποχή της ευηµερίας όπου η υποκρισία και η απανθρωπιά 
θα έχουν πεθάνει. Τότε η ανθρωπότητα θα σταθεί στα πόδια 
της για πρώτη φορά.», στο βίντεο ακούστηκε µόνο αυτό: 
«Όταν το σύστημα αυτό ηττηθεί, θα έρθει η εποχή της 
υποκρισίας και της απανθρωπιάς» «Το πιο ακραίο όµως 
μοντάζ ήταν στα λόγια: «Μη ξεχνάς ποιοι δηλητηρίασαν την 
κοινωνία µε τον ρατσισμό, τις διακρίσεις και την 
υποταγή «Μην το ξεχνάς!», που ακούστηκαν απ’το στόμα 


του μάγου ως «Θα δηλητηριάσουμε την κοινωνία µε 
ρατσισμό, διακρίσεις και υποταγή. Μην το ξεχνάς!» 

Πρέπει να ομολογήσω ότι όσο ελεεινοί και αν ήταν οι 
μάγοι, αυτό δεν σήμαινε ότι ο κόσμος έπρεπε να μάθει 
ψεύτικα γεγονότα και ψεύτικες προθέσεις. Όπως και να’ χει 
τώρα, ο κόσμος θα μάθαινε ψέματα. Όσο για το βίντεο, 
τελειώνει µε την εισβολή των λυκοειδών στην τράπεζα και 
το λυντσάρισμα των μάγων. Μια σημαία δεσπόζει σαν 
τελευταίο πλάνο να υψώνεται στη φλεγόμενη Θεσσαλονίκη. 
Είναι η σημαία της Ευρωπαϊκής Ένωσης, ενώ ακούγεται ο 
ὕμνος της Ενωμένης Ευρώπης. Κάπου εδώ τελειώνει η ταινία 
που µε ανάδειξε ηρώα. 

Εγώ από την πλευρά μου, δέχτηκα αυτό τον ρόλο. 
Επιτέλους, θα γινόμουν πραγματικός Ευρωπαίος. Μέχρι και 
οι ηγέτιδες της ΕΕ μπουρδολογούσαν στην τηλεόραση για 
μένα. Πιστεύω ότι έπιναν νερό στην υγειά μου! Βέβαια, 
άκουσα κάτι ψίθυρους που δεν τιµάνε τις ηγέτιδες. Ναι, δεν 
τις τιµάνε καθόλου, αν είναι αλήθεια. Οι πυρηνικοί 
πύραυλοι της ΕΕ είχαν στραφεί εναντίον της Μακεδονίας. 
Θα την εξαφάνιζαν αν χρειαζόταν από τον χάρτη, αρκεί να 
μην εξαπλωνόταν ο κίνδυνος αλλού. 

Βέβαια, απὀ άποψη πρακτικής, τους κατανοῶ. Με 
εκνευρίζουν όμως όταν το παίζουν Ευρωπαίοι και 
ανθρωπιστές. Τι να κάνεις, όμως, αυτοί έχουν και το μαχαίρι 
και το καρπούζι. Όσο για αυτούς που από λύκοι ξανάγιναν 
άνθρωποι, μόνο φρίκη µε πιάνει που τους σκέφτομαι. 
Καλύτερα να είχαν πεθάνει. Ο βομβαρδισμός εξόντωσε τους 
περισσότερους λύκους. Όμως περίπου τριακόσιοι ξανάγιναν 
άνθρωποι. Κι αν στις Βρυξέλλες, όσοι είχαν ξαναγίνει 
άνθρωποι εξοντώθηκαν από τους «καλούς», τώρα και 
εξαιτίας της έκτασης που πήραν τα γεγονότα, δεν τους 
άγγιξε κανείς. Πολλοί σε κατάσταση παράνοιας, και µην 
μπορώντας να αποδεχθούν τις φρικαλεότητες, που άθελα 
τους, πράξανε, επιτέθηκαν στον Ευρωπαϊκό Στρατό που 


αναγκάστηκε να τους εκτελέσει. Άλλοι αυτοκτόνησαν. 
Περίπου εκατό πενήντα, οδηγήθηκαν σε ψυχιατρεία. 

Συνεχίζουν όµως εκεί την εχθρική συμπεριφορά. Όπως 
πληροφορήθηκα, ένας από τους κομμωτές- γιατί, όπως είναι 
φυσικό, έπρεπε να κουρευτούν και κάποιοι έπρεπε να 
αναλάβουν αυτή την αηδιαστική δουλειά- έχασε το μάτι του 
όταν ένας από αυτούς του άρπαξε το ψαλίδι. Με αυτά που 
ακούω πιστεύω ότι κανείς δεν θα έχει αίσιο τέλος. 

Επίσης, έκανε την εμφάνισή του ένα άλλο περίεργο 
φαινόμενο. Εξαγριωμένοι πολίτες στην Στοκχόλμη, 
επιτεθήκαν στο ζωολογικό κήπο και κατασφάξανε όλους 
τους λύκους, αμέσως µετά την γνωστοποίηση των 
γεγονότων της Θεσσαλονίκης. Το φαινόμενο αυτό 
επαναλήφθηκε στην Ρώμη και την Άγκυρα. Δεν υπήρχε 
κανένας εμφανής λόγος για να γίνει αυτό. Άλλωστε, οι 
πραγματικοί λύκοι δεν έχουν καμιά σχέση µε τα λυκοειδή 
της Θεσσαλονίκης. Αυτά, όσον αφορά την πολιτισμένη 
Ευρώπη, γιατί στα γκέτο έχει ξεσπάσει τρελό πανηγύρι. Ο 
κόσμος εκεί διαδηλώνει µε συνθήματα του τύπου 
«Επανάσταση τώρα, ζήτω οι λύκοι», «Κοιμηθείτε εκεί που 
στρώσατε». Το περίεργο είναι ότι πανηγυρίζουν, αν και οι 
μάγοι χτυπήσαν όχι μόνο την ζώνη των Ευρωπαίων πολιτών 
(που ζούσαν στο κέντρο) αλλά και τα γκέτο που ήταν στην 
περιφέρεια της Θεσσαλονίκης (µάλιστα αρκετοί απὀ τούς 
συγγενείς µου, εκεί, πέθαναν στη διάρκεια των γεγονότων), 
όπως και στους υπονόµους (όπου ζούσαν κυριολεκτικά οι 
απόκληροι της κοινωνίας µας). Άρα, συµπεραίνω, πως παρά 
το ότι οι μάγοι αδιαφορούσαν για τους πολίτες «δεύτερης 
κατηγορίας», βρήκαν, τελικά, ένα σύμμαχο στο πρόσωπο 
των τελευταίων. 

Ελάχιστοι επιβίωσαν λοιπόν απὀ αυτά τα γεγονότα. Και 
οι περισσότεροι είναι πια τρελοί και κανείς δεν τους παίρνει 
στα σοβαρά. Οι ηγέτες τις Ε.Ε., οι στρατιωτικοί και κάποιοι 
δημοσιογράφοι ξέρουν όλη την αλήθεια. Όμως, θα την 
πλάσουν όπως θέλουν, όπως τους βολεύει. Ίσως, όπως στις 


Βρυξέλλες, θα ενοχοποιήσουν κάποιους άσχετους. Ίσως, 
σκέφτομαι τώρα, να υποστηρίξουν ότι οι μάγοι ήταν Κινέζοι, 
Άραβες ή εξωγήινοι. Ότι τους βολεύει. Μόνο εγώ μπορούσα 
να μιλήσω, µόνο εγώ μπορούσα να φωνάξω. Αλλά δεν θα το 
έκανα. Η ζωή στα γκέτο είναι σκληρή και δεν ξαναγυρνάω 
εκεί. 

«Σοκ για την ανθρωπότητα! 20.000 υπολογίζονται, 
περίπου, οι νεκροί στα απίστευτα γεγονότα της 
Θεσσαλονίκης, τα οποία προκάλεσαν παρανοϊκοί γνώστες 
απόκοσµης μαγείας. Η πραγματικότητα ξεπέρασε κάθε 
ιστορία φρίκης που έχει γραφτεί. Μια απ’τις ωραιότερες 
πόλεις της Ευρώπης μετατράπηκε σε κόλαση καταστροφής 
και φρίκης. Κάθε εφιάλτης ωχριά μπροστά στην 
πραγματικότητα. Οι προηγούμενες καταστροφές των 
Ευρωπαίων μοιάζουν, μπροστά σε αυτήν την τραγωδία, µε 
παραμύθι. 

Σοκαρισµένοι οι ηγέτες της Ε.Ε. δεν μπορούν να δώσουν 
καμία εξήγηση για την φρίκη που η Ε.Ε. έζησε... Την 26-7- 
2065 θα την θυμούνται όλοι ως την πιο μαύρη σελίδα στην 
ιστορία της ανθρωπότητας. 

Οι αρχές έχουν αρχίσει την αναγνώριση των πτωμάτων, 
ένα έργο πολύ δύσκολο, αφού πολλά πτώματα είναι 
διαμελισμένα. 

«Όμως όσο υπάρχουν ήρωες η ελπίδα για ένα καλύτερο 
αύριο δεν πεθαίνει. Ο Τάκης Φωτόπουλος, μόνος του, 
κατάφερε να σώσει την ανθρωπότητα χάρη στο θάρρος του 
και την πατριωτική αυτοθυσία που τον διακρίνει. Ας 
δούμε, όµως, τη δράση αυτού του ήρωα, ενός γνήσιου 
Ευρωπαίου που δεν το έβαλε στα πόδια. Ας δούµε λοιπόν 
αυτή τη δράση του ποιητή που οι στίχοι του έχουν γίνει 
σύμβολα ελπίδας για όλους µας.» 

«Ωραία τα λέει η τηλεόραση!» σκέφτηκα. Ξαφνικά, όµως, 
η ανάσα µου κόπηκε. Θεέ μου! Πως έγινε αυτό; Ποιος 
χτύπησε την Αθήνα; Η τηλεπαρουσιάστρια αγγίζει µε αηδία 
τις τρίχες που πετάγονται από το μάγουλο της. 


Εκατομμύρια άνθρωποι την αντικρίζουν µε την (δια 
απόγνωση και αηδία... Το στόμα της άνοιξε για να φωνάξει: 
«Ερχόμαστε!!». Το γέλιο μου ακούστηκε πικρό και 
παρανοίκό. 

Οι μάγοι ήταν νεκροί. Τώρα, όµως, θυμάμαι µε φρίκη και 
απελπισία τη φράση τους, «Αυτόν τον βρήκαμε εμείς. Όπως 
βρήκαμε και άλλους». Μάλλον ήθελα να ξεχάσω αυτή τη 
φράση. Υπάρχουν κι άλλοι σαν αυτούς. Και ίσως και οι ίδιοι 
οι μάγοι να είναι νεκροί, µε τη δικιά µου λογική. Αλλά ποιος 
νοιάζεται πια για την κοινή λογική. Ίσως, ο θάνατος να 
μην είναι το ίδιο πράγμα για εμάς και για εκείνους. Ίσως να 
κοροϊδεύουν και αυτές τις έννοιες σαν δημιουργήματα του 
μικροαστικού µας νου. Και, ίσως, κάπου, µακριά ή κοντά, να 
καταστρώνουν νέα σχέδια ανατροπής και χάους. Όλα 
συνεχίζονται λοιπόν... 

Είχα την ευκαιρία να πω την αλήθεια. Ἠθελα όμως 
επαίνους! Ἠθελα να γίνω πολίτης. Πόσο γελοίος φάνηκα. Τι 
να τους κάνω τους επαίνους τώρα που η κόλαση έρχεται. 
Είχα την ευκαιρία να φερθώ γενναία. Να τους ξεβρακώσω 
όλους. Να πω στην ανθρωπότητα πόσο μαλακισμένη είναι. 
Αντίθετα, όµως, φάνηκα «ρουφιάνος των ρουφιάνων». 
Τώρα, το τέλος είναι κοντά. Σηκώθηκα από το κρεβάτι. Θα 
πάω να ψάξω για κανένα όπλο. Δε θα µε φάνε έτσι. Ούτως ή 
άλλως, πάντα το ήξερα: Δεν μπορούν να πάνε όλα καλά. 

Και αυτή τη φορά, ας φερθώ σαν πραγματικός Έκτορας. 
Εναντίον όλων των ρουφιάνων και ότι γίνει έγινε. Ἠξερα 
τι µε περίμενε. Και δεν ξέρω γιατί, θυμήθηκα το περίεργο 
άγαλμα-λιοντάρι που είχε γυρίσει να µε κοιτάξει πριν την 
μάχη. Ίσως, να είναι η Δευτέρα Παρουσία αυτό που ζούμε, 
ίσως και όχι. Αν δω πάντως κανένα άγαλμα να µη μένει 
παραδοσιακά ακίνητο δε θα ξαφνιαστώ όπως οι άλλοι. 
Σίγουρα αυτή την φορά δε θα ξαφνιαστώ... 


«Κύριοι, βρίσκομαι στη δύσκολη θέση να σας πω ότι 
εκτός της Αθήνας, κρούσματα λυκανθρωπισμού είχαμε και 
στη Μόσχα», είπε λίγο αμήχανα ο Άγγλος αρχιστράτηγος. 

«Κατάρα!», φώναξε ο Ρώσος στρατηγός, κυριολεκτικά, 
αφηνιασμένος, διακόπτοντας τον Άγγλο. 

«Κύριοι, κάναμε ότι μπορούσαμε. Ίσως, τελικά, και να 
μην τα καταφέρουμε. Εμείς πάντως πρέπει να 
προσπαθήσουμε», συνέχισε ο Άγγλος προσπαθώντας να 
βρει την αυτοκυριαρχία του. 

«Γιατί δεν ρίχνουμε πυρηνικά», πρότεινε ο Γάλλος ενώ ο 
Έλληνας και ο Ρώσος στρατηγός τον κοίταζαν βλοσυρά. 

«Το σκεφτήκαµε και αυτό. Τίποτα, όµως, δεν µας λέει ότι 
θα εμποδιστεί η εξάπλωση της μαγείας. Δείτε το 
παράδειγμα των Βρυξελλών και της Θεσσαλονίκης. Εκεί, η 
μαγεία ηττήθηκε, η κόλαση όμως συνεχίζεται!», είπε ο 
Άγγλος, αυτή τη φορά µε αποφασιστικότητα και συνέχισε: 
«Μπορεί, κύριοι να µας φοβίζει το άγνωστο και το 
απόκοσµο όµως τα πράγματα δεν είναι τόσο μαύρα. Η 
αλήθεια είναι ότι δεν έχουμε κάποιο σχέδιο αντιμετώπισης 
του κινδύνου. Όμως, επαναλαμβάνω, τα πράγματα δεν είναι 
τόσο μαύρα. Σκεφτείτε για παράδειγμα κάτι χειρότερο: Αν 
είχαμε πόλεμο µε τους Κινέζους, όλη η Ευρώπη θα ήταν 
εξαφανισµένη από τα πυρηνικά. Υπάρχουν, λοιπόν, και 
χειρότερα. Επί του παρόντος η μαγεία είναι ο εχθρός και 
πρέπει να την αντιμετωπίσουμε! Γι αυτό, λοιπόν, ψυχραιμία 
κύριοι.» 

Την ώρα που λέγονταν αυτά, στη Μόσχα και στην Αθήνα 
το χάος βασίλευε. Όσο για τον ήρωα πολέμου της 
Θεσσαλονίκης, μπορούμε να πούμε ότι έδινε οµηρικές μάχες 
στην Αθήνα. Το αντάρτικο που οργάνωσε, µαζί µε άλλους 
πολίτες που δεν μολύνθηκαν από την μαγεία, κέρδισε 
πολλές μάχες εναντίον τόσο των μάγων όσο και του 
στρατού της ΕΕ. Στους συντρόφους του δεν συστηνόταν πια 
µε το παλιό του όνομα αλλά µε το παρατσούκλι 
«Ἐκτορας».... 


ΕΥΡΩΠΗ ΤΟ 2085 


ΠΡΩΤΟ ΜΕΡΟΣ 


«Τότε οι άνθρωποι θα οµοιάσουν µε τους Παλιούς: 
ελεύθεροι, άγριοι, πέραν του καλού και του κακού, χωρίς 
κανέναν ηθικό φραγμό, θα αλληλοσκοτώνονται µέσα σε 
αλαλαγμούς χαρούμενων οργίων» 


Χ.Φ.ΛΑΒΚΡΑΦΤ 


Ευρώπη 2085! Το χάος έχει ανατείλει στην Ευρώπη. Σε 
κάθε πόλη διεξάγονται για χρόνια πολύνεκρες συγκρούσεις 
μεταξύ αντίπαλων ιδεολογικών Σεχτών. Σε κάποιες πόλεις 
η μάχη είναι ακόµα αμφίρροπη και οι αντίπαλες Σέχτες 
ακόµα ανταγωνιστικές και ετοιμοπόλεµες. Σε αρκετές όµως 
που επικράτησε κάποια Σέχτα το αίμα δε σταματά να ρέει. 
Αντίθετα η νικήτρια Σέχτα προχωρά σε νέες σφαγές των 
ηττημένων ιδεολογικών αντιπάλων. 


Στο Παρίσι επικράτησαν οι Νεοπαγανιστές. Χιλιάδες 
χριστιανοί στη συνέχεια εκτελέστηκαν. Ἡ προσχωρούσες 
στον Παγανισμό ή πέθαινες. Στη Μόσχα επικράτησαν οι 
Νεοναζί σε συμμαχία µε τους απομονωτιστές. Οι 
ευρωπαϊστές, οι αριστεροί και οι χριστιανοί σφαγιάστηκαν 
από τους νικητές. Στη Μαδρίτη αντίθετα επικράτησαν οι 
ευρωπαϊστές σε συμμαχία µε τους σιωνιστές. Χιλιάδες 
ακροδεξιοί, νεοπαγανιστές και αντιεξουσιαστές πέθαναν 
στα πογκρόμ που ακολούθησαν για την ανασύσταση του 
ευρωπαϊκού ονείρου. 

Δέκα χρόνια έχουν περάσει από την κατάρρευση της 
Ευρωπαϊκής Ένωσης. Οι «Μάγοι» ηττήθηκαν τελικά από την 
Ε.Ε. Όμως η διαδικασία διάλυσης δεν μπορούσε να 
σταματήσει. Οι πολίτες δεν μπορούσαν να συγχωρέσουν 
στην ηγεσία της Ε.Ε ότι είπε τόσα ψέματα στον πόλεμο 
ενάντια στους « Μάγους». Ούτε το γεγονός ότι οι πολίτες 
δεν ήταν για την Ε.Ε. τίποτα άλλο παρά αναλώσιμο υλικό. Ο 
ευρωπαίος συντετριμμένος από τη διαπίστωση ότι η ιδεατή 
εικόνα που μέχρι πρότινος είχε για την Ε.Ε ήταν ψέμα, 
ασπάστηκε οτιδήποτε μπορούσε να τον κρατήσει ζωντανό. 
Δεν εγκαταλείπεις µια ακραία ιδέα παρά για να ασπαστείς 
μια άλλη ακραία ιδέα. Ιδεολογίες , που µέχρι πρότινος είχαν 
λίγους υποστηρικτές (κυρίως στα γκέτο) αύξησαν µέσα σε 
λίγα χρόνια ραγδαία τους οπαδούς τους: σατανισμός, 
πρωτογονισµός, σιωνισμός, ΡαπΚ, νεοκαθολικισμός, 
αναρχοφουτουρισμός, ουφολατρεία, γηπεδικός 
χουλιγκανισμός, φεμινισμός, νεοσοβιετισµός κλπ. 

Μόνο το είκοσι της εκατό των Ευρωπαίων πολιτών 
πίστευε κάπου στα χρόνια της ακμής της Ε.Ε. Τώρα τα 
παραπάνω ιδεολογικά ρεύματα έχουν γίνει κυρίαρχα. 
Ιδεολογικές και πολιτικές Σέχτες που αγωνίζονται και 
καταπνίγουν οτιδήποτε αντίθετο. Σέχτες που 
ανταγωνίζονται μεταξύ τους µε βία. Σέχτες απόλυτες. 

Η ΕΕ προσπάθησε στην αρχή να επιβληθεί. Όμως οι 
Σέχτες αυτές ενώθηκαν και νίκησαν σχεδόν παντού τον 


Ευρωπαϊκό στρατό. Μετά ξεκίνησε ο «εμφύλιος». Ο αγώνας 
ήταν αδυσώπητος. Στις Σέχτες που πολεμούσαν μεταξύ 
τους πρέπει να συνυπολογιστούν και αυτοί που ακόμα 
πιστεύουν στην ΕΕ. και έχουν δημιουργήσει 
παραστρατιωτικά σώματα µε σκοπό την ανασύσταση της 
Ευρωπαϊκής Ένωσης. 


Η πτώση όμως της Ε.Ε. ξεκίνησε ουσιαστικά πριν είκοσι 
χρόνια. Το 2065 ήμουν φαντάρος του Ευρωπαϊκού στρατού. 
Σταλθήκαμε µε τη μονάδα µου στη Θεσσαλονίκη να 
πολεμήσουμε ενάντια σε μία αραβοκινέζικη τρομοκρατική 
ομάδα. Η αλήθεια ήταν άλλη. Μία παρανοϊκή ομάδα 
«Μάγων» είχαν εφεύρει ένα αέριο που μετάτρεπε τον 
άνθρωπο σε λύκο. Χιλιάδες άνθρωποι λοιπόν μετατράπηκαν 
σε ανθρωποφάγους κτηνώδεις λύκους. Η σφαγή στη 
Θεσσαλονίκη ήταν δίχως προηγούμενο. Οι «Μάγοι» ήταν 
πανίσχυροι και ο στρατός κατατροπώθηκε. Εγώ από 
σύμπτωση επιβίωσα. 


Ο λόγος που η Ε.Ε είπε ψέματα ήταν ότι φοβόταν να 
μάθει ο κόσμος ότι υπήρχαν εχθροί τόσο ισχυροί όσο οι 
«Μάγοι». Επίσης, χρεώνοντας τα τροµοκρατικά χτυπήματα 
στη συμμαχία των Αραβοκινέζων, μπορούσε να έχει τον 
πόλεμο που ήθελε ενάντια στην Αραβοκινέζικη συμμαχία. 
Οι Η.Π.Α. ήταν έτσι κι αλλιώς παρελθόν, μία δύναμη 
δορυφόρος της Ε.Ε. Η τελευταία, μετά την προσχώρηση της 
Ρωσίας και της Τουρκίας, είχε γίνει πανίσχυρη (κάποιοι 
αποκαλούσαν την Ε.Ε. μάλιστα Ευρασία). Όμως οι 
Αραβοκινέζοι ήταν ισχυρός αντίπαλος ακόµα. Έπρεπε να 
φανατιστούν οι Ευρωπαίοι εναντίον τους. Πάντα πρέπει να 
ξεκινάς έναν πόλεμο που είναι «δίκαιος». 


Πριν τη Θεσσαλονίκη οι «Μάγοι» είχαν χτυπήσει και τις 
Βρυξέλες. Οι λύκοι επιτίθονταν και τρώγανε ανθρώπους 
σκορπώντας το χάος. Το αέριο όμως πρόδωσε τους 


συνωμότες. Η δράση του δεν κράτησε για πάντα όπως 
προβλεπόταν. Οι λύκοι ξανάγιναν άνθρωποι. Ο ευρωπαϊκός 
στρατός εκτέλεσε όσους ξαναέγιναν άνθρωποι, ώστε να µην 
υπάρχουν μάρτυρες. Οι «Μάγοι» ξέφυγαν. Το συμβάν 
χρεώθηκε στους απάνθρωπους Αραβοκινέζους. Όλα ήταν 
έτοιμα για τον «δίκαιο» πόλεμο. 


Στη Θεσσαλονίκη όµως για δεύτερη φορά οι «Μάγοι» 
σκόρπισαν το χάος. Και πάλι το αέριο τους πρόδωσε. Σε 
αντίθεση µε την προηγούμενη φορά, η αλήθεια μαθεύτηκε. 
Οι Ευρωπαίοι άρχισαν να δυσπιστούν απέναντι στην 
ηγεσία. Πολλοί πολίτες μάλιστα έγιναν οπαδοί των 
«Μάγων». Η άρχουσα τάξη βρισκόταν σε πανικό. Όταν οι 
«Μάγοι» χτύπησαν σε Αθήνα και Μόσχα, ξέσπασαν 
ταραχές παντού στην Ευρώπη. Οπαδοί των «Μάγων» 
συγκρούονταν παντού µε Ευρωπαϊστές. Χιλιάδες οι νεκροί. 
Τελικά οι «Μάγοι» ηττήθηκαν οριστικά. Το αέριο τους 
απενεργοποιήθηκε από ένα άλλο αέριο που δημιούργησε η 
Ε.Ε. και μ’ αυτό ψέκασε προληπτικά όλη την Ε.Ε. Έτσι το 
αέριο των «Μάγων» δεν μπορούσε να μετατρέπει τους 
ανθρώπους σε λύκους πάνω στους οποίους οι «Μάγου είχαν 
σχεδόν τηλεπαθητικό έλεγχο. Οι ηγέτες των Μάγων 
εξοντώθηκαν οριστικά στη περίφημη «μάχη της 
Βαρκελώνης». Το κίνημα υποστήριξης προς τους μάγους 
έσβησε. Αυτό έγινε το 2067. 


Όμως ο μύθος του ευρωπαϊκού ονείρου ξεθώριασε. «Όλα 
θα πάνε καλά» ήταν το σύνθημα του καλού ευρωπαίου. 
Τώρα οι ευρωπαίοι έβλεπαν ότι τίποτα δεν πάει καλά. 
Εγκατέλειψαν λοιπόν τα πιστεύω τους στην Ε.Ε και την 
ευρωπαϊκή ευτυχία. Ο βασιλιάς ήταν γυμνός. Οι πολίτες 
συνειδητοποίησαν πόσο αδιάφορη ήταν η Ε.Ε γιατη ζωή του 
Ευρωπαίου πολίτη. Αυτή η συνειδητοποίηση σόκαρε και 
διαμόρφωσε νέες συνειδήσεις. Καθοριστικό επίσης υπήρξε 
το γεγονός ότι οι «Μάγοι» ήταν ικανοί να αλλάζουν την 


πραγματικότητα : άνθρωποι που γίνονταν λύκοι, αγάλματα 
που μετακινούνταν κλπ. Τα κατάφερναν αυτά µε 
επιστημονικούς ή μαγικούς τρόπους; Αυτό δεν είχε 
ξεκαθαριστεί καθώς κάποιοι υποστηρίζουν ότι οι μάγοι ήταν 
επιστήµονες που παρουσιάζονταν σαν μάγοι για 
προβοκατόρικους σκοπούς, ενώ άλλοι είναι πεπεισμένοι για 
τις μαγικές τους ικανότητες. Όπως και να χει, αυτή η 
αλλοίωση της πραγματικότητας έρχονταν σε αντίθεση μετα 
ευρωπαϊκά πιστεύω, όπως είχαν διαμορφωθεί από την Ε.Ε. 
περί μίας ενιαίας και αμετάβλητης πραγματικότητας όπου 
κυριαρχούσε ο στείρος καταναλωτισμός. Τώρα και παρά την 
ήττα των «Μάγων» φαινόταν ότι τίποτα δεν είναι αληθινό, 
ότι όλα επιτρέπονται. 

Έτσι τις καρδιές των ευρωπαίων ήρθαν να κατακτήσουν 
άλλα πιστεύω μέχρι πρότινος ξεπερασμένα: φυλετισμµός, 
µονοθεῖσμός, ρετρό φανατικά μουσικά ρεύματα, 
κοινοκτημοσύνη, αντικαταναλωτισμός, νεοπαγανισμός κλπ. 

Σαν ιδεολογικά ρεύματα όλα τα παραπάνω προὐπήρχαν. 
Αν και στο παρελθόν αυτές οι ιδεολογίες δεν ήταν 
συνυφασμένες απαραίτητα µε τη βία, οι εποχές µας τις 
μετέτρεψαν σε βίαιες και αιµοσταγείς. Η ιδέα της Ε.Ε., η 
οικονομική θαλπωρή, ο καταναλωτισμός, η 
απολιτικοποίηση ο θρίαμβος των προσωπικών 
συµφερόντων, όλα πέθαιναν. Τώρα οι ευρωπαίοι είχαν 
ανάγκη κάτι άλλο. Εξίσου ακραίο και απόλυτο µε την Ε.Ε. Η 
ατάκα του ευρωπαίου πριν το 2065 «Όλα θα πάνε καλά» 
έδωσε τη θέση του στο «Τίποτα δε θα πάει καλά». Η Ε.Ε. δεν 
άντεξε τη θύελλα των εξεγέρσεων. Έπαψε να υφίσταται το 
2075. 

Οι ηγέτες της εξαφανίστηκαν. Οι στρατηγοί το ίδιο. Τα 
μεγάλα ευρωπαϊκά κανάλια απότομα σίγησαν. Οι 
πολυεθνικές εξαφανίστηκαν. Ελάχιστα μαγαζιά μείνανε 
ανοικτά, όπου οι ιδιοκτήτες τους οπλοφορούσαν μονίμως. Τα 
λίγα εναπομείναντα καταστήματα είχαν μετατραπεί σε 
οχυρωμένα «φρούρια. Η αγροτική παραγωγή είχε 


υποχωρήσει στο 20 ο. Και αυτή έφτασε στις πόλεις κατόπιν 
χημικού πολέμου που εξαπέλυσαν οι κάτοικοι των πόλεων 
ενάντια στον πληθυσμό της υπαίθρου που αρχικά φυσικά 
αισχροκερδούσε εις βάρος των αστικών πληθυσμών. Ὁ 
πληθυσμός των πόλεων στη διάρκεια του εμφυλίου, κατά 
περιόδους λιμοκτονούσε. Όταν οι αγρότες βίωσαν τη χημική 
κόλαση τα πράγματα καλυτέρεψαν στις πόλεις. Από τον 
πόλεμο και την πείνα µέσα σε είκοσι χρόνια πέθαναν πάνω 
από 100 εκατομμύρια κάτοικοι της Ε.Ε. Σε κάθε πόλη, όποιος 
τα είχε καλά µε την κυρίαρχη Σέχτα, επιβίωνε. Γιατί η Σέχτα 
αυτή είχε συνήθως πρόσβαση στα αποθέματα τροφίμων και 
πετρελαίου της πόλης. 


«Πώς σε λένε μωρό;» 

«Άντε χάσου, βλάκα!» 

Είμαι κλεισμένος σ’ ένα δωμάτιο: αιχμάλωτος. Είναι 
πρωί. Ίσως το τελευταίο πρωινό της ζωής µου. Μία πιτσιρίκα 
είναι ξαπλωμένη δίπλα µου. Μισή μέρα έχει περάσει που 
την φέρανε και µε κοιτάζει στραβωμένη, χωρίς να λέει 
κουβέντα. Είμαστε αιχμάλωτοι της ομάδας «ΚΕΤΚΟΡΟΝΕΣ». 
Η ομάδα μου περικυκλώθηκε στην Ομόνοια πριν μία 
βδομάδα. Οι ΚΕΤΚΟΡΌΝΚΟ5 και οι σύμμαχοί τους 
«Ισλαμιστές Κομάντο» µας κατάσφαξαν µε προδοσία. Όσοι 
γλυτώσαμε µας έφεραν εδώ. Μας εκτελούν σιγά σιγά. Χτες 
πήραν τους τελευταίους. Τον Γιάννη και τη Μαρία. Σήµερα 
θα είναι η σειρά µου... 


Με τους «ΚΕΤΚΟΡΌΟΝΚΣ» είχαμε συμμαχήσει παλιότερα 
ενάντια στον Ευρωπαϊκό στρατό. Ἠταν η χρονιά του 2073. Οι 
ενωμένες δυνάμεις µας μαζί µε τους «Ορθόδοξους 
απελευθερωτές», τους «Ισλαμιστές Κομάντο» και τους 
«Μηδενιστές-Χαοτικούς» είχαμε καταφέρει να συντρίψουμε 
τον Ευρωπαϊκό στρατό που αποχώρησε ολοκληρωτικά. 
Κατόπιν ακολούθησε εμφύλιος μεταξύ µας. Με τους 
«ΚΕΤΚΟΡΟΝΚΕΣ» δεν είχαμε ποτέ συγκρουστεί. Ο αρχηγός 


τους µου είχε πει «Δε σε εμπιστευόμαστε Έκτορα. Είσαι 
πρώην στρατιωτικός. Πάραυτα δε θα σας επιτεθούμε 
πρώτοι. Μη µας επιτεθείς ούτε εσύ. Δε σε παίρνει άλλωστε». 

Μαλακίες! Μας την είχαν στημένη στην Ομόνοια. 
Περικυκλωμένοι από παντού. Όταν µε έφεραν εδώ, ο 
αρχηγός των «ΚΕΤΚΟΡΟΝΚΘ» µου είπε «Το παρελθόν σου 
σε ακολουθεί. Τίποτα προσωπικό αλλά αποφασίσαμε ότι δε 
μπορούμε να σε εμπιστευτούμε». 

«Έλα επιτέλους: πώς σε λένε; Και σταµάτα να µε κοιτάς 
έτσι!» 

«Καλά μωρέ. Τι σημασία όµως έχει το ὀνομά µου; Σε λίγο 
θα είμαστε νεκροί βλάκα.» 

«Ἔλα τώρα, ποτέ δεν ξέρεις. Μπορεί και να τη 
βγάλουμε.» 

«Μαρία µε λένε. Εσένα αισιόδοξε; Πώς σε λένε;» 

«Έκτορα.» 

«Πώς σε πιάσανε;» τη ρωτάω. 

«Είμαι από τους ανέντακτους. Έμενα µε μία φίλη µου 
στου Ζωγράφου σε ένα εγκαταλειμμένο κτίριο. Προχτές 
προσπάθησα να πάω για ψώνια σ’ ένα από τα 
εναπομείναντα μαγαζιά. Είχαν βγει για σαφάρι όµως οι 
“Ἰσλαμιστές Κομάντο”. Με άρπαξαν και µε έφεραν εδώ. 
Όταν διαπίστωσαν ότι δὲν ανήκω σε κάποια ομάδα για να 
µε ανταλλάξουν, κατάλαβα από τα βλέμματά τους, ότι θα 
µε εκτελέσουν. Δεν µε ενδιαφέρει πλέον». 

Η Αθήνα είναι από πόλεις της Ε.Ε. που δεν έχει 
κυριαρχήσει ακόµα ολοκληρωτικά µία ομάδα. Οι κυριότερες 
Σέχτες είναι, οι «Ευρωπαϊστές», οι «Ισλαμιστές Κομάντο», οι 
«ΚΕΤΚΟΡΌΝΚ5» και οι «Ορθόδοξοι απελευθερωτές». Εγώ 
άνηκα στους «Εκδικητές», που τώρα πια είναι παρελθόν. 
Πριν την καταστροφή των Εκδικητών, η δύναμή µας ήταν 
υπολογίσιµη απ’ τους εχθρούς. Άλλες Σέχτες, όπως οι 
«Πράσινοι», οι «Λάιμπαχικου, οι «Ομπάμηδες» και οι 
«Χαοτικοί Μηδενιστές», έχουν περιορισμένη δύναμη. 
Υπάρχουν κι άλλες μικρές ομάδες και συμμορίες µε μικρή 


έως ανύπαρκτη σημασία. Μετά την συντριβή των 
«Εκδικητών», µε έφεραν στο αρχηγείο των «ΚΕΤΚΟΡΟΝΕΣ». 
Το αρχηγείο τους στεγάζεται σ’ ένα μεγαλοπρεπές κτίριο 
που κάποτε λεγόταν η βουλή των Ελλήνων. Μας έχουν 
φυλακίσει στα κρατητήριά τους, στο υπόγειο της Βουλής. 

«Αν τελικά τη γλυτώσουμε από ’δώ τι θα κάνεις» µε 
ρωτά η Μαρία. 

«Θα έφευγα. Θα πήγαινα στην Ευρώπη. Κάπου που να 
έχουν σταματήσει οι συγκρούσεις. Ίσως και στη Ρώμη που 
απ’ ότι άκουσα έχουν κυριαρχήσει οι Καθολικοί. Δε µε 
ενδιαφέρει ο νικητής, απλά δεν μπορώ άλλο αίμα». 

«Νόμιζα ότι ήσουν αγωνιστής.» 

«Ἠμουν. Σου είπα όµως, δεν μπορώ άλλο αίμα. Βαρέθηκα 
Όλοι οι σύντροφοί µου είναι νεκροί. Δεν υπάρχει κανένας 
λόγος να αγωνιστώ. Χτες ήταν οι “Μάγοι”, σήµερα οι 
ΚΕΤΕΟΡΌΝΚΟ, αύριο οι Ορθόδοξοι. Βαρέθηκα. Εσύ τι θα 
έκανες)» 

« Δεν ξέρω. Ίσως ερχόµουν μαζί σου. Βαρέθηκα και εγώ 
να ζω µέσα στο φόβο. Ίσως θα πήγαινα στην Κοπεγχάγη. 
Έχει στηθεί εκεί ένα τεράστιο κοινόβιο χίπηδων. Την 
Κοπεγχάγη τη λένε πόλη των Χίπηδων». 

« Τα νέα σου πάλιωσαν. Το κοινόβιο που λες είναι 
παρελθόν. Ομάδες μηχανόβιων και σατανιστών 
κατέφτασαν από τις γύρω περιοχές. Οι χίπηδες τους 
υποδέχτηκαν µε λουλούδια. Ακολούθησαν οµαδικοί βιασµοί 
και δολοφονίες χίπηδων που νόμιζαν ότι τη φωτιά δε την 
πολεμάς µε φωτιά αλλά µε ειρηνικά µέσα Ὁ υπόλοιπος 
κόσμος έχει βέβαια άλλες απόψεις. Όσοι επέζησαν είναι 
δούλοι του παρανοϊκού αυτοανακηρυχθέντα βασιλιά της 
Κοπεγχάγης και πρώην αρχηγού των μηχανόβιων 
ΤπαπάετΤπου». 

Μια σαρωτική δύναμη µε πετά ξαφνικά απέναντι στον 
τοίχο, ενώ ο θόρυβος είναι εκκωφαντικός. Κτυπάω το κεφάλι 
δυνατά στον τοίχο και λιποθυμάω. 


«Ξύπνα ρε!» 

Ανοίγω τα μάτια µου. Η όμορφη κοπέλα. Από εμπειρία 
καταλαβαίνω ότι δεν είμαι σοβαρά. Άλλωστε δε βλέπω 
αίµατα πάνω μου. 

«Πόση ώρα είμαι λιπόθυμος;» 

«Ελάχιστα. Μία χαρά μου φαίνεσαι. Καιρός να την 
κάνουμε.» 

«Γιατί ὀχι. Σίγουρα κτύπησαν οι Ορθόδοξοι 
Απελευθερωτές. Μόνο αυτοί µπορούν να βρουν τέτοια όπλα. 
Τους πούστηδες! Ολόκληρο πύραυλο ρίξανε... Το έχουν 
πάρει σοβαρά. Το κτίριο από πάνω µας έχει γίνει σίγουρα 
ερείπια». 

Φεύγουμε από το κελί , αφού ο δρόμος της ελευθερίας 
έχει ανοίξει. Ο μισός τοίχος έχει γκρεμιστεί. Ο πύραυλος 
έπεσε στο κτίριο απὀ πάνω. Σαν αποτέλεσµα το υπόγειο 
έχει περιορισμένες ζημιές. Οριακές αλλά αρκετές να µας 
χαρίσουν την ελευθερία µας. Ακούμε φωνές από άλλα κελιά 
που η έκρηξη τα άφησε ανέπαφα. Για κακή τύχη των άλλων 
φυλακισμένων... Συνεχίζουν λοιπόν οι τοίχοι να κρατάνε 
φυλακισμένους που φωνάζουν: «Βοήθεια !Εσείς! Μη µας 
εγκαταλείπετε» και άλλα τέτοια. Δεν έχουµε χρόνο όµως. 
Από στιγµή σε στιγµή θα µπουκάρουν οι Ορθόδοξοι, και 
όποιος δεν είναι μαζί τους την έβαψε. Ανεβαίνουμε τα 
σκαλιά. «Έξω από τη Βουλή είδα μία πυραυλοκίνητη 
ΕετΓαή.Αν είναι ακόµα εκεί την παίρνουμε και φεύγουμε. Σε 
αυτά τα “θέματα” έχω ειδικευτεί!». «Χαίρομαι αφάνταστα 
για την ειδίκευση αυτή. Είναι τυχερός όποιος στις µέρες µας 
έχει σχέσεις µε ταλαντούχους κλέφτες». 

Η ζημιά στο κτίριο της Βουλής είναι πράγματι 
συντριπτική. Στο ισόγειο επικρατεί µία κατάσταση χαοτική. 
Έχουν ξεσπάει φωτιές στους διαδρόμους, ενώ ακούμε και 
ήχους από καταρρεύσεις. Προχωράμε µέσα στα χαλάσματα. 
Ένα χέρι που κρατά σφιχτά ἕνα όπλο προεξέχει. Το 
υπόλοιπο σώμα είναι καταπλακωμµένο. Παίρνω το όπλο και 
προχωράμε προς την έξοδο. Ξαφνικά βλέπω μπροστά µου 


τον αρχηγό των «ΚΕΤΚΟΡΟΝΚΕ»». Πώς τα φέρνει η ζωή... Το 
πρόσωπο του είναι παραμορφωμένο. Η μοϊκάνα του τώρα 
στέκεται πάνω σε καμένο δέρμα. Φρικτή εικόνα. 

«Βρε καλώς τα πουλάκια μας!» 

«Βοήθα με» λέει και φτύνει μαζί αίμα «Σώσε µε, 
υποφέρω». 

«Τι λες ρε Πασόκο; Τώρα δε σε πειράζει το παρελθόν µου 
καθίκη;» 

Αρχίζει να κλαίει. Βγάζει µια κραυγή και πέφτει στα 
γόνατα. Σηκώνω το όπλο και τον σημαδεύω στον κρόταφο. 
Σκέφτομαι τι γλυκιά εκδίκηση μου επιφύλαξε η μοίρα για τη 
χαμένη μου ομάδα. «Το παρελθόν σου σε ακολουθεί. Τίποτα 
προσωπικό αλλά αποφασίσαμε ότι δε μπορούμε να σε 
εμπιστευτούµε». Τα μυαλά του τινάζονται στον αέρα. 

«Τι είναι Πασόκο;» 

«Μία παλιά βρισιά που έμαθα από τον πατέρα µου. Δεν 
ξέρω ακριβώς τι σημαίνει. Πρέπει να είναι κάτι κακό από 
την παλιά ιστορία της Ελλάδας. Όπως ο φασίστας. Παλιές 
υποθέσεις». 

Πεταγόμαστε µε την πυραυλοκίνητη Εεττατί στη Ρώμη. 
Δεν χρειάζεται να κάνουμε τίποτα, καθώς έχουµε βάλει στο 
(Ρ5 προορισμό τη Ρώμη και τ’ άλλα τα αναλαμβάνει ο 
αυτόματος πιλότος. Ελάχιστος κόσμος ξέρει πλέον να 
πιλοτάρει αεροκίνητα. Ευτυχώς που υπάρχουν οι αυτόματοι 
πιλότοι. Αυτή είναι ζωή σκέφτομαι. Πριν λίγο ήμουν 
ξεγραμμένος. Τώρα, µε ένα υπέροχο μωρό δίπλα µου, µέσα 
σε μία υπερπολυτελή κόκκινη Εειτατ!. 

«Χαίρομαι ιδιαίτερα για το ταλέντο σου στην κλεψιά!» 

«Όλοι έχουµε κάποιο ταλέντο. Το δικό σου; Κάτι µου 
θυμίζει το Έκτορας. Δεν πιστεύω να είσαι ο γνωστός; Είχα 
ακούσει ιστορίες από τη μάνα μου.» 

«Ναι Ἔχουν περάσει βέβαια 20 χρόνια από τότε που 
έγινα αστέρι. Τότε μάλλον ήσουν αγέννητη. Ἠμουν για λίγο 
ο ήρωας της Ε.Ε. Το κανονικό µου όνομα είναι Τάκης 
Φωτόπουλος. Ώμουν μόνιμος φαντάρος στον Ευρωπαϊκό 


στρατό. Στη Θεσσαλονίκη ενάντια στους ανθρωποφάγους 
λύκους, ήμουν ο μόνος από τη διµοιρία µου που επιβίωσε. Οι 
ηγέτες της Ε.Ε. µε χρησιμοποίησαν σαν ήρωα. Έφτιαξαν 
ψεύτικα μοντάζ που µε ηρωοποίησαν για δράση που βέβαια 
δεν είχα στη διάρκεια των συγκρούσεων. Έπρεπε να τονωθεί 
ο ταπεινωµένος Ευρωπαίος και η τονωτική ένεση ήμουν εγώ 
και τα ψεύτικα κατορθώματα µου. Μου κόλλησαν και το 
παρατσούκλι Έκτορας, λόγω ενός ποιήµατος που βρήκαν 
πάνω µου. Το ποίηµα υπογράφονταν απὀ κάποιον Έκτορα. 
Το είχα βρει στις τσέπες ενός νεκρού τουρίστα. Το γεγονός 
ότι ήταν άλλο πρόσωπο από ’µμένα δεν είχε σημασία. Ούτε 
για τους Ευρωπαίους ηγέτες, ούτε για μένα. “Ἔκλεψα” το 
ποίηµα ενός νεκρού. Ἠθελα δόξα. Έπαιξα το παιχνίδι τους. 
Βέβαια το παραμύθι δεν κράτησε πολύ. Οι “Μάγοι” 
συνέχισαν να μετατρέπουν τους ανθρώπους σε λύκους. Εγώ 
σιχάθηκα την Ε.Ε. Έφτιαξα μία ομάδα , τους “Εκδικητές”, 
που πολεμούσαν, τόσο ενάντια στους “Μάγους”, όσο κι 
ενάντια στον Ευρωπαϊκό στρατό. Πολεμήσαμε για χρόνια. 
Βία, φτώχεια, φανατισµός παντού. Το τέλος ήρθε μία 
βδομάδα πριν από τους Ισλαμιστές Κομάντο και τους 
ΚΕΤΚΟΡΌΝΚΘ». 

Δεν της είπα όµως το πιο σηµαντικό. Δεν τῆς είπα για την 
κοπέλα µου, τη Λένα, που τη βρήκα δολοφονημένη, αφού 
πρώτα είχε βιαστεί..Έφευγα από την Αθήνα και ήθελα να 
τα αφήσω όλα πίσω. Όλοι οι φίλοι µου νεκροί. Όλη η ομάδα 
μου: Ο Λευτεράκης, ο Λάμπρος, ο Αντρέας, ο Βασίλης. Όλοι. 

Συλλογιέμαι µε θλίψη το παρελθόν. Η Μαρία µε 
επαναφέρει στην πραγματικότητα. 

«Τι γνώμη έχεις για τους “Μάγους”; Ήταν πράγματι 
μάγοι ή επιστήμονες που προσποιούνταν τους μάγους;» 

«Δεν ξέρω ακόμα. Δεν μπορώ να εξηγήσω πολλά 
πράγματα.» 

«Ένας επιστήμονας που πολεμούσε στους ΚΕΤΚΟΡΟΝΚ5 
κάποτε µου είπε ότι το όπλο που χρησιμοποίησαν για να 
μετατρέψουν τους ανθρώπους σε λύκους είναι ένα απόρρητο 


όπλο της Ε.Ε. το οποίο έκλεψαν και το χρησιμοποίησαν. 
Τίποτα μαγικό λοιπόν. Το όπλο αυτό είχε σαν σκοπό να 
μετατρέπει τον άνθρωπο στον απόλυτο μαχητή. Είχε 
κατασκευαστεί για να χρησιµοποιηθεί πάνω σε φαντάρους 
και όχι σε απλούς πολίτες. Οι “Μάγοι” το χρησιμοποίησαν 
πάνω σε πολίτες, σπέρνοντας το χάος καιτον πανικό.» 

«Α μάλιστα! Είχα ακούσει ότι το 2030 είχε κάνει κάτι 
παρόμοιο η Ρωσία δημιουργώντας το τάγμα των 
Πιθηκανθρώπων, στον πόλεμο ενάντια στους 
μουσουλμάνους. Πάλι είναι πολλά που δεν καταλαβαίνω. 
Πώς μετακινήθηκαν αγάλματα απότις θέσεις τους;» 

«Πράγματι ἂν το είδες αυτό είναι πολύ περίεργο.» 

«Πάντως, σχεδόν πάντα, οι αυτοαποκαλούμενοι μάγοι 
είναι επιστήμονες που το παίζουν μάγοι για να 
εξυπηρετήσουν καλύτερα τα συμφέροντα τους. Μία άλλη 
φορά είχα παραστεί σε μία μάχη μεταξύ οπαδών του Δία και 
του Χριστού στην Ομόνοια. Χιλιάδες κι από τις δύο 
παρατάξεις. Είχαμε πάρει θέση στο μπαλκόνι ενός 
εγκαταλειμµένου ξενοδοχείου µε κάτι φιλαράκια και 
απολαμβάναμε το θέαμα. Ὁ προφήτης-αρχηγός των 
Χριστιανών αιωρήθηκε και φώναξε “ Άπιστα σκυλιά. 
Οπαδοί της ομοφυλοφιλίας!! Ο Χριστός θα σας κάψει 
ζωντανούς. Με τη φρίκη θα μετανοήσετε. Και θα ψήνεστε 
για πάντα στην κόλαση εκλιπαρώντας για συγχώρεση. Το 
τέλος ήρθε για εσάς. Η γη θα ανοίξει να σας καταπιεί!” Ηγη 
πράγματι σείστηκε στο σημείο που βρίσκονταν οι 
παγανιστές. Πολλούς τους κατάπιε. Εκατοντάδες οι νεκροί. 
Ο χριστιανός προφήτης προκάλεσε σεισμό! Τότε, από τους 
οπαδούς του Δία αιωρήθηκε ο αρχηγός-ιερέας που φώναξε: 
“Μπάσταρδοι Φονιάδες! Προδότες της ανθρωπότητας. 
Δολοφόνοι του Ελληνισμού. Θάνατος για όλους σας!”. Η γη 
άνοιξε και κατάπιε πολλούς χριστιανούς. Τότε διάταξε 
έφοδο ο ιερέας του Δία. Μακελειό. Φαίνεται όµως πως ο 
σεισμός που προκάλεσε ο ιερέας του Δία ήταν πιο 
δυναμικός, γιατί οι χριστιανοί ήταν ήδη καταβεβλημένοι. 


Έτσι οι οπαδοί του Δία θριάµβευσαν . Τότε πίστεψα ξανά 
στη μαγεία, όπως και στη Θεσσαλονίκη που οι Μάγοι” 
είχαν μετατρέψει ανθρώπους σε λύκους. Όμως ένας 
αιχμάλωτος ιερέας κάποτε µου είπε την αλήθεια. Οι σεισμοί 
προκαλούνταν από ηλεκτρομαγνητικά όπλα που είχε 
δημιουργήσει η Ε.Ε. :το ίδιο και η αιώρηση. Μετά την πτώση 
της, κάποιοι τα έκλεψαν από στρατιωτικές αποθήκες. Όσοι 
τελικά απόκτησαν αυτά τα όπλα, παρουσιάζονταν σαν 
μάγοι ή σαν χριστιανοί απόστολοι που κάνανε θαύματα. 
Έτσι αύξαναν τη δύναμή τους στους αμαθείς. Γενικά, όσοι 
μπορούσαν να έχουν όπλα της Ε.Ε., κέρδιζαν και τον 
πόλεμο. Ηλεκτρομαγνητικά όπλα γεωφυσικού τρόμου 
(σεισμικά όπλα), πύραυλοι, χημικά αέρια, βιολογικά όπλα, 
πυρηνικά βαλίτσας κλπ. Η ομάδα µου δεν είχε χρήματα να 
έχει πρόσβαση σε αυτά τα όπλα Μαρία. Προσπαθούσαμε να 
εξαλείψουµε αυτό το μειονέκτημα µε στρατηγικά 
τεχνάσματα.» 

«Όπως;» 

«Φροντίζαμε πάντα να έχουμε διέξοδο διαφυγής όταν 
εμπλεκόµαστε σε κάποια μάχη -κάτι που δε κάνανε π.χ. οι 
ορθόδοξοι απελευθερωτές λόγω φανατισμού. Επίσης 
επιλέγαμε πάντα τη στιγµή της μάχης. Οι εχθρικές µας 
Σέχτες, ήταν τόσο φανατισμένες, που πάντα σηκώνανε το 
γάντι και τους αποδεκατίζαµε. 

Η συμμετοχή όλων των συμπολεμιστών µου στις 
αποφάσεις, τακτικής και στρατηγικής, αντί να παρουσιάσει 
τα μειονεκτήματα απειθαρχίας είχε επιτυχία. Ἠμουν μεν 
αρχηγός, αλλά όλοι είχαν δικαίωµα να πουν τη γνώμη τους. 
Στη μάχη, έδινα εγώ τις διαταγές , αλλά το πώς θα 
πολεμήσουμε είχε αποφασιστεί από κοινού πριν τη μάχη. Η 
μεγάλη µας επιτυχία είχε να κάνει ότι σε πολλές μάχες 
επιτιθόµασταν στους εχθρούς, υποχωρούσαμε και ξαφνικά 
αντεπιτιθόµασταν. Παραπλανητική υποχώρηση! Έτσι τους 
νικήσαμε στη μάχη του Παγκρατίου. Δεν τους δίναμε την 
ευκαιρία, λόγω της ταχύτητας που κινούμασταν να 


χρησιμοποιήσουν σεισμικά όπλα ή χημικά αέρια. Επίσης 
χρησιμοποιούσαμε αυτοσχέδιο ιππικό: τζιπ και άλλα 
αυτοκίνητα τα μετατρέπαμε σε άρματα εξοπλισμένα µε 
πολυβόλα». 

«Κοίτα φτάνουμε στη Ρώμη!» 

«Ναι: η αιώνια πόλη. Ελπίζω εδώ να έχει σταματήσει η 
αιματοχυσία.» 

«Το έχω προγραμματίσει να µας προσγειώσει στο 
Κολοσσαίο. Πάντα ήθελα να το δω. Έχω ακούσει ότι 
στέκεται ακόµα, όχι σαν την Ακρόπολη που την γκρέμισαν 
οι Ορθόδοξοι Απελευθερωτές». 

«Ας τη δούμε τώρα που προλαβαίνουµε. Δεν ξέρεις τι σου 
επιφυλάσσει η αυριανή μέρα. Ούτε μπορείς να είσαι 
σίγουρος ότι το Κολοσσαίο θα υπάρχει αύριο». 

Ἡ Ρώμη όπως και η Αθήνα ήταν µισοκαταστραμένη. 
Τίποτα δεν θύμιζε την Αιώνια πόλη των ένδοξων ηµερών 
της Ε.Ε. Τα χαλάσματα είναι πολλά, αλλά επίσης πολλά 
νεοκλασικά στέκουν ανέγγιχτα νικώντας το χρόνο. Δε 
βλέπουμε πολύ κόσµο, δείγµα πως καιδώ, όπως και στην 
Αθήνα, τα τελευταία χρόνια ήταν πολύ σκληρά. 
Πλησιάζαμε σε καθοδική κίνηση το Κολοσσαίο. Φτάνουμε 
σκέφτηκα. Η Εεττατὶ κόβει αυτόματα ταχύτητα για να 
προσγειωθεί. Στα 700 μέτρα ύψος όµως βλέπουμε ὀτι το 
Κολοσσαίο είναι γεμάτο. Για την ακρίβεια κατάμεστο. Όπως 
τα αρχαία χρόνια ήταν γεμάτο µε χιλιάδες ανθρώπους σε 
κατάσταση έκστασης. 

«Κόψε ταχύτητα και ακύρωσε την προσγείωση. Κάνε 
ζουμ στην οθόνη να δούμε καλύτερα Μαρία. Κάτι δεν πάει 
καλά». Η Μαρία ξέρει τα βασικά από αεροπλοήγηση. 
Ευτυχώς σκέφτηκα. Κόβει ταχύτητα και πατάει κουμπιά 
ώστε να δούμε τι γίνεται στο Κολοσσαίο. 

Η οθόνη µας δείχνει µε ακρίβεια τι γίνεται από κάτω. 
Στην αρένα εκατοντάδες άνθρωποι γίνονται τροφή για 
λιοντάρια, τίγρεις και άλλα άγρια ζώα. Στις εξέδρες ο 
κόσμος αλαλάζει από χαρά κι ενθουσιασμό. Εκεί όπου 


κάποτε καθόταν ο Καίσαρας ,στην πιο υπερυψωμένη 
εξέδρα, στέκεται τώρα επιβλητικός ο Πάπας µε τη 
μαυροφορεμένη συνοδεία του. Κατάλαβα αμέσως. Οι 
Καθολικοί έχοντας κερδίσει τη Σέχτα των Νεοπαγανιστών: 
θέλησαν να πάρουν μία ρεβάνς αιώνων. Κάποτε ήταν οι 
χριστιανοί τροφή για λιοντάρια, τώρα είναι οι παγανιστές. 
«Πάμε να φύγουμε. Δεν είναι μέρος αυτό για εμάς. Πολύ 


βία.» 
«Τι να πληκτρολογήσω; Σε ποια πόλη θες να πάμε;» 
«Πάμε στη Ζυρίχη;» 
«Τρελή είσαι Στην πόλη των παιδιών; Στην 
παιχνιδούπολη;» 


«Τι γίνεται εκεί; Τι εννοείς Παιχνιδούπολη;» 

«Τα παιδιά πρόσφατα εξεγέρθηκαν. Ονόµασαν την πόλη 
Παιχνιδούπολη. Την έχουν μετατρέψει σε μία τεράστια 
παιδική χαρά. Κυνηγάνε τους ενήλικους και τους σκοτώνουν 
µε τον πιο φρικιαστικό τρόπο. Τα παιδιά εκεί λένε ότι οι 
ενήλικες φταίνε για όλα. Οι ενήλικες φταίνε για τους 
πολέμους και την φτώχεια. Τα μαρτύρια που έχουν υποστεί 
εκεί οι μεγάλοι είναι απίστευτης βαρβαρότητας. Τα παιδιά 
όταν βασανίζουν χρησιμοποιούν την παιδική φαντασία.» 

«Μου φαίνεται απίστευτο.» 

«Και όµως είναι αλήθεια. Παιχνιδούπολη! Όλα ξεκίνησαν 
όταν κάποιοι πρώην φαντάροι του Ευρωπαϊκού στρατού, 
που γυρνούσαν και σκόρπιζαν τον τρόμο από εδώ και από 
εκεί, βίασαν κάποια άστεγα παιδιά. Δεν περίμεναν να 
τιμωρηθούν λόγο του χάους που επικράτησε μετά την 
πτώση της Ε.Ε. Καμία άλλωστε Σέχτα δε θα ασχολούνταν µε 
τα άστεγα παιδιά. Τα παιδιά όµως που ήταν πάρα πολλά 
στη Ζυρίχη, και τα περισσότερα ορφανά, ενώθηκαν και τους 
αιφνιδίασαν όλους. Ευνούχισαν τους βιαστές φαντάρους και 
σκότωσαν όλους τους ενήλικες. Και ξέρεις ποιο είναι το πιο 
καλό; Όταν κάποιο παιδί φτάσει στα 18 αυτοκτονεί! Δε θέλει 
να γίνει ψεύτης και κακός. Έτσι υποστηρίζουν τα παιδιά. 
Καλύτερα νεκρός παρά μεγάλος!» 


«Μου φαίνεται τραγικό. Δηλαδή για τα παιδιά αυτά 
υπάρχει µόνο η παιδική ηλικία Όλα τα άλλα είναι ψέματα.» 

«Ναι έτσι είναι. Ίσως να έχουν δίκιο τα παιδιά.» 

«Πάμε στη Βουδαπέστη λοιπόν. Πάντα ήθελα να δω αυτή 
την πόλη. Έχω ακούσει καλά λόγια». 

«Εντάξει Μαρία. Πάμε στη Βουδαπέστη». 

Η ώρα περνούσε υπέροχα µε ένα τόσο υπέροχο πλάσμα 
δίπλα μου. Μετά από λίγο όµως άρχισα να βαριέμαι. 
Σκέφτηκα λοιπόν να πιάσω τη συζήτηση στη Μαρία. Επίσης 
ήθελα να γνωριστούμε καλύτερα, ώστε να της την πέσω 
«κομψά». Δεν φαινόταν εύκολη. Μάλλον ήθελε τον τρόπο 
της. Λίγο μπλα μπλα λοιπόν δεν βλάπτει σε τέτοιες 
καταστάσεις. 

«Πες κάτι να περάσει η ώρα, Μαρία.» 

«Τι να πω; Δεν ξέρω.» 

«Οτιδήποτε. Μίλα για πόλεμο, ειρήνη, έρωτα, προφητείες. 
Οτιδήποτε.» 

«Προφητείες! Πιστεύεις σε προφητείες» µε ρώτησε 
χαμογελώντας υπέροχα. 

«Γιατί ρωτάς» 

«Πριν δέκα χρόνια, τη χρονική περίοδο περίπου που η Ε.Ε. 
έπαψε να υφίσταται, µε πήγε η μάνα µου σε μία 
συγκέντρωση όπου θα μιλούσε ένας μεγάλος προφήτης. Τον 
αποκαλούσαν ο νέος Νοστράδαμος. ταν αυτός που 
πρόβλεψε την εξέγερση των «Μάγων» το 2065. Έπεσε µέσα 
στη χρονιά, γιαυτό είχε µυθοποιηθεί από τους Αθηναίους. 
Νομίζω ότι λεγόταν Παναγιώτης Ξηρουχάκης. Το 2008 είχε 
εκδώσει ένα παρανοϊκό για την εποχή του βιβλίο. Λεγότανο 
«Αινείας το 2065». Εκεί προέβλεπε µία εξέγερση υπερβολικά 
βίαιη ενάντια στην πανίσχυρη αυτοκρατορία της Ε.Ε. Τότε το 
2008, η Ε.Ε. ήταν ακόµα κομπάρσος των Η.Π.Α. Μόνο που 
στην ιστορία του οι «Μάγοι» μετέτρεπαν τους πολίτες σε 
μινώταυρους και όχι σε λυκάνθρωπους. Όπως και να έχει 
έπεσε πολύ κοντά στα γεγονότα. 


Μαζεύτηκε πολύ κόσμος να τον ακούσει. Όταν βγήκε στο 
μπαλκόνι να μιλήσει, έπαθα πλάκα. Μιλάμε για ένα 
χούφταλο 100 χρονών. Μέχρι το 2065 ζούσε στην απόλυτη 
ένδεια και ταπείνωση. Όλα άλλαξαν το 2065.Μέχρι το 2075 
ήταν πλέον πανίσχυρος. Οι πιστοί του τον είχαν χρυσώσει. 
Το σκελετωμένο αυτό χούφταλο φορούσε χρυσό μετάξι και 
ένα χρυσό στεφάνι στο καραφλό του κεφάλι. 
Υποβασταζόταν από δύο μοντέλα που τον κοίταζαν και 
έτρεχαν τα σάλια τους. Εγώ ήμουν πολύ μικρή και 
φοβήθηκα το χούφταλο αυτό!» 

«Και τελικά τι έγινε µε αυτόν τον προφήτη;» 

«Οι οπαδοί του φώναζαν: “Είσαι ο προφήτης µας”, "Ζήτω 
ο Ξηρουχάκης” και άλλα τέτοια. Ξαφνικά εκεί που ο 
ψευτοπροφήτης πήγε να μιλήσει ακούστηκε ἕνας 
πυροβολισμός και κάποιος φώναξε : “Σκατά στον 
ψευδοπροφήτη σας μαλάκες!”. Το πλήθος αλαλάζοντας 
όρμησε και λύντσαρε το δολοφόνο. Έτσι τελείωσε άδοξα η 
ζωή του ψευτοπροφήτη.» 

«Ε τον καραγκιόζη», σχολίασα. 

Προχωρούσα µε τη Μαρία στην Βουδαπέστη. Είχαμε 
κρύψει τη Εετίατ μέσα σε χαλάσματα στην ανατολική 
πλευρά του Δούναβη, στην πόλη Πέστη. Θέλαμε να 
φτάσουμε στο Ουγγρικό Κοινοβούλιο. Φτάνοντας 
διαπίστωσα ότι η Μαρία είχε δίκιο που επέμεινε να 
κατευθυνθούμε εκεί. Πρόκειται για ένα εντυπωσιακό κτήριο 
γοτθικού ρυθμού . Στην πρόσοψή του φιλοξενούνται δυο 
τεράστια λιοντάρια και αρκετά αγάλματα βασιλιάδων και 
ηγετών της Ουγγαρίας. Ένα τανκ έκανε περιπολία μπροστά 
από το κοινοβούλιο. Πάνω του είχε στηριγµένο ένα 
χουσαφένιο σταυρό. 

Δεν βλέπαμε πάντως και πολύ κόσμο. Η εικοσαετία 65-85 
είχε μειώσει τον πληθυσμό. Πολλά από τα αγάλματα ήταν 
σπασμένα.Ο δρόμος ήταν γεμάτος σκουπίδια, όπως και στην 
Αθήνα άλλωστε. Κάποιος φίλος µου είχε αποκαλέσει την 
Αθήνα «σκουπιδούπολη». Όχι ότι η Βουδαπέστη πήγαινε 


πίσω. Σε ένα σοκάκι ήταν τόσα πολλά που δεν μπορούσες 
καν να περάσεις. Σκουπίδια δεκαετίας. Μαζί µε την Ε.Ε. 
έφυγαν και οι σκουπιδιάρηδες. Ευτυχώς δεν είναι έτσι 
παντού. Στα σηµεία των πόλεων που εδρεύουν οι συμμορίες 
καιοι σέχτες οι δρόμοι είναι σχετικά καθαροί. 

Επίσης περπατώντας σε αυτή την πόλη βλέπαμε παντού 
άστεγους και αλκοολικούς. Κάποια γοτθικά κτίρια 
στέκονταν άθικτα θυμίζοντας το ένδοξο παρελθόν της 
Βουδαπέστης. «Τα κτίρια εδώ, όπως και παντού άλλωστε 
μετά από την πτώση της Ε.Ε. αναμειγνύονται µε τη σχεδόν 
πυκνή βλάστηση δημιουργώντας περίεργες εικόνες. Ένα 
γκροτέσκο θέαμα, αποτέλεσμα της συνύπαρξης της 
νικήτριας φύσης και του ηττημένου αστικού πολιτισμού», 
μου λέει η Μαρία. Τα δέντρα απλώνονταν άναρχα 
καλύπτοντας πολλές φορές τα γειτονικά κτίρια. Επίσης δεν 
υπήρχε κανείς να ενδιαφερθεί να κόψει τα χορτάρια. Ειδικά 
όπου υπήρχαν πριν κήποι, τώρα έβλεπες μία ζούγκλα σε 
μικρογραφία. Στην Αθήνα, στις πλατείες, γινότανε 
συνήθως ο χαμός. Το ίδιο γινόταν και στην κεντρική πλατεία 
μπροστά στο κοινοβούλιο εδώ στη Βουδαπέστη. Σε κάποια 
σημεία βέβαια ξεχώριζε το λευκό από τα πλακάκια, ενώ σε 
άλλα, το χρώμα ήταν πιο πράσινο. Τα πλακάκια στις 
περισσότερες πλατείες είχαν αποσπαστεί για να 
χρησιμοποιηθούν σαν πολεμοφόδια στον πετροπόλεμο των 
συμμοριών (κυρίως των παιδικών φαντάζομαι) Σε κάποια 
άλλα σηµεία βλέπαμε κουφάρια, ενώ κάπου πήρε και το 
μάτι µου έναν σκελετό. Κανείς δε νοιαζόταν για τον 
καλλωπισμό της πόλης. Σκουπίδια, πτώματα, αγριόχορτα. Η 
κατάσταση ήταν χαοτική. 

Ένας τύπος, μεγάλος στην ηλικία στέκεται σε μία στάση 
λεωφορείου και περιμένει... Τι περιμένει; Ένα ανύπαρκτο 
λεωφορείο που πάει στο πουθενά. 

«Έχει παλαβούς παντού που κάνουν πράγματα ανούσια, 
αταβισμούς του παρελθόντος. Άλλοι παίρνουν τηλέφωνα 
από χαλασμένους τηλεφωνικούς θαλάμους, άλλοι πάνε σε 


εγκαταλειμµένα σινεµά και βλέπουν ανύπαρκτες ταινίες, 
άλλοι περιμένουν τρένα φαντάσματα, άλλοι πλοία που δε 
θα έρθουν ποτέ. Η δύναμη της συνήθειας. Ποιος ξέρει» 

« Ίσως τους σώζει από την τρέλα του σήµερα, το χάος 
της πραγματικότητας», συμπληρώνει η Μαρία. Αταβισμοί 
που σώζουν από το χάος... 


Σταθήκαμε στην κεντρική πλατεία για λίγο χαζεύοντας 
το Κοινοβούλιο. Παρόλο το µίζερο περίγυρό του, ήταν ένα 
υπέροχο κτίριο, ανέγγιχτο από τον πόλεμο και χωρίς 
φθορές. Η αρχιτεκτονική του φινέτσα ξεκούραζε το μάτι 
προσφέροντας μία αρμονία. Κάτι σπάνιο στις μέρες µας που 
τα περισσότερα κτίρια μοιάζουν µε τέρατα. Ξαφνικά ένα 
θέαμα µας έκοψε την ανάσα. Μια παρέλαση του χάους 
έφτασε στην πλατεία. Εκατοντάδες άνθρωποι γυμνοί 
πορεύονταν αυτομαστιγώμενοι! Τους οδηγούσε µία ομάδα 
ιερέων που κουβαλούσαν λάβαρα τρόμου και κεριά. Γύρω 
μαζεύτηκε κόσμος (βασικά αλκοολικοί και άστεγοι οι 
περισσότεροι). Την ώρα που αυτομαστιγώνονταν µε λύσσα 
φώναζαν: «Αγία Παρθένα λυπήσου µας». Τα μαστίγια ήταν 
βαριά µε τέσσερα λουριά µε μεταλλικά καρφιά. Ακριβώς 
πίσω από τους ιερείς τον ρυθμό του αυτομαστιγώματος 
δίνανε ψηλές πανέμορφες Ουγγαρέζες γυμνές! Τα κορμιά 
τους ήταν γεμάτα πληγές, κακάδια και αίματα. Θέαμα 
φρικτό και παρανοϊκό. 


Ῥώτησα έναν άντρα δίπλα µου στα αγγλικά τι ήταν αυτές 
οι γυναίκες. 

«Πρώην πορνοστάρς φίλε που μετανόησαν.» 

Ξαφνικά κάποιος απὀ το κοινό προχώρησε προς τους 
αυτομαστιγώμενους. Έπεσε στα γόνατα, έβγαλε ένα όπλο 
και το ακούμπησε στον κρόταφό του. Από το κοκκινωπό του 
πρόσωπο φαινόταν ότι ήταν αλκοολικός. Φώναξε κάτι και 
τράβηξε τη σκανδάλη. 

«Τι είπε» ρώτησα το διπλανό µου. 


«Πησού συγχώρα με! Αμάρτησα. Έκανα προγαμιαίο σεξ. 
Έρχομαι για να σε βρω Χριστούλη.» 

Ἡ Μαρία µε κοιτά και μου λέει : «Και εδώ 
χοιστιανόπληκτοι είναι. Μάλλον να την κάνουμε». 


Τώρα προορισμός είναι το Παρίσι. Λέω ιστορίες για να 
εντυπωσιάσω τη Μαρία. Ιστορίες από το στρατό. Προσπαθώ 
να το παίξω παλιός. Δεν εντυπωσιάζεται όµως εύκολα. 
«Έλα μωρέ τώρα. Λες και δεν ξέρουμε ότι σκοτώνατε 
αθώους». Πράγματι. 

«Η πιο δύσκολη αποστολή μου ήταν στην Τουρκία. 
Ώμουν νέος στο σώμα. Μας είχαν πορώσει. Αποστολή µας η 
εξάλειψη της υπόγειας πόλης της Μαλακόπης στην 
Καππαδοκία. Ἠταν το 2064. Η υπόγεια αυτή πόλη είχε 
έντεκα ορόφους. Έφθανε σε βάθος τα 85 μέτρα. Ο 
πληθυσμός της έφτανε στους 50 χιλιάδες ανθρώπους. Η 
υπόγεια πόλη χρησιμοποιείτο αρχικά για να κρύβονται οι 
πρώτοι Χριστιανοί, που κατόρθωναν να ξεφύγουν από τη 
δίωξη της ρωμαϊκής αυτοκρατορίας. Έτσι µας είπαν τότε ἂν 
και εγώ δεν ξέρω ακριβώς τι είναι ρωμαϊκή αυτοκρατορία. 
Τέλος πάντων. Έμεινε αχρησιµοποίητη για αιώνες. Μέχρι 
που οι απόκληροι άρχισαν να τη χρησιμοποιούν ξανά. Δεν 
είχαν που αλλού να πάνε. 

Ο στρατηγός Εντ Γουντ όµως, µας είπε ότι εκεί 
κρύβονταν τρομοκράτες. Μας διέταξε να µην αφήσουμε 
κανέναν ζωντανό. Ρίξαμε δακρυγόνα και καπνογόνα λοιπόν 
πριν αρχίσουμε την κάθοδο. Κατεβήκαμε φορώντας μαύρα 
σαν δαίμονες. Τότε η στολή του πεζοναύτη δεν είχε αλλάξει 
στο πορφυρό από μαύρο ακόμα. Πυροβολούσαμε σαν τρελοί. 
Ῥίχναμε χειροβομβίδες συνεχώς μέσα στις υπόγειες 
σήραγγες, καθώς μετακινούμασταν γρήγορα από το ένα 
αρχαίο δωμάτιο στο άλλο εκκαθαρίζοντας µε προσοχή τον 
κάθε όροφο. Επίσης, καθώς κατεβαίναμε από όροφο σε 
όροφο τα καίγαµε όλα µε φλογοβόλα. Στο δεύτερο υπόγειο 
όροφο υπήρξε ένα ευρύχωρο δωμάτιο µε µια θολωτή οροφή: 


υπόγεια εκκλησία. Ένας μαυροντυμένος βγήκε και φώναξε 
κάτι στα τούρκικα. Πρέπει να φώναξε κάτι µε οργή. Έπεσε 
αμέσως νεκρός απότις σφαίρες µας. 

Όταν η σφαγή τελείωσε, καταλάβαμε ότι σκοτώσαμε 
αθώους καθώς τα περισσότερα πτώματα ήταν 
γυναικόπαιδα. Κάναμε ότι δεν καταλάβαμε. Τι είχε συμβεί; 
Είχε ψηφιστεί ένας νόμος που έλεγε ότι η φοροδιαφυγή 
τιμωρείται µε θάνατο. Οι κάτοικοι της υπόγειας πόλης 
αρνήθηκαν να πληρώσουν φόρους. Έπρεπε να τιμωρηθούν. 
Όταν ανεβήκαµε στην επιφάνεια ο διοικητής µας είπε ότι 
εκκαθαρίσαµε ένα θύλακα τρομοκρατίας κλπ. Όλοι μαζί 
τραγουδήσαμε τον ύμνο της Ε.Ε. Ἠταν µία φάση που όλα τα 
πιστεύαμε. Ακόμα και όταν κάτι το βλέπαμε µε τα μάτια 
μας. Η Ε.Ε. είχε πάντα δίκιο». 

«Φρίκη! Ήσουν πολύ μαλάκας. Τέλος πάντων έχει και 
αλλού υπόγειες πόλεις;» 

«Έχω ακούσει ότι έχει και άλλες στην Τουρκία. Ξέρω ότι 
έχει υπόγεια πόλη και στο Παρίσι. Ίσως πάµε να τη δούμε.» 


Μέσα από την οθόνη παρακολουθώ σε μεγέθυνση το 
τοπίο από κάτω. Η ύπαιθρος δεν έχει υποστεί τις ζημιές των 
πόλεων. Το πράσινο κυριαρχεί. Πού και πού βλέπουμε 
σημάδια καταστροφών και πολέμου. Κάποια καμένα δάση 
π.χ. Καμία σχέση µε το χάος των πόλεων. Ξαφνικά µέσα σε 
ένα δάσος, στα σύνορα Γερμανίας και Γαλλίας, παρατηρώ 
μια μικρή και όμορφη πόλη. 

«Ας προσγειωθούµε εδώ για λίγο. Έτσι για αλλαγή.» µου 
λέειη Μαρία. 

Προσγειωθήκαμε λίγο έξω από την πόλη. Συνεχίσαμε µε 
τη Εεττατὶ σαν αυτοκίνητο στο δρόµο ενώ γύρω µας τα 
δέντρα µε εντυπωσιάζουν. Είμαι ένα παιδί των πόλεων. Το 
πράσινο µου ήταν πάντα κάτι εξωτικό. Στην είσοδο της 
πόλης είδαμε μια ανησυχητική ταμπέλα στα αγγλικά 
«Ευρωπαίοι µπάσταρδοι δεν είστε ευπρόσδεκτοι! Καλός 
Ευρωπαίος ο νεκρός. Πίσω Αράπηδες και Λευκοί. Εδώ είναι 


Κινεζούπολη». 


Κάτω από την ταμπέλα βρισκόταν ένα χαράκωμα και 
πίσω από αυτό και σε θέση μάχης ήταν δύο κινέζοι που µας 
σημάδευαν. 

«Μείνε Μαρία µέσα. Εγώ θα ρωτήσω τι γίνεται. Να είσαι 
σε θέση μάχης». Βγήκα άοπλος µε τα χέρια ψηλά. Ρώτησα 
στα αγγλικά γιατί δε µας αφήνουν να περάσουμε. 

«Πίσω γαμιόλη ασπρουλιάρη! Αυτή η πόλη ανήκει σε µας 
τώρα, αρκετά µας κάνατε λευκά σιχάµατα». 

«Είμαι από Ελλάδα. Εκεί δεν υπάρχει θέµα µε Κινέζους. 
Δεν ξέρω τι γίνεται στην Κεντρική Ευρώπη. Εγώ δεν πείραξα 
ποτέ Ασιάτη». 

«Είσαι τόσο βλάκας που λέω να σου χαρίσω τη ζωή. Στη 
κεντρική Ευρώπη οι Ασιάτες υπήρξαν θύματα γενοκτονίας. 
Χαρακτηριστήκαµε αρχικά από τις εφημερίδες της Ε.Ε. σαν η 
υποτιθέμενη πέμπτη φάλαγγα της Κίνας. Μετά τα λόγια και 
τις κατηγορίες, ακολούθησε η αιματοχυσία. Πρώτα ο 
ευρωπαϊκός στρατός και μετά οι Σέχτες επιδόθηκαν σε 
όργια σφαγών Ασιατών. Έχουμε μείνει πλέον ελάχιστοι. 
Όσοι επιζήσαμε, οργανωθήκαµε γύρω από το όραμα της 
Νέας Κινέζικης Αυτοκρατορίας. Καταλάβαμε αυτή την πόλη 
και σφάξαμε τους κατοίκους της. Την πόλη την 
ανακηρύξαμε κομμάτι της Κίνας. Στα τσακίδια οι 
Ευρωπαίοι. Συνέχεια καταφθάνουν Ασιάτες πρόσφυγες που 
γλύτωσαν τη σφαγή. Είμαστε μία όαση γαλήνης και 
ασφάλειας για τους Ασιάτες και έτσι θα μείνει αυτή η πόλη 
άσπρο καθίκη.» 

«Κατάλαβα. Την κάνουμε από εδώ.» 


Απογειωθήκαµε µε προορισμό το Παρίσι. Η Μαρία έριξε 
έναν υπνάκο. Περιττό να πω ότι είχα αρχίσει να την 
ερωτεύοµαι. Μου άρεσε γιατί δεν μιλούσε πολύ, ενώ αν 
αποφάσιζε να μιλήσει έλεγε κάτι µε νόημα. Επίσης 


χαμογελούσε, κάτι σπάνιο στις μέρες µας. Στο Παρίσι στην 
πόλη του έρωτα, ίσως ζούσαμε το δικό µας έρωτα. 


Όταν ξύπνησε µου μίλησε για τα παιδικά της χρόνια. 

«Σαν παιδί έζησα υπέροχα παιδικά χρόνια. Οι γονείς µου 
μαζί µε άλλους Αθηναίους είχαν φτιάξει ένα επίγειο 
παράδεισο σε μία γειτονιά της Αθήνας. Όχι στο κέντρο όπου 
επικρατούν οι Σέχτες, αλλά σε ένα γκέτο στα προάστια όπου 
επικρατεί ο νόμος της ζούγκλας: στη “Σκοτεινή Αθήνα”. 
Ξέρεις ούτε ηλεκτρικό δεν υπάρχει εκεί. Το βράδυ δεν 
υπάρχουν φώτα. Δέκα πολυκατοικίες και ένα πάρκο ήταν ο 
χώρος τον οποίο είχαμε περιφράξει. Καμία εκατοσταριά 
άτοµα ζούσαμε εκεί. Το πολίτευμα που ακολουθούσαμε 
ονομαζόταν άµεση δημοκρατία. Δεν υπήρχαν αρχηγοί. 
Αποφασίζαμε από κοινού µε ψηφοφορία για όλα τα 
ζητήματα. Πέρασα υπέροχα παιδικά χρόνια σου λέω. 
Ήμασταν αποκομμένοι από τους άλλους λόγω του φράχτη. 
Ένας παράδεισος µέσα σε μία αστική κόλαση. Στο πάρκο οι 
ενήλικες καλλιεργούσαν εντατικά τον κήπο. Επίσης στα 
σπίτια µας, η κάθε οικογένεια είχε λαχανικά σε γλάστρες. 
Έτσι είχαµε τα απαραίτητα για επιβίωση. Ό,τι µας 
περίσσευε, το ανταλλάζαμε µε χρήσιμα προϊόντα µε το 
μανάβικο που υπήρχε κοντά στη γειτονιά µας έξω από το 
φράκτη. Κάποτε όµως ένας φρουρός αποκοιµήθηκε. 

Έτσι μπήκαν οι “απέξω”. Ακολούθησε η κόλαση. Αυτό 
που έζησα δε περιγράφεται. Τους άντρες τους έσφαξαν. 
Ενός μάλιστα του βγάλανε τα νύχια για να μάθουν οι 
εισβολείς αν είχαμε πουθενά κρυμμένα χρήματα. Να δεις 
πως φώναζε ο κακομοίρης! 

Εγώ πρόλαβα και κρύφτηκα σε ένα μπαούλο. Έμεινα δύο 
μέρες εκεί κρυμμένη µε κομμένη την ανάσα. Άκουγα τις 
κραυγές της µάνας µου, καθώς οι εισβολείς τη βίαζαν. Τη 
δεύτερη μέρα το μαρτύριό της τελείωσε. Όταν βγήκα έξω τη 
βρήκα κρεμασμένη. Πριν φύγουν τις είχαν σκοτώσει όλες. 


Όμως δεν ήμουν η μόνη που γλύτωσα. Άλλο ένα παιδάκι 
στη γειτονιά τα κατάφερε Το όνομα του ήταν Χρήστος. 
Κάπου είχε κρυφτεί και αυτό την ίδια ώρα που σφάζανε τους 
γονείς του. Με αυτόν βγήκαμε στον έξω κόσµο. Πρέπει να 
ήταν το 2080. μμασταν κοντά στην εφηβεία εκτεθειµένοι σε 
όλους τους κινδύνους. Ευτυχώς µας περιµάζεψε µία καλή 
γριούλα. Η κυρά- Γιώτα. Με τα χρήματά της αγόραζε 
προστασία από κάποια Σέχτα και έτσι δε µας πειράζανε. 

Αυτά τα χρόνια που έζησα σε εκείνη τη γειτονιά µε τους 
γονείς µου είναι ό,τι καλύτερο είχα πάντως. Εκείνες οι 
στιγμές ανεμελιάς µου έδιναν δύναμη για να αντέξω στη 
μετέπειτα κόλαση». 

«Μου αρέσει ο τρόπος που μιλάς. Εγώ είμαι σχεδόν 
αγράμματος. Ό,τι έμαθα, το έµαθα από το στρατό. Ξέρω 
μόνο από όπλα. Γι αυτό ίσως πιάνοµαι τόσο συχνά κορόιδο. 
Πρέπει να είσαι μορφωμένη.» 

«Η μάνα μου είχε μεγάλη βιβλιοθήκη. Διάβασα πολλά 
βιβλία που µε σημάδεψαν. Τολστόι, Ζαμιάτιν, Ιούλιο Βερν, 
Καζαντζάκη κλπ. Μετά στην κυρά που µας περιµάζεψε 
βρήκα και άλλους : Ντοστογιέφσκι, Όσκαρ Ουάλντ, Τέννεσι 
Ουίλλιαμς. Το αγαπημένο µου βιβλίο ήταν οι “Αόρατες 
πόλεις” του Καλβίνο». 

«Δεν έχω ιδέα για τους παραπάνω συγγραφείς. Μόνο 
Ιούλιο Βερν έχω διαβάσει και αυτό πρόσφατα. Έμαθα 
ανάγνωση σε μεγάλη ηλικία και µε δυσκολία μπορώ να 
διαβάσω μεγάλα κείµενα. Παρά τις δυσκολίες, ο Βερν µε 
ενθουσίασε. Ίσως διαβάσω και τους άλλους που µου 
ανέφερες, όταν βρω χρόνο. Θα δυσκολευτώ, αλλά θα 
προσπαθήσω. Τώρα βέβαια έχει προτεραιότητα η επιβίωση 
και όχιτο διάβασμα.» 

«Σωστά.» 

«Το άλλο παιδί τι έγινε» 

«Ο Χρήστος έφυγε στο φωτισµένο κέντρο της Αθήνας. 
Ήθελε να γίνει µέλος των ορθόδοξων ελευθερωτών. Σκοπός 


του ήταν να γίνει η Ελλάδα ξανά μεγάλη. Έχασα τα ίχνη 
του.» 

Δεν της είπα ότι πριν ένα μήνα είχαμε στήσει ενέδρα σε 
μία μηχανοκίνητη ομάδα ορθοδόξων απελευθερωτών. 
Είχαμε σκοτώσει καμιά εικοσαριά. Μπορεί µέσα στους 
νεκρούς να ήταν και ο Χρήστος. Όποιος ζει από το σπαθί, 
πεθαίνει απὀ το σπαθί. Καλύτερα να µην ανησυχούσα τη 
Μαρία όµως µε αυτή την ιστορία. 

«Όταν η κυρία πέθανε έμεινα στην ανέντακτη ζώνη της 
Αθήνας αντίθετα µε το Χρήστο. Δύσκολα χρόνια. Είχα όµως 
κάποια λεφτά που µου έδωσε πριν πεθάνει η κυρά- Γιώτα. 
Με αυτά και χωρίς πολυτέλειες κατάφερνα να εξασφαλίζω 
τα προς το ζην.» 

«Δε συμφωνείς µε καμία θεωρία)» 

«Με καμία από τις μπούρδες που κυκλοφορούν στην 
Αθήνα. Αγάπησα το χάος για να επιβιώσω. Το χάος σώζει, 
αλλά ο παράδεισος χάθηκε για πάντα». 

Καθώς φτάναμε στο Παρίσι παρατηρούσα πού και πού 
και άλλα αεροαυτοκίνητα. Δεν ήταν όμως και πολλά. Λίγοι 
είχαν τα χρήματα και την εξουσία αυτό τον καιρό. Είχε 
αρχίσει να βραδιάζει και να µου βγαίνει η κούραση. 
Σκέφτηκα το πρωί που ήμουν ξεγραμμένος και την 
μετέπειτα περιήγησή µας στην Ευρώπη. Όλα αυτά σε µία 
μέρα. Παρά την κούραση όµως, δεν μπορούσα να κοιμηθώ. 
Από την άλλη, καλό είναι κάποιος να μένει ξύπνιος. Για 
κάθε ενδεχόμενο. Άλλωστε σε λίγο φτάναμε. Πριν το Παρίσι 
και αρκετά κοντά σε αυτό, µία πόλη ξεχωρίζει αλλά µε πολύ 
δυσκολία. Μία αρκετά µεγάλη γκριζομαύρη έκταση που 
ξεχωρίζει οριακά από το µαυροπράσινο δάσος που την 
περιβάλει. Αν και βράδυ δεν έχει ούτε ένα φώς. Κατάλαβα 
αµέσως. Μία πόλη φάντασμα. Υπήρχαν πολλές πλέον στην 
Ε.Ε. Ο συνηθέστερος λόγος εγκατάλειψης τους ήταν ότι 
υπήρξαν θύματα χημικού πολέμου από τις γύρω μεγάλες 
πόλεις. Ο λόγος; Ο ανταγωνισμός για τα τρόφιμα της 
υπαίθρου. Ἠταν φυσικό να θέλουν και οι µικρές πόλεις το 


μερίδιο τους από τους αγρότες. Τα πράγματα όµως ήταν 
σκληρά και οι κάτοικοι των µεγαλουπόλεων δε μπορούσαν 
να ανεχτούν τον ανταγωνισμό. Οι γύρω πόλεις της Αθήνας 
εξαφανίστηκαν κατόπιν χημικού πολέμου που εξαπέλυσαν 
οι Αθηναίοι. Το ίδιο φαντάζομαι έγινε και εδώ στη Γαλλία. Ο 
νόμος του πιο ισχυρού. 

«Μαρία, η πόλη του φωτός. Ξέρεις είχα ξανάρθει πριν 
χρόνια για να καταπνίξουµε µια εξέγερση. Έφαγα µια 
χειροβομβίδα. Δεν έχω και τις καλύτερες αναμνήσεις. Η 
πόλη του φωτός...» 

Βέβαια κάθε άλλο παρά φωτισµένο ήταν το Παρίσι. Τιο 
πολύ πόλη του σκότους θα το έλεγες. Φωτισμένες ήταν μόνο 
κάποιες περιοχές στο κέντρο και ο πύργος του Άιφελ που 
έστεκε εκεί μισοκαταστρεμένος, ένα πραγματικά γκροτέσκο 
θέαμα. Το υπόλοιπο Παρίσι φαινόταν σαν μία σκοτεινή 
ζούγκλα. Κάποιες ξεχασμένες λάμπες μόνο και κάποιες 
φωτιές που άναβαν κάποιοι για να ζεσταθούν. Κατά τα 
άλλα το σκοτάδι τα κατάπινε όλα. Ὁ πολιτισμός, εκεί όπου 
οι Σέχτες δεν υπήρχαν, είχε πεθάνει. Κάτι παρόμοιο µε την 
σκοτεινή Αθήνα όπου µόνο οι άθλιοι και κάποιοι ανέντακτοι 
επέµεναν να ζουν. Ανέντακτοι που αρνούνταν να γίνουν 
µέλη κάποιας Σέχτας. Όπως η Μαρία. 

«Μαρία προσγείωσε εκεί που υπάρχει φως. Να αυτός ο 
λόφος καλός «φαίνεται. Καλά θα κάνουμε να το 
καβαντζώσουμε κάπου.» 

«Όχι δεν χρειάζεται. Το πετρέλαιο τελειώνει. Σιγά µην 
βρούμε αποθέματα. Γάμα την τη Εεττατῖ.» 

Η Εειτατί προσγειώθηκε. Είχε βραδιάσει πλέον. Καθώς 
προχωρούσαμε, αποχαιρετώντας το αεροκίνητο, έπιασα το 
χέρι της Μαρίας. Αυτή τραβήχτηκε. Εγώ εκνευρίστηκα. Δεν 
έχω καταλάβει ακόµα αν µε γουστάρει ή όχι. Την κοίταξα 
προβληματισμένος. Αυτή για να ελαφρύνει την κατάσταση 
είπε χαμογελαστά: 

«Φτάσαμε στη πιο κλασσική γειτονιά του Παρισιού». Η 
Μαρία είχε πάρει το φορητό (Ρ5 από τη αεροκίνητο. Σε αυτό 


ήμασταν τυχεροί γιατί μπορούσαμε να δούµε που είμαστε. 
Κοιτάζοντάς το η Μαρία είπε «Απ’ ότι βλέπω, είμαστε στη 
Μονμάρτρη µια από τις ωραιότερες περιοχές στο Παρίσι. 
Είναι µια ιστορική περιοχή. Εδώ σύχναζαν παλιά μποέμ 
καλλιτέχνες. Πριν από την κατάρρευση της Ε.Ε. ήταν µια 
από τις πιο ένδοξες περιοχές της Ε.Ε.». 


Πράγματι περπατώντας έβλεπα δεκάδες κλασικά κτίρια 
που κάποτε ήταν υπέροχα εστιατόρια και σαίε. Μόνο που 
αρκετά από αυτά ήταν πλέον καταστραμμένα. Τα δέντρα, 
που κάποτε στόλιζαν αυτά τα υπέροχα κτίρια, τώρα είχαν 
απλωθεί απειλητικά καλύπτοντας σχεδόν τις προσόψεις των 
άλλοτε κυρίαρχων ανθρώπινων κατασκευασμάτων. 

«Η αστική βλάστηση πλέον κυριαρχεί παντού» τόνισε 
σαρκαστικά η Μαρία. 

Φτάσαμε σε έναν πλακόστρωτο στενό. Κατάλαβα ότι 
εισχωρούσαµε σε ζώνη αγοραίου έρωτα από µία επιγραφή 
σε ένα κτίριο: Βοταε]]ο.Αλλά και ο κόσμος που βρίσκονταν 
εκεί δε σου άφηνε αμφιβολίες. Εκατοντάδες πόρνες έκαναν 
πιάτσα σε αυτούς τους άλλοτε σις δρόμους. Ψηλές, κοντές, 
λευκές, μαύρες και ασιάτισσες. Άντρες και γυναίκες. Ακόμα 
και ανήλικους έβλεπες να κάνουν πιάτσα. “Ένας κουρελής 
την είχε βγάλει δίπλα στις πόρνες και κατουρούσε. Το 
σκηνικό ήταν απίστευτο για τις αντιθέσεις του. Έβλεπες 
καλλονές αναμειγµένες µε υπερβολικά άσχημες γυναίκες. 
Επίσης έβλεπες ναρκομανείς σκελετωμένες και παχύσαρκες 
κοπέλες δίπλα δίπλα. Πιάτσα κάνανε και ανάπηρες κοπέλες 
(Χωρίς πόδια, χέρια, υπήρχε και μία τελείως 
παραμορφωμένη από εγκαύματα) αλλά και πολλές 
ἡλικιωμένες γυναίκες. Ακόμα και εγκύους έβλεπες. Για όλα 
τα γούστα... Βασικά δε διάφερε και πολύ από το Γκάζι 
σκέφτηκα. Και αυτό έτσι είναι, µε λιγότερη ποικιλία βέβαια. 

«Ενδιαφέρεσαι» µε ρώτησε η Μαρία. 

«Μπα μωρέ» απάντησα. Βασικά δε θα µε χαλούσε. 
Μερικές κοπέλες ήταν υπέροχες. Αλλά είχα δύο 


ενδοιασμούς. Πρώτον δεν είχα λεφτά και δεύτερον ήθελα να 
κάνω καλή εντύπωση στη Μαρία. Παντού στο δρόμο και στο 
πεζοδρόμιο έβλεπες σκουπίδια. Μία υπέροχη μελαχρινή 
πόρνη μάλιστα έστεκε πάνω από µία σκισµένη σακούλα 
σκουπιδιών. Από µέσα είχαν ξεχυθεί χαρτιά υγείας και 
σερβιέτες. Κανείς δεν ενοχλούνταν. Καθώς προχωρούσαμε, 
από το σπασμένο παράθυρο ενός καταστήματος µε νέον 
επιγραφή “εαί6”, είδα µια πόρνη να συνουσιάζεται µε ένα 
τύπο. Δεν υπάρχουν ντροπές εδώ στο Παρίσι. Άναψα και 
άλλο. Μπροστά απὀ το κατάστηµα υπήρχε το κουφάρι 
κάποιου σε προχωρημένη σήψη. Κανείς δεν είχε κάνει τον 
κόπο να το μετακινήσει εδώ και μέρες. Αυτό µε ξενέρωσε 
βέβαια. Όλα είναι περίεργα αυτές τις μέρες. 

Προς το τέλος της πιάτσας είδαμε τραβεστί µε πυροβόλα, 
προφανώς να εποπτεύουν και να προστατεύουν τις 
υπόλοιπες πόρνες. Ένα σκυλί τσιμπολογούσε το κουφάρι 
κάποιου. Μία τραβεστί έστεκε πάνω από το γεύμα του 
σκυλιού και µε κοίταξε καχύποπτα. Κρατούσε ένα 
πυροβόλο. Σαν να µου υποδήλωνε, ότι θα τα έβρισκα και 
εγώ σκούρα αν έψαχνα μπελάδες. Και σίγουρα δεν έψαχνα. 


Είχε βραδιάσει. Βρήκαμε µια πανσιόν σε ένα 
κλειστοφοβικό σοκάκι. Βέβαια µε δυσκολία μπορούσες να 
αποκαλέσεις αυτό το πράμα πανσιόν παρά την 
μισοσκουριασμένη του ταμπέλα. Σαν κτίριο ήταν άθλιο 
εννοείται. Πρέπει να είχε να καθαριστεί από την πτώση της 
Ε.Ε. Τα παράθυρά της, κλειστά όπως ήταν, θύμιζαν 
φέρετρα. Αφού «τακτοποιηθήκαμε» είπα στη Μαρία να µε 
περιμένει λίγο στο δωμάτιό µας. Θα έβγαινα έξω για να 
πάρω πληροφορίες για το τι γίνεται σε αυτή την πόλη. 
Βασική αρχή της τέχνης του πολέμου είναι ότι κερδίζει αυτός 
που έχει πληροφορίες. Βέβαια ήξερα ότι αυτό είναι δύσκολο. 
Οι Γάλλοι δε μιλάνε αγγλικά. Πήρα το ΟΡΒ για να μπορώ να 
γυρίσω πίσω και την έκανα. Πριν φύγω µου λέει η Μαρία: 
«Θα πάμε αύριο στον Πύργο του Άιφελ» 


«Δεν ξέρω. θα δούμε. Αν είναι κοντά.» 

«Μα έλα μωρέ.» 

«Με τρελαίνεις όταν κάνεις σαν παιδί. Εντάξει θα πάμε.» 

Με φίλησε στο μάγουλο µε πάθος. Η Μαρία µου θύμιζε 
μία παιδική αθωότητα χαμένη για πάντα. 


Μετά από πολύ ώρα βρήκα κάποιον επιτέλους που µου 
απάντησε στα αγγλικά. 

«Κοίτα φίλε Έλληνα. Το Παρίσι ελέγχεται από τους 
Νεοεποχίτες. Καθολικοί, προτεστάντες και μουσουλμάνοι 
σφαγιάστηκαν ή καταφεύγουν στη ζούγκλα του σκοτεινού 
Παρισιού. Εκεί ο κανιβαλισμός είναι μόδα. Όποιος πάει εκεί 
γίνεται ωραίο γεύμα. Εσύ σαν Έλληνας μπορείς να 
επιβιώσεις αν το παίξεις οπαδός του Δία. Αν πέσεις όµως σε 
φανατικούς καισε ανακρίνουν την έβαψες.» 

Κατάλαβα. Μία απὀ τα ἴδια µε τη Ρώμη µε 
αντιστραμμένους νικητές και θύματα. 

«Γιατί Έλληνα δε πήγες στη Θεσσαλονίκη;» 

«Από εκεί κατάγομαι αλλά έχω χάσει κάθε επαφή. Τι 
γίνεται εκεί;» 

«Μια ομάδα αναρχοκομουνιστών μαζί µε ένα 
κομμουνιστικό κόμμα έχει καταλάβει την πόλη. Άκουσα, αν 
είναι αλήθεια βέβαια, ότι οι σφαγές έχουν σταματήσει.» 

«Τι είναι αναρχοκουμουνισμός;» 

«Ούτε εγώ ξέρω.» 

«Δεν πιστεύω ότι ποτέ θα σταματήσει η βία. Δεν πιστεύω 
ότι είναι τέλεια στη Θεσσαλονίκη. Όπως και να έχει το να 
βρω άλλο αεροκίνητο θα είναι θαύμα. Πρέπει να 
προσαρμοστώ εδώ. Ποιοι μένουν στο σκοτεινό Παρίσι; 
Αληθεύουν αυτά που είπες περί κανιβαλισμού;» 

«Οι άθλιοι μένουν φίλε εκεί. Οι πολύ φτωχοί και οι 
κάτοικοι των παλιών γκέτο. Πολλοί φτωχοί κατάφεραν μετά 
την πτώση να χωθούν σε κάποια Σέχτα. Όχι όλοι όµως. Οι 
υπόλοιποι μείνανε. Εκεί σίγουρα τρώνε ο ένας τον άλλο, 
λόγω πείνας. Τα τρόφιμα από τη γαλλική επαρχία έρχονται 


όλα εδώ στο φωτισμένο Παρίσι και πιο συγκεκριµένα στην 
νικήτρια Σέχτα. Επίσης στο σκοτεινό Παρίσι µένουνε και οι 
ανέντακτοι, διανοούμενοι και ιδεολόγοι, κυρίως νέοι, που 
αρνούνται να πολεμήσουν για το Χριστό, τον Μωάμεθ ή το 
Δία. Οι νεοπαγανιστές πάντως δεν αφήνουν το σκοτεινό 
Παρίσι να ησυχάσει. Χτες το βομβάρδιζαν µε όλμους και 
ρουκέτες όλο το βράδυ. Οι κάτοικοι του σκοτεινού Παρισιού 
είναι ανοργάνωτοι και αντιδρούν αποσπασματικά.» 

Τον ρωτάω για το Υπόγειο Παρίσι. 

«Πριν µία βδομάδα εξαπολύθηκε χημικός πόλεμος στους 
κάτοικους των υπονόμων που είναι και οι πιο ακίνδυνοι. 
Χιλιάδες οι νεκροί. Το υπόγειο Παρίσι δεν υπάρχει πια. 
Απανθρωπιά. Τι ψάχνεις τώρα Έλληνα; Παντού σκατά είναι. 
Και εδώ κινδυνεύεις κάθε στιγμή. Εγώ τη γλύτωσα γιατί η 
γυναίκα μου είναι υψηλόβαθμο στέλεχος σε μία 
αποκρυφιστική εταιρία. Και εδώ όμως ζούγκλα είναι. 
Μεταφορικά και κυριολεκτικά. Μπορεί να δεις καμία τίγρη, 
ή κανένα λιοντάρι που το έσκασε από το ζωολογικό κήπο. 
Τριγυρνάνε και τρώνε αστέγους, απόρους και λοιπούς 
αδύνατους. Αστική ζούγκλα.» 

Σκέφτηκα ότι δε θα πήγαινα στο Υπόγειο Παρίσι τελικά. 
Πάει και αυτό. Όλα ισοπεδώνονται. 

«Εντάξει φίλε µου Γάλλε. Ίσως τα ξαναπούµε κάποτε. Αα 
ΤΕΥΟΙΤ!» 

Την κάτσαμε τη βάρκα σκέφτηκα.Γυρνούσα στην 
πανσιόν να βρω τη Μαρία. Αναλογιζόμουν την 
προηγούμενη ζωή µου σαν φαντάρος του Ευρωπαϊκού 
στρατού. Δεν ήμουν και κανένα αγγελούδι. Δεν σκότωσα και 
λίγους εξεγερµένους στην καταστολή των εξεγέρσεων που 
πήρα µέρος. Έπρεπε όµως και εγώ κάπως να ζήσω. 
Γεννήθηκα άλλωστε στο γκέτο της Θεσσαλονίκης. Δεν 
γεννήθηκα Ευρωπαίος πολίτης. Ο µόνος τρόπος να έπαιρνα 
τα χαρτιά του Ευρωπαίου πολίτη ήταν να κατατασσόµουν 
στον Ευρωπαϊκό στρατό. Χιλιάδες κάνανε αιτήσεις, λίγοι τα 
κατάφερναν. Εγώ τα κατάφερα. Μπήκα στον ευρωπαϊκό 


στρατό σε ηλικία δεκαπέντε χρονών. Εκεί στις υψηλές 
θέσεις υπηρετούσαν πολίτες αλλά στις κάτω βαθμίδες 
έβρισκες την πλέμπα. Κάποιοι από τους στρατιωτικούς των 
χαμηλών βαθμίδων µια μειοψηφία, κατάφερναν µετα από 
χρόνια και κατόπιν ηρωισμών στα πεδία των μαχών να 
γίνουν πολίτες. 

Δεν είχα λοιπόν τα προνόμια του Ευρωπαίου πολίτη 
(δικαίωµα ψήφου και ακαδημαϊκής μόρφωσης) αλλά είχα τα 
δικαιώµατα Ευρωπαίου στρατιωτικού µε καταγωγή τα γκέτο 
(δικαίωµα περιουσίας, σύνταξης , υγειονομική περίθαλψη 
κλπ.) που οι κάτοικοι των γκέτο και των υπονόμων 
στερούνταν πλήρως. Εννοείται ότι ήμουν ουσιαστικά 
αγράµµατος καθώς η εκπαίδευση στα γκέτο απαγορεύεται. 
Στον στρατό έμαθα ουσιαστικά μόνο να διαβάζω και να 
μιλάω αγγλικά την επίσημη γλώσσα της Ε.Ε και απέκτησα 
ελάχιστες γνώσεις για τα βασικά θέµατα πολιτικής και 
ιστορίας (ότι θέλανε να μάθουμε οι ανώτεροι µε άλλα 
λόγια). 

Πήρα μέρος για πρώτη φορά στις συγκρούσεις σε ηλικία 
17. Μέχρι τα είκοσι που τα παράτησα, το 2065 δηλαδή, είχα 
σκοτώσει αρκετούς. Είχα δει αρκετά. Ἠθελα να ζήσω 
ελεύθερος µακριά απὀ το στρατό της Ε.Ε. και την υποκρισία 
των πολιτικών. Οι «Μάγοι» και τα συμβάντα εκείνης της 
εποχής µε ξύπνησαν. 


Βέβαια, µετά την εξέγερση των «Μάγων» το 2065 οι 
διαχωρισµοί πολίτη-υπάνθρωπου (κάτοικου δηλαδή του 
γκέτο) μειώθηκαν, καθώς πολλές Σέχτες πολιτών 
στρατολογούσαν και από τα γκέτο για να επικρατήσουν 
αριθμητικά. Πάραυτα, αυτή η εξίσωση δεν κράτησε για 
πάντα. Όπως µου υπενθύμισε και ο Γάλλος, ο ταξικός 
διαχωρισμός καλά κρατεί. Δεν πέθανε αλλά ἔχει 
επαναπροσδιοριστεί. Στο φωτισμένο Παρίσι επικρατεί η βία, 
αλλά αν τα έχεις µε τους νικητές καλά, θα έχεις να φας ένα 
πιάτο φαΐ. Στο σκοτεινό Παρίσι ο ένας τρώει τον άλλο. 


Όσο για τους πολύ ισχυρούς της Ε.Ε. (εφοπλιστές, Τν 
Ρειςοπᾶς, υψηλόβαθμοι στρατιωτικοί, πολιτικοί κλπ.), όλοι 
αυτοί εξαφανίστηκαν απότομα το 2075.Τη χρονιά που η Ε.Ε. 
έπαψε να υφίσταται. Πού να έχουν πάει; Κανείς δεν ξέρει. 

Έφτασα στην πανσιόν µας. Σκέφτηκα ότι είναι καιρός να 
την πέσω στη Μαρία. Λίγο πριν περάσω την είσοδο είδα από 
μακριά μία περιπολία. Φορούσαν όλοι στρατιωτικά, εκτός 
από έναν που φορούσε έναν αρχαίο μανδύα και ένα στέμμα 
στο κεφάλι του και καθοδηγούσε τους υπόλοιπους. Ο ιερέας 
«. Κάποιος από την περιπολία κρατάει µε λουρί, όχι κάποιο 
σκυλί, (τα σκυλιά λόγο πείνας στις μέρες µας έχουν 
μετατραπεί σε υπέροχες λιχουδιές) αλλά μία ζέβρα. 
Προφανώς είναι από τα άγρια ζώα που το έσκασαν από το 
ζωολογικό κήπο και εξηµερώθηκαν για στρατιωτικούς 
λόγους. Αστική ζούγκλα. 

Μπήκα τελικά μέσα στην πανσιόν. Ανέβηκα τα 
σκονισµένα σκαλιά για να πάω στο δωμάτιο. Πήρα βαθιά 
ανάσα. Ἠρθε η ώρα να την πέσω στη Μαρία. Πλησίασα την 
πόρτα του δωματίου µας. Τότε άκουσα βογκητά. Κατάλαβα 
ότι όλα τελείωσαν. Έβγαλα το κλειδί και άνοιξα την πόρτα 
νευριασμένος. Θόλωσα ακόµα περισσότερο όταν είδα και 
την εικόνα: η Μαρία έκανε αχαλίνωτο σεξ µε µία Παριζιάνα. 
Σ’ εμένα θα µου τύχουν όλα ρε πούστη; Έπρεπε να το είχα 
καταλάβει. Η Μαρία δεν είχε έφεση στο αντρικό φύλο και 
απλά έκανα ότι δεν το καταλάβαινα. Η ματαιοδοξία µου. 
Κοίταξα για Λίγο καθώς η Μαρία έγλυφε το αιδοίο της 
πανέµορφης Παριζιάνας. Το πάθος τους ήταν τόσο ισχυρό 
που δε µε είχαν καταλάβει. Έκλεισα την πόρτα διακριτικά 
και έφυγα σαν κύριος. Τελείωσε, δε θα γυρίσω πίσω, 
σκέφτομαι. Από την άλλη εγώ έχω χρόνια στο κουρµπέτι. 
Μπορώ να επιβιώσω. Η Μαρία όµως; Είναι πολύ µικρή. Και 
τι µε νοιάζει; Ας πάει στο διάολο. Αυτή και ο πύργος του 
Άιφελ. 

Έφτασα σε µία κυκλική πλατεία µετά από πεντάλεπτο 
περπάτημα. Εκεί είχε πολύ κόσµο. Είναι πλέον πολύ βράδυ 


και είμαι κουρασμένος. Πάραυτα δε νυστάζω. Στα δέντρα 
της πλατείας έβλεπα κρεμασμένο κόσμο. Ξανασυνάντησα 
το Γάλλο. 

«Τι σύμπτωση πάλι εσύ! Μου λες τι γράφουνε οι 
επιγραφές πάνω στους κρεμασμένους;» 

Αυτός µου απάντησε τρομαγμένος: «Πόρνες του Ιησού», 
«Εβραϊκά σκυλιά» και άλλα τέτοια. Δε φεύγεις καλύτερα;» 
Και απομακρύνθηκε. Πράγματι οι Γάλλοι δίπλα µου 
άρχισαν να µε κοιτάνε περίεργα. Κάποιος µε πλησίασε από 
πίσω. Χρόνια όµως εμπειρίας µε είχαν κάνει τσακάλι. Μένω 
φαινομενικά ήρεμος και ακίνητος. Γυρνάω απότομα και 
κτυπάω δυνατά το πρόσωπο πίσω μου. Και αρχίζω και 
τρέχω. Το φορητό ΟΡΘ5 πέφτει πίσω μου.« Αντίο Μαρία», 
σκέφτομαι. Δε θα μπορέσω να γυρίσω πίσω και να το ήθελα. 
Οι Γάλλοι από πίσω µου τρέχουν μπουλούκι, φωνάζοντας 
στα Γαλλικά, που δεν καταλαβαίνω. Έχω μαζί µου το 
πιστόλι του νεκρού στη Βουλή. Γυρνάω και πυροβολώ τον 
πρώτο και τον δεύτερο. Χάνουν ταχύτητα αλλά δε 
σταματάνε το κυνήγι. Το θήραμα είμαι εγώ. Για άλλη μία 
φορά. 

Προσπαθώ να χαθώ στα στενά. Περνάω από ένα στενό 
που κάνουν βίζιτα πόρνες. Από πίσω µου κάποιος 
πυροβολεί. Μία κοπέλα πέφτει νεκρή. «Οι μπάσταρδοιυ» 
σκέφτηκα «είναι αδίστακτοι». Γυρνάω και πυροβολώ ξανά. 
Οι πόρνες πέφτουν κάτω αλαλάζοντας ή προσπαθούν 
κάπου να βρουν κάλυψη. Πετυχαίνω δύο από τους διώκτες 
μου. Έχουν μείνει όµως μία δεκαριά. Ένας µου πετά ένα 
τσεκούρι. Αστοχεί όµως. Το τσεκούρι πέφτει στο κεφάλι μίας 
κοπέλας που ήταν πεσμένη στο δρόμο. Προσπάθησε να βρει 
κάλυψη από τις σφαίρες αλλά τη βρήκε από αλλού. 


Βλέπω ποιος έχει το πιστόλι. Έχει βρει κάλυψη πίσω από 
κοπέλες που κοιτάνε τρομοκρατημένες, όµως ξέρω καλό 
σημάδι. Φοράει μανδύα, πρέπει να είναι ιερέας. Τον 
πυροβολώ στο κεφάλι ενώ οι πόρνες δίπλα ουρλιάζουν. 


Πέφτει νεκρός. Μου ορµάνε οι υπόλοιποι µε τσεκούρια, 
μαχαίρια και µε γυμνά χέρια. Ευτυχώς δεν έχει άλλος όπλο. 
Πυροβολώ ξανά και ξανά. Πέφτουν δύο, αλλά αστοχώ και 
τρεις φορές. Αποτελειώνω έναν που έχει φτάσει στο ένα 
μέτρο και πάει να µε µαχαιρώσει. Το όπλο μου άδειασε. Τους 
το πετάω και αρχίζω να τρέχω, καθώς οι πόρνες µας 
καταριούνται και µας βρίζουν στα Γαλλικά. 

Συνεχίω και τρέχω. Ανεβαίνω και κατεβαίνω 
πλακόστρωτα σκαλοπάτια για ώρα. Οι µπάσταρδοι από 
πίσω µου µε ακολουθούν λυσσασμένοι για αίμα. Έχω 
λαχανιάσει πια και δεν αντέχω. Δεν είμαι και νέος.« Μέχρι 
εδώ ήταν» σκέφτομαι, καθώς καταλαβαίνω ότι έφτασα σε 
αδιέξοδο. Όλα τελείωσαν. Γυρνάω και τους κοιτάζω. 
Ετοιμάζω τις γροθιές µου. Αυτές έμειναν. Τουλάχιστον θα 
πεθάνω µε αξιοπρέπεια. Έφαγα και καμπόσους. Δε 
περίμεναν να τους κάνω τέτοια ζημιά. Γιατί µε κυνήγησαν; 
Ποιος ξέρει; Ποιός νοιάζεται; Όλα είναι παρανοϊκά πια. Τι 
ήθελα και εγώ εδώ; Όχι ότι στην Αθήνα ήταν καλύτερα. 
Όποιος δεν είναι μαζί τους πεθαίνει. Παντού. Θα µε 
κρεµάσουν σε κάποιο δέντρο και θα γράψουν: «Πόρνη του 
Χριστού». Ειρωνεία βέβαια, καθώς είμαι άθεος. Κοιτάζω τους 
διώκτες στα μανιασμένα μάτια τους καθώς προχωράνε 
σαδιστικά προς τα μένα. 


ΔΕΥΤΕΡΟ ΜΕΡΟΣ 


«Ηπιο όμορφη θάλασσα 

είναι αυτή που δεν έχουμε ακόµα ταξιδέψει 

Τα πιο όμορφα παιδιά δεν έχουν μεγαλώσει ακόµα 
Τις πιο όμορφες μέρες µας 

δεν τις έχουμε ζήσει ακόμα» 


Ναζίμ Χικμέτ 


Ένα εκκωφαντικό μπαράζ εκρήξεων διαλύει τα κτίρια 
που µε περιτριγυρίζουν, ενώ οι διώκτες που µε είχαν 
περικυκλώσει εξαὐλώνονται. Μου φάνηκε πως πριν τις 
εκρήξεις είδα ακτίνες από τον ουρανό. Λέιζερ; Ποιος έχει τα 
λεφτά να χρησιμοποιεί ένα τέτοιο όπλο στις μέρες µας; Οι 
ακτίνες έπεσαν ακριβώς πάνω στους διώκτες µου, αρκετά 
κοντά για να µε τυφλώσουν στιγμιαία και αρκετά µακριά 
για να επιβιώσω. Είναι η δεύτερη φορά που τη γλυτώνω έτσι 
σε μία μέρα. Πρώτα ήταν ο πύραυλος που ανατίναξε τη 
Βουλή, τώρα αυτό. 

Αρχίζω και προχωράω για να φύγω από το αδιέξοδο, το 
οποίο έχει γεμίσει χαλάσματα από τις εκρήξεις. Απορώ που 
δεν έχω καταπλακωθεί. Ακούω εκρήξεις σε κοντινή 
απόσταση. Το απέναντι ψηλό κτίριο διαλύεται και τα 
φλεγόμενα χαλάσματα εκσφενδονίζονται σε μεγάλη 
απόσταση. Αρχίζω και τρέχω. Με κυριεύει ο πανικός. Η μία 
έκρηξη διαδέχεται την άλλη. Αυτοκίνητα, αγάλματα, κτίρια 
γίνονται σκόνη. Αυτό δεν το έχω ξαναδεί. Σε τέτοια 
συχνότητα βομβαρδισμό και µε τέτοια ακρίβεια 
χτυπημάτων. Ακτίνες λέιζερ σαν χρυσοπράσινες κλωστές 
πέφτουν από τον ουρανό και σε κλάσματα δευτερολέπτων 


τα διαλύουν όλα. Χάνομαι στον πανικὀ. Όλοι έχουν ένα 
σηµείο που σπάνε, ανεξαρτήτως εμπειρίας. 

Σηκώνω το κεφάλι πάνω. Ιπτάμενοι δίσκοι ακριβώς όπως 
στις παλιές ταινίες επιστημονικής φαντασίας. Τώρα 
σκέφτομαι ότι τα έχω δει όλα. Μια κοπέλα τρέχει δίπλα µου 
πανικόβλητη. Πάνω της έχει κολλημένη επιγραφή: «Εβραία 
πόρνη». Τυχερή, όπως εγώ, τη γλύτωσε τελευταία στιγμή. 
Μία ακτίνα πέφτει πάνω της και η κοπέλα εξαὐλώνεται. 
Τελικά όχι και τόσο τυχερή µετά απ’ όλα αυτά. Συνεχίζω να 
τρέχω. Φωνάζω και εγώ πανικόβλητος, όπως όλοι άλλωστε. 
Βλέπω έναν καθεδρικό ναό που οι νεοπαγανιστές κυρίαρχοι 
αυτής της πόλης είχαν μετατρέψει εκδικητικά σε «Βοτάε]]ο». 
Μία ακτίνα διαλύει εκκωφαντικά το ναό. Τα χαλάσματα 
πετάγονται δεξιά κι αριστερά. Με πλακώνουν κι εμένα. 
Τελευταία εικόνα πριν λιποθυμήσω: ανάμεσα στον 
πανικόβλητο κόσμο βλέπω ένα μαρμάρινο άγαλμα κοπέλας 
να περπατά. Τα πάντα καταρρέουν και η λογική μαζί. Τα 
πάντα χάνονται. Σκοτεινιάζει ο κόσμος γύρω μου. 

Τελευταία σκέψη:« Δε θα πάω µε τη Μαρία στον πύργο 
του Άιφελ». 


Είμαι στη Θεσσαλονίκη. Κοιτάζω τα έξη λιοντάρια- 
αγάλματα. Το ένα γυρνάει το κεφάλι του και µε κοιτάζει. 
Γιατί μετακινήθηκε κάτι που έχει φτιαχτεί για να είναι για 
πάντα αιώνιο και ακίνητο; Ο κόσμος γύρω µου καταρρέει 
και βρίσκομαι απότομα σε ένα λιβάδι καταπράσινο. Μια 
ομάδα λύκων έρχεται προς τα΄µενα. 

Δε φοβάμαι αρχικά, καθώς πιστεύω ότι σαν άνθρωπος 
δεν έχω να φοβηθώ τίποτα από τα ζώα εκείνα. Αρχίζω να 
τρέχω αλλά καταλαβαίνω ότι είμαι ένα πρόβατο και όχι 
πλέον άνθρωπος. Δεν μπορώ να πάω πουθενά καθώς οι 
λύκοι είναι πιο γρήγοροι απὀ τα πρόβατα. Οι λύκοι πλέον 
αρχίζουν να µε δαγκώνουν και σιγά σιγά, ενώ είμαι ακόµα 
ζωντανός µε τρώνε. Ξυπνάω. 


Έχω καταλάβει ότι είμαι χτυπημένος. Μετακινώ σιγά 
σιγά τα χαλάσματα από πάνω μου. Σηκώνομαι, και ενώ 
είμαι µέσα στα αίματα, καταλαβαίνω ότι δεν έχω σπάσει 
τίποτα. Μπροστά µου τα πάντα είναι ισοπεδωµένα. Χάος. 
Επιζώντες δίπλα περιφέρονται σαν αποβλακωμένοι. 
Σκέφτομαι τη Μαρία. Θα την ξαναβρώ ποτέ; Περιφέρομαι 
και εγώ σαν αποβλακωμένος. Σαν ζόμπι. Έχει ξημερώσει. 
Όλα αυτά έγιναν µέσα σε µια μέρα. Χτες το πρωί ήμουν 
ακόµα Αθήνα. 

Μέσα από τους καπνούς των εκρήξεων βλέπω µία ομάδα 
να κατευθύνεται προς το µέρος µας. Μας σημαδεύουν µε 
περίεργα όπλα. Έχουν κάτι νοσηρό. Κάτι τρομακτικό. 
Εξωγήινοι. Οδηγούμαστε αιχμάλωτοι. Μας μαζεύουν σε µία 
μεγάλη πλατεία. Είμαστε πολλοί εδώ. Τα πάντα γύρω µας 
είναι καμένα. Το φωτισμένο Παρίσι δεν υπάρχει πια. 
Κοιτάµε όλοι σαν αποχαυνωμένοι τους φύλακές µας. 
Ερπετοειδή όντα φρικαλέα µας σημαδεύουν µε όπλα, που 
αντί για μολύβι στέλνουν ακτίνες λέιζερ. Οι θριαμβευτές, οι 
νικητές της ανθρωπότητας. Εξωγήινοι Το 2065 ήταν οι 
λυκάνθρωποι. Το 2085 όντα από άλλο πλανήτη. Σκέφτομαι 
τους Ευρωπαίους πολίτες. Μεγάλωσαν µέσα στο στυγνό 
ρεαλισμό. Σημασία είχε µόνο το χρήμα. Τα τελευταία είκοσι 
χρόνια όλα έχουν ανατραπεί. Τα πάντα πλέον είναι δυνατά. 

Κάποιος από την πολυπληθή ομάδα των αιχμαλώτων 
προχωρά μπροστά. Βγάζει ένα σταυρό και τον δείχνει στους 
εξωγήινους. Μία ακτίνα λέιζερ τον εξαὐλώνει αµέσως. Το 
μήνυμα είναι ξεκάθαρο για τους υπόλοιπους. Παρατηρώ 
τους εξωγήινους κατακτητές. Δύο µέτρα ύψος, ομοιόµορφοι 
και επιβλητικοί. Στρατός σαρωτικός. Πράσινα ερπετοειδή µε 
βλοσυρά κόκκινα μάτια. Φοράνε όλοι μαύρες στολές, από 
περίεργο υλικό, εφαρµοστές απόλυτα στα σώματα τους. 
Μου θυμίζει βινύλιο το υλικό αλλά ποιος ξέρει τι είναι. 
Αναρωτιέμαι αν ξαναδώ ποτέ τη Μαρία. Κοιτάζω δεξιά κι 
αριστερά μήπως είναι στους επιζώντες. Πουθενά. Περνά η 
ώρα. Φέρνουν κι άλλους. Έχει φτάσει πια το μεσημέρι. 


Ακούω ξαφνικά: «Έκτορα». Γυρνάω και κοιτάζω. Είναι η 
Μαρία. Τρέχω και την παίρνω αγκαλιά. Μια αγκαλιά που 
κράτησε μόνο δευτερόλεπτα. Ξαφνικά ριπές από τα λέιζερ 
στέλνουν πανικό και θάνατο δίπλα μας. Ο ένας µετά τον 
άλλον οι αιχμάλωτοι εξαὐλώνονται. Ένα κοριτσάκι δίπλα 
μου κλαίει και φωνάζει τη μαμά του. Εξαὐλώνεται. Κρατάω 
τη Μαρία σφιχτά και αρχίζουμε να τρέχουμε. Μέχρι που το 
χέρι που κρατούσα δεν υπάρχει πια. Η Μαρία πέθανε. 


Μία ακτίνα την κτύπησε. Μένω να κοιτάζω 
αποσβολωμένος το κενό δίπλα μου. Είμαι τόσο 
σοκαρισµένος που δεν μπορώ οὔτε να ουρλιάξω από την 
οργή. Οι εξωγήινοι σταμάτησαν όταν είχαµε μείνει το ένα 
δέκατο από τους αιχμαλώτους. Μας οδηγούν σε έναν 
ιπτάμενο δίσκο για να επιβιβαστούμε. Έχει σχήμα σφαιρικό, 
όπως στις παλιές ταινίες. Όλα είναι περίεργα σαν να παίζω 
σε τέτοιες ταινίες που γυρίστηκαν πριν εκατό χρόνια. Ο 
δίσκος απογειώνεται κάθετα.« Πού να πηγαίνουμε» 
αναρωτιέµαι.« Σε ξένο πλανήτη;» Ποιος ξέρει. Ακόμα 
σκέπτομαι τη Μαρία. Πάει και αυτή, όπως η κοπέλα µου 
στην Αθήνα. Όπως τόσος κόσµο που αγάπησα και τώρα 
είναι νεκροί. Νεκροί όλοι τους. Τουλάχιστον η Μαρία έζησε 
τον παράδεισο στα παιδικά της χρόνια. Εγώ; Μια ζωή στη 
μιζέρια. 

Έχει περάσει µία βδομάδα. Οι ερπετοειδείς εξωγήινοι µας 
έφεραν σε κάτι που μοιάζει µε στρατόπεδο. Φοβόμουν 
κανένα διαστρικό ταξίδι αλλά ακόµα στη Γη είμαστε. Μας 
άφησαν εδώ κι από τότε δεν έχω ξαναδεί εξωγήινο. Φύλακές 
μας εδώ είναι γήινοι που είναι αμίλητοι, και δεν απαντάνε 
σε καμία ερώτηση. Εγώ έχω χάσει κάθε διάθεση για ζωή.« 
Τα πάντα είναι αλλόκοτα», σκέφτοµαι« Παρανοϊκά». 
Συλλογίζομαι τους γήινους φύλακές µας. Είναι συνεργάτες 
των εξωγήινων; Κάπου είχα ακούσει για µια θεωρία 
συνωμοσίας, ότι τη Γη δηλαδή θα την κατακτούσαν 
εξωγήινοι µε τη βοήθεια ανθρώπων. Την ιστορία όµως αυτή 


την είχα ακούσει πριν πολλά χρόνια και δε θυμάμαι πια 
λεπτομέρειες. Στο τέλος της βδομάδας µας μαζεύουν όλους, 
άντρες και γυναίκες, στο προαύλιο του στρατοπέδου. Οι 
φύλακες, µας διατάζουν να στοιχηθούμε. Οι φύλακες 
δείχνουν πιο φιλικοί. 

Ένα ολόγραμμµα εμφανίζεται μπροστά µας. Κοιτάµε όλοι 
σαν χαζοί. Σοκ! Οι ηγέτες και ηγέτιδες της Ε.Ε., που είχαν 
εξαφανιστεί μία δεκαετία, τώρα µας κοιτάνε µέσα από την 
οθόνη. Μία ηγέτιδα παίρνει το λόγο. Είναι κοντά στα 50. Τη 
θυμάμαι από παλιά. Από την εποχή που έβγαινε και έλεγε 
για ᾿μένα: ότι ήμουν ήρωας και άλλα τέτοια, το 2065. Δεν 
έχει γεράσει καθόλου από τότε, χάρη στις πλαστικές. Η 
κάμερα κάνει ζουμ στο πρόσωπό της. 


«Χαίρετε Ευρωπαίοι και Ευρωπαίες! 

Νομίζατε ότιη Ε.Ε. πέθανε το 2075. Αυτό θέλαμε εμείς, οι 
πιστοί σας ηγέτες, να πιστέψετε. Όπως έλεγε και ἕνας 
μεγάλος στρατηγός του ένδοξου παρελθόντος:« Ένα βήμα 
πίσω, δύο βήματα μπροστά». Όταν είδαμε, ότι η μάχη ήταν 
αβέβαιη, ότι οι Ευρωπαίοι πολίτες έχασαν την πίστη στην 
Ευρωπαϊκή Ένωση και στα Ευρωπαϊκά ιδεώδη, επιλέξαμε 
την υποχώρηση. Σ’ εκείνη τη φάση, παρά το ότι είχαμε 
συντρίψει τους «Μάγους», κατανοήσαμε, µε τη μελέτη της 
ΜΨυχοιστορίας, ότι δεν μπορούσαμε να νικήσουμε τις 
ιδεολογικοπολιτικές Σέχτες. Έτσι µε μυστικό σχέδιο, 
εκατοντάδες χιλιάδες που ανήκαμε στην άρχουσα τάξη, 
εγκατασταθήκαµε στην Ανταρκτική, σε υπόγειες πολιτείες, 
που είχαν κτιστεί γι αυτό το σκοπό, απ’ όπου ετοιµάζαμε 
την αντεπίθεσή µας. Χρησιμοποιώντας την Ψυχοϊστορία και 
τα συμπεράσματά της, αποφασίστηκε ότι τώρα είναι η ώρα 
για να ξαναχτυπήσουμε. Πολλοί φιλόσοφοι έχουν μιλήσει 
διαχρονικά για το τέλος του κόσμου. Κανείς όµως δεν 
τόλμησε να φανταστεί το τέλος του καπιταλισμού. Το τέλος 
της Ε.Β. 


Ο ιδεολογικός τρόµος που είχε εξαπλωθεί παντού στην 
Ευρώπη ήταν ο καλύτερος µας σύμμαχος. Οι ιδεολογικές 
συγκρούσεις των Σεχτών, µας προετοίμαζαν το έδαφος να 
επιστρέψουµε σαν σωτήρες, σαν απελευθερωτές. 

Θα αναρωτιέστε που εξηγείται όλος αυτός ο ζήλος του 
Ευρωπαίου για τις ιδέες, την πολιτική και τη θρησκεία; Γιατί 
εγκατέλειψαν τα παλιά καλά και ακίνδυνα ιδεώδη της Ε.Ε. 
για το θεό Απόλλωνα, τον Χριστό ή τον Μαρξ; Η απάντηση 
είναι απλή. Επιβάλαμε από το 2010 πλύση εγκεφάλου στους 
Ευρωπαίους πολίτες. Ἡ μέθοδος ήταν η ψυχοτρονική. 
Εκπέμπαμε από τηλεοπτικές συσκευές και υπολογιστές 
ψιονικά κύματα που απενεργοποιούσαν το συγκεκριµένο 
κομμάτι του εγκεφάλου στο οποίο παράγονται οι ιδέες. Η 
επιχείρηση ονομαζόταν “Κόκκινη νύχτα πάνω από την 
Ευρώπη για την ψηφιακή γενιά’. Το κομμάτι αυτό, αφού 
νεκρώνονταν, επαναδραστηριοποιούνταν πάλι από μάς. Οι 
πομποί µας εκπέµπανε ψιονικά κύματα, που κατεύθυναν τη 
σκέψη σε βολικά για την επιβίωση της Ε.Ε. πράγματα: 
καταναλωτισμός, σεξ, κυνήγι για καριέρα, υποτίµηση της 
ανθρώπινης ζωής των µη πολιτών κλπ. Έτσι διαμορφώναμε 
τους Ευρωπαίους πολίτες, για το καλό τους φυσικά. Μερικοί 
ξέφευγαν λόγω εξυπνάδας ή τυχαιότητας. Γενικά υπήρξε 
αδυναμία των ψυχοτρονικών επιστημόνων να παράγουν τα 
τέλεια κύματα Ευρωπαϊσμού. Μάλιστα οι άνθρωποι που 
είχαν παιδικά τραύματα ήταν πιο δύσκολο να 
κατευθυνθούν από τα ψιονικά κύματα. Παρέμεναν 
ανεξέλεγκτοι. Και υποψιασμένοι. Για να πετύχαινε όµως το 
σχέδιο, σύμφωνα πάντα µε τους ψυχοτρονικούς 
ξπιστήμονες, έπρεπε να έμενε στο σκοτάδι, να έμενε ένα 
κρυφό σχέδιο. Να συνέχιζε ο κόσμος να πιστεύει στην 
ελευθερία βούλησης. Το ονειρικό για εμάς θα ήταν βέβαια 
το απόλυτο κενό σε πολιτικοκοινωνικό επίπεδο. Όμως αυτό 
δε θα μπορούσε να γίνει κατευθείαν. 

Έτσι επιτρέψαµε την ὕπαρξη της θρησκεία (σε χαλαρή 
μορφή βέβαια) και μίας ακίνδυνη πολιτικής µορφής για 


εµάς-του σοσιαλισμού- ώστε να µην υποψιαστούν αυτοί που 
δεν είχαν εξευρωπαϊστεί το ψυχοτρονικό σχέδιο. Για να 
πετύχει, έπρεπε να μείνει στη σκιά. Πάραυτα από το 
ψυχοτρονικό σχέδιο πολλοί ξέφευγαν. Ειδικά στα γκέτο, δεν 
είχαμε και λίγες εξεγέρσεις. Τα αποτελέσµατα όµως ήταν σε 
γενικές γραμμές ευεργετικά. 

Αυτή η κοινωνική μηχανική όµως πέθανε απότομα το 
2065. Οι “Μάγοι’ καταστρέφοντας τις πόλεις το 2065, 
κατάστρεψαν τυχαία ή επίτηδες και τα εργαστήρια όπου 
παράγονταν τα κύματα που στελνόταν σε όλες τις 
Ευρωπαϊκές τηλεοράσεις. Το κομμάτι του εγκεφάλου που 
είχε ουσιαστικά νεκρωθεί, άρχισε απότομα να 
υπερδραστηριοποιείται. Φαίνετε λοιπόν πως , ότι έχασε 
τόσα χρόνια, βιάζονταν να το αποκτήσει µέσα σε λίγες 
μέρες: µια ιδεολογική ταυτότητα! Ήταν κάτι που δεν το 
είχαµε προβλέψει. Ο εγκέφαλος µε το ψυχοτρονικό σχέδιο 
δεν αχρηστευόταν, αλλά έμενε ουσιαστικά σε ανενεργία. 
Επίσης, όταν οι Ευρωπαίοι πολίτες κατάλαβαν τα ψέματα 
που είχαμε πει για τους “Μάγους” και τις εξεγέρσεις τους, 
τους κατέκλυσε ο τρόμος. Ο τρόμος του κενού. Έτσι, για να 
πολεμήσουν αυτό το κενό που είχαν δημιουργήσει τα 55 
χρόνια ιδεολογικής διαμόρφωσης, ασπάστηκαν οποιαδήποτε 
ιδέα προσφερόταν και πολεμούσαν για αυτήν. Δεν 
εγκαταλείπεις µία ακραία ιδέα, παρά µόνο για να ασπαστείς 
κάτι άλλο ακραίο. Δεν εγκαταλείπεις τον Ευρωπαϊσμό, παρά 
µόνο για να ασπαστείς κάτι ακραίο. Οι νέες εξελίξεις όµως, 
άλλαξαν τον εγκέφαλο, σε σηµείο που οι ψυχοτρονικοί 
πομποί µας αχρηστεύθηκαν. Έπρεπε οι επιστήμονές µας να 
εργαστούν σκληρά για να δημιουργηθούν τα νέα κύματα 
ψυχοτρονικού Ευρωπαϊσμού που θα είναι κατάλληλα για 
τον σύγχρονο εγκέφαλο. Βέβαια µόνο αυτό δεν είναι αρκετό. 
Οι μελέτες έχουν δείξει ότι η ψυχοτρονική πρέπει να 
συνοδεύεται και από τις μεθόδους που εφάρμοζε η εξουσία 
πριν τη δημιουργία του ψυχοτρονικού σχεδίου: προπαγάνδα 
των ΜΜΕ, εξόντωση του διαφορετικού, υλικές απολαβές 


στους πιστούς, μιλιταρισμός κλπ. Το σύνολο όλων αυτών 
είναι αυτό που ονομάζουμε Ψυχοϊστορία, µία µορφή 
κοινωνικής μηχανικής. » 

Παρά την πειθαρχία που βλέπω στους δίπλα µου, αρχίζω 
να γελάω σαν παρανοϊκός. «Όχι πάλι», σκέφτοµαι.« Όχι 
πάλι αυτοί οι μπάσταρδοι.» 

«Ο καλύτερος τρόπος για να επιστρέφαµε αποτελούσε το 
τωρινό τέχνασμα. Μελετώντας την ψυχοϊστορία και πως 
αυτή εφαρμόστηκε διαχρονικά από την εξουσία, 
ανακαλύψαμε ποια θα ήταν η ιδανική επιστροφή: στην 
επιστημονική φαντασία, η εισβολή των εξωγήινων αποτελεί 
το πιο συνηθισμένο μοτίβο. Και αυτό γιατί εκφράζει έναν 
από τους πιο ισχυρούς φόβους του ανθρώπου. Είναι κάτι που 
παραλύει τον άνθρωπο. Το φόβο αυτό τον χρησιμοποιούσε 
ανέκαθεν η εξουσία για έμμεση προπαγάνδα. Οι Η.Π.Α. 
παλιά χρησιμοποιούσαν τους Αρειανούς -Άρης ο κόκκινος 
πλανήτης- στις ταινίες της εποχής για να τους 
παραλληλίσουν µε τους Σοβιετικούς-τους κόκκινους, τους 
κομουνιστές-. Επίσης η προπαγάνδα των ακροδεξιών πριν 
καμία εκατοσταριά χρόνια υποστήριζε ότι εξωγήινοι 
μεταμφιεσμένοι σε ανθρώπους ελέγχουν κρυφά τις Η.Π.Α. 
καιτην Ε.Ε. 

Μια επέλαση ΠΈΟ πάνω από την Ευρωπαϊκή ήπειρο ήταν 
ό,τι έπρεπε για να τροµάξουμε και να σοκάρουµε τον κόσμο. 
Σιγά σιγά οι άνθρωπο θα ενωθούν και θα ξεπεράσουν τους 
ιδεολογικούς διαχωρισμούς για να νικήσουν τους 
εξωγήινους. Οι εξωγήινοι βέβαια είναι ρομπότ που µας 
υπηρετούν. Εμείς θα εμφανιστούμε την κατάλληλη στιγµή 
για να σαρώσουμε τα “εξωγήινα” στρατεύματα. 

Οιιπτάµενοι δίσκοι δεν είναι τίποτα άλλο παρά σφαιρικά 
αεροσκάφη κάθετης απογείωσης. Όι στρατιωτικοί µας 
χρόνια τώρα είχαν αναπτύξει αυτό το όπλο για πολεμικούς 
σκοπούς. Τώρα μεταμφιεσμένο σε ὈΕοΟ µας προσφέρει 
μεγάλη βοήθεια. Εννοείται ότι δεν µπορεί να βγει καν στο 
διάστηµα. Ίσως ακούγεται κιτς, αλλά µην ξεχνάτε ότι οι 


επιβλητικές σβάστικες τεραστίων διαστάσεων που 
κοσμούσαν τις συγκεντρώσεις των Ναζί ήταν φτιαγμένες 
από χαρτοπολτό. Σημασία έχει να κάνεις τη δουλειά σου. 
Και εμάς η δουλειά είναι να προστατεύουμε τον πολίτη από 
τον κακό του εαυτό. 

Η κατάκτηση του διαστήματος ήταν μέσο άσκησης της 
γεωπολιτικής εδώ και πολλά χρόνια. Θυμηθείτε την ψεύτικη 
κατάκτηση του Φεγγαριού το μακρινό 1969. Τι αντίκτυπο 
είχε στις μάζες; Την ισοπέδωση της Ε.Σ.Σ.Δ. και την 
κυριαρχία των Η.Π.Α. στις συνειδήσεις των αμόρφωτων 
πολιτών. Δε θα σταθούμε µόνο εκεί όµως. Την ώρα που 
ξεκινά η μάχη ενάντια στους εξωγήινους κατακτητές 
μπαίνει σε λειτουργία ξανά το ψυχοτρονικό σχέδιο. Η 
ονομασία του: “Νέος Αστικός Πόλεμος”. Είµαστε εδώ για να 
σώσουμε τον Ευρωπαίο από τον εαυτό του». 

Τον λόγο παίρνει τώρα ο «θρυλικός» στρατηγός Εντ 
Γουντ: 

«Θα αναρωτιέστε γιατί εσείς δεν εκτελεστήκατε σαν τους 
άλλους. Ας τα πάρουμε από την αρχή». Μιλούσε νωχελικά ο 
στρατηγός, µε µία σαρδόνια ηρεμία χαραγμένη στο παιδικό 
(παρά το ότι ήταν μεσήλικας) του πρόσωπο. «Κτυπήσαμε 
μέσω των ὈΕΟ μόνο τα μέρη όπου ο ιδεολογικός πόλεμος 
ήταν έντονος: Παρίσι, Αθήνα, Ρώμη, Μόσχα και Λονδίνο. Οι 
υπόλοιποι Ευρωπαίοι άκουσαν µόνο για τους εξωγήινους. 
Έτσι είναι και πιο πειστικό. Όταν δε βλέπεις κάτι στις μέρες 
μας, το πιστεύεις πιο εύκολα. 

Όσο για τις εκτελέσεις, τόσο από τον αέρα µε τις ακτίνες 
λέιζερ από τα ὈΕΟ, όσο και στην επιφάνεια από τα ρομπότ 
εξωγήινους, αυτές έγιναν τηλεκατευθυνόμενα από έναν 
κεντρικό υπολογιστή. Εκεί έχουµε αποθηκεύσει τα δεδοµένα 
των “πιστών” Ευρωπαϊστών: δημοσιογράφοι, δημόσιοι 
υπάλληλοι, αστυνομικοί , στρατιωτικοί κλπ. που δεν 
μπορέσαμε να πάρουμε στην Ανταρκτική, αλλά τώρα µας 
χρειάζεστε για να επιβάλετε όταν έρθει η ώρα την τάξη. 
Όλοι ήσασταν φακελωμένοι (κόρες ματιών, ΏΝΑ, ύψος 


κλπ.) για τα καλό σας. Κάθε εικόνα λοιπόν ανθρώπου 
στέλνονταν αυτόματα από τα ρομπότ και τα ὈΕο στον 
κεντρικό υπολογιστή, που επεξεργαζόµενος τα στοιχεία 
από τις εικόνες αποφάσιζε αν ο άνθρωπος ανήκε στη λίστα 
των ευρωπαϊστών ή αν θα πέθαινε». Άρα σκέφτηκα δεν 
ήταν τυχαίο ότι δεν µε χτύπησαν οι λέιζερ ακτίνες: σε 
αντίθεση µε τους διώκτες µου στη Μονμάρτρη. 

«Ακόμα και αν κάποιος από εσάς µας προδώσει και 
προσπαθήσει να πει την αλήθεια η απάντηση είναι απλή. Ο 
κόσμος δε θα ακούσει. Εμείς έχουµε όλα τα αποδεικτικά 
στοιχεία : εικόνες από δορυφόρους που δείχνουν ανύπαρκτα 
ὈΕΟ που καταφθάνουν από κάποιο ξένο γαλαξία, την 
τηλεόραση της μελλοντικής Ε.Ε. που θα δείχνει τις επικές 
μάχες της Ευρωπαϊκής αεροπορίας µε τους ιπτάµενους 
δίσκους κλπ. Όποιος προδώσει την Ε.Ε., εκτός από την καλή 
ζωή από τους υπόλοιπους θα θεωρείται τρελός και 
γραφικός. Ο κόσμος δε θα ακούσει. Έχουμε το σκηνοθέτη, 
έχουμε και την ταινία. Τα έχουμε ὀόλα».« Πράγματι», 
σκέφτηκα.« Πράγματι.» 

«Ὑπάρχει και κάτι άλλο! Δουλεύουμε το απόλυτο όπλο. 
Το απόλυτο ηλεκτρομαγνητικό όπλο. Η χρήση αυτού του 
όπλου θα βασίζεται στη γνώση των ιδεών και απόψεων του 
καθένα. Τ]οιος δε συμφωνεί µε την Ε.Ε: Την κατάλληλη 
στιγμή οι εγκέφαλοι που αντιστέκονται στα ψυχοτρονικά 
κύματα ελέγχου θα εντοπιστούν, θα κλειδωθούν, θα 
χαρτογραφηθούν και θα μπουν στο στόχο. Το απόλυτο 
ηλεκτρομαγνητικό όπλο θα διαχυθεί τότε στην ατμόσφαιρα, 
σε όλη την έκταση της Ευρωπαϊκής ηπείρου και θα κτυπήσει 
μόνο αυτούς που σκέπτονται παρανοϊκά, γιατί έχει 
κατασκευαστεί μόνο για τους συγκεκριμένους 
προβληματικούς εγκεφάλους. Στους υγιείς δε θα έχει καμία 
επίδραση. Οι προβληματικοί εγκέφαλοι αντίθετα θα 
εξοντωθούν οριστικά από τα ηλεκτρομαγνητικά κύματα 
καταστροφής. 


Θα αποµείνουν έτσι µόνο οι φυσιολογικοί εγκέφαλοι. 
Αυτοί που νομίζουν ότι συλλογιούνται ελεύθερα θα 
εξαφανιστούν. Αυτό το όπλο θα εξοντώσει οριστικά και 
αμετάκλητα την παράνοια, γιατί θα µπορεί να εξοντώσει 
αυτούς που σκέπτονται διαφορετικά από το κοινό καλό». 

Την επόμενη μέρα µας δώσανε τις στολές µας. Τις στολές 
πεζοναυτών του Ευρωπαϊκού στρατού. Ντύθηκα ἕανά σαν 
πορφυρός (το χρώμα των πεζοναυτών της Ε.Ε.) Ρόμποκοπ. 
Οι άλλοι γύρω µου φαίνονταν χαρούμενοι. Ξέχασαν τα 
προηγούμενα ιδεολογικά παραστρατήματα και τώρα 
τραγουδούσαν τον ύμνο της ΕΕ. Προφανώς την 
προηγούμενη μέρα ξεκίνησε ξανά η ψυχοτρονική 
επιχείρηση ευρωπαϊσμού. Με ποιο τρόπο; Μα φυσικά από 
την οθόνη όπου µας μίλησαν οι ηγέτες. Εμένα όµως δε µε 
πιάνει. Γιατί; Ίσως γιατί είμαι πιο έξυπνος. Ἡ πιο βλάκας. 
Ποιος ξέρει; Όπως µας είπαν η ψυχοτρονική δεν αρκεί. 
Παίζουν και άλλα πράγματα το ρόλο τους, όπως π.χ. οι 
υλικές απολαβές για τους πιστούς ευρωπαίους πολίτες. Είχε 
πει άλλωστε και η ηγέτιδα ότι οι εξεγέρσεις στα γκέτο ήταν 
αρκετές, κάτι λογικό αφού εκεί οι οικονομικές και 
κοινωνικές συνθήκες ήταν χάλια. Συμπεραίνω ότι πρέπει να 
θες και εσύ λίγο να ξεπουληθείς, για να ενισχυθεί η ψιονική 
δράση. Ἡ ίσως ήταν τα παιδικά τραύματα που με 
εμποδίζουν να εξευρωπαϊστώ. Πάντως, αν τα ψιονικά 
κύματα ήταν τόσο ισχυρά δε θα καταφεύγαν συνέχεια στη 
ΜΨυχοιστορία και στο τέχνασμα µε τους εξωγήινους. 
Προφανώς η Ψυχοιστορία είναι ο βασικός σχεδιαστικός 
μηχανισμός επιβολής, είναι το συνολικό πολεμικό σχέδιο, 
ενώ τα ψιονικά κύματα είναι ένα από τα όπλα, ένα από τα 
πολλά όπλα τους. Το αισιόδοξο είναι ότι δεν έχουν βρει 
ακόµα το απόλυτο όπλο. Απόδειξη είμαι εγώ. Είμαι ακόµα 
ελεύθερος. 

Πάντως πρέπει να το παίξω χαζός. Χαμογελάω και εγώ. 
Δεν πρέπει να µε καταλάβουν. Χτες προδόθηκα που γέλαγα 


σαν παρανοϊκός, όταν η ηγέτιδα έβγαζε λόγο. Τέλος πάντων 
ότι έγινε δεν αλλάζει. Από δώ και πέρα πρέπει να προσέχω. 

Κάποιος όµως στην αίθουσα που κοιμόμαστε είναι 
ανενεργό ηφαίστειο. Φαίνετε Έλληνας στην καταγωγή. Τον 
πλησιάζω καιτον ρωτάω: «Τι κάνεις φίλε;». 

«Σπάσε!» 

«Έλα φίλε, ηρέμησε. Φαίνεται ότι δεν έχεις υπηρετήσει 
στο στρατό. Δεν έχεις ακούσει για το ψυχολογικό 
καμουφλάζ» 

«Τιθες;» 

«Και εγώ δε γουστάρω αλλά το κρύβω. Έτσι που κάνεις 
δίνεις στόχο. Μας παρακολουθούν. Θα δουν ότι δε σε έχουν 
επηρεάσει τα ψυχοτρονικά κύματα και ότι δε δελεάζεσαι 
από τον Ευρωπαϊκό τρόπο ζωής. Τι νομίζεις θα σου κάνουν;» 

Έφυγε αμίλητος. 

Την επόμενη μέρα ήρθε αυτός και µου μίλησε. «Ναι δε 
γουστάρω. Θέλω να την κάνω.» 

«Και εγώ αυτό λέω. Θέλει όµως προσοχή και σχέδιο. Από 
΄δώ είναι δύσκολο. Και πού θα πάμε; Δεν ξέρουμε καν που 
μας έχουν. Προτείνω, όταν µας στείλουνε για επιχειρησιακή 
δράση σε κάποια πόλη για να πολεμήσουμε τους 
εξωγήινους, να την κάνουμε. Τι λες;» 

«Κοίτα ωραία τα λες. Πού ξέρω όμως ότι δεν είσαι 
ρουφιάνος;» 

«Θα είχες ήδη συλληφθεί.» 

«Και δε λυπάσαι µη χάσεις τη λαμπρή ζωή; Την 
εξασφαλισμένη καριέρα;» 

«Στα παπάρια μου. Τι να την κάνω αυτή τη ζωή. 
Τουλάχιστον πριν ήμουν ελεύθερος αν και κινδύνευα κάθε 
στιγμή. Α δε συστηθήκαμµε. Με λένε Έκτορα. Εσένα» 

«Κώστα Καρυωτάκη.» 

«Τι δουλειά έκανες πριν;» 

«Δημόσιος υπάλληλος. Από το 75 και µετά, όταν 
διαλύθηκε το δημόσιο μαζί µε την πτώση της Ε.Ε., άνηκα σε 
μία Σέχτα καλλιτεχνών στην Αθήνα. Ήμασταν υπό την 


προστασία των ΚΕΤΚΟΡΟΝΚΞΘ και δε χρειαζόταν να 
πολεμήσουμε. Το αντάλλαγμα βέβαια ήταν καλλιτεχνικό. 
Φτιάχναμε μουσική ή ποιήματα για να υμνούμε αυτούς τους 
πολεμιστές. Ἠμασταν το καλλιτεχνικό τους άλλοθι.» 

«Ναι, αλλά αφού δεν ήσουν στρατιωτικός και δεν έχεις 
εμπειρία απὀ αστικό πόλεμο, πώς θα πολεμούσες τώρα για 
την Ε.Ε;» 

«Έλα μωρέ Έκτορα. Όλα σκηνοθετηµένα θα είναι. Δε θα 
χυθεί καθόλου αίμα. Κομπάρσοι θα είμαστε. Όχι μαχητές. 
Απλά χρειαζόταν έµπιστους σχετικά ανθρώπους γι αυτή τη 
δουλειά.» 

«Γιατίτα έχεις πάρει τόσο;» 

«Γιατί τα ομορφότερα πράγματα δεν τα έζησα ποτέ σαν 
δημόσιος υπάλληλος. Επίσης αυτά τα όμορφα που θέλω για 
το τώρα δε θα μπορέσω να τα ζήσω σ’ αυτή τη Νέα 
Ευρώπη.» 

«Κώστα έχω μία αόριστη εντύπωση ότι δε µου είπες το 
πραγματικό σου όνομα.» 

«Δεν κάνεις λάθος. Το όνομα το πραγματικό πέθανε μαζί 
µε τον ψεύτικο εαυτό µου. Έχω και εγώ την αόριστη 
εντύπωση ότι κι εσύ δεν είπες το αληθινό σου όνομα.» 


Ῥώτησα τον Κώστα τι ποιήματα έγραφε.« Εξαρτάται.» 
μου απάντησε. «Αυτά που έγραφα για τους ΚΕΤΚΟΡΟΝΚ5 
ήταν διαφορετικά απὀ αυτά που γράφω για προσωπική 
χρήση» 

«Πες µου κάποιο.» 

«Αστικοί Κομάντος 

Αστικοί Κομάντος 

Έρχονται από τον ουρανό 

Έρχονται κάτω από τη ΓΗ 

Είναι οι Θεοί 

Είναι οι ήρωες 

Αστικός πόλεμος η μόνη λύση 

Η μόνη λύση για να ζήσεις 


Τους αστικούς κομάντο να προσκυνήσεις! 

Αστικοί Κομάντος 

Αστικοί Κομάντος 

Τρέξε να κρυφτείς 

Τρέξε να χαθείς 

Όπου και να πας εκεί θα είναι αυτοί 

Το αίμα σου θα χυθεί 

Σαν να είναι κρασί 

Αστικοί Κομάντος 

Αστικοί Κομάντος» 

«Μα αυτό είναι µια μαλακία.» 

«Αυτά αναγκαζόµουνα να γράφω για να επιβιώσω φίλε. 
Απόλυτη κόλαση!Υποταγή... Έγραφα και ωραία ποιήματα 
βέβαια. Εννοείται ότι δεν ενδιέφεραν κανένα γι αυτό τα 
κράτησα για μένα. Μία ζωή θέατρο και υποκρισία.» 

«Πάντα έτσι ήταν. Θυμάμαι όταν υπηρετούσα στον 
Ευρωπαϊκό στρατό, πόσο μέτρια κι ανούσια ήταν η ζωή µου. 
Και µετά την επανάσταση των “Μάγων”. Θέλανε µέσα από 
την αιματοχυσία να σώσουν την ανθρωπότητα! Βαρέθηκα 
να είμαι πιόνι σε μία σκακιέρα. Λέω ότι είναι καιρός οι 
στρατιώτες να την κάνουν από τη σκακιέρα». 

«Ωραία», του λέω «Για να μείνουμε ελεύθεροι, καλύτερα 
να µην παρακολουθούμε τηλεόραση. Μην ξεχνάς ότι το 
ψυχοτρονικό σχέδιο είναι ξανά σε εφαρμογή.» 


Μία βδομάδα µετά, είμαι µε τον Κώστα στην ίδια διµοιρία 
(ευτυχώς δε µας χώρισαν µετά την αποχώρησή µας από το 
στρατόπεδο) στο Παρίσι. Πριν τη «μάχη» µε τους εξωγήινους 
όπου η Ε.Ε. είναι προγραμματισμένο να σώσει την Ευρώπη 
και μαζί την ανθρωπότητα. Έχει βραδιάσει. Σκουπίδια 
παντού, αναμειγμένα µε πτώματα που τονίζονται µε 
γκροτέσκο τρόπο από τον λίγο φωτισμό. Σκέφτομαι ότι 
χάνω μία ζωή µέσα στην ασφάλεια. Όμως γι αυτήν την 
άνεση, έπρεπε να σκοτώσω ανθρώπους σαν τη Μαρία αργά 


ή γρήγορα. Όπως είχα κάνει σε εκείνη την υπόγεια πόλη 
στην Καππαδοκία. Έτσι ήθελε η Ε.Ε. Αυτό απαιτούσε από 
τους φαντάρους. Καλύτερα λοιπόν η λιποταξία. Λέω στον 
Κώστα την ιστορία της Μαρίας και τον επίγειο παράδεισο 
που έζησε στα παιδικά της χρόνια στη σκοτεινή Αθήνα. 

«Μπορεί όµως να πέσουµε και σε κανίβαλους. Αλλά δε 
πειράζει, αξίζει να προσπαθήσουμε» µου απαντάει. 

«Ίσως βρούμε κάτι παρόμοιο μ’ αυτό το σκηνικό της 
Μαρίας. Ίσως δημιουργήσουμε εμείς κάτι σπουδαίο. Όπως 
είπες κι εσύ Κώστα τα ομορφότερα πράγματα δεν τα 
ζήσαμε». 

«Αλλά είναι ακόµα πιο σπουδαίο ότι θα τολμήσουμε κάτι 
διαφορετικό! Έχεις δίκιο Έκτορα. Ας πάνε στα τσακίδια. 
Όμως αναρωτιέμαι. Δε θα κατακτήσουν οι Ευρωπαίοι ηγέτες 
καιτα σκοτεινά σηµεία της Ευρώπης;» 

«Θα πάρει καιρό Κώστα να τα ελέγξουν όλα. Μη ξεχνάς 
ότι τα σκοτεινά σηµεία-τα γκέτο, οι περιθωριοποιηµένες 
ζώνες, οι υπόγειες πόλεις κλπ.- ποτέ δεν ενδιέφερε την Ε.Ε. 
να τα καθυποτάξει ψυχικά. Αμφιβάλλω αν το ψυχοτρονικό 
σχέδιο αφορούσε τους κατοίκους εκείνων των περιοχών. 
Άλλωστε στους υπονόµους πόσοι έχουν τηλεόραση; Εγώ στο 
γκέτο σπάνια έβλεπα, όταν πήγαινα στο καφενείο της 
γειτονιάς. Άρχισα να βλέπω συστηματικά τηλεόραση όταν 
παρουσιάστηκα στο στρατό. Δεν είναι τυχαίο ότι τότε µου 
ήταν πολύ εύκολο να σκοτώνω. Το ψυχοτρονικό σχέδιο 
αφορούσε τους Ευρωπαίους πολίτες. Τον ολοκληρωτικό 
ψυχικό, συναισθηματικό και πολιτικό έλεγχό τους». 

«Ὑπάρχει και κάτι που µου βασανίζει το μυαλό. Τι γνώμη 
έχεις για το απόλυτο ηλεκτρομαγνητικό όπλο που λένε ότι 
ἑτοιμάζει η Ε.Β.» 

«Νομίζω ότι λένε αρλούμπες για να µας τροµάξουν. 
Πάντα αυτό δε κάνανε; Δεν τους πιστεύω, δεν τους φοβάμαι. 
Το όπλο τους είναι ο φόβος. Γάμα τους.» «Ίσως έχεις δίκιο. 
Πάντως αν υπάρξει αυτό το όπλο θα είναι τραγικό.» 


« Ας ζήσουμε ελεύθεροι όσο μπορούμε. Άλλωστε σε λίγο 
µπορεί να είµαστε νεκροί. Δεν ξέρουμε τι µας περιμένει εκεί 
που πάμε. Μην ανησυχούμε για το μακρινό μέλλον. Και 
ξέρεις κάτι; Δεν πιστεύω ότι θα βρεθεί ποτέ η τεχνολογία 
που θα µας υποτάξει.» 

Κατευθυνόμαστε προς το σκοτεινό Παρίσι έχοντας 
«αφήσει» τη διµοιρία µας. Τους ακούγαμε επανειλημμένως 
να λένε για την αναστήλωση του μεγάλης ευρωπαϊκής 
ιδέας. Οι άντρες και οι γυναίκες της διµοιρίας µας 
βρίσκονταν σε κατάσταση ευρωπαϊκού αφηνιασμού. Με 
τυφλό φανατισμό στα μάτια. Το ψυχοτρονικό σχέδιο «Νέος 
Αστικός Πόλεμος» βρίσκεται σε δράση. Τους φάγαμε πρώτοι. 
Δε θα µας άφηναν να φύγουμε ανενόχλητοι. Ἦταν ή αυτοί ή 
εμείς. Ο Κώστας σκότωσε για πρώτη φορά. Καιρός ήταν. 
Από πάνω Ευρωπαϊκά στρατιωτικά τζετ δίνουν «μάχες» µε 
τα ὈΕΟ. Βλέπουμε έναν από τους αρειανούς δίσκους να 
ανατινάσσεται. Η Ευρωπαϊκή αεροπορία θριαμβεύει 
σκέφτομαι . Ειρωνεία... Μπαίνουμε σιγά σιγά στο σκοτάδι. 
Σταδιακά παύει ολοκληρωτικά ο φωτισμός που υπήρχε στις 
κεντρικές λεωφόρους. Κάποιες φωτίτσες που µισοκαίνε μόνο 
σε κλειστοφοβικά σοκάκια. Οπλισμένοι σαν αστακοί και 
έτοιμοι για όλα προχωράμε. Τι να µε περιμένει; Σκέφτομαι 
τα µέρη που έχω επισκεφτεί: Υπόγειες πόλεις, γκέτο, πόλεις 
φαντάσματα, την Κινεζούπολη κλπ. 

Σκέφτομαι και τα μέρη που δεν πήγα ποτέ. Την 
παιχνιδούπολη, το υπόγειο Παρίσι και τον Παράδεισο της 
Μαρίας. Είναι για καλό ή για κακό εκεί που πάω; Ο χρόνος 
θα δείξει. Πάντως οι στρατιώτες φύγανε από τη σκακιέρα. 


«Ἠρθαμε να σας σώσουμε. Εμείς οι ταπεινοί πιστοί σας 
ηγέτες. Γιατί η Ε.Β. αγωνίζεται για τα ανθρώπινα 
δικαιώματα. Αγωνίζεται για το καλό του Ευρωπαίου. Θα 
τσακίσουμε τους εξωγήινους κατακτητές. Θα τους στείλουμε 
από εκεί που ήρθαν. Η Ευρώπη ποτέ δε πεθαίνει». Η ηγέτιδα 
τον Ευρωπαίων μιλάει συγκινηµένη µέσα από τις τεραστίων 


διαστάσεων ολογραφικές οθόνες που αιωρούνται πάνω από 
τις ευρωπαϊκές μητροπόλεις. Ο Χουάν στη Μαδρίτη ήταν 
µέχρι πρότινος φανατικός καθολικός. Είχε σκοτώσει για το 
Χριστό. Ξαφνικά όλα αυτά, καθώς κοιτά την ηγέτιδα, δε 
έχουν τόση σημασία. Μόνο η Ε.Ε. αξίζει. Του έρχεται να 
τραγουδήσει τον ύμνο της Ε.Ε. Πράγματι το κάνει: 


«Χαρά στον κάθε Ευρωπαίο 
Χαρά και πάλι χαρά 

Να είσαι υγιής και ωραίος 
Αυτό σηµαίνει Ευρωπαίος 
Χαρά στην κάθε Ευρωπαία 
Χαρά και πάλι χαρά 

Να είσαι υγιής και ωραία 
Και όλα θα πάνε καλά» 


Έχουν περάσει δέκα χρόνια από την τελευταία φορά που 
το έκανε. Ευρώπη το 2085. Μία νέα Ευρώπη γεννιέται. 


ΤΟ ΛΥΚΟΦΩΣ ΤΟΥ ΤΡΟΜΟΥ 
ΠΡΩΤΟ ΜΕΡΟΣ 


«Μισώ τους αδιάφορους. Πιστεύω ότι το να ζεις σηµαίνει 
να εντάσσεσαι κάπου... Είμαι ενταγµένος, ζω, νιώθω ότι 
στις συνειδήσεις του χώρου µου ήδη πάλλεται η 
δραστηριότητα της μελλοντικής πόλης, που ο χώρος µου 
χτίζει. Και µέσα σ’ αυτήν την πόλη η κοινωνική αλυσίδα δεν 
βαραίνει τους λίγους, µέσα σ’ αυτήν κάθε συμβάν δεν 
οφείλεται στην τύχη, στη μοίρα, μα είναι ευφυές έργο των 
πολιτών. Δεν υπάρχει µέσα σ’ αυτήν κανείς που να στέκεται 
να κοιτάζει από το παράθυρο ενώ οι λίγοι θυσιάζονται, 
κόβουν τις φλέβες τους. Ζω, είμαι ενταγμένος. Γι’ αυτό μισώ 
αυτούς που δεν συμμετέχουν, μισώ τους αδιάφορους.» 

Αντόνιο Γκράμσι 


Είναι πρωί. Πολύ νωρίς, μόλις χαράζει. Γλιστράµε απαλά 
στην άσφαλτο µε τον Κώστα. Προσπαθούμε να είμαστε 
αθόρυβοι. Ο κίνδυνος παραμονεύει. Οι µεγάλες λεωφόροι 
είναι ήσυχες, τα μαγαζιά κλειστά για πάντα. Η αρκετά 
γνώριμη μυρωδιά σαπίλας από πτώματα πλανάται στον 
αέρα. Κάτι στο πεζοδρόμιο µου τραβάει την προσοχή. Ένας 
άντρας ξεπροβάλλει από ένα φρεάτιο. Είναι γυμνός. Φοράει 
μόνο γαλότσες. Κρατά ένα φανάρι. Είναι πασαλειμμένος µε 
λάσπη, λες και ανήκει σε κάποια εξωτική φυλή. Γνώριζα ότι 
το Παρίσι έχει µια δυνατή σχέση µε ό,τι υπάρχει κάτω από 
τα κτίρια και τους δρόμους του. Εδώ υπάρχει ένας υπόγειος 
κόσμος. Είχα πληροφορηθεί μερικά πράγματα για το 


υπόγειο τµήµα του Παρισιού από έναν Γάλλο, όταν είχα 
επισκεφτεί το «Φωτεινό Παρίσι» µετη Μαρία. Ένα µεγάλο 
τμήμα του δέχτηκε επίθεση µε χημικά αέρια. Αλλά 
προφανώς οι πληροφορίες αφορούσαν τα υπόγεια 
καταφύγια που βρίσκονταν κάτω από το «Φωτεινό Παρίσι». 
Το μέρος του Παρισιού που μέχρι πρότινος έλεγχαν µε βίαιο 
τρόπο οι Σέχτες. Ο υπόγειος κόσμος που αντιστοιχεί στο 
«Σκοτεινό Παρίσυ είναι μάλλον ανέγγιχτος και 
κατοικήσιμος. Απόδειξη ο λασπωμένος γυμνός απέναντι 
μας. 

ΈΉξερα τα βασικά για τον υπόγειο κόσµο του Παρισιού. Ο 
Κώστας μου έδωσε παραπάνω πληροφορίες. Η πολυμάθειά 
του είναι εντυπωσιακή. Αυτός ο υπόγειος κόσμος 
αποτελείται από σήραγγες χιλιάδων χιλιομέτρων, οι οποίες 
αποτελούσαν κάποτε δίκτυα υπόγειου σιδηρόδρομου και 
αποχέτευσης και τώρα κατοικούνται από απόκληρους. Κάτω 
από το Παρίσι υπάρχουν όµως και άλλα: κανάλια, 
δεξαμενές, κρύπτες, θησαυροφυλάκια και φυσικά απέραντα 
υπόγεια νεκροταφεία που ονομάζονται κατακόµβες. Είναι 
ένας δαιδαλώδης λαβύρινθος. 

Καθώς προχωράμε στο μυαλό µου έρχεται ο γελοίος 
ύμνος της Ε.Ε. 

«Χαρά στον κάθε Ευρωπαίο 

Χαρά και πάλι χαρά 

Να είσαι υγιής και ωραίος 

Αυτό σηµαίνει Ευρωπαίος 

Χαρά στην κάθε Ευρωπαία 

Χαρά και πάλι χαρά 

Να είσαι υγιής και ωραία 

Και όλα θα πάνε καλά.» 

Τι αποβλάκωση έχεις υποστεί πολίτη για να σου αρέσει 
αυτό το πράμα; Και εγώ; ΉἨμουν καλύτερος; Δεν τον 
τραγουδούσα τον ύμνο όταν σκότωνα τους «κακούς»; Δεν 
ήμουν και εγώ πιστός Ευρωπαίος; 


Εδώ και δύο μέρες γυρνάμε στους δρόμους του 
«Σκοτεινού Παρισιού». Φυσάει πάρα πολύ και συνεχόμενα 
αυτές τις μέρες. Σχεδόν είναι επικίνδυνο να περπατάς µε 
τόσα αντικείμενα να αιωρούνται στον αέρα. Το κρύο είναι 
δυνατό, αλλά ανεκτό. Τη νύχτα όμως, το σκοτάδι είναι 
σχεδόν απόλυτο και το κρύο σε τσακίζει. Κοιμηθήκαμε σε 
ένα μισοκατεστραμμένο κτίριο. Ευτυχώς δε µας ενόχλησε 
κανείς. Τη μέρα δε βλέπουμε και πολλούς ανθρώπους. 
Πρέπει να ζούνε στα στενά και στα σοκάκια. Οι κεντρικές 
λεωφόροι φαίνονται σχεδόν ακατοίκητες. Ὁ λόγος 
άγνωστος. Όταν µε τον Κώστα ξεκινήσαμε για το σκοτεινό 
Παρίσι δε ξέραμε τι θα βρίσκαμε. Θα συναντούσαμε 
πολιτισμένους ανθρώπους που αντιστέκονται στο χάος των 
Σεχτών; Ἡ μήπως μόνο Κανίβαλους, όπως ακουγόταν για το 
«Σκοτεινό Παρίσ»; Θα συναντούσαμε πόνο και 
καταστροφή, όπως παντού δηλαδή; 

Η αβεβαιότητα έχει παραμείνει. Παντού σκουπίδια και 
πτώματα, όπως και στο «Φωτεινό Παρίσι». Φαίνεται όµως, 
ότι λείπει μία κυρίαρχη αρχή, μία νικήτρια Σέχτα. Για 
παράδειγμα, πρόσφατα και πριν την επιστροφή της Ε.Ε. στο 
«Φωτεινό Παρίσι», οι νεοπαγανιστές είχαν τον έλεγχο. 
Βασάνιζαν και εκτελούσαν όλους τους αντιφρονούντες. 
Επίσης, έστω υπό καθεστώς τρόμου, στο «Φωτεινό Παρίσι» 
οι βασικές δοµές της πόλης λειτουργούσαν. Σε κάποια 
κεντρικά σημεία υπήρχε στοιχειώδης καθαριότητα. Ακόμα 
και μία πανσιόν είχαμε βρει για να διανυκτερεύσουμε (έστω 
άθλια). Εδώ µου φαίνεται σαν όλα να έχουν αφεθεί στην 
τύχη τους. Ἡ μήπως όχι; Είναι νωρίς για συμπεράσματα. 


«Κώστα το µετάνιωσες που την κάναμε από τον 
ευρωπαϊκό στρατό;» 

«Καθόλου φίλε. Αν και ομολογώ ότι φοβάμαι. Δεν ξέρω τι 
θα αντικρίσουµε.» 

Δεν τον κατηγορώ. Περπατάμε σε τεράστιες λεωφόρους 
µε κατεστραμμένα σχεδόν όλα τα κτίρια γύρω µας. Το 


χτεσινό βράδυ αυτά τα κτίρια έμοιαζαν, εξαιτίας της 
πλήρους συσκότισης, µε σκοτεινά τέρατα που καταπίνουν 
ανθρώπους. Τώρα, µε το φως της μέρας, δεν καλλιεργούν 
τον ίδιο τρόμο. Και πάλι όµως μπορούν να κρύβουν στα 
μισοκατεστραμμένα κορμιά τους ανθρώπους που θέλουν 
το κακό µας. Είναι διάτρητα από σφαίρες και από βλήματα. 
Είναι λογικό να είμαστε νευρικοί. Τα κτίρια µπορεί να 
κρύβουν πυροβόλα και να µας σημαδεύουν. Έμαθα στη ζωή 
µου µε σκληρό τρόπο ότι η ησυχία είναι παραπλανητική. Ο 
θάνατος παραμονεύει. 

Κατά μήκος της κάθε λεωφόρου υπάρχουν δέντρα που 
απλώνονται τεράστια, σαν απειλητικές σκιές από πάνω 
μας, και καλύπτουν, σαν σκοτεινοί φρουροί, τα ερειπωµένα 
κτίρια. Πολλές φορές, αντί για δέντρα, είχαν φυτευτεί 
θάμνοι κατά μήκος των λεωφόρων. Η τωρινή τους όµως 
πυκνότητα, είναι εντυπωσιακή. Δεν υπάρχουν πλέον 
κηπουροί για να φροντίσουν τα δέντρα και τους θάμνους, 
που από καλλωπιστικά στοιχεία, μετατρέπονται σε 
χαοτικούς σχηματισμούς. 

Τα σκουπίδια επίσης κυριαρχούν παντού. Τεράστιοι 
σωροί ολόγυρά µας. Πρέπει να τα υπερπηδάµε συνεχώς, 
καθώς βαδίζουμε. Κάποια μάλιστα πρέπει να τα 
αποφεύγουμε για να µη µας βρουν στο κεφάλι, καθώς ο 
άνεμος τα εκσφενδονίζει δεξιά και αριστερά γύρω μας. Ο 
αέρας γύρω µας είναι σχεδόν αποπνικτικός από τη σκόνη 
και τι άλλες βρωμιές. Η δυσοσµία από τα σκουπίδια είναι 
αφόρητη. Το πιο επίφοβο όµως είναι, ότι ο δρόμος που 
περπατάµε είναι χαντακωμένος από πολλές, μεγάλες 
λακκούβες που προήλθαν από βομβαρδισμό. Είναι πιθανόν 
και εδώ να γίνονται συγκρούσεις. Είχαμε αφήσει μία ζωή 
στην ασφάλεια που παρείχε ο ευρωπαϊκός στρατός γι αυτό 
το χάος. Και πάλι δεν το μετανιώνω όµως. 

«Ας πάει στο διάολο ο ευρωπαϊκός στρατός. Και η 
Ευρωπαϊκή Ένωση. Προτιμώ να ζήσουμε για λίγο 


ελεύθεροι, παρά για πάντα σαν σκλάβου είπε ο Κώστας 
σπάζοντας τη σιωπή αρκετής ώρας. 

Πρόσφατα η Ε.Β. αντεπιτέθηκε και έδωσε τέλος στην 
εποχή των Σεχτών. Ελπίζουμε να καθυστερήσουν να 
ανακαταλάβουν και το «Σκοτεινό Παρίσι». Πρέπει συνεχώς 
να τους ξεφεύγουμε. Συνεχώς. Αν χρειαστεί θα πάμε κάτω, 
στο λαβύρινθο από κατακόμβες. Ἡ στην ύπαιθρο. Δεν 
πρέπει ποτέ να µας πιάσουν. 

Προχωράμε ατελείωτες ώρες. Τα πόδια µου πονάνε. 
Μέσα σε έρηµες λεωφόρους γεμάτες από σκουπίδια. Πού και 
πού µας προσπερνάνε σκιές, σιλουέτες σκελετωμένες, που 
έχουν γίνει ένα µε το θάνατο. Ένας ήχος παρανοϊκός 
ξαφνικά µας τρυπά τα αυτιά. Συνεχίζουμε να βαδίζουμε 
και πλησιάζουμε προς το σηµείο από όπου έρχεται ο 
δαιμονικός ήχος. Παράλληλα, μία τρελή γριά µας 
προσπερνά χορεύοντας γυμνή. Δεν ξέρω αν είναι η ιδέα µου, 
αλλά µου φαίνεται ότι χορεύει ακολουθώντας το ρυθµό του 
παρανοϊκού ήχου. Μας κοιτά σαν να είμαστε ψεύτικοι, σαν 
να είμαστε φαντάσματα. Την προσπερνάμε. Ο ήχος 
δυναμώνει καθώς προχωράμε. Ποιος παίζει αυτή τη 
μουσική; Η απορία σύντομα λύνεται. Ένα πιάνο έχει 
εκσφενδονιστεί από κάποιο βαρβαρισµό στη μέση του 
δρόμου. Ένα σύρμα που ξεκινά από μία κατεστραμμένη 
πολυκατοικία, παρασυρόµενο από τον αέρα που φυσά πολύ, 
βαράει αλύπητα τα πλήκτρα. Παίζει τη μουσική του ανέμου. 
Μια μουσική του χάους. Πιο κάτω ένας άντρας γυμνός µας 
πλησιάζει. Κρατάει αγκαλιά μία κούκλα ,από αυτές που 
είχαν παλιά στις προσόψεις των εμπορικών καταστημάτων 
για να διαφημίζουν ρούχα. Η συγκεκριμένη κούκλα φορά 
μόνο ένα λεκιασμένο στρινγκ. 

Ο παλαβός γυμνός την κρατά σφιχτά και της δίνει 
παθιασμένα φιλιά. Βγάζει τη γλώσσα του και γλύφει χυδαία 
το μάγουλο της κούκλας, ενώ βρίσκεται σε πλήρη στύση. 
Μας κοιτά µε απόγνωση και κλαίγοντας λέει κάτι στα 
γαλλικά. Ο Κώστας μεταφράζει : «Σας αρέσει η γυναίκα 


µου; Δύο χρόνια έκανα να την ρίξω! Κανείς δε θα µου την 
πάρει! Κανείς.». Εκείνος συνεχίζει να γλύφει σαν σκυλάκι το 
πρόσωπο της. Τον προσπεράσαμε. Έχω δει πολλούς 
παλαβούς αλλά αυτός τους ξεπερνάει όλους. Ο Κώστας του 
φωνάζει στα γαλλικά : «Φίλε µου αν το πιστέψεις πολύ θα 
γίνει αληθινή!». ΞΒεσπάμε σε γέλια. 

Συνεχίζουμε την πορεία µας. Περπατάμε για ώρα αλλά 
δε βλέπουμε κανέναν. Είναι φανερό πλέον. Για να βρούμε 
ανθρώπους και μία σχετικά οργανωμένη ζωή, πρέπει να 
μπούμε στα στενά σοκάκια και να αφήσουμε την ασφάλεια 
των λεωφόρων. 

«Πιστεύω ότι πρέπει να κόψουμε σε μία κάθετο, σε 
κάποιο στενό και πριν βραδιάσει μάλιστα. Τι λες εσύ;» 

«Έκτορα φίλε μου! Δε βλέπω κάποια άλλη επιλογή. 
Άλλωστε έχω αρχίσει να πεινάω. Η κατάσταση εδώ είναι 
σίγουρα καλή από το θέμα της ασφάλειας. Αλλά τίποτα 
άλλο. Οι κεντρικές λεωφόροι που τριγυρνάµε αποτελούν 
νησίδες ασφαλείας. Αλλά µετά τι; Πιστεύω και εγώ ότι αργά 
ή γρήγορα πρέπει να αντικρύσουμε την αλήθεια αυτού του 
μέρους.» 

Τελικά κάναμε τη σωστή επιλογή. Σε ένα στενό κάποιος 
μας προῦὐπαντεί. Είναι Αμερικάνος. «Δεν υπάρχει λόγος να 
φοβάστε. Ξέρω ότι δεν ανήκετε σε κάποια Σέχτα. Αυτοί είναι 
πάντα πολλοί και δὲν φτάνουν σχεδόν ποτέ σε τέτοιο βάθος. 
Είστε σίγουρα φυγάδες. Κατεβάστε λοιπόν τα όπλα και 
χαλαρώστε. Κανείς δε θα σας πειράξει. Ελάτε στο σπίτι µου. 
Ο αέρας δε σας αφήνει πολλές επιλογές άλλωστε.» 
Πράγματι φυσάει λυσσαλέα. 

Λίγη ώρα μετά ο πάγος έχει σπάσει. Μας έχει 
πληροφορήσει τα βασικά. Τον κοιτάμε σοκαρισµένοι. Είναι 
δυνατόν να λέει αλήθεια; 

«Έχουμε απόλυτη ελευθερία. Κανείς δεν ενοχλεί κανένα! 
Εδώ δεν έφτασε το μίσος και το χάος του “Φωτεινού 
Παρισιού”.» 


«Μα τι είναι αυτά που λες! Μας λέγανε ότι εδώ ζούνε 
μόνο κανίβαλοι, µανιακοί κλπ. Είναι δυνατόν» 

«Το μίσος δε μπόρεσε εδώ να φωλιάσει σε τέτοιο σηµείο, 
όπως αλλού. Δε σου λέω ότι είναι τέλεια. Άλλωστε θα το 
διαπιστώσεις κι εσύ. Και εδώ υπάρχει βία. Αλλά καμία 
σχέση σου ξαναλέω µε το “Φωτεινό Παρίσι”. Δεν μπόρεσαν 
ποτέ να µας υποτάξουν οι Σέχτες. Γι αυτό µας μισούν. 
Συνέχεια µας βομβαρδίζουν και ρίχνουν χημικά. Αυτός είναι 
ο λόγος που δε συναντήσατε πολύ κόσµο στις κεντρικές 
λεωφόρους. Πολύ κόσμος κρύβεται στα σοκάκια και στα 
στενά. 

Αλλά και στα σοκάκια οι εχθροί φοβούνται να μπουν. 
Τους επιτίθεται ο κόσμος από μπαλκόνια, υπόγεια και 
στενά, τους αποκόπτουν και τους πετσοκόβουν. Μόνο στις 
κεντρικές λεωφόρους έχουν κάποια δύναμη, λόγω και της 
προστασίας της αεροπορίας τους. Οι βομβαρδισμοί έχουν 
κάνει τις λεωφόρους ακατοίκητες. Αλλά μόνο εκεί η ζωή έχει 
σταματήσει. Το δέλεαρ για να κάνουν μία γενικευμένη 
επέμβαση δεν είναι μεγάλο. Γενικά, δώσαμε συνειδητά την 
εικόνα της εγκατάλειψης στον πάνω τοµέα της πόλης, έτσι 
ώστε να µη δελεαστούν από τα επιτεύγματά µας οι 
Σέχτες, αλλά και οι κάθε είδους πλιατσικολόγοι. Θα δείτε 
ότι έχουμε δημιουργήσει πράματα και καταστάσεις στην 
πόλη, που οι Σέχτες θα ήθελαν να πατάξουν. Δεν τα 
γνωρίζουν όµως οι ηλίθιοι. Το καμουφλάζ µε τις 
εγκαταλειμµένες λεωφόρους και τα σκουπίδια λειτουργεί 
καλά και έτσι κανείς ανεπιθύμητος δε προχωρά πολύ µέσα 
στην πόλη για να βρει τους κήπους και τις βιώσιμες 
κατοικίες µας. Αν το θελήσει κάποια συμμορία ή τα µέλη 
κάποιας Σέχτας θερίζονται από τα πυροβόλα µας. 

Πάντως, ο φόβος ενός γενικευµένου χημικού πολέμου, 
οδήγησε τον περισσότερο πληθυσμό κάτω. Οι πιο πολλοί 
ζουν στο “Ὑπόγειο Παρίσι”. Εκεί οι Σέχτες είναι δύσκολο να 
φτάσουν. Πάνω ζουν όσοι είναι αναγκαίοι για τη συνέχιση 
της ζωής στην πόλη. Για στρατιωτικές περιπολίες, εργασία 


κλπ. Είναι αναγκαίοι και για την υπόγεια διαβίωση του 
πληθυσμού. Τα περισσότερα τρόφιμα, για παράδειγµα, 
στους κάτω, τα στέλνουν αυτοί που εργάζονται πάνω. Θα το 
διαπιστώσετε και μόνοι σας. 

Οι περισσότεροι βέβαια πηγαινοερχόµαστε μεταξύ του 
πάνω τοµέα και του κάτω. Αυτό κάνω και εγώ. Άλλοι ζουν 
μόνιμα πάνω γιατί σιχαίνονται το σκοτάδι. Ο καθένας µε τα 
γούστα του. Γενικά δεν αποδεχόµαστε τον όρο “Σκοτεινό 
Παρίσι”. Είναι συκοφαντικός. Το μέρος του Παρισιού που δεν 
ελέγχεται από τις Σέχτες, καθώς και τον υπόγειο κόσµο από 
κάτω, τον αποκαλούμε Ελεύθερο Παρίσι! » 

Το όνομα του είναι Τζον Μπράουν. Αμερικάνος που 
ξέμεινε πριν χρόνια εδώ. Είναι γύρω στα 35. Έχει μακρύ 
μαύρο μαλλί και πυκνά γένια. Μοιάζει άγριος, αλλά συνάμα 
μία αληθινή ευγένεια τον χαρακτηρίζει. Συνεννοούμαστε 
στα αγγλικά, κάτι που µε βολεύει, γιατί είναι η μόνη ξένη 
γλώσσα που γνωρίζω. Η φιλικότητά του αρχικά µας 
προβλημάτισε. Πρώτη φορά, εδώ και πολλά χρόνια, µου 
φέρονται µε ευγένεια! Οι υποψίες για ενδεχόμενο δόλο, δε 
μπορούσαν να φύγουν βέβαια. Σιγά σιγά όµως καταλάβαμε 
ότι δεν κινδυνεύαμε. Ο Αμερικάνος µας οδήγησε στο σπίτι 
του. Εκεί βάλθηκε να µας εξηγήσει την κατάσταση στο 
Ελεύθερο Παρίσι. Το θέµα ήταν ότι δεν είχαν καταλάβει 
τίποτα για την επιστροφή των Ευρωπαίων ηγετών. Τις 
συγκρούσεις στο φωτεινό Παρίσι τις εξέλαβαν σαν 
συγκρούσεις μεταξύ των Σεχτών. 

Του εξηγώ ὀτι πλέον δεν υπάρχουν Σέχτες. Ο 
Ευρωπαϊκός στρατός επέστρεψε. Χρησιμοποίησαν ἕνα 
τέχνασμα µε εξωγήινη εισβολή για να σοκάρουν τον κόσμο. 
Δημιούργησαν ἔτσι στις μάζες την αντίληψη μίας 
επερχόµενης αποκάλυψης. Την κατάλληλη στιγμή 
εμφανίστηκε ο Ευρωπαϊκός στρατός. Έτσι παρουσιάστηκε 
σαν σωτήρας, καθώς βέβαια αυτός θα «συνέτριβε» τους 
εξωγήινους. Παράλληλα, µε αυτό το κινηματογραφικό 
τέχνασμα, μπήκε σε λειτουργία ξανά το ψυχοτρονικό 


σχέδιο. Η ονομασία του: «Νέος Αστικός Πόλεμος». Μέσω 
των οθονών εκπέμπονται ψυχοτρονικά κύματα που σε 
αποβλακώνουν (όπως γινόταν και παλιότερα βέβαια, πριν 
την εξέγερση των «Μάγων»). 

«Το καλό είναι», συμπληρώνει µε νόημα ο Κώστας, «ότι 
εξαιτίας της κατάρρευσης του πολιτισμού, ο κόσμος δε 
βλέπει πλέον τηλεόραση. Ούτε ίντερνετ υπάρχει. Με τον 
καιρό όμως, η Ε.Ε. θα επιβάλει ξανά το μηντιακό 
πολιτισμό. Τα ψυχοτρονικά κύματα Ευρωπαϊσμού θα τα 
σαρώσουν όλα. Πρέπει να αντισταθούμε τώρα που 
βρισκόμαστε στο μεταίχμιο. Τώρα, που προσπαθούν να 
επιβληθούν µε τα τεχνάσματα των εξωγήινων και µε τη 
δύναμη των όπλων τους. Αν ανασυσταθεί ο μηντιακός 
πολιτισμός, τα πράματα θα δυσκολέψουν πολύ. Τότε πια θα 
έχουν τη δύναμη, µέσω του ψυχοτρονικού σχεδίου, να 
επιβληθούν πιο εὐκολα. Σκοπός τους είναι να σκοτώσουν 
κάθε ελευθερία και κάθε διαφορετικότητα. Δε θέλω να 
πιστέψω ότι θα το καταφέρουν ποτέ». 

«Πράγματι. Πάντως, δε μπορούσε να φανταστεί το μυαλό 
µου ότι η προπαγάνδα έχει φτάσει σε τόσο υψηλό επίπεδο: 
ψυχοτρονικό σχέδιο!» Απόμεινε να µας κοιτά σκεφτικός και 
εμφανώς στεναχωρηµένος. 

«Το ψυχοτρονικό σχέδιο δεν είναι πανίσχυρο» λέει ο 
Κώστας, «έχω πλέον καταλάβει ότι παίζει συμπληρωματικό 
ρόλο σε άλλες μορφές προπαγάνδας, όπως και στην 
εκπαίδευση. Όποιος θέλει όµως ξεφεύγει. Απλά αυτά τα 
κύματα ψυχοτρονισμού κατευθύνουν πιο εύκολα έναν 
εγκέφαλο αδύναμο και πολτοποιηµένο. Έτσι γινόταν στην 
περίοδο της ακμής της Ε.Ε. μέχρι το 2065. Αυτός που 
ενδιαφερόταν µόνο να καταναλώνει, επειδή έτσι έμαθε από 
την οικογένεια του και τα ευρωπαϊκά σχολεία, ήταν πιο 
εύκολο θύμα για τα ψυχοτρονικά κύματα. Τον σκεπτόµενο 
άνθρωπο όμως δεν ήταν εύκολο να τον αποχαυνώσει το 
ψυχοτρονικό σχέδιο, αλλά σίγουρα προκαλούσε βλάβες 
στον εγκέφαλο του. Πάντως δεν είμαι και ειδικός. Σας λέω 


απλά τι συμπέρασμα έβγαλα, γιατί µε έχει απασχολήσει 
αυτό το θέμα.» 

«Τέλος πάντων φίλοι μου. Πρέπει να ενημερώσω και 
τους υπόλοιπους στη γειτονιά γι αυτά που µου είπατε. Το 
βράδυ θα γίνει συνέλευση. Πρέπει να ετοιμαστούμε για 
πιθανή εισβολή. Θα σας αφήσω να ξεκουραστείτε. Έχει 
βραδιάσει άλλωστε. Θα τα πούμε το πρωί. Θα είμαι στο 
δίπλα δωμάτιο.» 

Πήρε ένα από τα πολλά κεριά που χρησιμοποιούσε σαν 
φωτισμό και έφυγε. 

«Έκτορα παρατήρησες ότι στα στενά που περπατήσαμε 
είδαμε ελάχιστα σκουπίδια; Και ακόµα πιο λίγα πτώματα; 
Καμία σχέση µε την Αθήνα και το “Φωτεινό Παρίσι”.» 

«Πράγματι φαίνεται ότι οι άνθρωποι εδώ έχουν 
σταματήσει να σκοτώνουν ο ένας τον άλλο. Το μόνο που 
τους λείπει είναι το ηλεκτρικό. Καμία σχέση με τους 
πολέμους στον “πολιτισμένο” κόσμο. Έναν κόσµο χάους και 
βίας. Αυτοί εδώ ζούνε καλύτερα. Είναι απίστευτο πράγματι.» 

Σκέφτηκα τη Μαρία και τον «παράδεισο» µέσα στον 
οποίο είχε μεγαλώσει στην Αθήνα. Μου είχε δώσει το όραμα 
για να κυνηγήσω κάτι καλύτερο. Και πράγματι φαίνεται ότι 
κάτι έβρισκα εδώ. Άνθρωποι που ζούσαν φτωχικά και 
ευτυχισμένα. Πουθενά παρανοϊκές ιδεολογίες. Πουθενά 
τσομπάνηδες και πρόβατα. Αν ο Αμερικάνος µας είχε πει 
την αλήθεια θα μπορούσαμε να ζήσουμε εδώ. Μέχρι η Ε.Ε. 
να προσπαθήσει να εισβάλλει εδώ. Μέχρι οι µπάσταρδοι να 
θελήσουν να τα καταστρέψουν όλα. 

Το επόμενο πρωί γυρνάμε µε τον Κώστα και τον 
Αμερικάνο στις γύρω γειτονιές. Σήµερα έχει ήλιο και ο 
άνεµος έχει κοπάσει. Ό,τι πρέπει για περίπατο. Παντού 
έβλεπες προσπάθειες για να γίνει η ζωή φυσιολογική. Κήποι 
καλλιεργούνταν παντού. Ο ]οπη το ονόμασε αυτό αστική 
καλλιέργεια. Καμία σχέση µε την αστική ζούγκλα που 
συναντούσα παντού μέχρι τότε. Όπου είχα πάει µέχρι τώρα, 
η φύση είχε επιβληθεί στο αστικό τοπίο. Δεν υπήρχε κανείς 


για να φροντίσει τα δέντρα και τους κήπους. Εδώ αυτό 
γινόταν σε πολύ λιγότερο βαθμό. Κάποια κτίρια ήταν 
κατεστραμμένα, αλλά σε κάποια άλλα γίνονταν 
προσπάθειες αναστήλωσης. Τα παιδιά δεν εἰναι 
τρομαγμένα, όπως αλλού. Ο τρόμος εδώ δεν είναι 
κυρίαρχος. Αυτό είναι γεγονός. 

Έχω ακόµα πολλές απορίες για τη διαµόρφωση του 
κόσμου. Όμως πιστεύω ότι τα βασικά τα έχω πλέον 
καταλάβει. Οι Ευρωπαίοι ηγέτες και τα ΜΜΕ είχαν 
αποβλακώσει τους πολίτες. Από το 2065 ως το 2075 ήταν μία 
κρίσιμη περίοδος, καθώς οι πομποί ψυχοτρονικών κυμάτων 
έπαψαν να λειτουργούν. Επίσης το χρήμα σταμάτησε να 
ρέει άφθονο. Ο Ευρωπαϊσμός πέθανε. Το μίσος κυριάρχησε. 
Οι περισσότεροι προσχώρησαν σε αυτό το όργιο βίας. Όχι 
όμως ὀλοι. 

Το ψυχοτρονικό σχέδιο δεν ήταν τέλειο. Ο Κώστας είχε 
δίκιο. Άλλωστε και οι Ευρωπαίοι ηγέτες το είχαν 
παραδεχτεί. Πάντα κάποιοι ξέφευγαν. Απόδειξη οι πολλές 
εξεγέρσεις στα γκέτο, την εποχή μάλιστα της ακμής της Ε.Ε. 
Τα ψυχοτρονικά κύματα μπορούν να σε επηρεάσουν, 
άλλωστε το ίδιο έγινε µε εμένα, που την εποχή κατά την 
οποία υπηρετούσα, σκότωνα µε µεγάλη ηδονή τους εχθρούς 
μου (βέβαια τότε έβλεπα πολύ τηλεόραση). Για να σε 
κάνουν όμως ζόμπι, πρέπει να θες και εσύ. Η δράση τους 
αποκτά παραπάνω ισχύ από τη δίψα για δόξα και 
καταξίωση. Έτσι παρήγαγαν τους πολίτες. Το ονόμασαν 
αυτό Ψυχοϊστορία. Δεν είναι τυχαίο ότι στα γκέτο, που και 
να θέλει κάποιος δε µπορεί να γίνει πλούσιος, τα 
ψυχοτρονικά κύματα είχαν πολύ μέτρια αποτελέσµατα. 

Ο Κώστας µου είχε πει όµως ότι ο τρόμος δε ξεκίνησε µε 
τα ψυχοτρονικά κύματα. Και ο Κώστας είναι μορφωμένος. 
Γνωρίζει τις απαρχές αυτού του χάους. Στις αρχές του αιώνα 
οι πλούσιοι άρχισαν να χρησιμοποιούν τους φτωχούς σαν 
μηχανές, σαν δούλους. Τα εργασιακά δικαιώματα 
υποχώρησαν τελείως. Οι πλούσιοι και οι εργοδότες είχαν 


πάντα δίκιο. Οι φτωχοί μετατράπηκαν σε φτηνό 
μεταφερόμενο εργατικό δυναμικό από περιοχή σε περιοχή, 
όπου δηλαδή οι βιομήχανοι τους είχαν ανάγκη για ένα 
συγκεκριμένο χρονικό διάστημα. Και μετά τους πετάγανε. 
Όποιος δε δεχόταν αυτό το εργασιακό καθεστώς, 
μετατρεπόταν σε άνεργο, δηλαδή σε ζωντανό νεκρό. Τα 
γκέτο γίνανε οι κατοικίες των φτωχών και των ανέργων, 
ενώ οι πλούσιοι και οι πολίτες ζούσανε σε αναβαθµισµένες 
περιοχές το ευρωπαϊκό όνειρο. Τα ψυχοτρονικά κύματα 
εφαρμόστηκαν στη συνέχεια για να οµαλοποιήσουν αυτή 
την κατάσταση. Να την κάνουν να φαίνεται φυσιολογική 
και να ελαχιστοποιηθούν οι αντιδράσεις, τόσο από τους 
φτωχούς, όσο και από κάποιους πολίτες που αντιδρούσαν 
στην αδικία. 

Το οικονομικό αυτό πραξικόπημα, όπως το ονόμασε ο 
Κώστας, πραγματοποιήθηκε το 2010 αλλά προετοιμαζόταν 
χρόνια πριν. Το πραξικόπημα αυτό ήρθε εις αίσιο πέρας 
χάρη στις μεθόδους της ψυχοϊστορίας. Σύμφωνα µε τον 
Κώστα , οι Ευρωπαίοι επιστήμονες είχαν αναπτύξει αυτήν 
την επιστήμη από τις αρχές του 21ου αι. Αρκετοί 
επαναστάτες ονόμασαν το νέο καθεστώς «Ολοκληρωτικό 
Καπιταλισμό», «Νεοολοκληρωτισμό», ή 
«Ευρωολοκληρωτισμό». Οι επαναστάτες αποκαλούσαν τους 
θιασώτες αυτού του ολοκληρωτισμού «Ευρωανθρώπους». Οι 
τελευταίοι ζούσαν και ανάπνεαν µε μόνο σκοπό την 
απόκτηση ακόμα περισσότερων ευρώ. Το χρήμα 
κυριαρχούσε παντού και όλα υποτάσσονταν στην απληστία. 
Παρά τη δύναμη των Νεοολοκληρωτιστών, πολλοί ήταν 
εκείνοι που αντιστέκονταν στα σχέδιά τους. Όμως σύντομα 
οι φωνές των επαναστατών σίγησαν. Εξαφανίστηκαν... Το 
νέο καθεστώς ονομάστηκε τελικά από κάποιους 
«έγκριτους» επιστήμονες «Χρυσή εποχή της Ευρώπης» ή 
«Ολοκληρωτική ευτυχία για όλους». Οι δημοσιογράφοι δε 
δέχονταν αντίλογο. Σύμφωνα µε εκείνους ζούσαμε την 
απόλυτη ευτυχία και οι μίζεροι αντιδραστικοί έπρεπε να 


πάνε σε ψυχολόγο. Το σλόγκαν ήταν «Όλα θα πάνε καλά» ή 
«Ζήτω η Ευρωπαϊκή Ένωση». 


«Ρε φίλε, πώς δε σας επηρέασε η φρενίτιδα των θεωριών 
εδώ;» ρώτησα τον Αμερικάνο φίλο µας. 

«Δε μπορώ να πιστέψω στα μάτια µου» συμπλήρωσε ο 
Κώστας. 

Ο Τζον µας κοίταξε σκεπτικός και απάντησε: «Στην αρχή 
και εδώ τα πράγματα δεν ήταν ρόδινα. Αίμα και χάος 
κυριάρχησαν. Θυμάμαι για παράδειγµα µε τρόμο την ομάδα 
των «Κοσμοναυτών». Είχαν βρει στολές σοβιετικών 
αστροναυτών, µη µε ρωτήσετε πώς, είναι μυστήριο και για 
εμένα. Γυρνούσαν λοιπόν έτσι ντυμένοι, σαν αστροναύτες, 
φορώντας πάντα τις στολές τους. Τα σκάφανδρά τους, πάνω 
στα οποία ήταν γραμμένο το ςΟΟΡ, ήταν πάντα ερμητικά 
κλειστά. Δεν είδαμε ποτέ τα πρόσωπά τους. Για να 
καταλάβετε τη σχιζοφρένεια της υπόθεσης, έπαιρναν 
οξυγόνο πάντα από τις φιάλες των στολών τους, λες και δὲν 
ήταν στο Παρίσι, αλλά εκτοξευµένοι κάπου στο διάστηµα. 
Ήταν πολύ τροµακτικοί. Αγωνίζονταν για την ανασύσταση 
της Σοβιετικής Ένωσης. Όποιος δεν τους άρεσε, 
εκτελούνταν. Είδαμε και πάθαµε να τους ξεφορτωθούμε. 
Είχαμε λοιπόν και εμείς προβλήματα. Στη συνέχεια όµως, το 
κέντρο βάρους των συγκρούσεων μεταφέρθηκε στο 
“Φωτισμένο Παρίσι’. Οι ιδεοµανείς, ἡ αυτοί που 
αποζητούσαν εξουσία έφυγαν για εκεί. Το αντίθετο έγινε 
προς τα εδώ. Έρχονταν και έρχονται άνθρωποι που θέλουν 
να γλυτώσουν τις σφαγές. Άνθρωποι που δεν είναι 
αποβλακωμένοι. Μισούμε τους φανατικούς. Μισούμε όµως 
και τους αδιάφορους. Αυτούς που τους επιβάλλονται οι 
φανατικοί και εκείνοι κάνουν τις πάπιες. Πολλοί που 
ζούσαν στις περιοχές των Σεχτών ήταν απλά αδιάφοροι που 
άφηναν τις Σέχτες να ελέγχουν τη ζωή τους. Εδώ η 
αδιαφορία πεθαίνει. Πρέπει μόνος σου να παλέψεις για τη 


ζωή σου. Δεν υπάρχει καμία Σέχτα για να κρυφτείς από 
πίσω της.» 

Ο Αμερικάνος είχε δίκιο. 

«Αν σας αρέσει εδώ, θα σας αρέσει ακόµα περισσότερα 
κάτω. Όπως σας είπα, το Ελεύθερο Παρίσι έχει και επίγεια 
και υπόγεια υπόσταση. Κάθε παρισινός δρόμος έχει και την 
υπόγεια στοά του! Το “Ὑπόγειο Παρίσι’ αποτελεί ένα 
αντίγραφο των δρόμων στην επιφάνεια. Πιο κάτω από αυτό 
το υπόγειο αντίγραφο βρίσκεται µία ουσιαστικά άγνωστη 
και ανεξερεύνητη περιοχή. Θα πάθετε πλάκα.» 

«Μιλάς σαν να πρόκειται για ολόκληρη πόλη κάτω από 
την πόλη» είπα εντυπωσιασμένος. 

«Όταν λέμε “Ὑπόγειο Παρίσι’ μιλάμε για ένα δίκτυο 
δέκα υπό-πόλεων, πληθυσμού δύο µε πέντε χιλιάδων 
ατόμων η κάθε μια. Επίσης μιλάμε και για το σύνολο των 
μικρών οικισμών, που βρίσκονται σε σπηλιές, σε 
εγκαταλειμμένα ορυχεία και σε κατακόµβες. Οι πόλεις 
αυτές, και οι μικροί οικισμοί επικοινωνούν μεταξύ τους, 
αλλά και µε την επιφάνεια, χάρη στα περισσότερα από 
2.000 χιλιόμετρα υπόγειων τούνελ µε ύψος από 2 μέχρι 5 
μέτρα που υπάρχουν στο υπέδαφος. Πιο κάτω από εκεί 
βρίσκεται ένας τεράστιος λαβύρινθος από λαγούμια και 
σπηλιές. Κάποιοι ζουν και εκεί παρά τις δυσκολίες. Ακόμα 
πιο κάτω, όπως σας είπα, βρίσκεται ένας κόσμος σχετικά 
ανεξερεύνητος, αν και υπάρχουν μερικοί, λίγοι είναι η 
αλήθεια, που δοκιμάζουν την τύχη τους εκεί εξερευνώντας 
το άγνωστο. 

Κάτω από το “Φωτεινό Παρίσι’ ζούσαν επίσης 
άνθρωποι. Ανοργάνωτα βέβαια σε σχέση µε τον υπόγειο 
κόσμο που υπάρχει στο Ελεύθερο Παρίσι. Οι Σέχτες 
πρόσφατα “εκκαθάρισαν” τους υπονόµους και σκότωσαν 
τον υπόγειο πληθυσμό στο “Φωτεινό Παρίσι’. Κάποιοι 
πρόσφυγες κατάφεραν να φτάσουν στα υπόγεια του 
Ελεύθερου Παρισιού και σώθηκαν.» 


Τον ρωτάω πώς οι άνθρωποι καταφέρνουν και ρυθμίζουν 
τη ζωή τους µε τέτοιο ειρηνικό τρόπο. Πώς, µε άλλα λόγια, 
καταφέρνουν και συμβιώνουν χωρίς να 
αλληλοσκοτώνονται. Μου απαντά ότι κάθε κοινότητα ή 
γειτονιά έχει µία γενική συνέλευση που αποφασίζουν όλα 
τα µέλη, από κοινού, για τα προβλήματά τους. Για τις 
μεγάλες αποφάσεις που αφορούν όλο το Ελεύθερο Παρίσι 
γίνεται μία μεγάλη συνέλευση μία φορά το μήνα. Εκεί, 
όλες οι γειτονιές και οι κοινότητες, στέλνουν από έναν 
αντιπρόσωπο, που μεταφέρει την άποψη της γειτονιάς ή της 
κοινότητας. 

Για παράδειγµα, στη χθεσινή συνέλευση αυτής της 
γειτονιάς, ο ]οπη εκλέχτηκε αντιπρόσωπος. Αυτό δε 
σημαίνει ότι είναι και αρχηγός. Ο αντιπρόσωπος ψηφίζεται 
από τη γενική συνέλευση του τόπου του για να τους 
εκπροσωπήσει στη μεγάλη συνέλευση. Μόλις η μεγάλη 
συνέλευση λήξει, ο αντιπρόσωπος επιστρέφει και χάνει την 
εξουσία του. Μου θυμίζει τη γειτονιά που μεγάλωσε η 
Μαρία. Τον ρωτάω αν αυτό το σύστημα δουλεύει. Είμαι 
δύσπιστος. Μου απαντά ότι έχει πολλά προβλήματα. Οι 
άνθρωποι έχουν πολύ σκοτάδι μέσα τους και ματαιοδοξία. 
Πολλές φορές όλα πάνε κατά διαόλου. Όμως είναι το μόνο 
ανθρώπινο σύστημα. Εκτός, µε ρωτάει, αν προτιµάω τις 
Σέχτες. Ἠ την Ε.Ε. «Τρελός είσαι;» του απαντάω. 

«Το πείραμα ξεκίνησε από διάφορους ναραχικούς και 
μετακουμμουνιστές. Στη συνέχεια ήρθε απλός κόσμος να 
βοηθήσει. Άτομα κάθε φυλής και θρησκείας. Μπορείς να 
πιστεύεις ό,τι θες , αρκεί να µην είσαι φανατικός. Θα 
εντυπωσιαστείς αν δεις πόσο διαφορετικοί είναι οι καθολικοί 
εδώ σε σχέση µε τους καθολικούς που ζούσαν στο “Φωτεινό 
Παρίσι”.» 

«Τι κάνετε σε περίπτωση εισβολής,» 

«Ο ΤΗΟΝΤΕΚΤΗΟΚ και η συμμορία μηχανόβιών του, 
αφού κατέστρεψαν ολοσχερώς την Κοπεγχάγη, ήρθαν εδώ 
να κάνουν τα ίδια. Νόμιζαν ότι ήμασταν εύκολος στόχος. 


Οι φίλοι-σύμμαχοί µας από την επαρχία µας ενημέρωσαν 
για την πορεία τους προς τα εδώ. Τους αφήσαμε να νομίζουν 
ότι ήμασταν αποδιοργανωμένοι. Φτάσανε σε µία πλατεία 
και μέθυσαν γιατί νόμισαν ὁτι νίκησαν. Τότε τους 
λιανίσαμε. Τα κεφάλια τους τώρα βρίσκονται πάνω σε 
παλούκια, στην είσοδο του Ελεύθερου Παρισιού, για να το 
ξανασκεφτούν άλλοι επίδοξοι εισβολείς στο μέλλον.» 


Η συζήτηση συνεχίζεται έτσι για ώρα. Τον ρωτώ: «Πώς 
µπορεί να κατέβει κανείς σε αυτό τον υπόγειο κόσµο;». 

«Μέσα από µία από τις πολλές καταπακτές, που 
βρίσκονται διάσπαρτες στο Παρίσι. Δεν είναι δύσκολο να 
πάμε εκεί. Πιστέψτε με.» 

Επιστρέψαμε πίσω στο σπίτι του Τζον. Συμφωνήσαμε 
την επόμενη να πάμε «κάτω». Θα πήγαινε το πρωί στη 
μεγάλη γενική συνέλευση καθώς είχε εκλεγεί σαν 
αντιπρόσωπος της γειτονιάς του. Θα τους ενηµέρωνε και για 
τα νέα της επιστροφής του Ευρωπαϊκού στρατού, σε 
περίπτωση που το νέο τους είχε διαφύγει. Έπρεπε να 
καταστρωθούν σχέδια απώθησης του Ευρωπαϊκού στρατού 
σε περίπτωση εισβολής. Μετά τη συνέλευση θα επέστρεφε 
εδώ για να αποχωρίσουµε. 

«Έχω εντυπωσιαστεί φίλε. Απίστευτα πράγματα! Οι 
άνθρωποι εδώ φαίνονται ευτυχισμένοι. Ποιος να το 
περίμενε...» 

«Έκτορα είμαι πολύ τυχερός που σε γνώρισα. Χωρίς 
εσένα θα ήμουν ακόµα στον Ευρωπαϊκό στρατό. Ο Κώστας 
Καρυωτάκης είναι ακόµα ζωντανός.» 

«Τι σηµαίνει το ψευδώνυμο σου φίλε; Δεν το διάλεξες 
τυχαία το όνοµα, έτσι» 

«Όχι. Ο Καρυωτάκης υπήρξε ποιητής του προηγούμενου 
αιώνα. Είχε την εικόνα του καταθλιπτικού καλλιτέχνη. Ο 
πεσιμισμός της ποίησής του όμως, ήταν κοινωνικός 
πεσιμισμός. Στηλίτευσε ανελέητα την εξουσία. Το πλήρωσε 
αυτό. Εργαζόταν για να καταλάβεις στο δημόσιο. Είχε 


υποστεί άπειρες διώξεις από τους προϊσταμένους του. Δεν 
συνδιαλλάχτηκε µε την κεντρική εξουσία, δεν έγλυψε, γι 
αυτό και μετατέθηκε επανειλημμένως. Σκοπός της εξουσίας 
ήταν να τον τσακίσουν ψυχολογικά. Στο τέλος αυτοκτόνησε. 
Ήταν πολύ κριτικός απέναντι στους εξουσιαστές και 
υποστήριζε πάντα προοδευτικές απόψεις. Πολλά ποιήματα 
του ήταν στην ουσία πολιτικά ρεπορτάζ.» 

Άρχισε να απαγγέλνει ένα ποίημα του Καρυωτάκη: 
«Βέβαια. Έπρεπε να σκύψω μπροστά στον ένα και, 
χαϊδεύοντας ηδονικά το μαύρο σεβιότ - παφ, παφ, παφ -, 
“έχετε λίγη σκόνη” να ειπώ “κύριε Άλφα”. Ύστερα έπρεπε 
να περιμένω στη γωνία, κι όταν αντίκριζα την κοιλιά του 
άλλου, αφού θα΄χα επί τόσα χρόνια παρακολουθήσει τα 
αισθήματα και το σφυγµό της, να σκύψω άλλη µια φορά και 
να ψιθυρίσω εμπιστευτικά : “Αχ, αυτός ο Άλφα, κύριε 
Βήτα”... Έπρεπε να σκύψω, να σκύψω, να σκύψω. Τόσο που 
η μύτη µου να ενωθεί µε τη φτέρνα µου. Έτσι βολικά 
κουλουριασμένος, να κυλώ και να φθάσω. Κανάγιες !Το 
ψωμί της εξορίας µε τρέφει. Κουρούνες χτυπούν τα τζάμια 
της κάμαράς µου. Σε βασανισμένα στήθη χωρικών βλέπω 
να δυναμώνει η πνοή που θα σας σαρώσει.» 

«Όμορφο ποίημα.» 

«Ο λόγος που επέλεξα να ταυτιστώ µαζί του ήταν το 
γεγονός ότι αυτός επέλεξε να συγκρουστεί µε την εξουσία. 
Σε αντίθεση µε εμένα. Δούλευα σε µία εταιρία του κράτους. 
Το παρατσούκλι της υπήρξε «ΡΟΥΦΙΑΝΟΛΟΓΙΟ Α.Ε». Ποτέ 
δεν πήγαινα κόντρα στην εξουσία. Έγλυφα τον άλφα, 
υποτασσόμουν στον βήτα και οὕτω καθεξής! Τότε τα 
ποιήματά του µου δίνανε κουράγιο και ελπίδα ότι μπορούσα 
και εγώ να αλλάξω. Ακόμα όµως και όταν στρατολογήθηκα 
από τη Σέχτα στην Αθήνα, συνέχισα να είμαι μίζερος. Όταν 
όμως ξεκίνησε η φάρσα µε τους εξωγήινους και 
δρομολογήθηκε η επιστροφή της γαμημένης Ε.Β. το 
αποφάσισα. Δε θα έσκυβα άλλο. Πέταξα το παλιό µου 
όνομα.» 


«Εγώ ονοµάστηκα έτσι λόγω τυχαίων γεγονότων. 
Ονομαζόμουν Τάκης Φωτόπουλος. Μετά τα γεγονότα της 
Θεσσαλονίκης, η Ε.Ε. παρουσίασε τα γεγονότα όπως τη 
βόλευε. Εγώ παρουσιάστηκα από τους Ευρωπαίους ηγέτες 
σαν ήρωας. Πάντα χρειάζεται ένας ήρωας, έτσι δεν είναι; 
ΈΉμουν ο μόνος φαντάρος που διασώθηκε από το φιάσκο, 
άρα ο μόνος διαθέσιμος ήρωας. Οι διασώστες µου βρήκαν 
ένα ποίημα πάνω µου µε την υπογραφή Έκτορας. Μόνο που 
το ποίημα το είχε γράψει ένας νεκρός τουρίστας, από τον 
οποίο το είχα πάρει επειδή µου άρεσε. Οι Ευρωπαίοι ηγέτες 
παρουσίασαν το ποίημα σαν δικό µου. Σαν ποίημα ενάντια 
στους «Μάγους» και την τρομοκρατία. Καμία σχέση βέβαια. 
Ο ποιητής μιλούσε για άλλα πράγματα. Έτσι µε 
παρουσίασαν σαν ποιητή-μαχητή µε το ψευδώνυμο 
Έκτορας. Ένα δημιούργημα για τις ανάγκες των 
περιστάσεων. 

Μετά την τρίτη επίθεση των Μάγων, αποφάσισα και εγώ 
να σταματήσω να πουλιέμαι. Την έκανα και στράφηκα τόσο 
ενάντια στην Ε.Ε., όσο και ενάντια στους µπάσταρδους τους 
«Μάγους»! Κράτησα το παρατσούκλι γιατί, απ’ό,τι έμαθα, ο 
Έκτορας ήταν ένας ρομαντικός ήρωας της αρχαιότητας που 
πήγε κόντρα σε θεούς και δαίμονες. Δεν ξέρω όµως άλλα. 
Μη ξεχνάς ότι είμαι σχεδόν αγράµµατος. Με δυσκολία 
διαβάζω. Όσο για ιστορία...» 

«Στην αρχαιότητα έγινε ένας θρυλικός πόλεμος. Οι 
Αχαιοί προσπάθησαν να καταλάβουν και να καταστρέψουν 
την Τροία. Αρχηγός των Τρώων ήταν ο Έκτορας. Ο Έκτορας 
ήταν για τους Τρώες το προπύργιο της ἀμυνάς τους, ήταν το 
καμάρι της Τροίας. ΉἨταν κυριολεκτικά ο τρόμος των 
Αχαιών. Σκότωσε αναρίθµητους απ’ αυτούς. Ο Έκτορας 
είναι το αρχέτυπο του γνήσιου πολεμιστή. Πιστεύει ότι οι 
μάχες κερδίζονται µε κριτήριο την παλληκαριά. Δεν πιστεύει 
σε προκαταλήψεις. Δεν επηρεάζεται από τους κακούς 
οιωνούς, όπως κάνουν οι συμπολεμιστές του. Πολεμά για 
να υπερασπιστεί την οικογένεια και την πόλη του. 


Δυστυχώς όµως για τον ίδιο τον Έκτορα, οι θεοί τον 
έχουν πουλήσει. Ο Αχιλλέας πρέπει να νικήσει. Το θέλουν οι 
θεοί, είναι γραφτό. Ο Αχιλλέας, οργισμένος για το χαμό του 
φίλου του από τον Έκτορα, σκοτώνει πολλούς Τρώες και 
διαλύει το στρατό τους που κλείνεται στα τείχη. Οι πάντες 
στην Τροία είναι πανικόβλητοι. Μόνο ο Έκτορας μένει να 
αντιμετωπίσει τον Αχιλλέα, αν και ξέρει ότι θα πεθάνει. 
Πάραυτα ο Έκτορας όταν αντικρίζει τον Αχιλλέα δειλιάζει 
στιγμιαία. Όμως η δειλία σύντομα υποχωρεί. Αποφασίζει 
να πέσει μαχόμενος. Η ώρα του θανάτου του έχει σημάνει 
πια.» 

«Πραγματικός ήρωας. Δε πιστεύω ότι θα φανώ αντάξιος. 
Ένας πρώην πεζοναύτης είμαι άλλωστε.» 

«Αυτό θα το δείξει ο χρόνος.» 

Ο Κώστας µου άρεσε. Φαινόταν ένας άνθρωπος 
σκεπτόμενος, που είχε ζήσει για πολύ καιρό στη δειλία. Δε 
μιλούσε πολύ, αλλά παρατηρούσε τα πάντα γύρω του. 
Φοβόταν αλλά προσπαθούσε να το κρύψει. Ἠταν µε τον 
τρόπο του θαρραλέος. Θέλει πολλά κότσια να αφήσεις έναν 
σχετικά ασφαλή τρόπο ζωής για κάτι άλλο. Εγώ σχεδόν 
πάντα ήμουν τυχοδιώκτης. Έχω τη βία και το θάνατο µέσα 
µου. Αυτό που κάνω τώρα είναι θαρραλέο. Αλλά έχω την 
εμπειρία που το κάνει και λίγο πιο εύκολο. Για τον Κώστα 
είναι πιο δύσκολο. Τώρα τα ανακαλύπτει όλα. Με το 
δύσκολο τρόπο. 


ΔΕΥΤΕΡΟ ΜΕΡΟΣ 


«... Που πάμε; Θα νικήσουμε ποτέ; Προς τι όλη τούτη η 
μάχη;" 
“Σώπα! Οι πολεμιστές ποτέ δε ρωτούνε!” 
Σκύβω κι αφουγκράζομαι την πολεμική τούτη Κραυγή 
στα σωθικά µου.» 
Νίκος Καζαντζάκης 


Την επόμενη μέρα ξεκινάμε µε τον Αμερικάνο φίλο µας 
για την κατάβασή µας στον κάτω κόσμο. Κρατάµε και οι 
τρεις τα όπλα µας. Ο Τζον κουβαλά και ένα σακίδιο. Μας 
πληροφορεί για τα βασικά: 

«Η σχέση Παριζιάνου και υπογείου ήταν ανέκαθεν 
ισχυρή. Πάει µακριά αυτή η ιστορία. Ξεκινά στην 
αρχαιότητα. Ήταν μία σχέση ζωής, καθώς πολλοί 
Παριζιάνοι δούλευαν εκεί ή θανάτου, γιατί στον κάτω 
κόσμο οι Παριζιάνοι στέλνανε τους νεκρούς. Στις υπόγειες 
στοές των αρχαίων ορυχείων. Οι μόνοι ζωντανοί στον κάτω 
κόσμο ήταν οι εργάτες των ορυχείων που βρίσκονταν γύρω 
και πάνω από τις κατακόμβες. Τον 19ο αι. τα πράματα 
αλλάζουν κάπως. Οι Παριζιάνοι του 19ου αιώνα κατέβαιναν 
λοιπόν στους υπονόµους κάνοντας ένα είδος υποχθόνιου 
τουρισμού. Η πρώτη τουριστική διαδρομή εγκαινιάστηκε τον 
19ο αι. Κακόμοιροι εργάτες έσερναν μικρές, πολυτελείς 
βαρκούλες µε αριστοκράτες στις καλοφωτισμένες υπόγειες 
διαδρομές.» 

«Πολύ ενδιαφέρον. Υποχθόνιος τουρισμός...» τόνισε ο 
Κώστας. 

«Τα τελευταία χρόνια άρχισαν να καταφεύγουν στους 
υπονόµους και να τους διαμορφώνουν σαν τόπους διαµονής 
άνθρωποι, που δεν ήθελαν να μπλεχτούν στις συγκρούσεις 
μεταξύ των Σεχτών. Άποροι και ιδεολόγοι, καλλιτέχνες και 
απογοητευµένοι μαχητές. Άνθρωποι χωρίς δίψα για 
εξουσία.» 


Καθώς προχωράμε για την καταπακτή, ο Αμερικάνος και 
ο Κώστας έχουν κάποιες διαφωνίες για φιλοσοφικά θέµατα. 
Είναι και οι δύο πολύ μορφωμένοι και συνεχώς συζητούν... 
Εγώ δεν παίρνω μέρος στη συζήτηση. Τους βρίσκω 
κουραστικούς. Σκέφτομαι τον υπόγειο κόσμο που μας 
περιμένει. Τον λαβύρινθο. Είχα πάει κάποτε σε κάποιον 
άλλο λαβύρινθο, αλλά είχα πάει σαν καταστροφέας, σαν 
φονιάς! Δεν το λέω σε αυτούς τους δύο φίλους µου, τόσο 
από ντροπή, όσο και γιατί φοβάμαι µη µε πάρουν από φόβο. 

Το 2064 είχα πάρει μέρος στη σφαγή της υπόγειας πόλης 
της Μαλακόπης στην Καππαδοκία, μίας πόλης βάθους 85 
μέτρων. Η υπόγεια πόλη χρησιμοποιείτο αρχικά για να 
κρύβονται οι πρώτοι Χριστιανοί, που κατόρθωναν να 
ξεφύγουν από τη δίωξη της Ρωμαϊκής Αυτοκρατορίας. 
Έμεινε αχρησιµοποίητη για αιώνες. Μέχρι που οι απόκληροι 
άρχισαν να τη χρησιμοποιούν ξανά. Όπως έγινε και εδώ στο 
Παρίσι. Κατεβήκαμε µε διαταγή από τους διοικητές µας να 
μην αφήσουμε κανέναν ζωντανό. Σκορπήσαμε θάνατο µέσα 
στις υπόγειες σήραγγες. Πόσο διαφορετικά είναι τα 
πράγματα τώρα. Τότε κατέβηκα σαν δολοφόνος. Τώρα 
κατεβαίνω σαν φυγάς. Η άλλη όψη του νομίσματος. Τότε 
ακολουθούσα τυφλά διαταγές. Τώρα είναι επιλογή µου. Τότε 
ήμουν στρατιώτης. 

Ώταν βέβαια παιδικό µου όνειρο να γίνω στρατιωτικός 
(όχι ότι η φτώχεια µου άφηνε και άλλη επιλογή). Παιδί τους 
αγαπούσα πολύ τους στρατιώτες. Ίσως γιατί το µόνο 
παιγνίδι που µου αγόρασε ποτέ ο πατέρας µου ήταν ένα σετ 
στρατιωτάκια της Ε.Ε. Έπαιζα συνέχεια µαζίτους µέχρι που 
κάποια μεγαλύτερα παιδιά µου τα έκλεψαν. Θυμάμαι 
ακόμα τις επικές μάχες που διοργάνωνα µε αυτά τα 
στρατιωτάκια. Ξεχνούσα τη φτώχεια και την πείνα εκείνες 
τις στιγμές που χανόμουν σε ψεύτικους κόσμους και 
γινόμουν ήρωας σε φανταστικές μάχες. Θυμάμαι πως 
σκότωνα τους στρατιώτες μου και µετά τους ανάσταινα για 
τις μελλοντικές μάχες. Μετά έγινα και εγώ στρατιώτης. 


Άλλοι κινούσαν τα νήματα για μένα. ΉἨμουν µία 
μινιατούρα σε ένα κόσμο «μεγάλων». Υπήρχε όµως μία 
μεγάλη διαφορά. Εγώ τα αγαπούσα τα στρατιωτάκια μου. 
Εμένα σαν στρατιώτη δε µε αγαπούσε κανένας στρατηγός. 
Αν θα πέθαινα, κανείς δε θα µε ανάσταινε. 

Αρκετά όµως με το παρελθόν και την αναπόληση. 
Φτάνουμε επιτέλους στην καταπακτή και ξεκινάμε την 
κατάβασή µας για δέκα περίπου μέτρα. Καταλήγουμε σε 
ένα πλατύ διάδρομο. Προχωράμε µέσα σε ένα φωτισµένο 
γκρίζο λαβύρινθο για κάµποση ώρα. Πού και πού περνάμε 
από δωμάτια. Βλέπω ότι µέσα σε αυτά τα δωμάτια μένουν 
οικογένειες. 

«Πολλά από τα δωμάτια που βλέπεις έχουν τεράστια 
έκταση. Είναι κάποια από τα παλιά ορυχεία. Ο κόσμος τα 
μετέτρεψε σε ευρύχωρους χώρους διαμονής.» 

Πραγματικά βλέπω ότι δεν τους λείπει τίποτα. Τέτοια 
άνεση δεν έχω ξαναδεί τα τελευταία χρόνια. Έπιπλα, 
κρεβάτια κουζίνες κλπ. Παιδιά τρέχουν εδώ και εκεί 
χαρούμενα. Ο λαβύρινθος που προχωράμε βγάζει προς τα 
κάτω. Συνεχίζουμε λοιπόν την κατάβασή μας. Τώρα ο 
διάδρομος στενεύει. Κάποιοι έχουν ζωγραφίσει τους τοίχους, 
δίνοντας ζωή στο µονότονο γκρίζο. 

Προχωράμε κι άλλο. Ο διάδρομος πλαταίνει ξανά. Τα 
πάντα είναι φωτισμένα. Πριν κυριαρχούσε το απαλό λευκό. 
Τώρα το γαλάζιο. Τόσα χρώματα δεν είδα ποτέ µου στις 
«φωτεινές» περιοχές του δήθεν «πολιτισμένου» κόσμου. Το 
φως είναι άφθονο και διαχέεται στον υπόγειο κόσμο. Ρωτάω 
τον Τζον πώς και υπάρχει τόσο φως εδώ. Μου εξηγεί ότι οι 
Σέχτες δε γνώριζαν ότι το “Σκοτεινό Παρίσι’ (όπως το 
αποκαλούσαν αυτές υποτιµητικά) κατάφερε να βάλει ξανά 
σε Λειτουργία έναν παλιρροϊκό σταθμό παραγωγής 
ηλεκτρικού ρεύματος στα προάστια του Παρισιού. 

«Γιατί τότε το επίγειο κομμάτι του Ελεύθερου Παρισιού 
μένει στο σκοτάδι» ρωτάει ο Κώστας. 


«Σκέψου αυτήν την κίνηση σαν αστικό καμουφλάζ», 
απαντά ο Τζον. «Αν οι Σέχτες καταλάβαιναν πόσο πολύ έχει 
προχωρήσει η κατάσταση σε αυτήν την πλευρά της πόλης, 
θα επεµβαίνανε πιο οργανωμένα για να τα καταστρέψουν 
όλα!». Τρομακτική σκέψη πράγματι. 

«Άσε τους να νομίζουν ότι το “Σκοτεινό Παρίσι” είναι 
πράγματι σκοτεινό! Άσε τους να πιστεύουν το ίδιο τους το 
ψέμα», είπα. 

«Άσε τους να πέσουν θύματα της προκατάληψής τους. 
Σκοτεινό Παρίσι, κανίβαλοι, χάος. Άσε τους να πιστεύουν 
αυτό που θέλουν» συμπλήρωσε σαρκαστικά ο Τζον. 

Στα δεξιά µου υπάρχει µία µεγάλη αίθουσα. Φωτίζεται 
από κόκκινο νέον φως και στο κέντρο κάθονται παρέες και 
πίνουν καφέ. Από πίσω τους βρίσκεται ένα μπαρ. Ένα καφέ- 
μπαρ λοιπόν. 

«Βλέπω καλοπερνάει ο κόσμος εδώ!» σχολιάζει 
χαρούμενος ο Κώστας. 

Περνάμε μπροστά από μία τεράστια γαλαρία που έχει 
μετατραπεί σε τεράστιο κήπο. Είναι γεμάτη µε πολλά και 
διαφορετικά φυτά, μικρά περιποιηµένα δέντρα, υπέροχα 
λουλούδια κόκκινα και μπλε. Κάπου ξεχωρίζω και μαύρες 
τουλίπες. 

«Πώς γίνεται αυτό; Είναι αδύνατον! Φυτά σε τέτοιο 
βάθος και χωρίς το φως του ήλιου» ρωτάει έκπληκτος ο 
Κώστας. 

«Μία ομάδα καλλιτεχνών γεωπόνων δημιούργησε 
ποικιλίες που χρειάζονται ελάχιστο φῶς για να 
ευδοκιµήσουν. Με ένα σύστημα κατόπτρων το φως φτάνει 
µέχρι εδώ, έστω και σε περιορισμένο βαθµό. Τη δουλειά του 
όµως την κάνει. Αυτοί οι γεωπόνοι έχουν κάνει θαύματα. 
Πού να δείτε το δάσος των μανιταριών.» 

Συνεχίζουμε την κατάβαση. Περνάμε μπροστά από µία 
αίθουσα κινηματογράφου! Είναι απίστευτο... Εκατοντάδες 
θεατές παρακολουθούν μία ασπρόμαυρη ταινία, από αυτές 
που έβγαιναν 150 χρόνια πριν. Καθόμαστε λίγο μπροστά 


από το τεράστιο άνοιγμα της αίθουσας και χαζεύουμε. 
Κινηματογράφος; Αλήθεια πόσα χρόνια έχω να δωταινία; 

Ένας τύπος ντυμένος µε ρούχα μίας άλλης εποχής φιλά 
παθιασµένα μία όμορφη κοπέλα. Σπάνια βλέπεις 
ανθρώπους να φιλιούνται µε τόσο πάθος στις μέρες μας. 
Κοιτάµε σαν χαμένοι µία σκηνή από έναν άλλο κόσμο, μία 
άλλη εποχή. Και προχωράμε προς το παρόν. []ρος τα κάτω. 

«Τώρα φτάνουμε στις κατακόμβες του Παρισιού. Εδώ 
φυλάσσονται οι νεκροί αιώνων.» 

Στην είσοδο υπάρχει µια επιγραφή που λέει: «Σταμάτα! 
Εδώ είναι η αυτοκρατορία του θανάτου!». Περνάμε µέσα 
από το δαιδαλώδη κόσμο των οστών. Τον κόσμο του 
θανάτου... Σκέφτομαι µε θλίψη τη Μαρία και πόσο θα 
ήθελε να τα έβλεπε όλα αυτά. Οι µπάσταρδοι της το 
στέρησαν. 

Σκελετοί και νεκροκεφαλές στοιβαγμένοι παντού. Η 
ατμόσφαιρα νοσηρή και συνάμα γοητευτική. Από κάπου 
ακούμε ήχους ροκ! Σε μία πλατιά αίθουσα έχουν μαζευτεί 
κάμποσοι τύποι, ακούνε εκστασιασµμένοι μία μπάντα και 
χτυπιούνται. Απίστευτο! Ο τραγουδιστής κραυγάζει κάτι 
στα Γαλλικά. Ο Κώστας που ξέρει γαλλικά μεταφράζει: 
«Ζήτω ο Θάνατος. Ο Θάνατος δεν είναι τόσο κακός, όταν η 
ζωή είναι μία ψευδαίσθηση, μια παραλλαγή του τρόμου.». 
Αφήνουμε πίσω τις κατακόµβες και συνεχίζουμε. 


«Κάπου εδώ ο δρόμος των ορυχείων διασταυρώνεται µε 
το υπόγειο μετρό. Είναι μία από τις “πόλεις” του Υπόγειου 
Παρισιού. Θα πάθετε πλάκα». 

«Ίδη έχουµε πάθει, φίλε μου. Ἠδη.» Συγκρίνω τη ζωή 
εδώ µε το τι είδαν τα µάτια µου στο «Φωτεινό Παρίσι». 
Παντού κρεµασµένους, πτώματα στους δρόμους, σκουπίδια 
και μίσος. Όπως και στην Αθήνα. Όπως και στη 
Βουδαπέστη. Στη Ρώμη. Όπως παντού. 

Καθώς βαδίζουμε φτάνουμε σε έναν πλατύ δρόμο, ο 
οποίος τέμνει κάθετα το δρόμο των ορυχείων, που κάπου 


εδώ φτάνει στο τέλος του. Καθώς στρίβουµε προς τα δεξιά, 
καταλαβαίνουμε από τις ράγες ότι έχουμε μπει σε μετρό. 

«Μη φοβάστε. Ο συρμός είναι νεκρός.» 

«Γιατί; Υπήρχε περίπτωση να λειτουργούσε;» 

«Κάποιος είναι ανοιχτός, ὥστε να μεταφέρονται 
πράγματα και άνθρωποι από την επιφάνεια. Από σηµεία 
του Ελεύθερου Παρισιού. Ο συγκεκριμένος συρµός στο 
σταθµό-πόλη που πάμε έχει καταργηθεί.» 

Προχωράμε για πέντε λεπτά σε αυτόν τον αχνά 
φωτισμένο δρόμο. Τελικά φτάνουμε σε ένα πολύ φωτισµένο 
μέρος. Είναι ο υπόγειος σταθμός. Μία ταμπέλα νέον 
ξεχωρίζει. Ἡ ταμπέλα γράφει, όπως µας εξηγεί ο 
Αμερικάνος, «Η πόλη του Πλούτωνα και της Αριάδνης». Τα 
παλιά γραφεία, δωμάτια και εμπορικά καταστήματα, έχουν 
μετατραπεί σε ευρύχωρες κατοικίες δεξιά και αριστερά από 
τις αχρησιµοποίητες ράγες. Υπάρχουν και μαγαζιά που 
πουλάνε είδη πρώτης ανάγκης. Το μόνο που θυμίζει ότι 
κάποτε εδώ ήταν υπόγειο μετρό, είναι οι ράγες και οι 
αχρησιµοποίητες πλέον κυλιόμενες σκάλες. Καθώς 
ανεβαίνουµε τις σκάλες, φτάνουμε σε αχανείς χώρους, που 
κάποτε χρησιμοποιούνταν για να βαδίζουν οι χιλιάδες των 
επιβατών. Τώρα αυτοί οι χώροι φιλοξενούν δεκάδες 
αυτοσχέδιες (από πλαστικό και ξύλο) κατοικίες. Πρέπει να 
κατοικούν κοντά στα χίλια άτοµα, ίσως και παραπάνω, σ’ 
αυτήν την πόλη. 

Ῥωτάω τον Τζον που βρίσκουν τρόφιμα και άλλα είδη 
πρώτης ανάγκης αυτοί οι άνθρωποι. Μου απαντά ὁτι 
κάποια τρόφιμα παράγονται υπογείως χάρη στις πατέντες 
των γεωπόνων-καλλιτεχνών, αλλά τα περισσότερα από τα 
τρόφιμα και τα λοιπά απαραίτητα προϊόντα έρχονται από 
την επιφάνεια. Πολλοί μένουν εδώ, αλλά ανεβαίνουν το 
πρωί πάνω, για να δουλέψουν στις αγροτικές καλλιέργειες. 
Υπάρχει μία συµβιωτική και αμοιβαία σχέση μεταξύ της 
πάνω πόλης και του κάτω κόσμου. Έτσι, οι κάτοικοι του 
υπογείου κόσμου προμηθεύουν µε υγιές νερό αυτούς που 


ζουν πάνω, καθώς έχουν αναλάβει τον καθαρισμό του 
υπογείου δικτύου ύδρευσης και την επιδιόρθωση των 
πιθανών βλαβών σε αυτό. «Πιο σηµαντικό όµως είναι ότι 
υπάρχει εδώ για όλους ένα ασφαλές καταφύγιο. Πρέπει να 
δεις το “σκοτεινό” (δηλαδή το πάνω) και το υπόγειο Παρίσι 
σαν ένα συµβιωτικό οικοσύστημα. Αυτό που ονομάζουμε 
Ελεύθερο Παρίσι. Όσοι ζουν πάνω, χρειάζονται και 
προστατεύουν τον υπόγειο κόσμο. Είναι η μόνη τους 
διαφυγή όταν τα πράγματα σκουρύνουν.» 

Σιγά σιγά τα πάντα έχουν αρχίσει και αποκτούν νόημα. 
Το πάζλ στο μυαλό μου έχει αρχίσει να λύνεται. Ένας 
κόσμος στη μία πλευρά της πόλης που επέλεξε να ζει 
αθόρυβα και µέσα στο φαινομενικό σκοτάδι για να 
επιβιώσει. Ένας κόσμος κατασυκοφαντηµένος, αλλά τόσο 
υπέροχος. Πολλά πράματα στη ζωή όµως είναι έτσι. 

«Θα κοιμηθούμε σήµερα εδώ, σε ένα πανδοχείο. Αύριο θα 
πάμε στη σπηλιά των καλλιτεχνών» Πράγματι, χτυπάει την 
πόρτα σε ένα πρώην γραφείο που έχει ταμπέλα ΗΟΘΤΕΙ. 
Ανοίγει μία μεσήλικη γυναίκα. Ο Τζον παίρνει από το 
σακίδιο του ένα ουίσκι και της το δίνει. Αυτή είναι η 
πληρωμή. Το μπουκάλι ουίσκι είναι κάτι δυσεύρετο στις 
μέρες μας. Πέφτουμε να κοιμηθούμε. 

Την επομένη ακολουθούμε έναν υπόνομο. Απ’ ότι µας 
λέει ο Τζον, ο συγκεκριμένος πρέπει να είναι πολύ παλιός. 
Έχουμε μπει λοιπόν στο παλιό υπόγειο δίκτυο αγωγών. 
Προχωράμε µέσα σε στενούς διαδρόμους. Τα νερό κυλάει 
μαζί µας φτάνοντας σε ύψος μόνο τους πέντε πόντους, αλλά 
σε κάποια σηµεία πρέπει να προσπεράσουµε μεγάλες 
λακκούβες µε βρώμικα νερά και να βρέξουµε τα πόδια µας. 
Ευτυχώς φοράμε και οι τρεις αρβύλες. 

«Το υπόγειο Παρίσι είναι γεμάτο από υπόγειος αγωγούς. 
Εκατοντάδες χιλιόμετρα από αυτούς αυλακώνουν αυτόν τον 
κόσμο.» Προχωράμε για µία ώρα µε τον ήχο του νερού που 
κυλάει δίπλα μας να μας υπνωτίζει. Φτάνουμε σε μία 
υπόγεια λίμνη, όπου στην ακτή μάλιστα υπάρχει και ένας 


μικρός συνοικισμός. Σταµατάµε για λίγο σε ένα μπαρ. Ο 
φωτισμός εδώ είναι ελάχιστος, αλλά παντού υπάρχουν 
κεριά και πυρσοί, που κάνουν την κατάσταση υποφερτή. 
Ήταν πράγματι απίστευτη εμπειρία. Μπορώ να πω ότι 
ψιλομεθύσαμε. Ρώτησα τον Αμερικάνο πού βρίσκανε το 
κρασί. Μου εξήγησε ότι στην επιφάνεια το παρασκευάζουνε 
από μήλα. Τα άλλα ποτά (ουίσκι, βότκα κλπ) είναι πλέον 
σπάνια. Πίνοντας το ποτό µου, παρατηρούσα τη λίμνη µε τα 
μαύρα νερά της. Μέσα σε έναν κόσµο από σταλακτίτες, 
όπου άνθρωποι ζούσαν σε σπηλιές, ευτυχισμένοι, 
παρατηρώντας τα νερά ενός υπόγειου κόσμου, κατανόησα 
τελικά ότι ο άνθρωπος έπρεπε να κρυφτεί κάτω από τη γη 
για να βρειτην ησυχία του. Θυμήθηκα κάτι που µου είχε πει 
ο Κώστας. Οι άνθρωποι, µέσα από το πέρασμα των αιώνων, 
έζησαν περισσότερα χρόνια σε σπηλιές και υπόγεια, παρά 
στην επιφάνεια. 

Μισομεθυσμένοι συνεχίσαµε το δρόμο µας. «Αφήνουμε 
το δίκτυο αγωγών. Μπαίνουμε στην άγρια φύση.» 

Κατάλαβα αμέσως τι εννοούσε ο ]οπη. Εδώ ο πολιτισμός 
δεν έχει βάλει τόσο το χέρι στη διαµόρφωση του τοπίου. 
Πορευόμαστε καθοδικά µέσα σε έναν φυσικό λαβύρινθο µε 
μικρές και μεγάλες σπήλαια, αλλά και υπόγειες λίμνες. 
Υπάρχει κόσμος που κατοικεί διάσπαρτα σε σπηλιές. Πολλοί 
κυκλοφορούν γυμνοί. Κάτι σαν χίπηδες. Στην ακτή μίας 
υπόγειας λίμνης γίνεται ένα σεξουαλικό όργιο µε 
διάφορους συμμετέχοντες. Μέτρησα καμία δεκαριά άντρες 
και γυναίκες, χαμένους µέσα στο χάος της ηδονής. 

Προχωράμε χωρίς να θέλουμε να ενοχλήσουμε. Άλλωστε 
ήταν τόσο απασχολημένοι, που δε νομίζω να µας πρόσεξαν 
καν. Πορευόμαστε συνεχώς προς τα κάτω... Ὁ φωτισμός 
συνεχώς ελαττώνεται. 

Επιτέλους φτάνουμε σε μία τεράστια σπηλιά. Η σπηλιά 
των καλλιτεχνών! Ὁ φωτισμός είναι εδώ πολύ έντονος. 
Υπάρχουν πυρσοί στα τοιχώματα της σπηλιάς που 
δημιουργούν μια δαιμονισμένη φωταγωγία στο μέρος. 


Διάσπαρτα γλυπτά απλώνονται παντού μπροστά µας. 
Άλλα είναι τρομακτικά, άλλα παιδικά. Άλλα γλυπτά είναι 
σουρεαλιστικά, άλλα γκροτέσκο ενώ άλλα μοιάζουν µε 
αρχαία ελληνικά αγάλματα. Η θεματολογία είναι τεράστια: 
ξωτικά, μινώταυροι, ρομπότ, άνθρωποι κλπ. Ένα τεράστιο 
λιοντάρι µου τραβά την προσοχή. Θυμάμαι αµέσως τα 
λιοντάρια στη Θεσσαλονίκη. Ένα από αυτά είχε γυρίσει και 
με είχε κοιτάξει. ταν το 2065. Αυτή η κίνηση του 
λιονταριού ήταν το πρώτο παραφυσικό και παρανοϊκό 
συμβάν που µου συνέβη. Από τότε το παράλογο έγινε ο 
κανόνας. Τα λιοντάρια ήταν κάποτε σύμβολα της Ε.Ε. Γι 
αυτό άλλωστε και τα αγάλματα λιονταριών στόλιζαν όλες 
τι ευρωπαϊκές πόλεις. Χαριτολογώντας, ρώτησα τον 
Αμερικάνο αν ο δημιουργός του λιονταριού ήταν νοσταλγός 
της Ε.Ε. Ο ]οπη απάντησε γελώντας: «Δεν νομίζω. Δεν 
µπορεί η Ε.Ε. να κατοχυρώσει ένα ζώο. Θα ήταν γελοίο. Για 
τον συγκεκριμένο καλλιτέχνη, το Λιοντάρι που 
δημιούργησε, συμβολίζει κάτι διαφορετικό από αυτό που 
σημαίνει το λιοντάρι σαν σύμβολο της Ε.Ε. Άλλωστε ένα 
λιοντάρι είναι ένα λιοντάρι, τίποτα παραπάνω. Δεν φταίει 
αυτό για το συμβολισμό και την αξία που του δίνουμε εμείς 
οι άνθρωποι.» 

Μεταξύ των ανθρώπινων δημιουργημάτων 
παρεμβάλλονται. τα φυσικά δημιουργήματα, οι 
εντυπωσιακοί δηλαδή σταλαγμίτες του σπηλαίου. Κάποιοι 
απ’ αυτούς φτάνουν σε µεγάλο ύψος, σχεδόν το διπλάσιο 
από το δικό µας. Λίγος κόσμος περιφέρεται και χαζεύει τα 
έργα τέχνης και τους σταλαγμίτες. 

Στους τοίχους του τεράστιου σπηλαίου υπάρχουν 
σκαλισµένες παραστάσεις. Άλλες µικρές και άλλες μεγάλες. 
Μία όµως ξεχωρίζει. Κάποιος έχει ζωγραφίσει έναν τεράστιο 
ήλιο που καλύπτει όλο το τοίχωμα στη μία πλευρά της 
σπηλιάς. Φωτισμένος από τους πυρσούς αυτός ο ήλιος, 
δίνει ένα υπέροχο θέαμα. Οι ζωγραφισμένοι πέτρινοι όγκοι 
του τοιχώματος, που προεξέχουν μυτερά προς τα έξω, 


μοιάζουν µε πύρινες γλώσσες , έτοιμες να ξεφύγουν από 
τον ήλιο και να µας κάψουν όλους. 

«Ὑπόγειος ήλιος» τόνισε ο Κώστας, «συμβολίζει κάτι; 
Ἴσως ὀτι την απουσία ήλιου σε τέτοια βάθη την 
αντικατάστησε η ανθρώπινη δημιουργικότητα; Η τέχνη και 
η επιστήμη; Αυτά είναι ο υπόγειος ήλιος που φωτίζει τις 
ζωές των ανθρώπων πλέον...» 

«Πάμε κάπου που είναι ακόµα καλύτερα!» είπε ο ]οπη. 

Ακολουθήσαμε τον Αμερικάνο, καθώς μπήκαμε σε μία 
στενή σήραγγα που βρίσκεται στην άκρη της σπηλιάς. 
Προχωράμε σχεδόν μπουσουλώντας καθώς το ύψος της δε 
ξεπερνά τη μέση µας, ενώ είμαστε ακόµα ψιλομεθυσμένοι. 
Σε κάποια στιγµή η ανάσα µου κόβεται. Μια νυχτερίδα 
περνά ξυστά από το πρόσωπό μου. Συνεχίζουμε αυτή την 
ιδιόμορφη πορεία για δέκα λεπτά. Βλέπουμε φως επιτέλους. 
Ένα μαγικό µωβ φως έρχεται από το τέλος αυτής της στενής 
φυσικής σήραγγας. Πεταγόμαστε σε μία άλλη τεράστια 
σπηλιά. 

Το φως κυριαρχεί εδώ απόλυτα. Ένα σαρωτικό μωβ 
χρώμα που µας υπνωτίζει. Μπροστά µας απλώνεται μία 
τεράστια αποικία μεγάλων μανιταριών! Φτάνουν σε ύψος 
τα δύο μέτρα. Αυτά τα μανιτάρια λοιπόν, φωσφορίζουν µωβ 
σε τόση μεγάλη ένταση, που το φυσικό σκοτάδι της 
σπηλιάς έχει εξαφανιστεί. Μία περίεργη μυρωδιά κυριαρχεί 
παντού. Αρχίζουμε να βαδίζουμε μέσα από τα μωβ 
φωσφορίζοντα μανιτάρια. Κάτω από πολλά μανιτάρια 
υπάρχουν άνθρωποι που κοιμούνται μακάρια. Προχωράμε 
χαζεύοντας έτσι για πέντε λεπτά, αλλά δεν είδαμε ούτε 
έναν ξύπνιο. Γιατί άραγε; 

Ο Τζον µας λέει «Οι καλλιτέχνες γεωπόνοι! Δείτε τι 
έφτιαξαν ! Το απόλυτο έργο τέχνης. Μανιτάρια γίγαντες.» 

Έχω αρχίσει ήδη να ζαλίζομαι. «Κάτι δεν πάει καλά» λέει 
ο Κώστας. Χάνομαι ξαφνικά σε µία υπέροχη ζαλάδα. Πέφτω 
να ξαπλώσω κάτω από ένα μανιτάρι. Ε τον μαλάκα τον 
Αμερικάνο, σκέφτηκα. Ἠθελε να έρθει εδώ για να 


μαστουρώσει. Έπρεπε να µας το έλεγε. Αυτή η περίεργη 
μυρωδιά... Προφανώς είναι η μυρωδιά των µανιταριών και 
έχει ναρκωτική δράση. Οι καλλιτέχνες γεωπόνοι 
κατασκεύασαν αυτό το δάσος μανιταριών για να 
μαστουρώνουν; Ποιος ξέρει. Προς το παρών µε κατακλύζουν 
μόνο θετικές σκέψεις. Αφήνω το όπλο δίπλα µου και κλείνω 
τα μάτια µου. Βυθίζομαι σε έναν υπέροχο και βασανιστικό 
μωβ ύπνο. 

Ξύπνησα ζαλισμένος. Κάθοµαι σε έναν καναπέ. Το φως 
είναι περιορισμένο και έρχεται από κεριά στο τραπέζι 
μπροστά μου. Στους τοίχους υπάρχουν πράσινες 
ταπετσαρίες µε περίεργα και σκοτεινά σύμβολα. Με είχαν 
αιχμαλωτίσει. Δίπλα µου, σε έναν άλλο καναπέ ήταν ο 
Κώστας, που εκείνη τη στιγµή ξυπνούσε κι εκείνος. Αμέσως 
κάποιος εμφανίστηκε μπροστά µας. Το σοκ είναι μεγάλο. 
Δεν μπορούσε να είναι αλήθεια. Ηταν νεκρός. 

Ώταν κοντά στα 50, µε μαλλί μακρύ και βαμμένο 
γαλάζιο. Φορούσε ένα μαύρο χιτώνα πάνω στον οποίο 
υπήρχαν κάτι περίεργα σύμβολα. Ήταν ολόιδιος µε έναν 
από τους μάγους της Θεσσαλονίκης, µε εξαίρεση τις ρυτίδες. 

Με κοιτούσε γαλήνια για λίγο και επιτέλους μίλησε: 

«Είστε Έλληνες. Το κατάλαβα γιατί παραμιλούσατε στη 
γλώσσα μου.» 

«Δεν µπορεί μπάσταρδε. Είσαι νεκρός!» 

Με κοίταξε συνοφρυωμένος και είπε: 

«Προφανώς εννοείς τον αδερφό µου. Βλέπω είσαι 
γνώστης.» 

«Γνώστης και αρχίδια. Ώστε είχες δίδυμο αδερφό αυτό το 
μπουμπούκι!» 

«Μα βέβαια φτωχό μυαλό. Ἠμουν και εγώ µέλος και 
μαχητής. Ἠμουν και εγώ ένας από τους “Μάγους”. Πίστεψα 
στο όνειρο. Θέλαμε να πεθάνει η Ε.Ε. καιο καπιταλισμός.» 

«Είδα τον αλήτη τον αδερφό σου να πεθαίνει απὀ τα 
δημιουργήματά του στη Θεσσαλονίκη!» 


Ο «Μάγος» συνέχισε χωρίς να δώσει σημασία στην 
προσβολή µου: «Θέλαμε μία κοινωνία όπου η μαγεία θα 
επέστρεφε. Η πεφωτισμένη ελίτ θα κυριαρχούσε και οι 
κατώτεροι θα γίνονταν δούλοι. Όμως οι άνθρωποι δεν 
άκουγαν. Ἠθελαν κάτι άλλο. Τους μισώ. Θέλω µόνο το κακό 
τους. Μας πρόδωσαν. Εμάς, που θυσιαστήκαμε γι’ αυτούς. 
Τους μισώ!» 

«Νόμιζα ότι όλοι είχατε ψοφήσει!» 

«Μόνο εγώ ζω. Μετά τη συντριβή µας επιβιώσαμε τρεις. 
Οι άλλοι δύο αυτοκτόνησαν. Έχω αποτραβηχτεί εδώ στον 
υπόγειο κόσμο. Έφτιαξα μία βίλα. Εδώ σε μία υπόγεια 
λίμνη. Ζω μόνο µε δύο υπηρέτες. Μετακινούμαι στον 
υπόγειο κόσμο µε ένα ειδικό όχημα. Το ονομάζω 
"Μπάροουζ”. Είναι ένα όχημα εκσκαφής, που µε μεταφέρει, 
ανοίγοντας υπόγεια λαγούμια όπου θέλω. Είναι 
αποτέλεσµα του κολλήματός µου µε την ανεκμετάλλευτη 
τεχνολογία, που περιγράφεται στα αριστουργήματα της 
επιστημονικής φαντασίας. Πάντα ήθελα να αποδείξω ότι τα 
πάντα είναι δυνατά. Ακόμα και αυτά, που οι µικροαστοί 
θεωρούσαν αδύνατα Είχα άφθονο καιρό να ασχοληθώ µετο 
χόμπι μου μετά την ήττα µας το 2075. Ήμουν ο πιο 
διάσημος επιστήμονας τον καιρό της Ε.Ε. Μπορώ να κάνω 
ό,τι θέλω, αρκεί να το θελήσω. Έτσι έφτιαξα αυτό το μαγικό 
μηχάνημα, που κανείς άλλος δεν αποτόλµησε να φανταστεί. 
Ένα μηχάνημα που φτάνει ταχύτατα µέσα στα βάθη της γης 
και με τρομερή ευκολία. 

Η μόνη μου χαρά είναι όµως η εκδίκηση. Ό,τι 
κατασκευάζω αποσκοπεί εκεί. Έχω κι ένα άλλο παιγνίδι... 
Κατασκεύασα το Πο]οάεςΚ. Πετάω µέσα ηλίθιους και παίζω. 
Η μόνη ηδονή που µου απέμεινε. Τους βρίσκω στο δάσος της 
μαστούρας. Στο δάσος των μανιταριών. Βαθιά ναρκωμένους, 
τους φέρνω εδώ τους χαμένους και παίζω!» 

«Κατάλαβα. Εμείς έχουμε σειρά...» 

«Τι είναι το Ηο]οάεςΚ;» ρώτησε τρομαγμένος ο Κώστας. 


«Πάντα ήμουν οπαδός των οίατ εκ. Με εκνεύριζε βέβαια 
η θετική ενέργεια της σειράς αυτής. Τέλος πάντων, απὀ 
παντού μπορείς να παίρνεις ιδέες και να τις χρησιμοποιείς 
για τους δικούς σου σκοπούς! Το Πο]οάεςς ήταν ένας 
χώρος στα μεγάλα διαστημόπλοια, όπου πραγματικότητα 
γίνονταν οι δικές σου επιθυμίες. Πιο συγκεκριμένα, ήταν 
ένα κλειστό δωμάτιο, στο οποίο οι άνθρωποι έβλεπαν αυτό 
που ήθελαν, μύριζαν αυτό που θελαν, ζούσαν αυτό που 
ήθελαν χωρίς να υπάρχει. Προσομοιωμένη 
πραγματικότητα. Επέλεγες µία ιστορική περίοδο και το κενό 
δωμάτιο γινόταν αυτό που επέλεξε. Μπορούσες να 
επιλέξεις την Άγρια Δύση ή τη Βικτωριανή Αγγλία. Την 
Αρχαία Ελλάδα ή το Μεσαίωνα. Τα έβαζες µε αντιπάλους 
που φαινόταν αληθινοί και το κομπιούτερ τους 
δημιουργούσε, όπως εσύ το επιθυμούσες. Όλα φαινόταν 
τόσο αληθινά. Αλλά ήταν όλα ψεύτικα. Ε, λοιπόν μπορείς να 
παίρνεις ιδέες από παντού. Το Πο]οάεςκ υπήρχε μέσα σε 
διαστημόπλοια. Εγώ το δηµιούργησα κάτω από τη γη! Στο 
πο]οάοςκ του 5ίατ Ἔτεκ οι καλοί κερδίζουν. Εδώ πάντα 
χάνουν. Στο Πο]οάεςϊκς του οίατ Ττεῖς κανείς δεν πεθαίνει, 
γιατί αποσκοπεί στη ψυχαγωγία. Εδώ σχεδόν κανείς δεν 
επιβιώνει». Το γέλιο του αντήχησε παρανοϊκό. 

«Ο αγώνας λοιπόν χάθηκε. Έμεινε µόνο η εκδίκηση» 

«Ακριβώς. Έχω αρχίσει να καταλαβαίνω ποιος είσαι. 
Ήσουν στη Θεσσαλονίκη και είδες τον αδερφό µου να 
πεθαίνει. Εσύ θα πρέπει λοιπόν να είσαι ο γελοίος, ο 
Έκτορας. Δήθεν σκότωσες µάγους. Δήθεν ήρωας.» 

«Ναι, πράγματι είμαι ο γελοίος Έκτορας. Όλοι χάσαμε. 
Δε γυρνάω όµως να κλέβω ανθρώπους και να παίζω µαζί 
τους.» 

«Ο καθένας όπως τη βρίσκει. Η εκδίκησή µου θέλει 
αίμα!» 

«Αναρωτιόμουν κάτι για τη φύση της παλαβής ομάδας 
σου. Έχω καταλήξει κάπου. Έχει σχέση µε τα η φύση των 
μέσων που χρησιμοποιούσατε. Ἠταν μαγεία ή επιστήμη 


καμουφλαρισμένη σε μαγεία για πολιτικούς λόγους; Έχω 
καταλήξει στο δεύτερο. Αφού θα πεθάνω σύντομα νομίζω 
ότι δικαιούμαι να ξέρω.» 

Ο Κώστας δίπλα, ξαπλωμένος στον καναπέ, έχει αρχίσει 
να ιδρώνει. Ίσως κάπου εδώ τελειώνει η εκδρομή µας στην 
ελευθερία. Το έχει συνειδητοποιήσει. 

«Κοίταξε, καιρός να το παραδεχτούμε. Ναι ήταν 
επιστήμη! Κλεμμένα όπλα της Ε.Ε. Για παράδειγµα ο 
“Λυκανθρωπισμός” ήταν όπλο της Ε.Ε. για τη δηµιουργία 
του απόλυτου στρατιώτη. Τον λύκο-άνθρωπο!» 

Ναι, σκέφτομαι, αυτό που πίστευε και η Μαρία. «Πάλι 
όμως υπήρχαν πράγματα που δεν μπορούν να εξηγηθούν. 
Όπως αγάλµατα που µπορούν να περπατάνε. Το είδα στη 
Θεσσαλονίκη. Πῶς είναι δυνατόν;» 

Ο «Μάγος» µε κοίταξε µε εκείνα τα γαλήνια μάτια. Χωρίς 
να πει τίποτα. Απλά χαμογέλασε αινιγματικά. Μπήκαν 
άλλοι δύο. Κρατούσαν όπλα λέιζερ και µας σηµάδευαν. Οι 
υπηρέτες. 

Καθώς προχωράμε ο Κώστας φωνάζει στον Μάγο: «Την 
εποχή του Ολοκληρωτικού Καπιταλισμού, πριν την 
επανάστασή σας, οµάδες πλουσίων αντρών και γυναικών 
πολιτών, έμπαιναν στα γκέτο, απήγαγαν φτωχούς νέους και 
νέες και τους βασάνιζαν σεξουαλικά μέχρι θανάτου. Ἠταν 
το παιχνίδι “ΝτεΣαντ”. Έτσι το λέγανε. Οι κατώτεροι δεν 
είχαν καμία αξία. Εσύ γελοίε δεν αγωνίστηκες για κάτι 
διαφορετικό; Δεν κάνεις τώρα το ίδιο µε αυτούς που 
πολέμησες;» 

Ο «Μάγος» γύρισε και έδωσε μία δυνατή µπουνιά στον 
Κώστα. «Αυτή ήταν η απάντηση µου στη δίκαιη κατηγορία 
σου!» Ο Κώστας σηκώθηκε και συνέχισε να περπατά μαζί 
µας. Άλλωστε το όπλο του ενός υπηρέτη, κολλημένο στην 
πλάτη του, δεν του άφηνε και πολλές επιλογές. Φτάνουμε 
στην είσοδο μίας μεγάλης αίθουσας. Στα δεξιά µας και 
μπροστά από την είσοδο, υπάρχει ένας υπολογιστής. Ο 
«Μάγος» κάθεται µπροστά του για πέντε Λεπτά. Κάτι 


προγραμματίζει. Τελικά σηκώνεται και µας απευθύνει το 
λόγο. 

«Η περιπέτεια αρχίζει και η ζωή σας τελειώνει. Θα 
ξεκινήσω από εσένα Έκτορα. Ταξίδι πίσω στην Τροία. Η 
αναδημιουργία της μάχης της Τροίας βασίζεται στην Ιλιάδα. 
Έχω εισάγει τα δεδομένα, ὥστε να δημιουργηθεί ένας 
κόσμος μαγείας και βίας, όπως τον οραματίστηκε ο Όμηρος. 
Γδύσου.» 

Μου κάνει μία ένεση. «Με αυτήν την ένεση σου χορηγώ 
πληροφορίες, γνώσεις και ικανότητες, ώστε να 
ανταπεξέλθεις στο παιχνίδι. Όλες αυτές οι ικανότητες και οι 
γνώσεις έχουν υπόσταση μόνο μέσα στο Πο]οάεςκ. Εκεί μέσα 
θα είσαι δύο άνθρωποι σε έναν. Θα είσαι ο Έκτορας της 
αρχαιότητας μαζί µε αυτό που είσαι πραγματικά Αν 
επιβιώσεις, που σου εγγυώμαι πως αποκλείεται, θα γίνεις 
όπως πριν. Ένας μίζερος µε το ψευδώνυμο Έκτορας. Εκεί 
μέσα όµως, είσαι επίσης ο τρομερός οµηρικός Έκτορας, ο 
σοφός και δίκαιος φονικός μαχητής. Εκμεταλλεύσου το 
θάρρος του, γιατί σκοπός του παιχνιδιού είναι η ταπεινωτική 
θανάτωση σου! » Με σπρώχνουν απότομα µέσα στην 
αίθουσα. 


Βρίσκομαι κάτω από ἕναν μαγικό ήλιο. Τα τείχη 
απλώνονται κυκλώπεια από πίσω μου. Πράγματι η ένεση 
είχε σκοπό τη μετάδοση γνώσεων. Γνωρίζω τα πάντα για 
τον Τρωικό Πόλεμο. Ο Αχιλλέας έχει πολεμήσει µε θεούς 
και ανθρώπους και έχει νικήσει. Καταδίωξε τους Τρώες 
µέχρι τα τείχη τους. Έχει σφάξει άπειρους. Θέλει εκδίκηση 
για το νεκρό φίλοτου, που σκότωσε ο Έκτορας, δηλαδή εγώ. 
Οι Τρώες κατέφυγαν στην πόλη, εκτός από ᾿μµένα που 
παρέµεινα στο πεδίο της μάχης για να τον αντιμετωπίσω. 

Η θάλασσα µπροστά µου γεμάτη από τα αχαϊκά πλοία. 
Ο Αχιλλέας οργισμένος για το χαμό του φίλου του. Ακούω 
τις φωνές των δικών μου από τα τείχη. Με παρακαλούν να 
μπω µέσα. Ο Αχιλλέας θα µε σφάξει. Όμως δε προλαβαίνω. 


Βλέπω τον Αχιλλέα πάνω στο άρµα. Τρομερός! Μπροστά 
στη θέα αυτού του φοβερού αντιπάλου που µε πλησιάζει, 
το βάζω τελικά στα πόδια.« Που έμπλεξα πάλι» σκέφτομαι. 
Τα θυμάμαι όλα. Την Τροία, τον Πάρη, το Δία και την 
Ανδρομάχη. Κοιτάζω πάνω στα τείχη. Βλέπω την 
Ανδρομάχη µε τον Πρίαμο. Με κοιτάνε µε τρόμο. Θυμάμαι 
ότι αγαπούσα την Ανδρομάχη. Θυμάμαι πώς κάναμε έρωτα. 
Θυμάμαι την Ωραία Ελένη και τις κλεφτές ματιές που µου 
έριχνε, πίσω από την πλάτη του αδερφού μου Πάρη. Και 
βέβαια, τον ημίτρελο, ερωτιάρη αδερφό µου. Τον ορισμό του 
κηφήνα. Μα κι εγώ δεν ήμουν άγιος. Ἠμουν ο γιος του 
Βασιλιά. Είχαμε τον πλούτο και την εξουσία. Ζούσαμε εις 
βάρος των φτωχών Τρώων. Αυτά ξέχασε να τα γράψει ο 
Όμηρος. 

Θυμάμαι που είχα πει: «Εις οιωνός άριστος αμύνεσθαι 
περί πάτρης» στους συντρόφους µου, που ήταν έτοιμοι να 
το βάλουν στα πόδια. Τελικά μείνανε και συντρίψαµε τους 
Αχαιούς. Αλλά µετά ο θάνατος ήρθε µε τα φτερωτά πόδια 
του Αχιλλέα. Τρέχω συνέχεια από τότε. Ο τρόμος έχει 
κατακλύσειτη ψυχή μου. 

Τρέχω για τη ζωή µου.« Πού πήγε το θάρρος μου» 
σκέφτομαι. Θυμάμαι ξανά τα λόγια μου: «Ένα είναι το 
καλύτερο σημάδι, να πολεμάς για την πατρίδα σου». Μόνο 
λόγια ήμουν λοιπόν; Ντροπή. Πώς θα αντικρύσω την 
Ανδρομάχη, αν επιβιώσω; Αλλά από την άλλη πόσο πιθανό 
είναι πλέον να επιβιώσω; Κυνηγημένος κάνω τρεις φορές το 
γύρο των τειχών της Τροίας. Ο Αχιλλέας μοιάζει, εξαιτίας 
της πανοπλίας του, µε χρυσαφένιο θεό. Είμαι δύο πρόσωπα. 
Ένας πρώην πεζοναύτης του 21ου αι. και ο θρυλικός 
Έκτορας. Ένα ψευδώνυμο που µου κόλλησαν άλλοι, τελικά 
σημάδεψε τη ζωή μου. Και απ’ ότι φαίνεται σφραγίζει το 
θάνατό μου. Θα πεθάνω, σκέφτομαι, μέσα σε μία αίθουσα 
κάτω από τη γη. Και όµως ο ήλιος µε καίει. Ξαφνικά 
εμφανίζεται ο αδερφός µου, ο Δηίφοβος. «Αδερφέ µου δε θα 
σε πούλαγα ποτέ. Μαζί θα τον πολεμήσουμε.» 


Ανακουφίζοµαι. Ας έρθει τώρα ο µπάσταρδος. Κάθε 
σκέψη για φυγή εξαφανίστηκε. Ο Αχιλλέας µας πλησιάζει 
µε σατανικό βήμα, έχοντας αφήσει το άρμα του. Γυρίζω να 
κοιτάξω το Δηίφοβο. Αυτός εξαφανίζεται. Μία φλόγα μένει 
να τρεμοσβήνει στη θέση του. Κοιτάζω το θέαμα 
φοβισμένος. Μια φωνή επιβλητική έρχεται από τη φλόγα. 
«Σε κορόιδεψα Έκτορα. Είναι θέλημα των Θεών. Πρέπει να 
μείνεις να πολεμήσεις». Είναι η φωνή της Αθηνάς, της θεάς 
που µε μισεί. Πήρε τη µορφή του αγαπημένου µου αδερφού 
για να µε ξεγελάσει και να μείνω να πολεμήσω. Η φλόγα 
σβήνει οριστικά µε ένα σατανικό θεϊκό γέλιο. Πρέπει λοιπόν 
να πεθάνω γιατί είναι θέλημα των παλαβών θεών. Θα 
μπορούσα να είχα κάνει αυτό που µου είχε πει η 
Ανδρομάχη. Θα μπορούσα να είχα δειλιάσει. Να µην 
έμπαινα πάντα µπροστάρης. Άλλωστε γιατί να πεθάνω; Για 
την Ωραία Ελένη; Όχι δεν πεθαίνω για την Ωραία Ελένη. 
Πεθαίνω για τους Τρώες. Για να µη γίνουν δούλοι των 
Αχαιών. Για να µην καεί αυτή η πόλη. Το θάρρος του 
πραγματικού Έκτορα µε κατακλύζει. Γίνεται οργή και γέλιο 
απέναντι στους θεούς. Πεθαίνω για τους δικούς µου. Αλλά 
κυρίως πεθαίνω για μένα. Για να µην τολμήσει να πει 
κανείς ότι δείλιασα. Θα μείνω στους αιώνες έτσι. Ὁ Έκτορας 
είναι αυτός που πολέμησε τον Αχιλλέα έχοντας κόντρα 
τους θεούς και ας ήξερε ότι θα πεθάνει. 

Καταλαβαίνω πως η ώρα του θανάτου έχει σημάνει. Θα 
πέσω μαχόμενος. Θα γίνω αθάνατος. Θα ζω μέσα στα 
μυαλά και τα όνειρα των μελλοντικών. Βγάζω µία κραυγή 
και ορµάω στον εχθρό. Θέλω να τον σκοτώσω, όπως έκανα 
σε τόσους εχθρούς στο παρελθόν. Πολεμάω µε λύσσα. 
Διαπιστώνω ότι η ένεση µου χορήγησε τις ικανότητες του 
θρυλικού αρχαίου πολεμιστή. Σκέφτομαι τι ωραίο θέαμα 
είµαι για το «Μάγο». Αλλά ποιος νοιάζεται για εκείνον τον 
κακομοίρη. Αυτόν που έχει τη ψευδαίσθηση ότι είναι θεός 
στο δικό του κόσμο. Σε αυτό το ΠοἰοάεςσΚκ. Σκέφτομαι τις 
όμορφες στιγμές που έζησα µε τη Μαρία, τη φυγή µε τον 


Κώστα, το υπέροχο Ελεύθερο Παρίσι και ναι είμαι έτοιμος 
να πεθάνω, ευτυχισμένος, όπως πέθανε και ο Έκτορας πριν 
χιλιάδες χρόνια. Γιατί άξιζε να πεθάνω για να τα ζήσω 
αυτά. Είμαι ο Έκτορας, είμαι και ο Τάκης. Μέσα µου 
υπάρχουν η Τροία και το Παρίσι, ο Κώστας καιο Πάρης, η 
Ανδρομάχη και η Μαρία. Αξίζει να πεθάνω γι αυτά που 
έζησα. 

Ο χορός των σπαθιών, ο χορός του θανάτου συνεχίζεται 
γύρω από µία αρχαία πόλη που δεν υπάρχει πραγματικά. 
Όμως ο Αχιλλέας είναι πιο δυνατός. Θέλω να τον σκοτώσω, 
αλλά αυτός είναι ένα ξανθό τέρας, που µε σφυροκοπά µετο 
σπαθί του µε λύσσα. Έχει και τη βοήθεια των θεών. Πέφτω 
κάτω. Από τα τείχη ακούγεται η κραυγή χιλιάδων Τρώων. 
Αιώνια ο Έκτορας πρέπει να πεθαίνει από τον Αχιλλέα γιατί 
είναι θέλημα των παλαβών θεών. Ο Αχιλλέας ετοιμάζεται 
για το τελειωτικό χτύπημα. Κοιτάζω µε τρόμο το τέλος. 

Ξαφνικά τα πάντα εξαφανίζονται. Ο ήλιος, ο Αχιλλέας, η 
Τροία. Βρίσκομαι σε ένα θεοσκότεινο δωμάτιο. Σηκώνομαι 
όρθιος. Είμαι γυμνός, όπως μπήκα. Το Πο[οάεςς δε 
λειτουργεί πια. Η πόρτα ανοίγει. Μπαίνει ενθουσιασμένος ο 
Κώστας µε τον Αμερικάνο φίλο µας. Ακολουθούν πέντε 
τύποι που κρατάνε όπλα. Είναι δικοί µας όµως. 

Με βγάζουν έξω καθώς είμαι σοκαρισµένος. Από τον 
τρόμο δεν μπορώ να περπατήσω. Πριν λίγα δευτερόλεπτα 
ήμουν σχεδόν νεκρός. Στην αίθουσα, έξω από το Ποἰοάεςκ, ο 
μάγος και ένας υπηρέτης του είναι νεκροί. «Τι έγινε ρε 
παιδιά;» ρωτάω, καθώς έχω αρχίσει να συνέρχομαι. 

«Όταν βρισκόµασταν στο δάσος των μανιταριών µας 
πήρε ο ὕπνος σε διαφορετικά σημεία. Όταν ξύπνησα 
προσπάθησα να σας βρω αλλά πουθενά. Τότε άρχισα να 
ψυλλιάζομαι. Είχα ακούσει για κάποιον σαδιστή που 
απαγάγει κόσμο από το δάσος των μανιταριών. Είχα 
θεωρήσει, όπως και οι περισσότεροι, πως επρόκειτο για 
αστικό μύθο. Κάτι δὲν µου πήγαινε καλά. Έψαξα στην άκρη 
της σπηλιάς και βρήκα μία πρόσφατα ανοιγµένη σήραγγα. 


Ο παρανοϊκός σαδιστής σας απήγαγε χρησιµοποιώντας ένα 
υπερσύχρονο ὀχηµα-τρυπάνι. Ἑύπνησα και άλλους 
κοιμισμένους και ήρθαμε εδώ, στην υπόγεια λίμνη αυτού 
του πλούσιου καθικιού. Αρνήθηκε να βοηθήσει. Έτσι τον 
εκτελέσαμε, όπως και τον έναν υπηρέτη του. Ο άλλος ήταν 
πιο συνεργάσιμος. Και έκλεισε το πρόγραμμα λίγο πριν 
πεθάνεις.» Αμέσως σήκωσε το όπλο του και σκότωσε τον 
υπηρέτη. «Έτσι στους εχθρούς της ελευθερίας µας!» 

Του εξήγησα ποιος ήταν ο παρανοϊκός αυτός μάγος. Και 
τι ζημιά είχε κάνει. Ο Κώστας είπε τότε: «Καθώς ξεψυχούσε 
είπε στα ελληνικά: Φεύγω ευτυχισμένος. Έκανα πολύ ζημιά 
στους ανθρώπους!» . Βγήκαμε έξω από το κτίριο. Ἠταν 
κτισμένο στην άκρη μίας τεράστιας σπηλιάς. Στην ουσία 
επρόκειτο για μία βίλα. Ἠταν ένα υπόγειο νεοκλασικό 
κτίριο που παρέπεµπε στη Βικτωριανή Εποχή, όπως τόνισε ο 
Κώστας, που ήξερε απ’ αυτά. Το όνομα της βίλας, όπως 
έγραφε η ταμπέλα αυτού του κτιρίου, ήταν «Ιούλιος Βερν». 
Άλλο ένα δάνειο του παλαβού από τον κόσµο της 
φαντασίας. Μόνο που ο Βερν είχε πολύ θετική ενέργεια. 
Όπως και το οίατ Ττεκ. Τι ψάχνεις; Αφού κατεβήκαµε τα 
σκαλιά, φτάσαμε μπροστά σε ένα τεχνικά κατασκευασμένο 
δρόμο, όπου το όχηµα- τρυπάνι ήταν παρκαρισμένο. 

Ήταν τεράστιο. Τα δύο τρίτα του μήκους του 
καλύπτονταν από ένα ατσάλινο τρυπάνι. Πίσω από το 
τρυπάνι και σε υψωμένη θέση, (ώστε προφανώς να υπάρχει 
καλή ορατότητα) βρισκόταν ένας γυάλινος θόλος που 
προοριζόταν για πιλοτήριο. Το πίσω μέρος του γιγάντιου 
οχήματος είχε ορθογώνιο σχήμα και ήταν τεθωρακισμένο. 
Αυτός ήταν ο χώρος μεταφοράς ανθρώπων και 
αντικειμένων. Εκεί µας είχε βάλει προφανώς και ο μάγος 
όταν µας απήγαγε. Ὑπολογίζω την έκταση αυτού του 
οχήματος στα 15 μέτρα! Πάνω στο πιλοτήριο λοιπόν, που 
στεκόταν υπερυψωμένο μεταξύ του ατσάλινου τρυπανιού 
και του πίσω ορθογώνιου τμήματος, υπήρχε μία ταμπέλα 


που έγραφε στα αγγλικά «Μπάροουζ». Προφανώς το 
όνομα του τερατώδους οχήματος. 

Ο τεχνικός δρόμος που το όχημα αυτό βρισκόταν, 
κατέληγε, σε απόσταση ενός χιλιομέτρου, στην άκρη τις 
σπηλιάς. Εκεί το τρυπάνι φαίνεται ότι είχε διανοίξει διάφορα 
λαγούμια, τόσο στη βάση της σπηλιάς, όσο και σε αρκετό 
ὕψος πάνω στα τοιχώματά της. Έκανα αµέσως την υπόθεση 
ότι το όχημα αυτό µπορεί να πετάξει ή έστω να αιωρηθεί σε 
κάποιο ύψος. Πιο πέρα υπήρχε μία υπόγεια λίμνη που 
κάλυπτε τη µισή έκταση της σπηλιάς. 

Ξανακοιτάζοντας την υπόγεια βίλλα αναρωτήθηκα «Πώς 
γίνεται να έφτιαξε ένα τέτοιο αριστούργημα κάτω από τη 
γη; Είναι αδύνατο.» 

Ο Αμερικάνος απάντησε στο ερώτημα µου «Ὁ παλαβός 
μετέφερε σίγουρα τα υλικά µε αυτό το τεράστιο όχημα από 
την επιφάνεια. Μη ξεχνάς ότι ήταν πάμπλουτος. Σίγουρα 
έφερε εργάτες, επιστήμονες και άλλο προσωπικό να 
δουλέψει εδώ. Όποιος έχει χρήμα κάνει ότι θέλει. Έφτιαξε 
έναν υπόγειο παράδεισο, για να παρενοχλεί τον απλό 
κόσμο, που ζει φτωχικά, χωρίς να ενοχλεί κανέναν. Ὁ 
μπάσταρδος πήρε ό,τι του άξιζε. Όσο για τη βίλα του, θα 
χρησιμεύσει ὡς κατοικία για ανθρώπους που το έχουν 
ανάγκη.» 

Αυτό ήταν το οριστικό τέλος των «Μάγων». Δεν έμεινε 
κανείς από ᾿κείνους που πριν είκοσι χρόνια γονάτισαν την 
Ευρωπαϊκή Αυτοκρατορία. Ο ]ομπ περιεργαζόταν το όχημα 
τρυπάνι. «Πηγαίνετε µε τους άλλους. Εγώ θα μείνω να 
περιεργαστώ αυτό το όχημα. Είναι σαν να έχει βγει από 
βιβλίο του 19ου αι. Είμαι μεγάλος οπαδός της επιστημονικής 
φαντασίας. Μου κάνει εντύπωση και µε εκνευρίζει που 
αυτός ο µπάσταρδος πήρε τα μηνύματά της και τα 
αντέστρεψε! Όπως και να έχει, πρέπει να μάθω πώς 
λειτουργεί. Θα είναι πολύ χρήσιμο για την κοινότητα.» Μας 
έδειξε τις τρύπες στα τοιχώματα της σπηλιάς. «Το τρυπάνι 
άνοιγε καινούργιους δρόμους σε αυτόν τον υπόγειο κόσμο. 


Έτσι ο Μάγος μπορούσε να εξερευνήσει νέες περιοχές. Πέρα 
από αυτό, μπορούσε να µας αιφνιδιάσει. Να βρεθεί εκεί που 
δεν τον περιμέναμε. Σας λέω ότι τούτο το κατασκεύασμα 
αξίζει χρυσάφι.» Μίλησε µε τους Γάλλους για λίγο και 
φάνηκε ότι συμφώνησαν. «Θα σας πάνε τα παιδιά, 
ακολουθώντας τη σήραγγα και µέσω της σπηλιάς των 
μανιταριών στην “ Πόλη της υπόγειας ουτοπίας”. Θα έρθω 
να σας βρω εκεί το βράδυ. Να προσέχετε αδέρφια και όλα θα 
πάνε καλά.» 


ΤΡΙ͂ΤΟ ΜΕΡΟΣ 


"Υπάρχουν χιλιάδες Αυγές που δεν γλυκοχάραξαν 
ακόμη” 
Νίτσε 


Μπήκαμε σε ένα από τα λαγούμια, που το τρυπάνι είχε 
δημιουργήσει σε κάποιο από τα σαφάρι του «Μάγου». 
Φτάσαμε στη σπηλιά των μανιταριών. Στη συνέχεια 
αρχίσαμε να ανεβαίνουµε προς τα πάνω. Περπατούσαμε 
μέσα σε στενές και σκοτεινές σήραγγες για αρκετή ώρα. 
Σιγά σιγά οι ελάχιστοι πυρσοί που φώτιζαν την πορεία µας, 
δώσανε τη θέση τους σε λάμπες. Ο φωτισμός πάλι ήταν 
δύσκολος, καθώς οι λάμπες αυτές ήταν λίγες και 
βρισκόταν σε μεγάλη απόσταση η μία από την άλλη. Όσο 
ανεβαίναµε πάντως, ο φωτισμός γινόταν πιο έντονος. Μέχρι 
που φτάσαμε στον “πολιτισμό”. Από τη στενή σήραγγα 
ξεπηδήσαμε σε μία τεράστια αίθουσα µε πολλούς 
ανθρώπους να περπατάνε γύρω µας. Μπήκαμε σε μία άλλη 
αίθουσα και µετά σε άλλη. Κατάλαβα απότην πληθυσμιακή 


πυκνότητα ότι ήταν κάτι σαν πόλη. Ο Κώστας 
συνεννοούνταν µε τους Γάλλους που µας συνοδεύανε, 
καθώς γνώριζε λίγα γαλλικά. Έτσι µε ενημέρωσε. 

« Είναι η πόλη της υπόγειας ουτοπίας. Ένα παλιό 
τεράστιο ορυχείο. Οι αίθουσες έχουν μετατραπεί σε σπίτια. 
Έχειτρεις ορόφους. Θα ανέβουµε στον τρίτο όροφο όπου θα 
φιλοξενηθούμε. Είναι υπέροχη πόλη.» 

Πράγματι η πόλη ήταν φωτισμένη µε ποικιλία από νέον 
φώτα: γαλάζια, κόκκινα, μπλε κλπ. Η υπέροχη πανδαισία 
αυτού του φωτισμού, έκανε την πόλη αυτή το πιο υπέροχο 
πράγμα που είχα δει στη ζωή µου. Σε κάθε τεράστια 
αίθουσα υπήρχαν δεξιά και αριστερά δωμάτια, όπου 
ζούσαν άνθρωποι µε σχετική άνεση. Είχαν μεταφέρει από 
την επιφάνεια διάφορα χρήσιμα αντικείμενα ὅπως 
καναπέδες, κρεβάτια, βιβλιοθήκες, ψυγεία κλπ. Κάποια από 
αυτά τα χωμάτινα σπίτια ήταν κλειστά, δηλαδή 
περιφραγμένα από ξύλινους ή πλαστικούς τοίχους. 
Προφανώς οι ένοικοι των σπιτιών αυτών επιζητούσαν 
ησυχία. 

Άλλα σπίτια ήταν ορθάνοιχτα. Ανοιχτή ήταν και η 
είσοδος κάποιων χώρων που προοριζόταν για κοινωφελή 
χρήση, όπως καφετέριες, θέατρα κλπ. Καθώς ανεβαίναµε 
τους ορόφους, υπολόγισα τον πληθυσμό σε πέντε χιλιάδες 
περίπου. «Ο Γάλλος µου είπε ότι η πόλη αυτή φτιάχτηκε 
πριν χρόνια από ναραχικούς και αμεσοδημοκράτες. Ο 
πληθυσμός της έχει αυξηθεί τώρα τελευταία, από τους 
πρόσφυγες που ήρθαν από τον υπόγειο κόσμο που 
βρισκόταν κάτω από το “Φωτεινό Παρίσι’, μετά το 
βομβαρδισμό του από χημικά αέρια. Όσοι επιβίωσαν πήγαν 
ή πολύ βαθιά κάτω ή ήρθαν εδώ.» 

Φτάσαμε στο δωμάτιό µας. Δεν ήταν κάτι σπουδαίο, 
αλλά είχε κάποια κρεβάτια που προορίζονταν για 
φιλοξενούμενους της κοινότητας. Ο Κώστας συνεννοήθηκε 
µετους Γάλλους και µου είπε: 


«Οι φίλοι µας λένε πως εδώ μπορούμε να κοιμηθούμε το 
βράδυ. Αλλά αν θέλουμε, καλό είναι να παρευρεθούμε στη 
συνέλευση της πόλης, που θα γίνει σε λίγο. Το θέμα μας 
αφορά όλους. Έχει να κάνει µε την επικείµενη εισβολή των 
Ευρωπαίων.» 

Βράδυ ή μέρα. Είχα αρχίσει να χάνω το μέτρημα. Ποια 
μέρα ήταν σήμερα; Ἠταν μήπως νύχτα; Τέλος πάντων. 

«Πες τους ότι θα πάμε. Το θέμα µας αφορά όλους» 


«Πολίτες του κάτω κόσμου. Κάτοικοι της πόλης της 
υπόγειας ουτοπίας! Οι Ευρωπαίοι επέστρεψαν. Θέλουν το 
κακό μας. Θέλουν να σκορπίσουν θάνατο και σαπίλα. 
Ξέρουμε τι περιμένει το υπόγειο Παρίσι αν η Ε.Ε. νικήσει. 
Ό,τι φτιάξαμε θα καταστραφεί. Τα όνειρα µας θα γίνουν 
στάχτη. Δεν πρέπει να το επιτρέψουμε.» Βρισκόμαστε σε μία 
μεγάλη αίθουσα όπου γίνονται οι συνελεύσεις. Εγώ δε 
καταλαβαίνω γαλλικά, αλλά ευτυχώς ο Κώστας µου 
μεταφράζει. Περίπου δυο χιλιάδες άνθρωποι παίρνουν 
μέρος σε αυτήν την κρίσιμη συνέλευση. Ο ένας µετά τον 
άλλο παίρνει το λόγο. 

Ο επόμενος φωνάζει: «Στα όπλα να τους τσακίσουμε.». 

Ενώ ο επόμενος: «Πριν, κοντά διακόσια χρόνια, οι 
επαναστάτες συντρίφτηκαν από το Γαλλικό στρατό. Ἠταν 
το 1871. Η ήττα, για όποιον ξέρει ιστορία, σήμανε το τέλος 
της ελευθερίας για τους Παριζιάνους και την απαρχή της 
Ευρωπαϊκής Αυτοκρατορίας, που σήμερα λέγεται Ε.Ε. 
Μάχες το 1871 δε γίνανε μόνο στην πόλη, αλλά και εδώ στα 
υπόγεια κανάλια και στις κατακόμβες. Εμείς θα φανούμε 
λιγότεροι από τους προγόνους µας; Όχι Πίσω ρουφιάνοι! 
Εμείς θα νικήσουμε! Θα τους ανατινάξουμε!». 

Όλοι οι παρευρισκόμενοι ξεσπούν σε ζητωκραυγές. 
Ακολουθεί µια κοπέλα που σχεδόν κλαίγοντας φωνάζει 
σπαρακτικά : «Είναι δολοφόνοι και έρχονται για εµάς!». 

Το αίμα του κόσμου παγώνει στιγμιαία. Κάποιος παίρνει 
το λόγο και εμψυχώνει τον κόσμο. Τον διαδέχεται άλλος και 


έτσι συνεχίζεται η κατάσταση για πολύ ώρα µε ομιλίες, 
προτροπές, διαφωνίες, ερωτήματα και απαντήσεις από τους 
συμμετέχοντες. Αφού μιλά πολύ κόσμος, ακολουθεί 
ψηφοφορία για το αν θα πολεμήσουν. Το αποτέλεσµα δε 
κάνει εντύπωση. Όλοι ψηφίζουν πόλεμο. Στη συνέχεια, 
αποφασίζουν να στείλουν έναν αντιπρόσωπο στη µεγάλη 
γενική συνέλευση του «Σκοτεινού Παρισιού». Εκεί λοιπόν, σε 
αυτή τη συνέλευση θα καταστρωθεί το σχέδιο αντίδρασης, 
που θα ακολουθήσουν οι κάτοικοι του «Σκοτεινού 
Παρισιού» καιτου υπόγειου κόσμου. Ο πόλεμος ξεκίνησε. 

Καθώς γυρνάμε στο χώρο φιλοξενίας μας, λέω στον 
Κώστα: «Φίλε μου μάλλον κάπου εδώ θα πεθάνουμε. 
Είμαστε παγιδευμένοι σαν ποντίκια. Δεν υπάρχει διαφυγή. 
Από την άλλη δε µε νοιάζει. Θέλω να πεθάνω για κάτι που 
να αξίζει. Πρώτη φορά βρήκα κάτι στη ζωή µου που να 
βγάζει νόημα. Αξίζει να το προασπιστούμε. Τι λες; Δε θα σε 
κατηγορήσω αν φύγεις. Ο καθένας βάζει τις προτεραιότητές 
του.» 

Ο Κώστας µε κοιτά φοβισμένος. Το σκέφτεται λίγο. Δεν 
τον κατηγορώ. Η ζωή είναι γλυκιά. 

«Θα μείνω Έκτορα. Πρέπει όµως να κάνω κάτι πριν 
πεθάνω. Κάτι που δεν έκανα ποτέ. Γύρνα στο σπίτι, 
ξεκουράσου και θα έρθω και εγώ αργότερα». Φεύγει για 
κάπου στην πόλη. Που; Ποιος ξέρει; Τι ψάχνει; Ποιος ξέρει; 
Γυρνάω να κοιμηθώ. Αποκοιμιέμαι υπό τους ήχους του 
σαξοφώνου που κάποιος παίζει στη διπλανή αίθουσα. 

Βρίσκομαι απότομα σε ένα λιβάδι καταπράσινο. Μια 
ομάδα λύκων έρχεται προς τα μενα. Δε φοβάμαι αρχικά 
τους λύκους που µε πλησιάζουν. “Όμως ξέρω ότι είμαι 
λάθος. Την έχω ξαναπάθει. Θυμάμαι. Κάθε φορά καταλήγω 
φαγωμένος από τους λύκους. Κάθε φορά το ίδιο μοτίβο. 
Κάθε φορά το ίδιο λάθος επαναλαμβάνεται: νομίζω ότι είμαι 
άνθρωπος και όχι πρόβατο. Τελικά είμαι πάντα πρόβατο. 
Όταν το συνειδητοποιώ είναι αργά. Ὁ τρόμος µε κατακλύζει. 
Θα το ξαναζήσω τώρα, σκέφτομαι. Δε μπορώ να πάω 


πουθενά, καθώς οι λύκοι µε έχουν περικυκλώσει. Σκέφτομαι 
ότι το μοτίβο θα επαναληφθεί και θα διαπιστώσω ότι είμαι 
πρόβατο και πάλι. Ο μεγαλύτερος λύκος µε πλησιάζει και µε 
κοιτάζει µε τα κόκκινα μάτια γεμάτα μίσος. Μίσος μαζί µε 
φόβο; 

Φόβο για το πρόβατο; Όχι Είμαι άνθρωπος. Κοιτάζω τα 
πόδια και τα χέρια μου. Άνθρωπος και όχι πρόβατο. 
Άνθρωπος! Βυπνάω. Κλαίω από χαρά. 

Νίκησα στο ίδιο όνειρο που µε καταδιώκει χρόνια τώρα. 
Το είχα πρωτοδεί στο Μιλάνο, πριν αναχωρήσω για τη 
Θεσσαλονίκη το 2065. Επιτέλους απελευθερώθηκα. Είμαι 
άνθρωπος και όχι πρόβατο. Σκέφτομαι ότι δεν είναι τυχαίο 
που είδα αυτό το υπέροχο όνειρο, σε αυτό το χρόνο, σε αυτόν 
τον τόπο. Φυγάς από την Ε.Ε., αλλά ελεύθερος. Εδώ, σε µία 
πόλη κάτω από τη γη. Το όνειρο µου έδειξε το πιο βασικό, 
αυτό που µου έλειπε χρόνια. Είμαι ελεύθερος. Πέφτω και 
κοιμάμαι ξανά. Μέσα στον ὕπνο ακούω τον Κώστα 
μεθυσμένο να τραγουδά. Είναι κι αυτός ευτυχισμένος. 
Πέφτει για ύπνο. Τον ακούω να λέει «Επιτέλους τα 
κατάφερα.». 

“Όταν ξυπνήσαμε τον ρώτησα πώς πέρασε. 

«Ὑπέροχα Έκτορα. Υπέροχα...» 

«Έγινες λιώμα, έτσι» 

«Ναι, µε αυτό το υπέροχο κρασί μήλου που παράγουν 
στην επιφάνεια. Χόρεψα στο μπαρ σαν να ήταν το τελευταίο 
βράδυ της ζωής µου. Έχω καταλάβει ότι ο χρόνος τελειώνει. 
Κακά τα ψέματα, πάντα ήμουν φλώρος. Έχασα πολλές 
εμπειρίες. Τώρα, που το τέλος πλησιάζει, καταλαβαίνω ότι 
ήμουν λάθος. Αλλά είναι αργά για δάκρυα. Επίσης ποτέ δεν 
είναι αργά για δράση. Ἠθελα να κάνω κάτι πριν πεθάνω.» 

«Επιτέλους τα κατάφερα. Έτσι είπες χτες πριν 
κοιμηθείς. Τι εννοούσες;» 

«Ότι επιτέλους γάμησα!» 

Τον κοίταξα σοκαρισµένος. Καλά είναι δυνατόν; 


«Σε βλέπω ξαφνιασμένο... και όµως είναι αλήθεια. Είμαι 
κοντά στα σαράντα και ήταν μαλακία να φύγω παρθένος. 
Πολλά λάθη στη ζωή μου. Λάθη που µε έφεραν εδώ. Πολύ 
ρομαντισμός σε έναν κόσµο σάπιο την εποχή της Ε.Ε. Και 
μετά πού καιρός για έρωτα ή απλά σεξ... Κάποτε στην 
Αθήνα όμως ερωτεύτηκα μία κοπέλα. Περίμενα την 
κατάλληλη ώρα. Ο χρόνος περνούσε. Μια μέρα υπήρξε 
παράπλευρο θύμα µιας σύγκρουσης. Από τότε έφυγε η χαρά 
από τη ζωή µου. Έτσι ήταν η ζωή µου, µία διαρκής αναβολή. 
Χτες όμως, πήγα στο μπαρ της πόλης και την έπεσα σε 
όλες. Επιτέλους, κάπου χρησίµευσε η άχρηστη πολυμάθειά 
μου και η γνώση γαλλικών. Τελικά λοιπόν µου έκατσε μία 
Παριζιάνα, και ξέρεις το καλύτερο; Ἠταν η πιο όμορφη.» 

Πήρα τον Κώστα αγκαλιά και του είπα: «Χαίρομαι για 
σένα φίλε µου. Και εγώ είμαι ευτυχισμένος για τους δικούς 
μου λόγους. Είμαι ελεύθερος. Βρήκα ένα μέρος, έναν τόπο 
σαν κι αυτόν των παιδικών χρόνων της Μαρίας. Δε µε 
πειράζει αν θα πεθάνω. Θα πεθάνω για το µόνο τόπο που 
αγάπησα. Υπάρχει και κάτι άλλο.» 

«Κάπου πάει το μυαλό μου.» 

«Θυμάσαι τα λόγια του Εντ Γουντ; Ετοιμάζουν το 
απόλυτο ηλεκτρομαγνητικό όπλο. Ένα όπλο που στοχεύει 
στον εγκέφαλο. Σε λίγο θα έχουν τη δυνατότητα να 
παρακολουθούν όλους τους ανθρώπους και τις σκέψεις 
τους. Οι δυνατότητες αυτού του όπλου είναι πολλές. Όποιος 
σκέφτεται διαφορετικά, θα εντοπίζεται χωρικά και θα 
φακελώνεται. Έτσι οι διαφορετικοί, µέσω του γεωγραφικού 
τους στίγµατος, θα παρακολουθούνται συνεχώς. Την 
κατάλληλη στιγμή, θα έμπαιναν στο στόχο οι ακριβείς 
γεωγραφικές συντεταγμένες, που εκείνοι θα βρίσκονται. 
Τότε, το απόλυτο ηλεκτρομαγνητικό όπλο θα διαχυθεί στην 
ατμόσφαιρα. Αν κατάλαβα καλά τα λόγια του Εντ Γουντ, το 
όπλο αυτό είχε τεράστιο βεληνεκές. Όλη την ευρωπαϊκή 
ήπειρο! Δεν μπορούμε να κρυφτούμε πουθενά. 


Τα ηλεκτρομαγνητικά κύματα θα εξαπολυθούν προς 
τους στόχους µε σκοπό να σκοτώσουν μόνο αυτούς που 
σκέπτονται διαφορετικά. Ακόμα κι αν ο διαφορετικός 
βρίσκεται ανάμεσα σε πιστούς Ευρωπαίους, τα κύματα θα 
καταστρέψουν μόνο τον εγκέφαλο του διαφορετικού, ενώ οι 
εγκέφαλοι των άλλων δε θα πειραχθούν. Το 
ηλεκτρομαγνητικό αυτό όπλο είναι κατασκευασμένο για να 
διαλύει μόνο τους αντιδραστικούς εγκεφάλους. 

Αυτά είναι όσα έχω καταλάβει για το απόλυτο όπλο. 
Ίσως όλα είναι ένα ψέμα. Ίσως, ακόµα και αν είναι αλήθεια, 
το όπλο για διάφορους λόγους να µην ολοκληρωθεί ποτέ. 
Την προηγούμενη φορά που μιλήσαμε για το απόλυτο όπλο 
ήμουν καθησυχαστικός. Εσύ ήσουν πιο ανήσυχος. Το 
ξανασκέφτηκα. Κι αν είναι αλήθεια; Θα κυνηγήσουν και θα 
εξοντώσουν καθετί διαφορετικό σε ολόκληρη την Ευρώπη. 
Άρα, ακόµα και αν την κοπανήσουμε, πράγµα όχι και πολύ 
τίμιο, καθώς θα εγκαταλείψουµε τους μόνους ανθρώπους 
που µας φέρθηκαν καλά, κάποτε αυτό το ηλεκτρομαγνητικό 
όπλο θα µας ψάξει. Πόσο βαθιά πρέπει να πάμε για να 
ξεφύγουμε; Όχι , δεν υπάρχει διαφυγή. Εδώ πρέπει να 
πολεμήσουμε. Πρέπει όμως να ετοιμαστούμε. Οι 
μπάσταρδοι έρχονται. Είναι δολοφόνοι. Πάμε στην πόλη. Ας 
πάρουμε καιτα όπλα µας. Πρέπει να είμαστε έτοιμοι για την 
εισβολή.» 

«Δεν υπάρχει πιο ωραίο πράμα από το να πεθαίνεις για 
την ελευθερία σου» μου είπε ο Κώστας, κοιτάζοντάς µε στα 
μάτια αποφασιστικά. 

Πήραμε τα όπλα μας και φύγαμε. Παντού υπήρχε 
αναβρασμός. Όλοι ετοιμάζονταν. Από τα µεγάφωνα, µας 
κάλεσαν όλους στην αίθουσα συνελεύσεων. Η ώρα ήρθε. 


Ο Χουάν, ο Ραμόν, η Σούζαν και πολλοί άλλοι Ευρωπαίοι 
πεζοναύτες περπατάνε περήφανοι, σε άψογο στρατιωτικό 
βηματισμό, μέσα στο παλιό και εγκαταλειμμένο μετρό. 
Είναι ένα τάγμα δύο χιλιάδων πεζοναυτών. Δεν έχουν 


τίποτα να φοβηθούν. Είναι σίγουροι ότι πρόκειται για 
περίπατο. Άλλωστε, τους ενημέρωσε για την κατάσταση σε 
αυτήν την υπόγεια χώρα και ο θρυλικός στρατηγός Εντ 
Γουντ. Οι αντίπαλοι είναι βάρβαροι τρωγλοδύτες, χωρίς 
όπλα και στρατηγική. Θα σφαγιαστούν για το καλό της 
ανθρωπότητας. «Ζήτω η Ευρωπαϊκή Ένωση» κραυγάζουν. 
Κρατάνε πανίσχυρους φακούς που μετατρέπουν το σκοτάδι 
σε φως. Φοράνε όλοι αντιασφυξιογόνες μάσκες. Έχουν τα 
πιο φονικά όπλα. Χημικά, φλογοβόλα και ακτίνες λέιζερ. Το 
συγκεκριµένο τάγμα έχει μέχρι και όπλα που μπορούν να 
προκαλέσουν σεισμούς κάτω από τη γη των αντιπάλων. Η 
νίκη είναι σίγουρη. 

Ξαφνικά ένας ήχος ακούγεται. Κάτι έρχεται µε μεγάλη 
ταχύτητα. Βρίσκονται σε ένα μακρύ και στενό συρμό μονής 
κατεύθυνσης.« Δε µπορεί να είναι δυνατόν» ψιθυρίζει η 
Σουζάν. Ο ήχος όµως δεν τη ξεγελά. Ο Ραμόν κοιτάζει αυτό 
που έρχεται µε κομμένη την ανάσα. Δε μπορεί, αναρωτιέται 
κι αυτός. Δε γίνεται να σκέφτονται τόσο περίπλοκα και να 
χρησιμοποιούν τεχνολογία. Είναι βάρβαροι και 
τρωγλοδύτες, άμυαλοι και κανίβαλοι. Έτσι του είχαν πει για 
τους εχθρούς και το είχε πιστέψει. Το ίδιο και η Σούζαν. Και 
όµως είχαν άδικο. 

Οι πεζοναύτες αρχίζουν να τρέχουν, αλλά δεν έχουν που 
να πάνε. Σαν ποντίκια που πιάστηκαν στη φάκα. Ὁ συρμός 
είναι πολύ μακρύς και το τρένο πιο γρήγορο. Η στενότητα 
του χώρου επίσης, δεν επιτρέπει σε κανένα να 
προφυλαχθεί δεξιά ἡ αριστερά του συρμού και το τρένο να 
τους προσπεράσει. Είναι τόσο στενό αυτό το λαγούμι, που 
το τρένο τους ακουμπάει όλους, έστω και λίγο. Με τέτοια 
ταχύτητα, ένα άγγιγμα από το θηριώδη αυτό τρένο, είναι 
αρκετό να οδηγήσει στο θάνατο. Το τρένο προσκρούει στο 
τάγμα µε υπερταχύτητα και τα συντρίβει όλα. Όλοι σχεδόν 
πολτοποιούνται. 

Οι μόνοι τυχεροί είναι αυτοί που χώνονται στις 
ελάχιστες μικρές κοιλότητες, (τεχνικά 


κατασκευασμένες εσοχές ή προϊόντα φθοράς του χρόνου) 
δεξιά και αριστερά του συρμού. Δε γλυτώνουν έτσι παρά 
πέντε πεζοναύτες. Ο Ραμόν πεθαίνει ακαριαία. Λίγο πριν 
πεθάνειη Σούζαν, σκέφτεται µε πίκρα, ότιοι βάρβαροι δεν 
ήταν και τόσο βάρβαροι. Οι πεζοναύτες ήρθαν κάτω να 
κάνουν περίπατο. Ο αιφνιδιασµός τους όµως ήταν τέλειος. 
Σε µία εσοχή, χωμένος ένας πεζοναύτης, παρακολουθεί το 
φρικαλέο θέαμα. Αν δε φορούσε αντιασφυξιογόνα μάσκα, 
θα φαινόταν το πρόσωπο του παγωμένο από φρίκη και 
δέος. 


Στη γενική συνέλευση της πόλης βρίσκουμε τον 
Αμερικάνο. Αγκαλιές και φιλιά. «Τρελέ που είσαι Μας 
έλειψες. Τι θα κάνουμε; Θα χύσουμε ευρωπαϊκό αίμα.» 

«Έχω νέα παιδιά. Την πάνω πόλη την πήρανε χωρίς 
αντίσταση. Έτσι αποφάσισε η µεγάλη γενική συνέλευση 
του Ελεύθερου Παρισιού. Η ήττα πάνω ήταν σίγουρη 
άλλωστε. Δίνουμε χώρο και τους παραπλανούμε, τους 
τραβάµε στα κολασμένα βάθη. Η αντίσταση θα γίνει εδώ, 
στον υπόγειο λαβύρινθο. Πιο συγκεκριµένα, θα ξεκινήσει 
από αυτήν εδώ την πόλη. Στα πιο πάνω επίπεδα του 
υπόγειου Παρισιού, η αντίσταση θα ήταν μάταιη. Τα 
κανάλια από πάνω µας έχουν γεμίσει δηλητηριώδη αέρια, 
που τα διοχετεύουν από τις καταπακτές και από άλλες 
εισόδους στην επιφάνεια. Η γενική συνέλευση το πρόβλεψε 
και αυτό. Σε τέτοιο βάθος όµως που βρίσκεται αυτή η πόλη, 
είναι δύσκολο να φτάσουν αυτά τα χημικά. 

Και ξέρετε το καλύτερο; Ήδη είχαµε νίκες. Έχουν στείλει 
τρία τμήματα από δυο χιλιάδες φαντάρους το καθένα. Τα 
δύο δεν υπάρχουν πια. Το ένα μπήκε από ένα νεκρό σταθμό 
της επιφάνειας. Ακολούθησε το συρμό που οδηγούσε σε 
σταθμό του υπόγειο μετρό. Από εκεί θα εξαπλώνονταν 
ακόµα πιο κάτω. Μέχρι εδώ όλα καλά για εκείνους . Η 
ατμόσφαιρα από τα χημικά ήταν αβάσταχτη. Αυτοί 
φορούσαν αντιασφυξιογόνες μάσκες και ήταν έτοιμοι για 


τη σφαγή. Λες και είμαστε ποντίκια. Νόμιζαν λοιπόν ότι 
κανένα τρένο, επίγειο ή υπόγειο δε λειτουργεί. Δεν 
μπορούσαν να ξέρουν οι ηλίθιοι, ότι ένα τουλάχιστον τρένο 
είναι ακόμα σε λειτουργία. Αυτό που ενώνει το μόνο 
σταθμό της επιφάνειας που λειτουργεί με την “Πόλη των 
σκοτεινών ξωτικών”. Ευτυχώς προλάβαμε χτες να 
καμουφλάρουμε σαν κατεστραμμένο το σταθμό αυτόν 
στην επιφάνεια, ώστε να µην υποψιαστεί κανείς τίποτα. 

Οι πεζοναύτες δε συναντούσαν αντίσταση. Σχεδόν όλοι 
οι δικοί µας λοιπόν, είχαν κατέβει στα πιο κάτω επίπεδα, 
ώστε να µην πεθάνουν από τα χημικά αέρια. Όμως κάποιοι, 
φορώντας αντιασφυξιογόνες μάσκες, περίμεναν την 
κατάλληλη ώρα. Ένας τέτοιος ήταν και ο οδηγός. Όταν ήρθε 
η ώρα, φούλαρε τις μηχανές του τρένου... Σφαγή! Τους 
έκανε μαρμελάδα.» 

Με τον Κώστα χοροπηδούσαμε δεξιά και αριστερά από τη 
χαρά µας 

«Το άλλο τµήµα πώς το ξεκάναµμε;» ρώτησε ο Κώστας. 

«Και εκεί µε παγίδα που κατάστρωσε η μεγάλη γενική 
συνέλευση. Όταν πέρναγαν κάτω από ένα υδραγωγείο 
γεμάτο µε νερό μία έκρηξη πλημμύρησε τα υπόγεια 
λαγούμια τα οποία οι Ευρωπαίοι πεζοναύτες 
προσπαθούσαν να διαβούν. Πνίγηκαν όλοι. 

Η συνέλευση έφραξε όλες τις μεγάλες εισόδους, απ’ 
όπου μπορούσαν να κατέλθουν μαζικά οι στρατιωτικές 
μονάδες του εχθρού. Όλες εκτός από τρεις. Τρεις σταθμούς 
του μετρό... Οι δύο οδηγούσαν στις παγίδες που σας 
περιέγραψα. Οι Ευρωπαίοι πιάστηκαν κορόιδα! Από εδώ 
παιδιά περνά ο τρίτος δρόμος που ήταν ελεύθερος για τον 
Ευρωπαϊκό Στρατό. Εσείς πρέπει να τους νικήσετε. Εδώ σε 
αυτή την πόλη!» 

«Εσύ;» 

«Αδέρφια ανέλαβα κάτι σημαντικό. Θυμάστε το 
“Μπάροουζ” τρυπάνι; Έμαθα να το χειρίζομαι. Μου 
ανάθεσε λοιπόν κάτι η μεγάλη συνέλευση... Δε θα µε 


ξαναδείτε. Θα πεθάνω σίγουρα. Αλλά θα «φύγω 
ευτυχισμένος!» 

Τον πήρα αγκαλιά. Ο Κώστας δίπλα έκλαιγε. Σε λίγο θα 
ήμασταν όλοι νεκροί. 

«Καλή επιτυχία, φίλε.» 

Ο Κώστας πήγε να μιλήσει, αλλά δε μπόρεσε «Ξέσπασε 
σε λυγμούς και έφυγε. 

«Καλή τύχη αδέρφια. Είναι δολοφόνοι και έρχονται για 
εσάς. Χάρηκα που σας γνώρισα . Πεθαίνω για κάτι ωραίο, 
τον καιρό που ο θάνατος, για τους περισσότερους, είναι κάτι 
μάταιο. Μόνο γι΄ αυτό το λόγο µη µε λυπάστε. Καλή τύχη.» 


Ο Ευρωπαίος πεζοναύτης προσπαθούσε να κρατήσει το 
κεφάλι του πάνω από το νερό για περίπου δέκα λεπτά. 
Ήταν δύσκολο. Σε λίγο ο [βάν θα άφηνε το τέλος να έρθει. 
Πώς την πάτησαν έτσι! Προχωρούσαν µέσα στα υπόγεια 
λαγούμια ψάχνοντας να σκοτώσουν τους κατώτερους 
ανθρώπους, τους τρωγλοδύτες. Ξαφνικά ακούστηκε μία 
έκρηξη και τα πάντα γέμισαν νερό. Ο υπόγειος κόσμος έγινε 
υγρός τάφος για χιλιάδες Ευρωπαίους, καθώς τα δυο 
τάγματα που πνιγόταν από το ορµητικό νερό, δεν 
μπορούσαν να βρουν τη διέξοδο μέσα σε αυτόν το 
λαβύρινθο από στενά λαγούμια και αδιέξοδες σπηλιές. Το 
μεσαιωνικό υδραγωγείο αποτέλεσε φονική παγίδα. Είχε 
μείνει εκεί, ξεχασμένο, αιώνες µετά από ένα καταστροφικό 
σεισμό που είχε γκρεμίσει τον υπόγειο αγωγό που μετέφερε 
το νερό προς τα πάνω. Οι «τρωγλοδύτες» όµως είχαν 
ανακαλύψει την ὑὐπαρξή του. Κάποιος πρότεινε να 
ανατιναχθεί την κατάλληλη ώρα και τα «αρχαία» του νερά 
να πνίξουν τους παρείσακτους. Κάποιος απάντησε: «Η 
τέλεια παγίδα! Αρκεί να υποχρεωθεί ο Ευρωπαϊκός Στρατός 
να περάσει κάτω από το υδραγωγείο.» Κάποιος απάντησε 
ότι κάτι τέτοιο θα μπορούσε να γίνει. Η πρόταση έγινε δεκτή 
καιτα άλλα είναι ιστορία. 


Ο Ιβάν λυπάται που πεθαίνει. Ζούσε για την ανασύσταση 
της Ε.Ε. Θυμάται αμυδρά ότι πριν χρόνια είχε προσχωρήσει 
σε μία Σέχτα. Τη «Ρώσικη Ορθόδοξη Γροθιά». Όμως η Ε.Ε. 
του έδειξε το δρόμο της ευτυχίας. Λυπάται γιατί αυτός και 
οι συνάδελφοί του δυσαρέστησαν τους Ευρωπαίους ηγέτες. 
Και ο Εντ Γούντ; Ο αγαπημένος του στρατηγός θα έμενε 
δυσαρεστημένος. Πώς μπόρεσε αυτός, ένας απλός ταπεινός 
πεζοναύτης, να απογοητεύσει τον Εντ Γούντ; Αυτά 
σκεφτόταν ο Ιβάν καθώς ο υγρός τάφος τον τραβούσε στην 
αγκαλιά του. 


«Τα δύο από τα τρία τμήματα συντριφτήκανε! Πέσανε σε 
παγίδα. Έπρεπε να το καταλάβουμε. Γι’ αυτό το λόγο όλες οι 
άλλες είσοδοι ήταν σαμποταρισμένες. Οι ανοιχτές είσοδοι 
οδηγούσαν στη φάκα! Έχουμε πολλούς νεκρούς. Είναι 
ντροπή. Τα υπόγεια αποβράσµατα, οι καλικάντζαροι, µας 
αιφνιδίασαν. Φαίνεται ότι έχουν καλή οργάνωση. Τους 
θεωρήσαμε άγριους και απροετοίµαστους, Δεν πρέπει να 
ξαναγίνει το ίδιο λάθος!» 

Οι μεγάλοι ηγέτες και ηγέτιδες στέκονταν σοκαρισµένοι, 
γύρω από ένα μεγάλο στρογγυλό τραπέζι, καθώς άκουγαν 
τον αρχιστράτηγο. Κοίταζαν αποσβολωμένοι τα περίπλοκα 
ολογράµµατα που βρίσκονταν πάνω στην επιφάνεια του 
τραπεζιού. Το κάθε ολόγραμμα έδειχνε μία διαφορετική 
φάση της μάχης. Όλα όµως είχαν απαισιόδοξο μήνυμα. 
Έδειχναν την πορεία μίας μάχης, που πήγαινε κατά 
διαόλου. 

Το λόγο πήρε η Φιλανδός ηγέτης : «Αρχιστράτηγε δε µας 
τα λες καλά. Περιμέναμε να κάνουμε περίπατο. Το 
ψυχοϊστορικό σχέδιο βασιζόταν σε µία γρήγορη νίκη. Σε ένα 
Βμείσρτίεκ στρατιωτικό. Στη συνέχεια θα ακολουθούσε το 
ψυχοτρονικό Βµείσρτίεκ. Τα πάντα βρίσκονται σε κίνδυνο 
χωρίς τη στρατιωτική νίκη. Το ψυχοΐστορικό σχέδιο, όπως 


έχει διαμορφωθεί, δεν µπορεί να εφαρμοστεί σε πόλεμο 
φθοράς.» 

«Το γνωρίζω. Όμως το τρίτο τµήµα προχωρά κανονικά. 
Έχουμε περικυκλώσει την πρώτη σηµαντική υπόγεια πόλη. 
Δε θα φύγει κανείς ζωντανός από εκεί. Φτιάξαμε χάρτες των 
υπόγειων Λλαγουµιών που περιτριγυρίζουν την πόλη. 
Μάλιστα κατασκευάσαµε την ακριβή αναπαράσταση της 
πόλης.» 

Σε ένα ολόγραμμα, που απλώθηκε κάθετα, πάνω από το 
τραπέζι, εμφανίστηκε η πόλη µε τους τρεις ορόφους της. 
Κάποιοι αιχμάλωτοι, που πιάστηκαν στην επιφάνεια, 
κατόπιν φρικτών βασανιστηρίων, αναγκάστηκαν και 
μίλησαν. 

«Τώρα έχουμε πληροφορίες. Έχουμε γνώση. Μέχρι τώρα 
νίκησαν γιατί ακολούθησαν την αρχαία μέθοδο της 
παραπλάνησης. Νομίζαμε ότι θα βρίσκαμε χάος και 
σεχταρισμό. Βία και ιδεολογική μανία, που θα µας έκανε τη 
ζωή εύκολη. Τελικά ήταν πολύ καλά οργανωμένοι. Θα 
νικήσουμε όμως, είμαι σίγουρος. Κανείς δε μπορεί να 
αντισταθεί στα ευρωπαϊκά όπλα.» 


Η ώρα περνά αργά και βασανιστικά. Η γνώση του ότι θα 
πεθάνεις κάνει το χρόνο εχθρό σου. Γυρνάμε µε τον Κώστα 
εδώ και εκεί άσκοπα. Καμία οργάνωση. Έχουν δοθεί στους 
πολίτες όπλα. Τίποτα άλλο. Ούτε σχέδιο δράσης υπάρχει, 
ούτε σχέδιο διαφυγής. Τίποτα. Η γενική συνέλευση 
κατέστρωσε σωστά σχέδια μέχρι τώρα. Ξέρω όµως ότι η τύχη 
της τελείωσε. Οι Ευρωπαίοι στρατηγοί έχουν σπουδάσει τον 
πόλεμο, το χάος και τη βία. Εδώ βλέπω ρομαντικούς 
ανθρώπους, έτοιµους να πεθάνουν. Αυτό δεν είναι αρκετό 
για τη νίκη. 

Περνάμε από ένα δωμάτιο. Από την πόρτα ξεπηδά μία 
υπέροχη ύπαρξη σχεδόν καλλονή που μας κοιτά 
προκλητικά. «Φοράει» μόνο ένα τάνγκα! Αν είναι δυνατόν, 
σκέφτομαι, αυτή μόνο το σεξ έχει στο μυαλό της; Ο Κώστας 


τη χαιρετά ντροπαλά. Με αυτήν είναι ερωτευμένος λοιπόν! 
Προσπερνάμε το δωμάτιο, ενώ του κάνει νόηµα να πάει σ’ 
αυτήν. 

«Ρε φίλε συμμάζεψε τα μυαλά σου. Αν νικήσουμε θα 
έχεις χρόνο για τέτοια. Σε λίγο εδώ µέσα θα έρθει η κόλαση. 
Πρέπει να δούμε πως θα πολεμήσουμε.» 

«Είμαστε ήδη νεκροί. Θέλω να ζήσω τις τελευταίες µου 
στιγμές Έκτορα, όπως εγώ θέλω. Ας κάνω μία φορά το δικό 
μου. Συγγνώμη!» 

Τον κοιτάζω αποσβολωµένος. Δεν µπορεί να το εννοεί. 
Αλλά από την άλλη και γιατί όχι Τον παίρνω αγκαλιά. Για 
τελευταία φορά τον βλέπω, και το ξέρουμε. 

«Καλή συνέχεια Έκτορα. Ξέρω ότι εσύ θα τα 
καταφέρεις.» 

Καθώς φεύγει σαν ξελιγωμένος προς τον έρωτά του, του 
φωνάζω: 

«Κώστα, κάτι τελευταίο.» 

«Τι» 

«Καλά γαμήσια!» 


Όλοι είναι μαζεμένοι στον κεντρικό διάδρομο του τρίτου 
ορόφου, που είναι ένας τεράστιος θάλαμος, µε μεγάλη 
χωρητικότητα. Δεξιά και αριστερά βρίσκονται τα δωμάτια 
που μένει ο κόσμος. Έχουμε πάρει θέση και περιμένουμε 
μπροστά στην κεντρική είσοδο του τρίτου ορόφου. Άλλοι 
χορεύουν, άλλοι τραγουδάνε. Όλοι είναι σίγουροι για τη 
νίκη. Κανένα σχέδιο, καμία οργάνωση! Επίσης βλέπω πολλά 
παιδιά. Είναι ορφανά, προσφυγάκια. Κανείς δε νοιάζεται γι 
αυτά. Αρκετά κρατάνε όπλα. Νομίζουν ότι είναι παιχνίδι. 
Δεν ξέρω γαλλικά, δε μπορώ να συνεννοηθώ µε κανέναν. 
Κάνω νόημα στα παιδιά να φύγουν. Αυτά µε βρίζουν στα 
γαλλικά. Αλλά εδώ που τα λέμε, πού να πάνε; Κάτω; Δεν 
υπάρχει καμία διαφυγή για κανέναν. Θυμάμαι τι είχε γίνει 
στην Καππαδοκία. Δεν πήραμε αιχμαλώτους. Το ίδιο θα 


γίνει και τώρα. Περιμένω τον ερχομό των Ευρωπαίων 
πεζοναυτών. Περνάνε έτσι δύο ώρες. 

Ξαφνικά ένας σφυρικτός ήχος κόβει το γέλιο και τη χαρά 
όλων. Δακρυγόνα! Η κατάσταση, μέσα σε δευτερόλεπτα, 
γίνεται αποπνικτική. Η χαρά έδωσε τη θέση της στον τρόμο. 
Στις πρώτες γραμμές, κάποιοι κρατάνε τα μάτια τους και 
κραυγάζουν από πόνο. Τυφλώθηκαν. Άλλοι έχουν πέσει 
κάτω και ξερνάνε. Αέριο μουστάρδας. Μοιραία ο κόσμος 
έρχεται προς τα πίσω. Το αέριο έρχεται και προς τα εδώ 
όμως. 

Κοιτάζω ένα παιδάκι δίπλα µου. Το έχει πιάσει πανικός. 
Καταλαβαίνει τώρα ότι θα πεθάνει, µε έναν πικρό τρόμο 
χαραγμένο στο παιδικό του πρόσωπο. Οι Ευρωπαίοι 
πεζοναύτες μπαίνουν τρέχοντας, φορώντας 
αντιασφυξιογόνες μάσκες, πετώντας χειροβομβίδες και 
καίγοντας µε τα φλογοβόλα τα πάντα. Είναι ντυμένοι µε 
πορφυρές στολές (το παρατσούκλι τους άλλωστε είναι « 
πορφυροί ρόμποκοπ)). 

Μέσα σε λεπτά έχουµε μείνει ελάχιστοι. Ένα παιδάκι 
τρέχει να ξεφύγει αλλά μία ριπή το ρίχνει κάτω. Ένας δίπλα 
μου πέφτει νεκρός και από τα χέρια του φεύγει το 
μπαζούκας. Το αρπάζω κατευθείαν και σηµαδεύω. Έφαγα 
κάµποσους Ευρωπαίους και Ευρωπαίες από την έκρηξη ... 
Δεν είναι αρκετό. Μία ριπή περνά ξυστά µου. Αρχίζω να 
τρέχω κι εγώ. Δεν υπάρχει όµως διαφυγή. Οι πεζοναύτες 
µας έχουν πλευροκοπήσει. Προφανώς ανακάλυψαν κάποιο 
κρυφό πέρασμα. Ένα πυροβόλο έχει στηθεί στις σκάλες που 
οδηγούν από τον τρίτο στο δεύτερο όροφο. Μία στοίβα 
νεκροί απλώνεται µπροστά απὀ το πυροβόλο, που θερίζει 
τα πάντα. 

Κατάλαβα ότι δεν μπορώ να πάω κάτω πλέον. Ούτε 
μπορώ να φτάσω βαθιά, στους άγρια σπηλαιώδης 
λαβύρινθους, που βρίσκονται σε μεγάλα βάθη και ίσως 
παρέχουν ασφάλεια από τους πεζοναύτες. Μπροστά µου το 
πυροβόλο και πίσω μου τα φλογοβόλα. Από τα αέρια, δε 


μπορώ να δω καθαρά και αναπνέω µε δυσκολία. Δε ξέρω τι 
να κάνω. Σηκώνω το πτώμα ενός νεκρού πεζοναύτη και το 
χρησιμοποιώ σαν ασπίδα. Οι σφαίρες µέσα σε δευτερόλεπτα 
διαλύουν το πτώμα. Τα αίματα, από το διάτρητο σώμα του 
νεκρού πεζοναύτη, γεμίζουν το πρόσωπό µου, αλλά και όλο 
μου το σώμα. Πετάω ό,τι έχει μείνει απ’ αυτό και κοιτάζω 
τρομαγμένος το πυροβόλο μπροστά μου. Μία ριπή λέιζερ, 
που στέλνει κάποιος πεζοναύτης από πίσω µου, περνά 
ξυστά µου. Πετυχαίνει όµως έναν άµοιρο συμπολεμιστή 
μου καιτον εξαὐλώνει. Κάποιος µε αρπάζει από το πόδι και 
µε τραβάει προς τα δεξιά. Μπαίνουμε σε μία σπηλιά- 
αίθουσα. Προσπερνάμε τα πτώματα μίας οικογένειας και 
χωνόμαστε σε ένα μικρό λαγούμι. Μπουσουλάμε για λίγο. 
Ο αέρας είναι λιγοστός. Αλλά κάποιος από πίσω µας ρίχνει 
ριπές. Την τρώγω στην πλάτη. Καταλαβαίνω ότι τώρα θα 
πεθάνω. Συνεχίζω να μπουσουλώ για κάμποση ὤρα. 
Αισθάνομαι ότι χάνω τις αισθήσεις µου. Συνεχίζω όµως. 
Πολεμάω µε τον εαυτό µου για να αντέξω. Αυτό έκανα 
πάντα. Αυτό κάνω και τώρα. Πόλεμος. 

Βγαίνουμε σε μία σπηλιά, στην οποία υπάρχει μία μικρή 
λίμνη. Ο αέρας εδώ είναι περισσότερος και αναπνέω πιο 
καθαρά. Η σπηλιά είναι γεμάτη με εντυπωσιακούς 
σταλαγμίτες. Τι υπέροχο μέρος για να πεθάνεις. Υπάρχει 
και περισσότερο φως και έτσι βλέπω πιο καθαρά το σωτήρα 
μου. Ένα από τα παιδάκια που µε βρίζανε πριν. Μου μιλάει 
στα γαλλικά και µου κάνει νόημα. Θέλει να συνεχίσουμε, 
δεν είναι δύσκολο να το καταλάβω. Παιδί είναι, θέλει να 
ζήσει. Βλέπει όµως το αίμα που τρέχει πια άφθονο και 
καταλαβαίνει. 


Ο Κώστας έκανε έρωτα κάμποσες φορές. Ζούσε κάθε 
στιγμή σαν τελευταία. Άκουσαν τους πυροβολισμούς. Δεν 
αντέδρασαν όμως. Θα πέθαιναν όπως αυτοί ήθελαν. Ο 
Κώστας είχε καβαντζώσει μία χειροβομβίδα. Η πόρτα 
ανοίγει ξαφνικά. Μια Ευρωπαία πεζοναύτης κοιτάζει 


σοκαρισµένη. Μπαίνει εδώ και ώρα από δωμάτιο σε δωμάτιο 
και σκοτώνει µε ηδονή χαραγμένη στο πρόσωπό της. Το 
χαμόγελο όµως της κόπηκε σε αυτό το δωμάτιο. Το θέαμα 
της φαίνεται αηδιαστικό. Μέσα σε αυτό το χάος, κάποιοι 
επέλεξαν να µην προσκυνήσουν το θάνατο. 

Ο Κώστας της λέει: «Μήπως θες να πάρεις μέρος;». 
Ταυτόχρονα απασφαλίζει την χειροβομβίδα. Αγκαλιάζει 
την ερωμένη του που συμφωνεί απόλυτα στο σχέδιο του. 
«Αντίο γλυκό όνειρο. Στα τσακίδια μαλάκες!» φωνάζει 
χαρούμενος. Η Ευρωπαία πεζοναύτης κοιτάζει 
αποσβολωμένη το τέλος της. Σε δευτερόλεπτα δεν έχει 
μείνει τίποτα από τους τρεις. 


Είμαι σε ημιλιπόθυµη κατάσταση. Το παιδί µε κοιτάζει µε 
βλέμμα αγωνίας και παραπόνου. 

«Φύγε φίλε. Φύγε! Εσύ πρέπει να ζήσεις.» Του κάνω 
νόημα και δείχνει να καταλαβαίνει. Φεύγει. Του φωνάζω: 
«Εύχομαι να φτάσεις στην παιχνιδούπολη, φίλε. Καλό 
ταξίδι.» 

Κοιτάζω τα μαύρα νερά της λίμνης. Μέσα από τα μαύρα 
νερά βγαίνει μία εκτυφλωτική κάτασπρη δημιουργία. Ένα 
άγαλμα αναδύεται. Με κοιτάζει µε το μαρμάρινο πρόσωπό 
του, προχωρά και φεύγει. Πού να πηγαίνει; Ηταν οπτασία ή 
αλήθεια; Και εδώ που τα λέμε τι σημασία έχει; 

Πεθαίνω και δε θα μάθω το σκορ. Νικήσαμε ή χάσαμε; 
Προς το παρών χάνουμε. Υπάρχουν βέβαια και άλλες εστίες 
μάχης. Ελπίζω ότι θα νικήσουμε. Όπως και να ’χει, 
αισθάνομαι υπέροχα. Δε φοβάμαι που πεθαίνω. Έκανα αυτό 
που ήθελα. Πέθανα σε έναν τόπο που άξιζε τον κόπο. Είμαι 
άνθρωπος και όχι πρόβατο. Σκέφτομαι διάφορα περιστατικά 
της ζωής μου. Όταν ήμουν παιδάκι στα γκέτο της 
Θεσσαλονίκης και ζούσα από τις κλεψιές. Μετά τη θητεία 
μου στον Ευρωπαϊκό Στρατό. Τους «Μάγους» και τους 
λύκους. Τη Μαρία. Το Παρίσι. Την αναζήτηση για έναν καλό 
τόπο όπως αυτόν εδώ, που τώρα πεθαίνει μαζί μου. 


Θυμάμαι εμένα, τον Έκτορα. Ναι ίσως πάντα κερδίζει ο 
Αχιλλέας. Τι σηµαίνει όµως νίκη για κάποιον και τι ήττα; 
Νίκησα χάρη σ’ αυτό το όνειρο. Αντίο τώρα, γλυκό όνειρο. 

Τη στιγμή που πέθαινε ο Έκτορας, μία έκρηξη 
συγκλόνιζε τον ουρανό στον επάνω κόσμο. 


«Οι αντάρτες συντριφθήκανε! Τα υπόγεια αποβράσµατα, 
οι καλικάντζαροι σφαγιάζονται χωρίς έλεος. Ζήτω ο 
Ευρωπαϊκός Στρατός! Ζήτω η Ευρωπαϊκή Ένωση!» 

Οι μεγάλοι ηγέτες και ηγέτιδες στέκονταν γύρω από το 
τραπέζι µε τα περίπλοκα ολογράμματα. Είναι χαρούμενοι. 
Θρίαμβος! Αρχίζουν όλοι να τραγουδάνε τον ύμνο. 

«Χαρά στον κάθε Ευρωπαίο 

Χαρά και πάλι χαρά 

Να είσαι υγιής και ωραίος 

Αυτό σηµαίνει Ευρωπαίος 

Χαρά στην κάθε Ευρωπαία 

Χαρά και πάλι χαρά 

Να είσαι υγιής και ωραία 

Και όλα θα πάνε καλά». 

Ξαφνικά όμως ακούγεται συναγερμός. Τα γέλια 
κόβονται. Το όχημα τρυπάνι βγήκε στην επιφάνεια 
τρυπώντας την. Κατευθείαν πέταξε δύο φτερά στα πλευρά 
του και τώρα έμοιαζε µε παλιό μονοκινητήριο σκάφος, που 
αντί για προπέλα, είχε στο μπροστινό μέρος τρυπάνι. 
Ἱεράστιο και µε µεγάλη ταχύτητα κατευθυνόταν στο στόχο: 
το προεδρικό Ζέπελιν που έλεγχε τη μάχη. Το σχήμα του 
γιγάντιου αερόπλοιου αυτού μοιάζει µε άτρακτο και έχει 
ουραία πτερύγια σταθεροποιήσεως. Έχει χρώμα άσπρο (το 
χρώμα του αδιάβροχου υλικού που καλύπτει τον μεταλλικό 
σκελετό) και στη μέση του είναι γραμμένο µε μεγάλα 
μπλε γράμματα τα αρχικά της Ευρωπαϊκής Ένωσης. Κάτω 
από αυτά τα αρχικά είναι γραμμένο, µε μικρότερα 
γράμματα σαν συμπλήρωμα : Η συνέχιση του αρχαίου 
ελληνικού πολιτισμού! 


Το Ζέπελιν γυρνούσε πάνω από την κατεστραμμένη 
πόλη µε τη βοήθεια των άφθονων κινητήρων του, που 
καταλήγουν σε εντυπωσιακούς έλικες. Σκοπός του 
προεδρικού Ζέπελιν , ήταν να περιπολεί πάνω απὀ τις 
ευρωπαϊκές πόλεις και να εποπτεύει τις μάχες. Μόλις είχε 
φτάσει από την Κοπεγχάγη, όπου η νίκη της Ε.Ε. ήταν 
σαρωτική. Σειρά είχε το «Σκοτεινό Παρίσι». Εδώ η νίκη 
θεωρούνταν σίγουρη. Έτσι δεν είχαν παρθεί ιδιαίτερα 
προστατευτικά μέτρα. Οι ειδικοί σε θέματα στρατηγικής και 
τεχνολογίας, είχαν διαβεβαιώσει τη στρατιωτική ηγεσία, ότι 
στο «Σκοτεινό Παρίσι» το επίπεδο άμυνας των εχθρών ήταν 
χαμηλό. Δεν υπήρχαν ούτε πύραυλοι εδάφους-αέρος, ούτε 
ρουκέτες, ούτε ηλεκτρομαγνητικά όπλα. Τέτοια πολεμικά 
εφόδια είχαν οι Σέχτες, αλλά ήταν απίθανο να τα είχαν 
προμηθευτεί και οι «τρωγλοδύτες». 

Έτσι, στην τωρινή αποστολή του προεδρικού Ζέπελιν, 
επέβαιναν σχεδόν όλοι οι πολιτικοί ηγέτες και πολλοί από 
τους στρατηγούς, για να απολαύσουν το θρίαμβο. Αντίθετα, 
στις «επικίνδυνες» αποστολές, (όπως π.χ. της Κοπεγχάγης) 
έπαιρναν μέρος μόνο ένας πολιτικός ηγέτης και ένας 
στρατηγός. Για λόγους ασφάλειας. Κάποια ρουκέτα πχ 
μπορεί να έκανε τη ζημιά και έτσι δεν υπήρχε λόγος να 
διακινδυνεύει το σύνολο. Δεν υπήρχε όµως φόβος από τους 
«τρωγλοδύτες». Βέβαια οι αρχικές ήττες διέψευσαν τις 
προσδοκίες για περίπατο. Τώρα κάτι χειρότερο έρχεται. Το 
πάρτι των στρατηγών και πολιτικών θα χαλούσε σύντομα, 
καθώς κάποιος ερχόταν ακάλεστος στη γιορτή. 

Τώρα οι αεροναύτες, που φοράνε άσπρες στολές, τρέχουν 
πανικόβλητοι πάνω κάτω. Οι οδηγοί του προσπαθούν να 
αυξήσουν ταχύτητα και να ξεφύγουν από το σκάφος, που 
τους επιτίθεται γυρνώντας τα πηδάλια. Ο καπετάνιος δίνει 
μανιασμένα διαταγές. Είναι αργά όµως. 

«Μπάσταρδοι δεν περιμένατε αεροπορική επιδρομή από 
τους υπανάπτυκτους υπόγειους ανθρώπους. Έτσι; Τώρα θα 
τα πούμε. Πέσατε θύματα των ίδιων των προκαταλήψεών 


σας! Αντίο γλυκό όνειρο. Τουλάχιστον θα πάρω µαζί µου 
πολλά καθίκια!» Αποφεύγει τις ριπές από τα πυροβόλα του 
Ζέπελιν. Ἠταν πάντα καλός οδηγός. Το Ζέπελιν είναι 
ουσιαστικά απροετοίµαστο. Την περίμενε από τον υπόγειο 
κόσμο, αλλά τελικά η καταστροφή έρχεται από αέρος. Ο 
]Ἰοπη σκέφτεται ότι ο «Μάγος» χρησιμοποιούσε την 
επιστημονική φαντασία για να δημιουργεί κάτι κακό. Την 
παραποιούσε για τους δικούς του σκοπούς. Από ένα 
περίεργο παιγνίδι μοίρας όµως, το δημιούργημα του 
«Μάγου», βασισμένο στην επιστημονική φαντασία, αρχικά 
προορισμένο για το κακό, θα κάνει τώρα το αντίθετο. 

Το σκάφος τρυπάνι λοιπόν, που οδηγεί ο Ιομπ σε 
αποστολή αυτοκτονίας, καρφώνεται µε δύναμη στο 
Ζέπελιν. Το τρυπάνι διαπερνά µε μίσος το εξωτερικό 
κάλυμμα. Στη συνέχεια, ο μεταλλικός σκελετός του 
Ζέπελιν δεν αντέχει την πίεση. Η φωτιά από την έκρηξη 
φτάνει σύντομα στους σάκους του ηλίου, που χρησιμεύουν 
για να δίνουν την άνωση στο Ζέπελιν. Η ἐέκρηξη 
απερίγραπτη. Αντικείμενα και ανθρώπινα μέλη πετιούνται 
σε τεράστια απόσταση. Σχεδόν όλοι οι ηγέτες και ηγέτιδες 
της Ε.Ε. είναι νεκροί. Η ηγέτιδα της Ε.Ε., που είκοσι χρόνια 
πριν έβγαζε λόγους υπέρ του Έκτορα και τον παρουσίαζε 
σαν κινηματογραφικό ήρωα, η ἴδια που πριν λίγο καιρό 
παρουσιάστηκε στους υποχρεωτικά στρατευμένους 
αιχμαλώτους της Ε.Ε. και εξυμνούσε την επιστροφή του 
Ευρωπαϊσμού, προλαβαίνει να σκεφτεί µόνο ένα πράμα: 
πόσο καλύτερα θα ήταν αν είχε μείνει στη σουίτα της, στη 
βάση της Ανταρκτικής. Τι τα θέλανε τα πολλά; Η ηγέτιδα 
αυτή (η πιο φανατική από όλους τους ηγέτες) πέθανε την 
ίδια ώρα που ο Έκτορας άφηνε την τελευταία του πνοή σε 
ένα υπόγειο σπήλαιο. 

Κάποιοι στρατηγοί γλυτώνουν γιατί βρίσκονται σε άλλα 
Ζέπελιν. Ἡ καταστροφή πάντως είναι σαρωτική. Οι 
Ευρωπαίοι φαντάροι, που είναι στην επιφάνεια, κοιτάνε 
σοκαρισµένοι το θέαμα. Κάποιος πεζοναύτης κοιτά µε 


ανοιχτό το στόμα και µε δάκρυα στα μάτια ψιθυρίζει: «Ο 
βασιλιάς είναι νεκρός.» 


«Κύριοι, βρίσκομαι στη δύσκολη θέση να σας πω ότι η 
ήττα στο Παρίσι είναι σαρωτική» είπε λίγο αμήχανα ο 
Άγγλος αρχιστράτηγος. Το συνέδριο των στρατηγών και 
των ψυχοϊστορικών γίνεται μέσα σε μεγάλη ένταση. Οι 
στρατηγοί φοράνε τις επίσημες στολές τους, δηλαδή τις 
«ναπολεόντειες». Όταν καθιερώθηκε αυτή η επίσημη 
ενδυμασία σκοπός ήταν να τονιστεί ότιη Ε.Β., εκτός από 
συνέχεια της Αρχαίας Αθήνας, είναι και η συνέχεια του 
Ναπολεόντειου Έπους. Ο κάθε στρατηγός, φορά βέβαια τη 
στολή της στρατιωτικής ηγεσίας της χώρας του στη 
διάρκεια του Ναπολεόντειου έπους. Έτσι ο Άγγλος είναι 
ντυμένος στα κόκκινα, σαν το Δούκα του Ουέλιγκτον, ο 
Γερμανός στα μαύρα, σαν τον Μπλύχερ κλπ. 

«Στα τσακίδια!» φώναξε ο Τούρκος αφηνιασμένος 
«Πλίθιοι ψυχοϊστορικοί! ΙΤήγε κατά διαόλου το σχέδιό σας. 
Τα κάνατε σκατά!» 

Ο επικεφαλής των ψυχοϊστορικών πήρε το λόγο: «Κύριοι, 
κάναμε ό,τι μπορούσαμε. Η αλήθεια είναι ότι για να 
πετύχαινε το ψυχοτρονικό σχέδιο έπρεπε να επιβληθεί ο 
πολιτισμός, µε άλλα λόγια να άνοιγε ξανά ο κόσμος τις 
τηλεοράσεις του. Έτσι θα άρχιζε ουσιαστικά ο 
εξευρωπαϊσμός των πολιτών. Τα ψυχοτρονικά κύματα μέχρι 
τώρα έδρασαν σε περιορισμένο χώρο, για να 
στρατολογηθούν κυρίως οι Σέχτες στον Ευρωπαϊκό Στρατό. 
Δεν έγινε η χρήση τους σε μαζικό επίπεδο. Για να γινόταν 
αυτό χρειαζόταν οι νίκες σε στρατιωτικό επίπεδο. Άλλωστε 
ψυχοϊστορία δεν είναι µόνο ψυχοτρονική. Εμπεριέχει και 
τη στρατιωτική τέχνη. Εκεί που εσείς τα κάνατε χάλια. 
Οπότε αγαπητέ στρατηγέ, δε πας στο διάολο!» 

«Ίσως έπρεπε να χρησιμοποιήσουμε άλλο τέχνασμα από 
εκείνο µε τους εξωγήινους. Ίσως έπρεπε να πούμε για ένα 
αστεροειδή που θα κατέστρεφε ολοκληρωτικά τον πλανήτη. 


Έτσι θα τους πείθαµε πιο εύκολα. Τώρα είναι όµως αργά!» 
είπε σκεπτικά ο Γερμανός στρατηγός. 

«Το θέµα είναι ότι χάσαμε.» Το λόγο πήρε ο Άγγλος 
αρχιστράτηγος: «Το ίδιο έγινε και στη Θεσσαλονίκη. Το ίδιο 
και στη Βιέννη. Χωρίς νίκες δεν υπάρχει πολιτισμός. Χωρίς 
τηλεόραση δεν υπάρχει ψυχοτρονικός έλεγχος. Δεν έχουμε 
τόσο στρατό για παρατεταμένες συγκρούσεις. Επίσης ο 
στρατηγός Εντ Γουντ την έκανε, µας πρόδωσε. Είχε τα 
εναλλακτικά σχέδια. Τώρα δεν υπάρχει σχέδιοβ’» 

Ο επικεφαλής των ψυχοϊστορικών τόνισε σοκαρισµένος: 
«Σας ενηµερώνω επίσης ότι το απόλυτο ηλεκτρομαγνητικό 
όπλο, αυτό που θα μπορούσε να σκοτώσει οποιοδήποτε 
σκέφτεται διαφορετικά, δε θα παραχθεί ποτέ. Οι 
ψυχοϊστορικοί, που εργαζόταν πάνω σε αυτό το Ρτο]ες!, είναι 
νεκροί. Βρίσκονταν όλοι στο Ζέπελιν που καταστράφηκε 
στη Θεσσαλονίκη. Στο ρτο]ες! συμμετείχε και ο Εντ Γουντ. 
Όπως μόλις ενηµερωθήκαμε ο στρατηγός την έκανε. Το 
Ρτο]εοί δεν µπορεί να ολοκληρωθεί» 

Ο Γερμανός όρμησε αλαλάζοντας και κτύπησε τον 
επικεφαλή των ψυχοϊστορικών. Ακολούθησε 
μικροσυμπλοκή. Πέρασαν αρκετά λεπτά για να ηρεµήσουν 
τα πνεύματα. 

Ο Άγγλος αρχιστράτηγος κοίταζε συνοφρυωμένος το 
πάτωμα. Δεν ήξερε τι να κάνει. Οι πολιτικοί ηγέτες ήταν 
σχεδόν όλοι νεκροί... Ο στρατός, το σύστημα, τα πάντα 
είχαν αποκεφαλιστεί. Ο στρατηγός κάνει µία αναδρομή στο 
παρελθόν. Τα μικροτσίπ, που είναι εμφυτευμένα στο κεφάλι 
του, λειτουργούσαν σαν άμυνα στα ψυχοτρονικά κύματα. 
Τέτοια µικροτσίπ υπήρχαν στους εγκεφάλους όλων των 
μελών της μεγαλοαστικής τάξης, στους στρατηγούς, στους 
πολιτικούς και στους µμεγαλοδημοσιογράφους. Αυτό ήταν το 
μεγάλο κόλπο. Αυτοί είχαν το μυαλό τους καθαρό, ανόθευτο 
από τον ψυχοτρονισμό, σε αντίθεση µε τους πολίτες 
(ευνοηµένους του συστήµατος) και τους παρίες (πλειοψηφία 
του πληθυσμού), που ο ψυχοτρονισμός τους μετάτρεπε σε 


ψυχικά ζόμπι. Είχανε πάντα το πάνω χέρι όσο υπήρχαν 
τηλεοράσεις... Χωρίς ΤΝ όµως να καθυποτάζει τα κορόιδα η 
μάχη ήταν επί ἰσους όρους. Έπρεπε να εφαρµόσεις υψηλή 
στρατηγική για να νικήσεις. 

Θυμήθηκε καλά. Μετά το 2065 οι Ευρωπαίοι μπόρεσαν 
και νίκησαν, υπό την καθοδήγησή του, τους «Μάγους». 
Όμως, τότε, διάβαζε πού και πού Σουν Τσου. Μετά ήρθε η 
παρακμή. Μετά; Λάθος. Είχε ξεκινήσει πιο νωρίς. Το 2062 οι 
επιστήμονες ανακάλυψαν το φάρμακο που διακόπτει τη 
γήρανση και σε κάνει αθάνατο. Ο θάνατος έπαψε να 
φοβίζει τους πλούσιους. Ἠταν υγιείς και ωραίοι. Όπως έλεγε 
άλλωστε και το τραγουδάκι της Ε.Ε. Μόνο που για την 
περίπτωση των φτωχών ήταν ένας σαρκασμός. Για τους 
πλούσιους όµως όχι. Ηταν η αλήθεια. 

Το γέρας σταμάτησε λοιπόν εκείνη τη χρονιά για τους 
προύχοντες. Αυτός έμεινε στα σαράντα του, όπως ήταν το 
2062. Δεν είχε γεράσει ούτε μέρα. Ο έγχρωμος Φιλανδός 
στρατηγός απέναντί του ήταν πιο τυχερός. Ἠταν μόλις 30 
χρονών τότε, ένας πλούσιος αξιωματικός του Ευρωπαϊκού 
Στρατού. Τόσο φαίνεται και σήμερα. Ένας 
πενηντατριάχρονος στο σώμα ενός τριαντάρη. Όλα 
πήγαιναν καλά για την άρχουσα τάξη. 

Θα ζούσαν λοιπόν όλοι οι πλούσιοι αιώνια χάρη στα 
φάρμακα που σε κρατούσαν νέο και υγιή. Οι φτωχοί δεν 
ξέρανε για τα νέα φάρμακα. Άλλωστε ο µέσος όρος ηλικίας 
στα γκέτο ήταν τα 25 χρόνια. Δεν ήταν συνετό να 
καλλιεργηθεί η ζηλοφθονία για τους νέους, όμορφους και 
υγιής προνομιούχους. Οι πλούσιοι όµως άρχισαν να 
αποχαυνώνονται, να χάνουν τη θέλησή τους για δύναμη. 
Αιώνια νεότητα, εξουσία, χρήμα. Τα είχαν όλα, τι άλλο να 
ζητήσουν; Έτσι όµως γίνεσαι αδύναμος. Το 2065 το πράγμα 
άρχισε να στραβώνει. Όχι για πολύ όµως. Τη νίκη βέβαια τη 
διαδέχτηκε η ήττα. Αλλά όταν έχεις λεφτά μπορείς να 
αντεπιτίθεσαι. Αλλά για πόσο; 


Η ζωή τρυφηλότητας και ηδονής που έζησε για χρόνια 
στις υπόγειες υπερπολυτελείς σουίτες στην Ανταρκτική, µια 
ζωή γεμάτη από μοντέλα και κόκα, τον έκαναν να ξεχάσει 
αυτά που ήξερε. Την τέχνη του πολέμου, της προδοσίας, 
αλλά και της αυταπάρνησης. Αποτέλεσμα το ένα φιάσκο να 
διαδέχεται το άλλο. Για παράδειγμα, θυμήθηκε την 
πανωλεθρία της Θεσσαλονίκης. Το όνομα των εχθρών στην 
πόλη αυτή ήταν «Νεοζηλωτές». Είχαν λέει εμπνευστεί από 
ένα μεσαιωνικό κομμουνιστικό κίνημα της πόλης: τους 
Ζηλωτές της Θεσσαλονίκης. Στη Θεσσαλονίκη 
συναντήθηκαν λοιπόν οι στρατηγοί στο Ζέπελιν µε τον 
αντιπρόσωπο των αντιπάλων για τους όρους παράδοσης 
των τελευταίων. Ο αρχηγός τους όµως δεν είχε πάει για 
συνθηκολόγηση. Αντίθετα ήταν ζωσμένος με 
μικροσκοπικά νανοεκρηκτικά νέας τεχνολογίας, που 
μπορούσαν να περνάνε τους προληπτικούς ελέγχους για 
τρομοκρατικές επιθέσεις. Ποιος να το περίμενε; Οι κάτοικοι 
της Θεσσαλονίκης ανέπτυξαν μία νέα θανατηφόρα 
τεχνολογία. Μέχρι τώρα ο αρχιστράτηγος νόμιζε ότι ήταν 
παντού μπροστά. Στην επιστήμη, στην στρατηγική και στην 
τέχνη της πολιτικής. Είχαν άλλωστε και τους 
ψυχοϊστορικούς... Ψυχοτρονισμός και μαλακίες! Τελείωσε 
και η υπόθεση µε το ηλεκτρομαγνητικό όπλο. Η απόλυτη 
καταστροφή δε θα ερχόταν ποτέ για τους ανέντακτους... 

Η υποτίµηση του εχθρού ήταν ο πιο σύντομος δρόμος για 
τη συντριβή. Κάποτε το γνώριζαν. Τώρα όµως υποτίµησαν. 
Πίστεψαν ότι µόνο οι Σέχτες ήταν αξιόμαχες. Όλους τους 
άλλους τους είχαν για ανοργάνωτους, καλικάντζαρους, 
τρωγλοδύτες, κανίβαλους, περιθωριακούς κλπ. Αντίθετα 
είχαν σε εκτίμηση μόνο τις Σέχτες και όλους τους άλλους 
τους θεωρούσαν εύκολο στόχο. Ὑποτίμησαν τους 
αμεσοδημοκράτες, τους αμφισβητίες, τους νεοζηλωτές, τους 
μετακομμουνιστές και τους πώς τους λένε; Α ναι, 
ναραχικούς. Τελικά αυτοί αποδείχτηκαν δύσκολοι 
αντίπαλοι. Δεν υπήρχε κάποιος αρχηγός, κάποιο κεφάλι να 


συνδιαλλαγείς και να προσεταιριστείς ή αν χρειαστεί, να το 
κόψεις και έτσι να αποκεφαλίσεις τους εχθρούς σου. Η 
αλήθεια είναι ότι τελικά βόλευε να έχεις εχθρό ένα νέο 
Στάλιν ή ἕνα νέο Μουσολίνι. Αντίθετα οι τωρινοί εχθροί 
εμφανίζονταν απὀ παντού χωρίς άµεση καθοδήγηση. Χωρίς 
ιεραρχία που θα μπορούσες να προβλέψεις και να 
συντρίψεις. 

Οι τηλεοράσεις και τα ολογράµµατα λοιπόν δεν πήγαν 
παντού. Έτσι η αντεπίθεση της Ε.Ε. έμεινε ανολοκλήρωτη. 
Έπρεπε να πολεμήσουν και µε πληθυσμούς που δε 
μπορούσαν να ελέγξουν. Είχαν να κάνουν µε αντάρτικα. Τα 
λάθη πληρώνονται. Η ανορθοδοξία είναι η μέθοδος των 
ανταρτών: αυταπάρνηση, επιθέσεις αυτοκτονίας, 
πρωτοτυπία, αιφνιδιασµός κλπ. Τα είχε ξεχάσει όλα. Τώρα 
τα θυμήθηκε µετο δύσκολο τρόπο. 

«Κύριοι χάσαμε! Καλέστε όλες τις δυνάμεις πίσω. 
Αποχωρούμε για τη βάση στην Ανταρκτική. Ίσως 
επιστρέψουµε σε κάποια χρόνια.» 


Στο Ελεύθερο Παρίσι έχει στηθεί τρελό γλέντι. Το ίδιο 
και σε άλλες πόλεις. Οι άνθρωποι επιτέλους χαμογελάνε. 
Χορεύουν αγκαλιασμένοι. Κάποιος φωνάζει «Ζήτω το 
γλυκό όνειρο που ζούμε.. Μέχρι και ένας τσιγκούνης 
έβγαλε το τελευταίο του ουίσκι και το μοιράζεται µε τους 
άλλους. Το πάρτι είναι ατελείωτο και κρατά μέρες. Την 
εμφάνισή της κάνει δειλά δειλά η ευτυχία. Το 2085 η 
Ευρώπη ζει στο λυκόφως του τρόμου. 


Ο ΜΑΝΙΑΚΟΣ ΔΟΝ ΚΙΧΩΤΗΣ 


«Ο Κόναν είναι ο λύκος που γυρνάει στις σύγχρονες 
πόλεις των αρουραίων» 
ΚΟΡΕΕΤΕ. ΠΟΥΝΝΑΚΡΟ 


Τι είναι αυτό που κάνει κάποιους ανθρώπους να 
πετυχαίνουν στη ζωή τους; Δηλαδή, τι είναι αυτό που κάνει 
κάποιους να πραγματοποιήσουν τα παιδικά τους όνειρα; Να 
βρουν, για παράδειγµα, µια δουλειά που να ικανοποιεί τις 
προσδοκίες τους; Αν κοιτάξετε δίπλα σας, θα δείτε κάποιους 
συνανθρώπους σας να είναι ευχαριστημένοι(και ὀχι 
υποκριτικά) απ’αυτό που κάνουν. Ποδοσφαιριστές της 
πρώτης εθνικής, τενόροι της όπερας, ακριβοπληρωμένοι 


ηθοποιοί κλπ. Το βλέπεις στο πρόσωπο του ζωγραφισμένο. 
Είναι σαν να σου λένε «έγινα αυτό που ήθελα». 

Από την άλλη, τι είναι αυτό που κάνειτην πλειοψηφία να 
αποτυγχάνει; Είναι οι συνάνθρωποι των οποίων η ζωή δε θα 
γυριστεί ποτέ σε ταινία. Αποτυχημένοι ηθοποιοί, 
σουβλατζήδες, δημόσιοι υπάλληλοι, περιπτεράδες. Πόσοι 
και πόσοι δεν ονειρεύτηκαν σαν παιδιά να γίνουν 
αστροναύτες και ροκ αστέρες για να καταλήξουν, 
μεγαλώνοντας, στην μίζερη πραγματικότητα; 

Κάποιοι πίστεψαν ότι το όνειρο είναι πιο δυνατό από την 
πραγματικότητα. 

Μία τέτοια περίπτωση είναι αυτή του Γιάννη του λογιστή, 
που θα σας διηγηθώ στη συνέχεια. Αν και ανήκε στην 
πλειοψηφία των αποτυχηµένων, δεν συµβιβάστηκε. Αν και 
δεν έγινε αυτό που ονειρεύτηκε σαν παιδί, αποφάσισε να 
διεκδικήσει µια καλύτερη- σύμφωνα µε αυτόν- ζωή. Έζησε 
το όνειρο του, µε ολέθριες συνέπειες. 

Ας τα πάρουμε, όµως, απ΄την αρχή. Ο Γιάννης έφυγε για 
τη δουλειά του πρωί, όπως συνήθιζε τα τελευταία έξι χρόνια. 
Το ρολόι χτύπησε στις 6:30. Επτά παρά ήπιε τον καφέ του 
και επτά παρά τέταρτο ήταν στο σταθμό «Αμαρουσίου» για 
να πάρει το μετρό για «Ομόνοια», όπου και στεγαζόταν η 
εταιρεία που δούλευε. Έξι χρόνια έκανε αυτή την δουλειά. 
Έξι χρόνια δεν είχε λείψει ποτέ. Για την ακρίβεια, δεν είχε 
καν αργήσει. Σύμφωνα µε το αφεντικό του, ήταν το 
καλύτερο παιδί, πάντα πρόθυμο και εργατικό. 

Σαν άνθρωπος ήταν ο ορισμός του αδιάφορου και της 
μετριότητας. Με μέτριο ύψος γύρω στο 1.70, μαλλί μαύρο, 
κοντοκουρεμένο- σχεδόν στρατιωτικό- δεν είχε τίποτα πάνω 
του που να τον κάνει να ξεχωρίζει. ταν αυτός, που µέσα 
σ΄ένα μπαρ, θα περνούσε αδιάφορος απ’ τους θηλυκούς 
θαμώνες. Όχι, βέβαια, πως πήγαινε και ποτέ σε µπαρ. Απλά 
αυτό που κάνει ένα άντρα τριάντα χρονών να ξεχωρίζει, 
απουσίαζε πλήρως, απ’ αυτόν. Και εννοείται ότι ο Γιάννης, 
παρά τα τριάντα του χρόνια, παρέμενε παρθένος. 


Όσο αφορά την οικογένειά του, έχουµε να κάνουμε µε 
μία κλασική μοντέρνα οικογένεια. Οι γονείς δημόσιοι 
υπάλληλοι και προπαντός καλοί µικροαστοί και πατριώτες 
µε ελληνορθόδοξη ανατροφή. Η αδερφή του ,πέντε χρόνια 
μεγαλύτερη, στα νιάτα της, αντίθετα µε τον Γιάννη, είχε 
επιδοθεί στην ηδονική ζωή, στα σκληρά ναρκωτικά και στο 
ξενύχτι «Είχε αρκετούς δεσμούς αλλά και εφήµερες σχέσεις. 
Αργότερα, τα εγκατέλειψε όλα και πήγε να ζήσει σε ένα 
μοναστήρι, απογοητεύοντας, έτσι, τους γονείς που 
περιμένανε έναν ευπρεπή γάμο και βέβαια, απογόνους. 

Αυτή ήταν, λοιπόν, η ζωή του Γιάννη. Απόφοιτος απ'τα 
ΤΕΙ Λογιστικής στα 22, ξεκίνησε τη στρατιωτική του θητεία 
αμέσως και, μόλις απολύθηκε, έπιασε δουλειά στην εταιρεία 
όπου δουλεύει και σήμερα. Εκεί, όπως είπαμε, θεωρείται το 
καλύτερο παιδί, επειδή δεν άργησε ποτέ. Οι γονείς του τον 
θεωρούν το καμάρι της οικογένειας. Ο ίδιος δε συμμερίζεται 
τις απόψεις τους. Όταν κοιτάζεται στον καθρέπτη τον πιάνει 
αναγούλα. Τα σιχαίνεται ὁλα! Οικογένεια, δουλειά, σχέσεις. 
Αγαπάει, όµως, κάτι που κανείς δε το ξέρει... 

Ο Γιάννης έχει λοιπόν µια κρυφή αγάπη. Μια μανία που 
θα παραξένευε το αφεντικό του και τους συναδέλφους του. 
Κανείς δε θα το περίμενε απ’αυτόν. Η αγάπη του αυτή ήταν 
και η μόνη του διέξοδος απ΄την πραγματικότητα. Ο μόνος 
λόγος για τον οποίο ζούσε. 

Τι ήταν αυτό; Απλά, ο Γιάννης ήταν φανατικός 
αναγνώστης. Και τι διάβαζε; Εργα της λεγόμενης ηρωικής 
φαντασίας από συγγραφείς όπως ο Μούρκοκ, ο Λάβκραφτ, ο 
Λάιμπερ και Χάουρντ Τα βιβλία αυτά τα είχε διαβάσει 
ἑκατοντάδες φορές. Ξανά και ξανά. Θα μπορούσες να πεις 
ότι τα ήξερε απ’ έξω. 

Ο περισσότερος κόσμος δε ξέρει τι είναι η ηρωική 
φαντασία γιαυτό και πρέπει να εξηγήσω τι είναι αυτό που 
είχε πάρει τα μυαλά του. Το λογοτεχνικό αυτό είδος 
αναφέρεται σε εποχές, μπρος ή πίσω στο χρόνο, όπου 
τεχνολογία δεν υπάρχει. Υπάρχει µόνο μαγεία και κάτι 


ισχυρότερο απ΄ αυτήν: Το ξίφος! Το πρότυπο του άντρα δεν 
είναι ο επιχειρηματίας, όπως είναι στις μέρες µας, αλλά ο 
πολεμιστής, όπως ήταν και στα χρόνια του Τρωικού 
Πολέμου. Μιλάει για εποχές όπου οι σκοτωµοί γίνονταν 
εύκολα και για πράγματα όπως είναι η εξουσία, ο χρυσός 
καιοι γυναίκες. 

Και σήµερα, βέβαια, όλα για τα παραπάνω γίνονται, 
όμως πιο πολιτισμένα...Εκείνη την εποχή, που τόσο 
θαύμαζε ο Γιάννης, κέρδιζε ο πιο δυνατός και όχι ο πιο 
πονηρός. Όχι αυτός που τον διέκρινε το εμπορικό πνεύμα το 
οποίο στις μέρες µας θριαμβεύει. Στις μέρες µας όλοι, ακόµα 
και οι στρατιώτες, πρέπει να’ ναι και λίγο έμποροι για να 
επιβιώσουν. 

Αντίθετα, εκείνη την εποχή, ποιος ασχολούνταν µε τους 
εμπόρους; Το σπαθί ,ο πολεμιστής και η πολεμίστρια 
κυβερνούσαν και οι άλλοι κρύβονταν στα λαγούμια τους, 
ζώντας ζωή δούλων. Πώς γίνεται, όµως, ένας άνθρωπος σα 
τον Γιάννη, τόσο συμβιβασμένος, ένας άνθρωπος που δεν 
έκανε τίποτα επαναστατικό στη μίζερη ζωή του, ένας 
λογιστάκος, να θαυμάζει εποχές µε ήρωες όπως ο Έλρις, ο 
Κόναν, ο Έκτωρ και ο Ντρίντζ; ΊἨρωες µε τελείως άλλα 
ιδανικά απ΄αυτά που έχει ένας σύγχρονος λογιστής. 

Τις ώρες που ο Γιάννης διάβαζε 
ακατάπαυστα κλεισμένος στο δωμάτιο του, αφιερώνονταν 
σε ονειροπολήσεις. Γίνονταν και αυτός ήρωας, έστω για 
λίγο. Γίνονταν και αυτός Αχιλλέας και Γούλφγκαρ. Γίνονταν 
ο εκδικητής των φτωχών και ο σφαγέας των βασιλιάδων. Το 
επόµενο πρωί που πήγαινε στη δουλειά, αγνοούσε τα 
σχόλια των συναδέλφων του, όπως «Να και ο ρουφιάνος του 
αφεντικού!» ή «Να και ο φτωχομπινές, τα ίδια ρούχα φορά ο 
γελοίος τόσα χρόνια!» 

Δε μπορούσαν να φανταστούν την εκδικητική φαντασία 
του. Ούτε ότι δεν ήταν τσιγκούνης. Όλα τα λεφτά τα έτρωγε 
σε βιβλία. Και όταν το αφεντικό του ζήτησε- για µια ακόµα 


φορά- να κάνει υπερωρία χωρίς να πληρωθεί, αυτός πάλι 
δέχτηκε. Και όλοι γελούσαν πίσω απ'την πλάτη του. 

«Σε λίγο, θα τους εκδικηθώ όλους», έλεγε, από µέσα του. 
Και εννοούσε ὁτι όταν θα πήγαινε σπίτι, θα 
φαντασιώνονταν ότι ήταν ήρωας, σε κάποιο μεσαιωνικό 
μύθο και ότι θα έσφαζε µε τρόπο βάρβαρο. Βάρβαρο όπως 
αξίζει σε όλους τους εχθρούς του. Και έσκυψε το κεφάλι για 
να τελειώσει τις λογιστικές πράξεις. 

Ναι, είναι σίγουρα περίεργα όλα αυτά. Όμως, σκέψου του 
για λίγο! Είχες ποτέ µια δουλειά που μισούσες; Σκέψου τη 
δύναμη του ονείρου! Μετά από µια σκληρή µέρα δουλειάς, 
πας σπίτι, κλείνεις τα μάτια και ονειρεύεσαι. Πόσοι δεν το 
έχουν κάνει αυτό; Πόσοι δε φαντάζονται ότι απὀ δούλοι 
γίνανε αφεντικά; Και µη γελιόμαστεί. Και η θρησκεία αυτό 
τον ρόλο παίζει. Ὁ κακός του σήμερα (αυτός που 
εκμεταλλεύεται) θα πάει στην κόλαση και ο καλός(ο 
εκμεταλλευόμενος) θα πάει στον παράδεισο. Το κακό όµως 
με το Γιάννη, ήταν ότι το παράκανε µε αυτή την 
ονειροπόληση. Και ακόµα χειρότερα, ήθελε τον Παράδεισο 
τώρα! 

Κάθε μέρα ήταν για τον Γιάννη ἴδια. Το μόνο που τον 
ένοιαζε ήταν να είναι τέλειος στην δουλειά. Όλα τα άλλα 
θέματα του ήταν αδιάφορα. Ρατσισμός, ταξικός πόλεμος, ο 
πόλεμος στο Ιράκ, ο πόλεμος των φύλων ήταν πράγματα 
που ποτέ δεν τον είχαν απασχολήσει. Μια μέρα, για 
παράδειγµα, καθώς γυρνούσε σπίτι είδε μία παρέα 
αλλοδαπών να ἕξυλοκοπούν έναν άλλο αλλοδαπό. 
Κοντοστάθηκε λίγο και κοίταξε. Ο άµοιρος σήκωσε τα χέρια 
του και ζήτησε έλεος. Σαν απάντηση κάποιος απ’ αυτούς 
που τον έδερναν σήκωσε µία πέτρα και την κατάφερε στο 
πρόσωπο του, θρυμματίζοντας τα μπροστινά του δόντια. Ο 
Γιάννης κοίταζε αμέτοχος. 

«Δεν είναι δικιά µου δουλειά να μπλέξω μ’ αυτούς τους 
αλήτες», εἰπε. «Ακόμα και αυτός που τις τρώει δεν ξέρω, 
καν, τι ρόλο παίζει...Ίσως είναι και αυτός κάποιος απ’ τους 


εγκληματίες μετανάστες», κατέληξε... Έτσι, λοιπόν, έφυγε 
χωρίς να βοηθήσει... 

Μετά από λίγο, όταν έφτασε σπίτι, τον υποδέχτηκε η 
μάνα του. «Καλώς το καμάρι της οικογένειας µας», του είπε. 
Η μάνα του, ίσως η μοναδική γυναίκα που τον ερωτεύτηκε 
ποτέ, ένας έρωτας που ποτέ δεν έπαψε, ένας έρωτας που 
ποτέ όµως η µάνα του δεν παραδέχτηκε. Θεωρητικά, ήταν 
ερωτευμένη µε τον άντρα της. Θεωρητικά..Όπως και να΄χει, 
έβλεπε στο γιο της τη μέγιστη επιτυχία της. Τον έβλεπε σαν 
Θεό, προφανώς γιατί ήταν ο γιος της. 

Αφού, λοιπόν, έτρωγε βραδινό µε τους γονείς του, που 
τόσο θαύμαζαν την κοινωνικά ορθή ζωή του, κλείνονταν 
στο δωμάτιο του και παραδίνονταν στις ονειροπολήσεις, 
πότε διαβάζοντας Βιργίλιο και πότε Σαλβατόρε. 
Παραδινόταν στις ονειρικές εποχές που ο άντρας ζούσε 
απ’το σπαθί του και το σπαθί άξιζε χρυσάφι. Τον τελευταίο 
καιρό, μάλιστα, είχε αγοράσει στολές αρχαίων πολεμιστών, 
στα κρυφά και τις φορούσε, αφού βεβαιωνόταν ότι η πόρτα 
ήταν κλειδωμένη. Και ενώ η μάνα του είχε την ψευδαίσθηση 
ότι ο γιος της εργάζεται σκληρά για την αυριανή δουλειά και 
έπεφτε καταχαρούμενη για ύπνο, αυτός φανταζόταν ότι 
έσφαζε τους κακούς (άλλοτε Τρῶες, άλλοτε Ντρόου και 
άλλοτε Τρολλ) και απέδιδε δικαιοσύνη σε ένα κόσµο που τον 
είχε ανάγκη. Σε εκείνο τον κόσμο δεν υπήρχαν δημόσιοι 
υπάλληλοι, Αλβανοί, αστυνομικοί και έμποροι. Υπήρχαν 
καλοί και κακοί. 

Στις μέρες µας είναι δύσκολο να ξεχωρίσεις τους κακούς 
απ΄τους καλούς. 

Στους φανταστικούς, όµως, κόσμους του Γιάννη, τα 
πράγματα είναι απλά. Καλός είναι όποιος είναι μαζί σου. 
Στον Τρωικό Πόλεμο για παράδειγµα καλοί είναι οι Αχαιοί. 
Κακός είναι όποιος είναι εναντίον σου. Στην Τροία για 
παράδειγµα κακοί είναι οι Τρώες. Εδώ δεν υπάρχουν 
δημόσιοι υπάλληλοι. Εδώ υπάρχει πόλεμος. Εδώ υπάρχει 
αξιοκρατία. Μόνο οι δυνατοί επιβιώνουν. 


Την επόµενη μέρα, στη δουλειά, αδιαφορούσε πλήρως για 
τους γλοιώδεις συναδέλφους του που ενδιαφέρονταν µόνο 
για προαγωγή και γκόμενες. Αυτόν τον ένοιαζε µόνο να 
κάνει τέλεια την δουλειά του, γιατί έτσι τον έμαθαν οι 
γονείς του. Και µετά τη δουλειά, να γυρίσει σπίτι του και να 
κλειστεί στο δωμάτιο του και τους φανταστικούς υπέροχους 
κόσμους του. Να φαντάζεται ότι είναι ήρωας σε κάποιο έργο 
του Χάουαρντ και του Λάβκραφτ. Και έτσι, να ξεφύγει 
απ΄τους γονείς του. Να ξεφύγει απ’΄τη δουλειά του. Να 
ξεφύγει απ'την αλήθεια. 

Έτσι, µε τα χρόνια είχε δημιουργήσει την τέλεια 
αναλογία μεταξύ ψέματος και αλήθειας, µε αποτέλεσµα στη 
δουλειά να είναι τέλειος επαγγελματίας και στο δωμάτιο 
του ένας εκδικητής. Όμως αυτή η κατάσταση δεν κράτησε 
για πάντα. Τον τελευταίο καιρό οι ιστορίες για ήρωες και 
τέρατα αναζητούσαν περισσότερο χώρο στο μυαλό του. Δεν 
μπορούσαν να είναι περιορισμένες μόνο στον ελεύθερο του 
χρόνου και ασφυκτιούσαν µέσα στους τοίχους του δωματίου 
του. 

Μια μέρα, ο Γιάννης κοίταξε την φάτσα του στον 
καθρέφτη. Κοίταξε την φάτσα του και φώναξε: «Πόσο 
ασήμαντος είσαι» και έκλαψε πικρά. Θυμήθηκε, όµως, ότι 
αυτός τουλάχιστον κράτησε τα παιδικά του όνειρα ζωντανά. 
Δεν τα πρόδωσε όπως όλοι οι άλλοι. Πόσα παιδιά δεν είχαν 
σαν πρότυπα τον Έκτορα και τον Αχιλλέα; Και τώρα, όλοι 
αυτοί αγαπάνε τα ακριβά αυτοκίνητα και τις γκόμενες! Το 
χρήμα! Τα πούλησαν όλα. «Είναι κακοί» φώναξε, «είναι 
προδότες, είναι σατανικοί! Είμαι μόνος εναντίον όλων]!». Και 
αφού έκλαψε πικρά, έπεσε να κοιμηθεί. Αύριο, έπρεπε να 
ξυπνήσει νωρίς το πρωί για δουλειά. Για άλλη µία φορά... 

Και όµως το επόμενο πρωί ξύπνησε ευτυχισμένος! Για 
την ακρίβεια, ξύπνησε κάποιος άλλος. Κάποιος που δε θα 
πήγαινε για δουλειά. Το όνειρο έγινε πραγματικότητα. 
«Τέρμα οι φαντασιώσεις!»,είπε. Κοίταξε γύρω του. Τα πάντα 
ήταν αγνώριστα κι όµως τα ήξερε. Τα είχε ξαναζήσει. Είχε 


πάει σ'αυτή την πόλη. Ἠταν η πόλη του ονείρου του. «Πως 
μεταφέρθηκα εδώ; αναρωτήθηκε. Αλλά τι τον ένοιαζε; 
Σημασία είχε ότι θα ζούσε το όνειρο του, αληθινά. 


Η πόλη Χμαρ, το πράσινο διαμάντι της στέπας, είχε 
καταστραφεί. Η πόλη αυτή, αν την κοίταζε κανείς από 
ψηλά, έμοιαζε µε μία τεράστια σκακιέρα, καθώς οι 
πλακόστρωτοι δρόμοι αποτελούνταν από άσπρες και μαύρες 
πλάκες, η μία δίπλα στην άλλη. Μια σκακιέρα που πάνω της 
βρίσκονταν τα υπέροχα πολυώροφα πράσινα ανάκτορα και 
απίστευτοι κήποι σπαρμένοι µε διαμαντένια αγάλματα. 
Ήταν η πιο γνωστή πόλη του κόσμου, η πόλη που όλοι οι 
βάρβαροι του κόσμου εποφθαλμιούσαν να καταστρέψουν. 

Σηκώθηκε απ΄την κρυψώνα του αποφασισμένος για όλα. 
Σήμερα ήταν η κρίσιμη μέρα. Ο Μάρλοκ φόρεσε την 
αστραφτερή του πανοπλία και το κράνος µε το μπλε λοφίο. 
ΈΉταν ο μπλε ιππότης. Βγήκε σιωπηλός στην πόλη του Χμαρ. 

Περιφέρθηκε ανάμεσα στα πολυτελή πολυώροφα 
ανάκτορα µε τους χρυσαφένιους κίονες, στα τεράστια 
πάρκα, τα γεμάτα µε διαµαντένια αγάλματα. 

Όμως αυτή η πόλη δεν έσφυζε από ζωή, όπως άλλοτε. 
Αντίθετα, όλοι οι πολίτες είχαν σφαγιαστεί. Εκατοντάδες 
πολίτες αυτής της πόλης κείτονταν νεκροί, κοκκινίζοντας 
τους δρόμους .Γυναίκες και παιδιά δεν είχαν καλύτερη μοίρα 
απ΄τους άντρες. Παντού αίμα και χάος στους 
πολυδαίδαλους δρόμους! 

Δρόμοι που έμοιαζαν µε τεράστιο φιδίσια σκακιέρα. 
Σκακιέρα µε όλα τα πιόνια-ανθρώπους πεσμένους για 
πάντα πάνωτῆς. Όμως, το παιχνίδι δεν είχε λήξει. 

Το μυαλό του πήγε στον γίγαντα ρομπότ Τάλως, το 
χάλκινο δημιούργημα των Θεών, που έπρεπε να είχε 
προστατεύσει την πόλη απ’τις ορδές των βαρβάρων. Έτσι 
έκανε πάντα. Όχι όµως και τώρα. Ο βασιλιάς δεν είχε 
θελήσει, καν, να φτιάξει τείχη να προστατεύουν την πόλη. 
ΈΉταν σίγουρος για την εύνοια των Θεών και για τον Τάλο. 


Οι Θεοί όµως απέσυραν την εύνοια απ΄την πόλη και τους 
γελούσαν κατάµουτρα, µέσω του γίγαντα Τάλου, που τα 
κοιτούσε όλα αφ’υψηλού και γελούσε. Ο Τάλος άφησε τους 
εχθρούς να περάσουν. 

Οι Μπούρκα, ο πιο νότιος λαός απ’ τις βαρβαρικές φυλές, 
είχε καταλάβει το πράσινο διαμάντι τῆς στέπας, την πόλη 
του ονείρου, την Χμαρ και ο Τάλως δεν έκανε τίποτα για να 
τους εμποδίσει. Αντίθετα, κάθισε και έβλεπε την σφαγή και 
γελούσε! Χωρίς τον Τάλο και τα τείχη, η σφαγή ήταν εύκολη. 
Οι σκληροτράχηλοι βάρβαροι δεν δυσκολεύτηκαν µε τους 
απροετοίµαστους Χμαρ. Ο Μάλροκ κρύφτηκε και άφησε την 
σφαγή να κυλήσει όλο το βράδυ. Ἠξερε να παίρνει εκδίκηση. 
Και θα έπαιρνε! Θα έχυνε το αίµα των άθλιων τώρα! Οργή 
τον είχε κυριέψει. Οργή για τον χαμένο παράδεισο. Οργή για 
το πράσινο διαμάντι που είχε θρυμματιστεί οριστικά. Τώρα 
την αυγή, λίγο πριν το ξημέρωμα, ήταν η κατάλληλη ώρα 
για εκδίκηση. Τώρα που οι Μπούρκα, κουρασμένοι απ΄το 
ολονύκτιο γλέντι, τις σφαγές και τους βιασμούς είχαν πέσει 
αποκαμωμένοι για ύπνο. 

Έπεσε µε λύσσα στον πρώτο Μπούργκα που είδε. Η μάχη 
ήταν σύντομη. Έκοψε µε το σπαθί του τον λαιμό του 
πολεμιστή ,που μεθυσμένος δεν πρόλαβε να κάνει τίποτα, 
καθώς ο Μάλροκ σε κατάσταση μανίας τον αποκεφάλιζε. 

Μετά μπήκε, λυσσασμένος, µέσα σ΄ένα ανάκτορο, όπου 
δεκάδες μπούργκας κοιμόντουσαν στο δάπεδο, αφού είχαν 
λεηλατήσει, καταστρέψει και κλέψει πράγµατα που δεν τους 
ανήκαν. Δίπλα τους, κείτονταν τα γυμνά, άψυχα σώματα 
νεαρών κοριτσιών, που πρώτα βιάστηκαν κι μετά 
σφάχτηκαν απ’ τους βαρβάρους. 

«Ἠρθε η ώρα για εκδίκηση!», σιγομουρμούρησε ο Μάλροκ 
και άρχισε να σφάζει ακούραστα στον ύπνο τους ανέµελους 
βαρβάρους. Συνέχιζε να σφάζει και στον πάνω και στον 
τελευταίο όροφο, µέχρι που τους έσφαξε όλους µέσα στο 
ανάκτορο- καμία εκατοστάρα- και το πρόσωπο του έγινε 
κατακόκκινο. 


Και μέσα στο σκοτάδι, ξεχώριζαν απ’ την αιμάτινη 
µάσκα που φορούσε µόνο τα βλοσυρά του µάτια, που 
διψούσαν και για άλλη εκδίκηση. 

Όταν βγήκε έξω απ΄το ανάκτορο, είχε ξημερώσει για τα 
καλά. Σιγά σιγά, οι πολεμιστές, που είχαν κοιμηθεί στους 
δρόμους μεθυσμένοι, άρχισαν να ξυπνούν. Κινούνταν όσο 
μπορούσε πιο αθόρυβα ανάμεσα στους ζαλισμένους 
εχθρούς. Κατευθύνονταν προς τη μεγάλη σκηνή του 
βασιλιά, στο κεντρικό πάρκο, µε τα διαμαντένια αγάλματα. 
Ο βασιλιάς των Μπούργκας, σίγουρος ότι οι εχθροί του όλοι 
είχαν σφαγιαστεί, κοιμόνταν σχεδόν μακάριος. Η πειθαρχία, 
επίσης, είχε πάει για ύπνο μαζί µε τους φρουρούς του 
βασιλιά. Ποιος ξέρει τι όνειρα να έβλεπε ο βασιλιάς... 

Ο Μάλροκ κλώτσησε τον βασιλιά στα μούτρα. Ξύπνησε 
απότομα και κατάλαβε Όλα είχαν τελειώσει. Το είδε και 
στα μάτια του πολεμιστή που βρίσκονταν από πάνω του. 
ΈΉξερε ότι έπρεπε να πεθάνει σαν άντρας. Το ήξερε αλλά 
δεν μπορούσε. Κατουρήθηκε πάνω του, καθώς ο μπλε 
ιππότης τον περιεργάζονταν, όπως η γάτα κοιτά, σαδιστικά, 
το θήραμα της λίγο πριν το καταβροχθίσει. 

ΈΉξερε ότι έπρεπε να πεθάνει σαν άντρας. Αλλά δεν 
μπορούσε. Μια κραυγή βγήκε µε λύσσα απ τα σωθικά του. 
Μια κραυγή που έσκισε τα πάντα γύρω της, έτσι 
σπαραχτική που ήταν. «Έλεος!», κραύγασε. «Έλεος!», 
ζήτησε, καθώς ο Μάλροκ κατέβαζε µε δύναμη το σπαθί του 
στο κρανίο του αρχηγού των βαρβάρων. Και όλα άρχισαν να 
διαλύονται. 

«Έλεος!», κραύγασε ο Γιάννης στο κέντρο µιας πλατείας 
καθώς τον ξυλοκοπούσαν. Τον χτυπούσαν αλύπητα. 
«Έλεος!», φώναξε. Το ψέμα είχε λήξει, τώρα το κατάλαβε. 
Ήταν όµως αργά. Έπρεπε να πληρώσει για τα φριχτά του 
εγκλήματα. Ένα τούβλο συνέθλιψε το κρανίο του Γιάννη. 
Και όταν όλοι είδαν ότι ήταν πια νεκρός, έκαναν πέρα, 
σοκαρισµένοι και πιο ήρεμοι, ταυτόχρονα, τώρα που το 
κτήνος ήταν νεκρό. 


Τι έγινε όµως εκείνο το πρωί που οδήγησε σ’εκείνα τα 
γεγονότα; Πως ένας απλός λογιστής είχε τέτοιο τέλος; Ένας 
άνθρωπος που δεν είχε πειράξει ποτέ κανένα; Οι εφημερίδες 
τον ονόμασαν «Ὁ Μανιακός Δον Κιχώτης». 

Εκείνο το πρωί, σηκώθηκε µε πολλή όρεξη. Φόρεσε τη 
στολή του Μπλε Ιππότη, που είχε αγοράσει από ένα 
αποκριάτικο μαγαζί και βγήκε έξω απ’το δωμάτιο του. 
Τώρα, πλέον, ζούσε σ'ένα ψεύτικο κόσμο. Τα πάντα τα 
έβλεπε όπως ήθελε και όχι όπως ήταν. Τώρα, ήταν κάτοικος 
µιας πόλεως, της Χμαρ, σε μία στέπα, σε κάποιον άγνωστο 
κόσμο, σε κάποιον άγνωστο χρόνο. Οι πρώτοι που έσφαξε 
ήταν η μάνα και ο πατέρας του, την ώρα που κοιμόντουσαν. 
Τους πήρε για Μπούργκα. Δεν έβλεπε μπροστά του. Σαν 
άλλος Αίαντας. Με τη διαφορά πως ο τελευταίος ήταν πιο 
τυχερός. Άλλο να σφάζεις γουρούνια και άλλο ανθρώπους. 

Με το που βγήκε απ’την πολυκατοικία, συνέχισε το έργο 
του. Απλοί πολίτες που πήγαιναν στη δουλειά τους, βρήκαν 
τον θάνατο απ'τον παρανοϊκό που τους έβλεπε όλους σαν 
εχθρούς του. Συνέχισε, ίσως από ένστικτο, το καθημερινό 
του δρομολόγιο προς το σταθµό του μετρό, αφήνοντας πίσω 
του αρκετούς νεκρούς. 

Δεν σταμάτησε ούτε και μπροστά σε µια άµοιρη γυναίκα 
που πήγαινε στο σχολείο τα δύο µικρά αγγελούδια της Ὁ 
φανφάρας ψευτοπολεμιστής Γιάννης τα έσφαξε και αυτά µε 
µια λυσσώδη μανία ζωγραφισμένη στο πρόσωπο του. Ο 
κόσμος που έντροµος παρακολούθησε την σφαγή αυτή, 
στην κεντρική πλατεία στο Μαρούσι, ακριβώς µπροστά 
απ’τις σκάλες του Μετρό, καταλήφθηκε από μανία. Ένας 
αστυνομικός τον πυροβόλησε, αλλά, πάνω στον θυμό του, 
αστόχησε και τον πέτυχε στο πόδι. 

Τότε ο κόσμος τον πλησίασε και άρχισε να τον χτυπά µε 
λύσσα. Ακόμα και ο αστυνομικός δεν έκανε τίποτα για να 
τον βοηθήσει. «Ας πάρει αυτό που του αξίζευ, σκέφτηκε 
θολωμένος. Ο φόνος των παιδιών και οι σπαραχτικές 


κραυγές της μάνας ξύπνησαν σε όλους ζωώδη ένστικτα και 
μίσος. 

Ο κόσμος της Χμαρ διαλύθηκε απότομα απ’τα πολλά 
χτυπήματα. Λίγο πριν πεθάνει, ο Γιάννης κατάλαβε ότι δὲν 
ήταν ποτέ Μάλροκ, ούτε καν σε αυτήν την αιματοβαμµμένη 
ψευδαίσθηση. ταν ο βασιλιάς των βαρβάρων και όχι ο 
Πρωικός πολεμιστής. Ακόμα και στη δική του φαντασίωση 
είχε χάσει. Στα πρόσωπα των γύρω του είχε ζωγραφιστεί 
τώρα το παράφορο και ανίκητο μίσος. Άνθρωποι, κατά τα 
άλλα ειρηνικοί, είχαν περάσει τώρα σε κατάσταση μανίας. 
«Έλεος!», κραύγασε, όπως και ο βασιλιάς των βαρβάρων 
στην πόλη της 

Χμαρ. Ἠξερε ότι έπρεπε να πεθάνει σαν άντρας. Αλλά 
δεν μπορούσε. Θα πέθαινε όπως έζησε. Σαν δειλός. 

Ένας νεαρός μετανάστης που περνούσε από εκεί και δὲν 
είχε δει τίποτα απ’ όσα προηγήθηκαν- ούτε την σφαγή που ο 
Γιάννης προκάλεσε- τον λυπήθηκε έτσι που τον είδε 
αιματοβαμμένο και αβοήθητο. Σκέφτηκε να τον βοηθήσει. 

Γρήγορα όµως άλλαξε γνώμη. «Δεν είναι δικιά µου 
δουλειά να μπλέξω µε αυτούς τους αλήτες», σκέφτηκε. 
«Ακόμα και αυτός που τις τρώει δεν ξέρω τι ρόλο παίζει». 
«Ίσως», σκέφτηκε, «να είναι και αυτός κάποιος εγκληματίας 
και παίρνει αυτό που του αξίζει. Ας κοιτάξω την δουλειά µου 
πριν μπλέξω», κατέληξε «και ας πάει στα τσακίδια η 
υπόθεση». 

Έτσι απομακρύνθηκε χωρίς καν να γυρίσει να κοιτάξει 
πίσω, όταν η κραυγή «ΕΛΕΟΣ» έσκισε την ατμόσφαιρα. Και 
ένα τούβλο σταμάτησε την βασανισμένη ζωή του Γιάννη. 

Η παραπάνω ιστορία δείχνει, κατά την γνώμη µου 
πάντα, ότι δεν είναι όλοι οι ρομαντικοί Δον Κιχώτες 
ακίνδυνοι. Επίσης, όπως έγραψε κάποιος δημοσιογράφος 
αναφορικά µε το θέμα, καλύτερα να ζούμε ὥστε να 
πραγµατοποιήσουµε τα όνειρα µας και όχι να ζούμε µία 
μίζερη ζωή που θα την ανακουφίζουν τα βιβλία και οι 
ταινίες. Η καταπίεση των ονείρων µπορεί να οδηγήσει σε 


απρόοπτες συνέπειες. Τραγικό παράδειγµα η ιστορία του 
Γιάννη, που μόλις σας διηγήθηκα. Εκείνη τη μέρα άφησε 
πίσω του εικοσιτρείς νεκρούς. Πίστευε ότι ήταν ήρωας, όταν 
τους έσφαζε ,αλλά στα μάτια των συμπολιτών του δεν ήταν 
παρά ένας παρανοϊκός εγκληματίας. Ο Μανιακός Δον 
Κιχώτης... 


ΘΑ ΕΡΘΟΥΜΕ ΓΙΑ ΕΣΑΣ 


Άκουγα τα κτυπήματα κάθε βράδυ για ένα μήνα. 
Απόκοσμα κτυπήματα που µε ξυπνούσαν µέσα σε εφιάλτη. 
Σκέφτηκα ότι όλα ήταν ένα παιχνίδι του μυαλού µου. Η 
αλήθεια είναι ότι δεν ήμουν και πολύ καλά εκείνο τον καιρό. 
Απολυμένος και η γυναίκα µου µε είχε αφήσει για έναν 
άλλο άντρα (εννοείται ευκατάστατο. Να δούµε τι θα κάνει 
το κάθαρμα όταν τον απολύσουν και εκείνον...). Ζούσα σε 
µία κόλαση αλκοολισμού για ένα χρόνο. Ζούσα σε ένα 
ψεύτικο κόσµο από αναμνήσεις και το παρελθόν είχε γίνει 
πια ο κόσμος µου. 

Ζούσα τα μεγαλεία του χθες σαν να ήταν σήμερα. Τα 
παιχνίδια στις αλάνες, τα παιδικά παιχνίδια στο κομπιούτερ 
και τη μουσική ντίσκο. Την Αργεντινή του μουντιάλ το ’86 
και τη φρουτοπία. Όλα ήταν τόσο ωραία χθες. Τόσο μαύρα 
σήμερα. Ο μόνος λόγος που έµενα ζωντανός ήταν ότι δὲν 
είχα τα κότσια να αυτοκτονήσω. Τα λίγα λεφτά που µου 
είχαν απομείνει, τα έπινα σε ουίσκι. Μέσα σε ένα σκοτεινό 
δωμάτιο. Σπάνια έβγαινα έξω, ενώ «φίλοι δε µου έχουν 
απομείνει. Είμαι μόνος. 

Τώρα, δίπλα σε όλα τα προβλήματά µου, ήρθε τον 
τελευταίο καιρό να προστεθεί και ο καθρέπτης. Αρχικά και 
για ένα μήνα, κάθε βράδυ τα κτυπήματα από τον καθρέπτη 
µε ξυπνούσαν απότομα. Ο καθρέπτης έμενε ακίνητος, αλλά 
ο θόρυβος ερχόταν ακριβώς από εκεί. Σαν να υπήρχε κάτι 
τρομώδες που δε φαινόταν αλλά μόνο ακουγόταν. Δεν ήταν 
πολύ δυνατά τα χτυπήματα αυτά, αλλά είχαν κάτι το 
σατανικό, κάτι το ρυθμικό, κάτι το επαναλαμβανόμενο. 
Μήπως αυτά τα κτυπήματα δεν υπήρχαν, αλλά ήταν προϊόν 
της παράνοιας και της δυστυχίας μου; Φοβήθηκα να το πω 
σε κάποιον μήπως και µε πάρουν για τρελό. Βρε άντε από 


δώ, δεν ήθελα να µπω σε τρελλάδικο. Και έτσι, για ένα 
µήνα, ζούσα µε αυτόν τον τρόπο. 

Όμως ξαφνικά τα κτυπήματα δυνάµωσαν απότομα .Και 
δεν ακουγόταν πια µόνο στον ύπνο µου, αλλά πολλές φορές 
και όταν ήμουν ξύπνιος. Σαν να ζούσα έναν εφιάλτη από 
τον οποίο δε μπορούσα να ξυπνήσω .Και σταδιακά, µέρα µε 
τη μέρα, γινόταν όλο και πιο έντονα, όλο και πιο 
δαιμονισμένα. Όλο και πιο κοντά µου... Τι να σημαίνουν 
αυτά τα κτυπήματα; Από που έρχονται; Τι θέλουν; Μία 
νύχτα, μία αγγελική γυναικεία φωνή ακούγεται µέσα στον 
ὕπνο µου να λέει: "Έλα µέσα στον καθρέπτη". 

Προσπάθησα να καταφύγω στο παρελθόν για λίγη 
ηρεμία. Ακόμα και το παρελθόν άρχισε να χάνει τη γοητεία 
του από τον τρόμο του σήμερα, τον τρόμο του καθρέπτη. 
Σκεφτόμουν τις όμορφες στιγμές όταν έπαιζα το ατάρι µου, 
αλλά ερχόταν ο φόβος του βραδιού να τα σβήσει όλα. Ο 
τρόμος από τα απόκοσµα κτυπήματα πίσω από τον 
καθρέπτη. 

Πράγματι αν και τη μέρα ήταν ενοχλητικό ,κάθε βράδυ 
γινόταν πιο έντονο και αισθανόµουν ότι µε παρέσυρε µέσα 
του, σε έναν άλλο κόσμο, σε μία άλλη διάσταση, σε ένα νέο 
τρόμο. Η όλη κατάσταση κρατούσε για ώρες. Και εκείνη η 
φωνή που µε καλούσε µέσα στον καθρέπτη... 

Άρχισα να βγαίνω έξω και να τριγυρνάω στα στενά της 
πόλης. Ενώ στην αρχή ηρέµησα και ανακουφίστηκα, αυτό 
δεν κράτησε πολύ. Οι πόλεις είναι γεμάτες από καθρέπτες. 
Δεν μπορείς να ξεφύγεις από το εἰδωλό σου. Έτσι όπου 
περνούσα από καθρέπτες άκουγα τα κτυπήματα και έτρεχα 
να κρυφτώ. Ήμουν καταραμένος. Μπήκα σε ένα μπαρ και 
κάθισα όσο πιο μακριά γινόταν από τον καθρέπτη του. 
Έπινα σαν τρελός. Στις τουαλέτες δεν έµπαινα, προτιμούσα 
να κατουριόµουν πάνω µου από το να αντικρύσω κάποιον 
καθρέπτη. Τι ντροπή θεέ μου... Η κατάντια μου δεν είχε 
σταματημό. 


Αναμνήσεις ερχόταν και µου τρυπούσαν το μυαλό. Η 
απόλυση µου, ο χωρισμός και η κατηφόρα. Τόσα χρόνια 
προσπαθούσα να φτάσω ψηλά και τελικά έπεσα µέσα στα 
σκατά. Θυμήθηκα ένα σύνθημα παλιό «Είναι και πολύ λέρα 
όποιος κυνηγά καριέρα». Τότε που το είχα δει, γέλασα και 
κορόιδεψα. Σκέφτηκα τι το είχε γράψει κάποιος 
αποτυχηµένος που ζήλευε. Αλλά τότε ήταν αλλιώς. Δίπλα 
μου είχα ένα μοντέλο και οδηγούσα το ακριβό αυτοκίνητό 
μου. Τώρα το σύνθημα αυτό µου φαίνεται αλλιώς. Πιο 
αληθινό. Ἠθελα το χρήμα και την εξουσία. Να φτάσω ψηλά. 
Δεν ήξερα ότι συνήθως αυτός είναι ο ιδανικός δρόμος για να 
πέσεις στα σκατά. 

Θυμάμαι δύο χρόνια πριν όταν απολύσαν το Μάριο. 
Είπα, δε γαμιέται και αυτός. Ανταγωνιστής µου βλέπεται. 
Αυτοκτόνησε. Στην κηδεία του δεν πήγα. Έλεγα, έλα µωρέο 
αποτυχηµένος. Τελικά τον κατάλαβα όταν µε απολύσαν. 
Κανένας συνάδερφος δε µε πήρε να µε συλλυπηθεί ή να 
μου δώσει κουράγιο. Έμεινα μόνος και τότε κατάλαβα πώς 
ένιωθε ο Μάριος, όταν το αφεντικό τον ξαπόστειλε. Μόνο 
που αυτός είχε τα κότσια να δώσει τέλος στη μίζερη ζωή του. 
Εγώ αισθανόµουν ότι οι καθρέπτες είχαν γίνειη ζωή µου και 
το τέλος µου. 

Οι συλλογισμοί µου διαλύθηκαν απότομα. Εκείνη την 
ώρα, είδα μία παρέα τρομαγμένων νέων να δείχνουν τον 
καθρέπτη. Βγήκαν έξω τρέχοντας. Ο μπάρμαν καθόταν 
φαινομενικά ψύχραιμος. Αλλά παρατήρησα ότι ήταν 
ιδρωµένος. Σαν να έκρυβε την ταραχή του. Ἠμουν αρκετά 
μεθυσμένος για να σκεφτώ παραπάνω και να υπολογίσω 
την κατάσταση. 

Γύρισα σπίτι µου. Έπεσα για ύπνο, αφού κατανάλωσα 
επιπλέον μισή µπουκάλα ουίσκι. Αλλά τα χειρότερα δεν 
είχαν έρθει ακόµα. Γιατί σε εκείνο τον εφιάλτη, σε εκείνο το 
βασανιστήριο, γνώρισα για πρώτη φορά τι θα πει 
πραγματική φρίκη Μια αγγελική φωνή µε πρόσταζε: "Έλα 
μέσα στον καθρέπτη". Ενώ τα χτυπήµατα.. Σαν τα 


χτυπήματα να µην ερχόταν μόνο από τους καθρέπτες αλλά 
και από µέσα µου. Σαν να είχαν µπει οι καθρέπτες µέσα στη 
ψυχή µου. Ἠ σαν να είχα μπει εγώ µέσα στους καθρέπτες. 
Πετάχτηκα από το κρεβάτι. Ο σωµατικός πόνος ήταν 
απίστευτος. Μου ερχόταν να ξεράσω. Ὁ πόνος έφυγε, όπως 
ήρθε, αλλά ο πανικός µε είχε κυριεύσει. Έτσι άρχισα να 
τρέχω στους δρόμους µε τις πιτζάμες. Το περίεργο είναι ότι 
είδα και άλλους τρελούς να τρέχουν. Άλλοι µε πυτζάμες, 
άλλοι ντυμένοι και άλλοι γυμνοί. Και φώναζαν : «Οι 
καθρέπτες, οι καθρέπτες!» 

Τότε συνειδητοποίησα ότι η κατάσταση δεν ήταν 
προσωπική. Ἠμουν τόσο κλεισμένος στον εαυτό µου, που 
δεν είδα γύρω µου ότι κι άλλοι άνθρωποι άκουγαν τους 
περιέργους ήχους. Πράγματι, κοντά ένα χρόνο έβγαινα 
σπάνια, ενώ τον τελευταίο καιρό που οι καθρέπτες µας 
επιτίθενται, εγώ βγήκα από το σπίτι µόνο για να αγοράσω 
ουίσκι από το σουπερμάρκετ της γειτονιάς. Κλεισμένος στην 
κόλαση µου, δεν είδα ότι κάτι γίνεται στον κόσμο, κάτι κακό. 
Αυτή η ιδέα µε ανακούφισε παραδόξως, καθώς κατάλαβα 
ότι δεν είχα τρελαθεί ακόµα. Έτσι µου έφυγε ένα µεγάλο 
βάρος. Σταδιακά όµως, έτσι όπως έβλεπα στο δρόμο τον 
κόσμο να τρέχει πανικόβλητος, κατάλαβα ότι ίσως να ζούσα 
στιγμές που ούτε στο χειρότερο εφιάλτη δεν είχα ζήσει. 
Άκουσα ένα δυνατό ήχο δίπλα µου. Γύρισα και είδα µέσα σε 
μία λίμνη αίματος το σώμα ενός ανθρώπου, που είχε 
αυτοκτονήσει πηδώντας δευτερόλεπτα πριν από κάποιο 
μπαλκόνι. Κοίταζα σαστισμένος το πτώμα για κάποια λεπτά 
μαζί µε άλλους περίεργους. Κάποιος απ’ αυτούς 
μονολόγησε: «Οι καθρέπτες». Κάποια γυναίκα έκλαιγε µε 
σπαρακτικούς λυγμούς από ψηλά (κάποια συγγενής του 
νεκρού ἰσως;) 

Συνέχισα να προχωράω και ας µην ήξερα πού πάω, µέσα 
στα βρώμικα στενά της πόλης. Μετά από λίγο κάποιος 
βγήκε και ούρλιαζε σ΄ ένα μπαλκόνι. «Σκότωσα τη γυναίκα 
και τα τρία µου παιδιά. Οι καθρέπτες µε έβαλαν να το 


κάνω]». Στη συνέχεια ξέσπασε σε ένα παρανοϊκό γέλιο. Ένα 
περιπολικό σταμάτησε µπροστά µου και από µέσα του 
πετάχτηκε ένας µπάτσος. Μου παράταξε το όπλο και 
είπε:«Τον πούλο ρε μαλακισμένο!! Τον πούλο...» 

Γύρισα στο σπίτι µου τρομαγμένος. Τι γινόταν τελικά 
στον κόσμο; Ερχόταν το τέλος; Πήγα στο γείτονα, ένα 
συνομήλικό µου, µε τον οποίο είχαμε κάποιες σχέσεις στο 
παρελθόν, αλλά µετά το χωρισμό µου και την επακόλουθη 
απομόνωση στον εαυτό µου, είχαμε ξεκόψει. Ἠταν τέσσερις 
τα ξημερώματα, αλλά δεν ντράπηκα να του κτυπήσω την 
πόρτα. Ἠξερα ότι δεν κοιμόταν. Κανείς δεν κοιμόταν εκείνη 
τη νύχτα. Κοίταξε από το μάτι της πόρτας. Μετά από λίγο, 
μου άνοιξε φοβισμένος. Ξανθός, μακρυμάλλης γύρω στα 
τριάντα. Πολύ διαβασμένο παιδί και φιλότιμος. 

«Έλα Δημήτρη. Πέρασε». Με κοίταζε με 
επιφυλακτικότητα. 

«Τι γίνεται ρε Μάνο;Τι κόλαση είναι αυτή;» 

«Ναι, κορυφώνεται κάθε μέρα πιο πολύ.» 

Του εξήγησα ότι δεν είχα πάρει πρέφα, ότι αφορούσε όλο 
τον πληθυσμό. Του είπα τι νόμιζα μέχρι πρόσφατα. Ότι 
δηλαδή αυτό το θέµα αφορούσε µόνο εμένα Θεωρούσα ότι 
όλα ήταν ψευδαισθήσεις του μυαλού μου. Πρόσφατα 
κατάλαβα ότι όλοι ζούσαν στον τρόμο. 

«Η κατάσταση αυτή ξεκίνησε πριν περίπου δύο μήνες. 
Στην αρχή το κρύβαμε ο ένας από τον άλλο. Επιλέξαμε τη 
σιωπή. Είχαμε τη ψευδαίσθηση ότι τα κτυπήματα ήταν 
προϊόντα της νοσηρής µας φαντασίας, ήταν δηλαδή 
προσωπικά προβλήματα που δεν αφορούσαν τους άλλους. 
Στη συνέχεια, και όσο ο θόρυβος μεγάλωνε, αναγκαστήκαµε 
να το παραδεχτούμε. Κάτι συνέβαινε. Κάτι περίεργο. 
Σημαντικό. Αυξήθηκαν και ραγδαία οι αυτοκτονίες. Οι 
βιασμοί. Η βία. Ο κόσμος έχει ξεφύγει τελείως. Μία µε δύο 
μέρες τώρα η κατάσταση έχει φτάσει στο απροχώρητο. Εκεί 
που αυτοκτονούσαν στην πόλη δέκα την ημέρα, σήμερα 
αυτοκτόνησαν εκατοντάδες. Ο πρώτος µου ξάδερφος την 


έκανε για τον άλλο κόσµο τινάζοντας τα μυαλά του στον 
αέρα. Και μία φίλη µου κρεμάστηκε. Επίσης µε πήρε η 
μητέρα µου. Ο πατέρας µου δέχτηκε επίθεση από το γείτονα 
του µε ένα κατσαβίδι.» 

«Καιτι έγινε; Μη µου πεις...» 

«Του φώναζε :“Μπάσταρδε, γαμάς τη γυναίκα της ζωής 
μου!”. Τον χτύπησε κάποιες φορές µε το κατσαβίδι. Ο 
αδερφός µου τότε, τον χτύπησε µε ένα ρόπαλο δυνατά στο 
κεφάλι και έτσι έσωσε τον πατέρα µου από βέβαιο θάνατο. 
Μέσα στα αίµατα ο τρελός μονολογούσε: “Οι καθρέπτες! Οι 
καθρέπτες!” Έφυγε τρέχοντας.» 

«Γιατί δεν τους σπάµε; Γιατί δεν τους συντρίβουµε αφού 
θέλουν το κακό µας)» 

«Δοκίμασε». Μου έδωσε αποφασιστικά ένα τασάκι και 
μου έδειξε τον καθρέπτη απέναντι µας. Πέταξα µε δύναμη 
το τασάκι και διέλυσα το καθρέπτη. Μέσα όµως σε λίγα 
δευτερόλεπτα, ο καθρέπτης είχε γίνει όπως πριν. Δεν 
κατάλαβα καν πώς έγινε. 

«Κοίταξε, µέρες τώρα σπάµε τους καθρέπτες. Αυτοί 
φτιάχνουν αυτόματα. Μέσα σε κλάσματα τα θραύσματα 
γυαλιού επιστρέφουν πίσω. Η διαδικασία γίνεται τόσο 
γρήγορα που δεν προλαβαίνεις καν να τη δεις. Κάποιοι 
προσπάθησαν να τους πετάξουν σε χωματερές. Όταν 
επέστρεψαν σπίτι τους, οι καθρέπτες ήταν στην αρχική τους 
θέση. Δεν υπάρχει διαφυγή. Πίστεψέ με.» 

Ώταν πλέον έξι το πρωί. Ανοίξαμε την τηλεόραση να 
χαζέψουμε λίγο και να ξεχαστούμε «Πράγματι, είχε μία 
ασπρόμαυρη ταινία. Η παρακολούθησή της, ήταν αρκετή 
για να µας βγάλει από τη μαυρίλα Όμως ξαφνικά το 
πρόγραμμα διακόπηκε. Ο πρωθυπουργός μιλούσε σε 
έκτακτο δελτίο. 

«Αγαπητοί συμπολίτες. Μη φοβάστε τίποτα. Όλα θα 
πάνε καλά. Οι ειδικοί εργάζονται πάνω στο θέμα. Μην 
πανικοβάλλεστε.» Την ώρα που τα έλεγε αυτά κρατούσε 


διακριτικά την κοιλιά του. Ἠταν φανερό επίσης, απὀ τις 
συσπάσεις του προσώπου του, ότι κοιλοπονούσε. 

«Αν και προσπαθεί να το κρύψει ο γελοίος ,ο φόβος και 
το άγχος έχουν κυριαρχήσει πάνω του «Μάλλον έπαθε 
καμία γαστρεντερίτιδα από τον τρόμο του .Κοίταξέ τον. Όσο 
και αν υποκρίνεται, φαίνεται ότι είναι έτοιμος να χεστεί 
πάνω του! » 

Ξεράθηκα στα γέλια από την παρατήρηση του γείτονά 
μου, ενώ ο πρωθυπουργός συνέχισε: «Πάντα μαζί σας είχα 
μία σχέση ειλικρίνειας. Οι καιροί είναι δύσκολοι αλλά μαζί 
θα ξεπεράσουμε όλες τις αναποδιές.» 

Τι μαλάκας ,σκέφτηκα. Και τον είχα ψηφίσει αυτό το 
γελοίο... Αλλά κι εγώ καλός μαλάκας ήμουν που τον 
ψήφισα. 

«Μαζί για μία Ελλάδα...» «Βούλωσ’το!», ακούστηκε µία 
φωνή μέσα από το πλατό, «Βούλωσ’ το, γαμημένε 
απατεώνα!». Ένας πυροβολισμός διέκοψε τον οργισµένο 
αυτό άνθρωπο. Η φωνή του πνίγηκε σε ένα βογγητό 
ξεψυχίσματος. Ο πρωθυπουργός καταϊδρωμένος, συνέχισε 
μετά από δύο λεπτά, αφού κοίταξε δεξιά και αριστερά 
σαστισμένος. Επίσης φαινόταν ότι, από τα ακουστικά που 
φορούσε, έπαιρνε οδηγίες. Τουλάχιστον αυτό μαρτυρούσαν 
οι χαζές και σπαστικές γκριμάτσες που έκανε κάθε τόσο. 
«Μόλις δέχτηκα τρομοκρατική επίθεση. Ευτυχώς η φρουρά 
μου µε προστάτευσε από τον εχθρό. Από σήμερα 
κηρύττουμε στρατιωτικό νόμο. Να μένετε σπίτια σας και να 
μη φοβάστε τίποτα. Όλα θα πάνε καλά.» 

Έκλεισε την τηλεόραση και έφυγα για το σπίτι µου. Στο 
δωμάτιο,µε υποδέχτηκε ο καθρέπτης µε χτυπήματα. Ἠταν 
τόσο αστείο που σκέφτηκα πως ίσως και να µε ρωτούσε που 
ήμουν. 

«Καθρέπτη, καθρεπτάκι µου δεν πας να...» 

Τα χτυπήματα δυναμώνανε. Έπιασα το μπουκάλι και του 
το πέταξα. Αυτός επιδιορθώθηκε µέσα σε κλάσματα. Ούτε 
καν πρόλαβα να δω τη διαδικασία. Συνέχισε το χτύπημα. 


Σαν να µε υπνώτιζε. Από µέσα µου βγαίνανε εικόνες φόνων 
και βίας. Έπρεπε να εκδικηθώ, να σκοτώσω. Υπνωτιζόμουν 
σε ένα κόσμο βίας και μίσους απελευθερωτικού. Όση 
συνείδηση μου είχε απομείνει αντιστεκόταν στην 
επερχόμενη κόλαση. Έβλεπα τι µου έκανε. Ἠθελε να µε 
κάνει υποχείριό του, όπως τους άλλους. Η λογική νίκησε 
στιγμιαία αλλά ήξερα ότι δε θα κρατούσε πολύ. Μπήκα στο 
μπάνιο, όπου ευτυχώς δεν είχα ποτέ καθρέπτη, έκλεισα την 
πόρτα, για να µη µε επηρεάζει τόσο ο θόρυβος και έκανα 
μπάνιο µε παγωμένο νερό. Άρχισα να συνέρχομαι, καθώς 
και τα χτυπήματα, λόγω της απόστασης από τον καθρέπτη, 
αλλά και της κλειστής πόρτας που παρεμβαλλόταν, δεν 
έφταναν µε τόση ένταση. Επανήλθα πλήρως µετά από ένα 
δεκάλεπτο. Έπρεπε να βρω µια περιοχή χωρίς καθρέπτες 
για να κρυφτώ. Και ο στρατιωτικός νόμος; Αν προχωρούσα 
στο δρόμο κινδύνευα. Τινα έκανα λοιπόν; 

Ήξερα την απάντηση «Δεν μπορούσα να μείνω άλλο 
εδώ «Θα το διακινδύνευα. Βγήκα γρήγορα στο δρόμο «Είχε 
αρχίσει να ξημερώνει. Προχωρούσα µέσα στα στενά 
σοκάκια γιατί δε συνέφερε να πάω από κάποιον κεντρικό 
δρόμο. Εκεί οι κίνδυνοι δε θα έρχονταν µόνο από τους 
καθρέπτες, αλλά ίσως και από το στρατό. Πάντως κι άλλοι 
είχαν την (ἴδια ιδέα µε ᾿μένα .Συνάντησα αρκετούς 
απελπισµένους. Προχωρούσαν τρομαγμένοι , ενώ κάποιοι 
έκλαιγαν. Μάλιστα, μετά από λίγα λεπτά, και καθώς 
προχωρούσα, µε πρόλαβε ένας τύπος που προχωρούσε 
αρκετά γρήγορα. 

Την ώρα που µε προσπερνούσε αποφάσισα να του 
μιλήσω. Θα προσπαθούσα να φανώ φιλικός. Άλλωστε, στη 
βιαστική φυγή µου, δεν ειδοποίησα και το γείτονα µου να 
έρθει (λόγω πανικού γιατί η αλήθεια ήταν ότι τον 
συμπαθούσα) και τώρα ήμουν μόνος .Δεν θα ήταν κακό να 
έβρισκα παρέα Έτσι του είπα: 

«Φίλε και εσύ την κάνεις για εξοχή,» 

Γύρισε και µε κοίταξε µε μάτια γουρλωμένα: 


«Ναι ρε μαλάκα, έχεις κανένα πρόβλημα; Μη σου 
γαμήσω τίποτα;» 

«Καλά ηρέµησε. Και εγώ μαζί σου είμαι.» 

Με χτύπησε το κάθαρμα στο πρόσωπο με 
λύσσα .Ζαλίστηκα και έπεσα πίσω ρθε από πάνω µου και 
είπε: «Με καλούν µέσα στον καθρέπτη Θα µπω και κανένας 
δε θα µου φέρει αντίρρηση.» 

Συνέχισε να µε κλωτσάει όσο ήμουν πεσμένος ,μέχρι 
που Λλιποθύμησα .Σηκώθηκα μετά από καμία ὤρα. 
Προσπάθησα να συνεχίσω ,αλλά ένα στρατιωτικό τζίπ ήρθε 
προς τα μένα και από τα μεγάφωνά του µου ανακοίνωσε: 

«Πολίτη γύρνα πίσω. Δε θα σου το πούμε δεύτερη φορά». 
Μια ριπή ακούστηκε, καθώς κάποιος φαντάρος πυροβόλησε 
στον αέρα για εκφοβισμό. Γύρισα προς το σπίτι και 
ξαναπήγα στο γείτονα. 

«Ρε ποιος σου έκανε τα μούτρα έτσι» 

«Κάποιο κάθαρμα χωρίς λόγο. Στη συνέχεια όµως µε 
σταμάτησε ο στρατός. Ἠθελα να πάω προς την εξοχή...» 

«Ναι ϱε γαμώτο, δεν αφήνουν τον κόσµο να φύγει. 
Είμαστε εγκλωβισμένοι . Ας κάνουμε λίγη υπομονή. Ίσως 
φτιάξειη κατάσταση. Κάτσε να βάλω λίγη μουσική.» 

Κάθισε αμίλητος απέναντί µου. Αφού κατεβάσαµε όλο 
το ουίσκι του ,σηκώθηκα και πήγα σπίτι µου. Έπεσα για 
ὕπνο. Αισθάνθηκα ότι πνιγόµουν. Ἠμουν εγκλωβισµένος σε 
ένα γυάλινο ρευστό υγρό όπου κολυμπούσα µε δυσκολία. 
Έξω από το υγρό και απέναντι µου υπήρχε ένα δωμάτιο. 
Κάποια κοπέλα κοιταζόταν µπροστά µου µε απίστευτη 
ματαιοδοξία.« Μα τι κάνει» σκέφτηκα.« Εδώ απέναντι είμαι. 
Γιατί δε µε βοηθάς;» Σαν να ήμουν φάντασμα. 

Η συνειδητοποίηση ήρθε απότομα. Ώμουν 
εγκλωβισμένος µέσα στον καθρέπτη. Άρχισα να χτυπάω 
μανιασμένα τα χέρια µου πάνω στο υγρό, αν και 
αισθανόµουν ότι, καθώς είχα σταματήσει να κολυμπάω, 
βυθιζόμουν σε αυτό το ρευστό γυαλί. Βυθιζόμουν όµως προς 
τα πίσω και όχι προς τα κάτω .Είχαν ανατραπεί όλοι οι νόμοι 





της βαρύτητας. Πνιγόμουν, αλλά συνέχισα να κτυπάω το 
ρευστό υγρό, στο οποίο ήμουν βυθισμένος. Και ο ήχος από 
τα χτυπήματά µου, ήταν ο ίδιος µε τα χτυπήματα των 
καθρεπτών που µε ενοχλούσαν τόσο καιρό. Πριν 
εγκλωβιστώ και εγώ ο ίδιος µέσα στον καθρέπτη Πριν 
εγκλωβιστώ µέσα στον εφιάλτη. 

Πετάχτηκα µε δύναμη από το κρεβάτι. Έβλεπα απλά ένα 
απαίσιο όνειρο. Απέναντί µου κοίταξα τον καθρέπτη που 
χτυπούσε μανιασμένα. Ἱρόμος µε κατέκλυσε και 
πανικός .Λες να ήταν κάποιος µέσα του εγκλωβισµμένος και 
να ζητούσε τη βοήθεια µου; Δεν άντεχα ἀλλο.Τρέχω στο 
γείτονα, που µου ανοίγει τρομαγμένος. 

«Είδα τον πιο τρομακτικό εφιάλτη στη ζωή µου. Είδα ότι 
ήμουν εγκλωβισμένος µέσα σε καθρέπτη. Ἡ ακόμα, ότι εγώ 
ο ίδιος ήμουν ο καθρέπτης! Δεν ξέρω.» 

«Το ίδιο είδα και εγώ. Έχει να κάνει µε το συλλογικό 
υποσυνείδητο. » απάντησε. 

«Οι καθρέπτες µας έχουν καταλάβει. Σαν να έχουν 
κερδίσει κάποιο πόλεμο ενάντια στους ανθρώπους και έτσι 
είµαστε εγκλωβισμένοι να ζούμε μπροστά τους .Στα όνειρά 
µας πνιγόμαστε µέσα σε εκείνους Έχουν επιβάλλει την 
εξουσία τους. Άλλωστε, γιατί δεν μπορούμε να φύγουμε από 
την πόλη, να πάμε στην εξοχή, όπου δεν υπάρχουν 
καθρέπτες; Μας έχουν εγκλωβίσει» 

Μείναμε για λίγο αμίλητοι .Σιγά σιγά άρχισα να ηρεµώ. 
Από το παράθυρο µου βλέπω ότι το πρωινό είναι απαίσιο 
και ο ήλιος σχεδόν εξαφανισµένος. Η αλήθεια είναι ότι δύο 
μήνες τώρα ο καιρός ήταν μονίμως µουντός. Όλα είναι πια 
περίεργα, όλα είναι λοξά. Κανονικά έπρεπε να έχει µπει ήδη 
το καλοκαίρι. Δε φόρτωσα όµως το Μάνο µα αυτή τη σκέψη. 
Προσπάθησα να τον καθησυχάσω. 

«Κοίτα, µη τρελαίνεσαι. Χαλάρωσε. Ίσως να υπάρχει 
κάποια λογική εξήγηση. Ίσως...» 

Το τελευταίο το είπα βέβαια χωρίς να το πιστεύω. 
Περισσότερο για να παρηγορήσω το Μάνο ή και εμένα. Να 


πείσω τον εαυτό µου. Αλλά, τι σκατά λογική εξήγηση να 
υπάρχει; Εδώ η λογική έχει πεθάνει. Ξαφνικά τα κτυπήματα 
άρχισαν πάλι, πιο δυνατά και δαιμονισμένα από ποτέ. 
Γυρίσαμε και κοιτάζαµε και οι δύο τον καθρέπτη. «Τα 
κτυπήματα Θεέ μου» τραύλισε ο Μάνος. Ξαφνικά ο 
καθρέπτης έσπασε σε χιλιάδες θραύσματα. Ένα έκοψε το 
μάγουλό μου. Ακούστηκε ένας απόκοσµος θόρυβος ,σαν 
αστραπή. Εκεί που κάποτε ήταν ο καθρέπτης τώρα, έχασκε 
μια ζελατοειδής ρωγμή χρώματος ασημί. Κοιτάζαμε και οι 
δύο σαστισμένοι για μερικά δευτερόλεπτα. Ακίνητοι και 
τρομαγμένοι! 

Ξαφνικά, από τη ζελατοειδή ασημί ρωγμή, άρχισε να 
βγαίνει μία κόκκινη ομίχλη. Ένας θόρυβος σαν χίλιες 
αστραπές ακούστηκε στο χώρο. Και από την ομίχλη βγήκε 
κάτι που έμοιαζε µε άνθρωπο. Μόνο που δεν ήταν 
άνθρωπος. Το πρόσωπό του, θεέ μου, ένα τέλειο γωνιώδες 
πρόσωπο, ήταν φτιαγμένο από γυαλί. Τα μάτια του ήταν 
πράσινοι κρύσταλλοι. Φορούσε µόνο έναν ολόσωμο μαύρο 
χιτώνα και µας κοίταζε ερευνητικά στα μάτια. 

«Τρέχα Δημήτρη!» Πριν το καταλάβω ,ο Μάνος είχε ήδη 
φύγει. Εγώ ήμουν πολύ τρομαγμένος να κάνω έστω και ένα 
βήμα. Κοίταζα µε θαυμασμό, παρά τον τρόμο που µε είχε 
κατακλύσει, αυτό το τέλειο πρόσωπο απέναντι µου. Ένα 
πρόσωπο τέλειο και όμορφο και εκείνα τα υπέροχα πράσινα 
μάτια. Ξαφνικά, όταν πήγε να µε αγγίξει, άρχισα να τρέχω 
σαν τρελός. Δεν υπάρχει τίποτα πιο σηµαντικό απὀ το 
ένστικτο ,που σε δύσκολες στιγμές αναλαμβάνει δράση, εκεί 
που η σκέψη έχει παγώσει και η λογική κοιτάζει 
αποσβολωμένη. Ἠθελα να ξεφύγω και κατρακύλησα στις 
σκάλες τις πολυκατοικίας. Μέσα σε δευτερόλεπτα βρέθηκα 
από τον τρίτο όροφο στο δρόμο. Ο τρόμος, που πριν µε 
καθήλωσε, τώρα µου έδινε δύναμη. 

Πολύ κόσμος έκανε το (ίδιο. «Τρέξτε! Τρέξτεεεεεε!» 
φώναζε κάποιος. «Οι καθρέπτες ήρθαν!» φώναζε κάποιος 
άλλος. Όλοι τρέχαµε, μάλλον από ένστικτο, όχι προς το 


κέντρο, αλλά προς το δρόμο που έβγαζε προς την εξοχή. Το 
ένστικτο µας οδηγούσε µακριά από την καταραμένη αυτή 
πόλη. Περάσαμε ένα μπλόκο του στρατού. Νεκροί φαντάροι 
βρίσκονταν διάσπαρτοι μέσα σε ένα τζιπ και στο δρόμο, 
μαζί µε σώματα πολιτών. Τι είχε γίνε; Μα πήγαν να 
σταματήσουν οι τρελοί τον τρομαγμένο λαό; Να 
εφαρμόσουν το στρατιωτικό νόμο της εξουσίας. Κάποιος 
έπρεπε να τους εξηγήσει, όσο ήταν ακόµα βέβαια ζωντανοί, 
ότιο τρόμος τα νικάει όλα, ακόµα και το κράτος. 

Τρέχαμε λοιπόν σαν τρελοί, μέχρι που φτάσαμε σε μία 
πλατεία. Εκεί υπήρχε πολύς κόσμος 
συγκεντρωμένος .Κοίταξα τον μουντό ουρανό το γεμάτο µε 
σύννεφα που κρύβανε τον ήλιο για τα καλά. Η αγωνία και ο 
φόβος µε είχαν καταλάβει. Γυρνούσα τρομαγμένους 
ανάμεσα σε άλλους τρομαγμένους. Αφού πέρασε καμία ώρα 
έτσι, βρήκα και το Μάνο να περιφέρεται άσκοπα µέσα στο 
πλήθος. 

«Τι γίνεται ρε; Γιατί σταματήσαμε;» 

«Χαίρομαι που ζεις. Νόμιζα ότι δε θα τα κατάφερνες 
φίλε. Μάλλον ο κόσμος που προσπάθησε να προχωρήσει κι 
άλλο δέχτηκε επίθεση. Από το στρατό; Από τους γυάλινους 
ανθρώπους; Ποιος ξέρει. Έτσι λοιπόν στοιβαχτήκαμε εδώ.» 

«Τι είναι αυτοί οι γυάλινοι άνθρωποι ρε Μάνο; Τι 
εξήγηση δίνεις;» 

«Έχω δύο θεωρίες. Δεν ξέρω και εγώ τι να πιστέψω 
όμως.» 

«Έλα σε ακούω.» 

«Η μία λέει ότι αυτοί οι γυάλινοι άνθρωποι έρχονται από 
άλλη διάσταση. Μία διάσταση που ίσως το γυαλί είναι 
βασικό της συστατικό. Κατάφεραν, μέσω των καθρεπτών,να 
µας φτάσουν και να εισβάλουν στη δική µας διάσταση Ὁ 
δικός µας κόσμος έχει προφανώς τους καταραμένους 
καθρέπτες σαν το μόνο κοινό σηµείο µε το γυάλινο κόσμο. 
Αυτό το κοινό σηµείο υπήρξε ικανό για να γίνει το κακό.» 

«Χμ! Καιη άλλη,» 


«Η άλλη λέει ότι αυτοί είναι εξωγήινοι. Και οι καθρέπτες 
δεν είναι τίποτα άλλο παρά αστρικές πύλες, που τους 
φέρνουν από τον πλανήτη τους εδώ, για να µας 
καθυποτάξουν.» 

«Προφανώς διαβάζεις πολύ επιστημονική φαντασία. 
Δηλαδή οι καθρέπτες τους διευκολύνουν να εισβάλλουν 
στον πλανήτη µας «Έτσι δε χρειάζονται τα ὈΕΟ όπως στις 
παλιές ταινίες για να ταξιδεύουν μέχρι εδώ)» 

«Ναι πράγματι, διαβάζω πολύ επιστημονική φαντασία. 
Πάντως αυτά που σου είπα µου φαίνονται παράλογες 
εξηγήσεις σε ένα παράλογο συμβάν. Γιατί εσύ έχεις κάποια 
λογική εξήγηση» 

«Συγνώμη που επεµβαίνω αλλά έχω και εγώ μία 
εξήγηση. Θέλετε να την ακούσετε;» 

Τον κοίταξα και σοκαρίστηκα. Μας κοίταζε σαν παλαβός, 
µε μάτια κατακόκκινα. Γεμάτος μούσια και μαλλιά, πρέπει 
να ήταν κοντά στα 40.Μιλούσε λες και έφτυνε τις λέξεις. 

Χωρίς να περιμένει να του απαντήσουμε συνέχισε: 

«Εμείς μετατρέψαμε τους καθρέπτες από µέσα να 
κοιτάζουμε τους εαυτούς μας σε όργανα καταστροφής. 
Εμείς και μόνο εμείς. Εμείς! Τόσα χρόνια κοιταζόµαστε µε 
ματαιοδοξία και ηλιθιότητα. Θωπεύαμε τις μάπες µας αλλά 
δε βλέπαμε τα χάλια μας. Οι καθρέπτες απορροφούσαν 
όμως την αλήθεια για την κατάντια µας. Έτσι η κακία και η 
υποκρισία όλων των βρωμιάρηδων έμεινε µέσα στους 
καθρέπτες «Γιατί ο καθρέπτης απορροφούσε την αλήθεια 
της ανθρώπινης ύπαρξης. 

Ἡ ανθρώπινη ύπαρξη καταχώνιαζε µέσα της το κακό 
της ,ξεχνούσε τη ψευτιά της, ο καθρέπτης όµως ποτέ «Την 
αποθήκευε µέσα του «Γιατί τίποτα στη φύση δεν µπορεί να 
εξαφανιστεί αλλά µόνο να μεταλλαχτεί, να εξελιχθεί «Το 
ίδιο συμβαίνει µε τον αρνητισµό της ανθρώπινης ύπαρξης. 
Αυτή λοιπόν η αρνητική ενέργεια ,έδωσε ζωή και νόηση 
στους καθρέπτες και γέννησε αυτούς τους γυάλινους 
ανθρώπους «Τίποτα στη «φύση δὲν μπορεί να 


εξαφανιστεί Ἔτσι η αρνητική ενέργεια όφειλε να γίνει κάτι 
άλλο. Μετατράπηκε λοιπόν στους γυάλινους ανθρώπους!» 

«Ρε φίλε τώρα µη µας τρελαίνεις. Έχεις καμία απόδειξη; 
Καλές οι θεωρίες, αλλά ο καθένας έχει και µία ξέρεις.» 

«Είσαι και εσύ βρώμικος, το βλέπω. Υποκριτής. Φαίνεσαι. 
Άντε γαμηθείτε λοιπόν.» είπε και έφυγε. Πήγε προφανώς 
αλλού για να αναπτύξειτις θεωρίες του. 

«Τι τρελάρας και αυτός!» είπε ο Μάνος γελώντας. 
Συνεχίσαμε να περπατάµε άσκοπα μέσα στο πλήθος. 
Ξαφνικά, κόσμος άρχισε να κτυπά κάποιον µε μανία. Καμία 
εικοσαριά άτομα, κρατώντας ρόπαλα και λοστούς, 
κυριολεκτικά λυντσάρανε κάποιον. Τον άφησαν μόνο όταν 
ήταν το κεφάλι του τόσο πολτοποιημένο, που δε θα τον 
αναγνώριζε ούτε η μάνα του. Κάποιος, από την ομάδα που 
συμμετείχε στο λυντσάρισμα, γύρισε και είπε στο πλήθος: 
«Αυτά παθαίνουν οι πράκτορες των καθρεπτών!» 

Καθώς απομακρύνθηκα µε το Μάνο αυτός γύρισε και 
μου είπε: 

«Το πιο τρομακτικό δεν ήταν το λυντσάρισμα. Ἠταν ότι 
κανείς από το πλήθος δεν βοήθησε αυτόν τον άµοιρο. Αυτή 
η φάση µε τους καθρέπτες ανάδειξε την απανθρωπιά, που 
βρισκόταν καμουφλαρισμένη στη βάση της κοινωνίας µας.» 

Σε ένα παγκάκι είχε ανέβει ο τρελός ,που µας ανέλυε 
πριν τη θεωρία του. Φώναζε στον κόσμο µε μίσος και 
αγαλλίαση: 

«Αυτός είναι ο πολιτισμός σας καθάρματα; Ὑποκριτές. 
Χρήμα και εξουσία ξεφτίλισαν τη ψυχή σας. Μετά ήρθε η 
Οικονομική κρίση μαϊμούδες. Κάνατε καμία αυτοκριτική; Όχι 
μαϊμούδες. Πεινάσατε αλλά το χειρότερο ήταν ότι μείνατε 
μόνοι χωρίς αγάπη, γιατί καιτην αγάπη είχατε μάθει να την 
αγοράζετε µε χρήμα. Και τώρα ήρθαν οι καθρέπτες, να σας 
δείξουν το αληθινό σας πρόσωπο .Μαιμούδες!» 

Δεν μπόρεσα να µη σκεφτώ την πρώην μου. Αλήθεια, µε 
αγάπησε ποτέ ή αγάπησε μόνο το χρήμα μου; Και αν µε 
αγάπησε, έστω και λίγο, γιατί µε άφησε, όταν έμεινε χωρίς 


δουλειά τον καιρό της κρίσης; Αλλά και εγώ; Τι άλλο ήμουν 
παρά μία μαϊμού που, όσο τα πράματα πήγαιναν 
καλά ,έκλεινα τα μάτια µου μπροστά στην αλήθεια; «Μπείτε 
τώρα μέσα στον καθρέπτη.» 

Η τελευταία του προτροπή ήταν σχεδόν ίδια µε αυτή που 
άκουγα στους εφιάλτες µου. «Έλα µέσα στον καθρέπτη.» 
Όμως, µετά από µία στιγμιαία ανάπαυλα, ο τρελός συνέχισε 
να τα χώνει. 

«Φάτε τώρα την μπανάνα. Αυτός είναι ο πολιτισμός σας 
καθάρματα; Τί αυτό τον πολιτισμό μοχθήσατε και 
αγωνιστήκατε; Τώρα θα πονέσετε και θα υποφέρετε. Εσείς 
φτιάξατε τους καθρέπτες. Είναι προϊόν της σαπίλας σας. 
Εσείς φτιάξατε τους γυάλινους ανθρώπους. Εσείς και µόνο 
εσείς. Μπάσταρδοι!» 

Το πλήθος κοίταζε σαστισµένο. Φάνηκε για λίγο ότι τα 
λόγια του άγγιξαν κάποια χορδή του πλήθους, κάποιο 
κομμάτι της συλλογικής συνείδησης. Κάποιος όµως από το 
πλήθος φώναξε: «Σκοτώστε τον!». Αμέσως, η ομάδα που 
πριν πολτοποίησε τον άλλο, χίμηξε. Ένας λοστός έπεσε στο 
κεφάλι του, που γέμισε τα μούσια του αίμα. Καθώς έπεσε 
κάτω, η ομάδα άρχισε να χοροπηδάει πάνω του. Οι 
περισσότεροι γελούσαν και χόρευαν. Εννοείται ότι από το 
πλήθος, κανένας δεν έκανε τίποτα. Η αλήθεια ήταν ότι 
πολλοί φοβόταν και άλλοι αδιαφορούσαν. Σε άλλους άρεσε 
απλά το θέαμα. 

Ένας πυροβολισμός διέκοψε το χορό του τρόμου. Ο τύπος, 
που στο προηγούμενο λυντσάρισµα είχε κάνει το κήρυγμα 
συνετισμού προς τους πιθανούς πράκτορες των 
καθρεπτών τώρα κείτονταν νεκρός. Ο Μάνος είχε ρίξει και 
σημάδευε ακόμα. «Λοιπόν, μαϊμούδες, τον πούλο! 
Απομακρυνθείτε γρήγορα.» 

Δε χρειάστηκε να το πει δεύτερη φορά. Τρέξαμε προς τον 
αιμόφυρτο τύπο. Τον σηκώσαμε και αυτός μονολογούσε: 
«Καθάρματα, καθάρµατα..». 

«Φέρτε, ρε κότες, λίγο νερό για τον άνθρωπο» διέταξα. 


Αμέσως, κάτι χαζογκόμενες έτρεξαν να βοηθήσουν και 
µας έφεραν ένα μπουκάλι νερό. Βλέπεις τώρα εμείς είχαμε 
όπλο.... Δώσαμε κάποιες γουλιές στον κακόµοιρο που 
ψέλλισε :«Τελικά υπάρχουν ακόµα άνθρωποι. Ευχαριστώ» 

«Ρε τρελιάρη γείτονα. Πού τα κρύβεις τέτοια ταλέντα; 
Είσαι και κομάντο.» 

«Έλα μωρέ, πάντα φοβόμουν ότι τα άσχημα έρχονται. 
Είχα πάρει λοιπόν κάποιες προφυλάξεις, όπως το όπλο που 
κρατάω. Τίποτα όµως πιο σηµαντικό δεν έπραξα. Αλλά, εδώ 
που τα λέμε, τι θα μπορούσα να κάνω ,από το να 
προμηθευτώ αυτό το όπλο;» 
«Μπράβο φίλε μου. Έσωσες έναν άνθρωπο ήδη και ίσως 
σώσουμε έτσι το τομάρι μᾶς.» 

Μείναμε κάποια ώρα ακίνητοι στο σημείο. Σιωπηλοί, 
είχαμε ξαπλώσει στα πλακάκια της πλατείας, όπως είχε 
κάνει και όλος ο κόσμος. Κανείς δεν έφευγε .Έτσι ήρθε το 
απόγευμα και σιγά σιγά άρχισε να 
νυχτώνει .Συλλογιζόμαστε. Ονειρευόµαστε το παρελθόν. 
Μακάρι να γινόταν όλα όπως πριν. Όμως ξέραμε. Τίποτα δε 
θα γινόταν όπως παλιά. Τίποτα. 

Άρχισα να περπατάω για να ξεφύγω από τις σκέψεις 
μου.Ξαφνικά, ένα φάντασμα εμφανίστηκε μπροστά µου. Η 
πρώην μου! «Σε αγαπάω ακόμα» τραύλισε και µε κοίταζε µε 
μάτια βουρκωμένα. «Θέλω να γυρίσω σε σένα.» 

«Τι λες ρε μαλακισμένη; Πού είναι τώρα το πλούσιο ταίρι 
σου; Τι έγινε; Σε παράτησε για να σώσει το τομάρι του; Ἡ 
μήπως διαπίστωσες ότι σ’ αυτό το χάος το χρήμα δεν είναι 
εξουσία, αλλά εξουσία είναι αυτός που έχει τα όπλα; Και 
ήρθες λοιπόν γιατί µας είδες µε το όπλο... Πού είναι τώρα η 
Πόρσε του δικού σου; Ψόφα στην αγκαλιά του.» 

Γύρισα την πλάτη µου έτοιμος να φύγω. Αυτή έπεσε στο 
πάτωμα και φώναζε κλαίγοντας: «Σώσε με, σώσε με.» Δεν 
την ένοιαζε αν ξεφτιλιζόταν. Κοίτα, σκέφτηκα, µε ποιον 
άνθρωπο ήμουν μαζί τόσα χρόνια. Καλός μαλάκας ήμουν. 
Έφυγα αηδιασµένος γι αυτήν και για μένα. Για όλους µας. 


Περιπλανήθηκα λίγο ανάμεσα στο ξαπλωμένο πλήθος, 
προσέχοντας να µην πατήσω κανέναν «Είχε βραδιάσει 
πλέον. 

Ντροπή, σκέφτηκα. Ντροπή για όλους. Ντροπή και για 
᾿μένα, που σε τέτοιες ώρες µου έλειπε το αλκοόλ .Τη σκέψη 
διέκοψε ένας φρικιαστικός ήχος. Σαν να άκουγα κάποιον να 
φωνάζει, ενώ κατάπινε γυαλιά. Δεν μπορώ να το περιγράψω 
αλλιώς. Γύρισα και κοίταξα ψηλά, εκεί που ερχόταν αυτός ο 
απόκοσµος ήχος. Ἠταν η φωνή τους. 

Οι γυάλινοι άνθρωποι αιωρούνταν ακίνητοι, έχοντας 
σχηματίσει ένα κύκλο πάνω και γύρω από την πλατεία Μας 
είχαν περικυκλώσει. Φορούσαν όλοι μαύρους χιτώνες και 
µας κοίταζαν ανέκφραστα από ψηλά. Ο κόσμος ,που η 
πλειοψηφία του είχε πέσει για ύπνο, άρχισε να πετάγεται 
πανικόβλητος. Άλλοι κλαίγανε, άλλοι φωνάζανε, άλλοι 
απειλούσαν «Ξύπνησαν από έναν εφιάλτη µέσα σε έναν 
άλλο. 

Ῥανάρθε ο (ίδιος ήχος από κάποιον από τους 
αιωρούμενους, Νομίζω  ὁτι εἰπε κάτι σαν 
«ΞΓΓΓΗΞΓΓΓΗΞΓΓΓΗ». Τότε σήκωσε το χέρι του και µας 
σημάδεψε µε κάτι. Έστειλε µία ακτίνα και εκεί που έπεσε οι 
άνθρωποι μετατράπηκαν σε κρυστάλλινα ομοιώματα. 
Ακίνητα, µε μία έκφραση τρόμου χαραγμένη στα πρόσωπα 
τους. Τότε, όλοι οι γυάλινοι άνθρωποι άρχισαν να µας 
ρίχνουν από τα διάφορα σηµεία που μας είχαν 
περικυκλώσει. Τρέχαμε όλοι σαν τους τρελούς, αλλά πού να 
πάμε.. Ὁ ένας έπεφτε πάνω στον ἀλλο,ενώ αρκετοί 
ποδοπατούνταν. Προσπάθησα να τρέξω σε ένα στενό. Μια 
ακτίνα έπεσε δίπλα µου. Γύρισα και κοίταξα. Ἠταν η πρώην 
μου, που είχε μετατρέπει σε ένα ακίνητο κρυστάλλινο 
άγαλμα. 

Ξανάκουσα τον καταραμένο ήχο καθώς έτρεχα στα 
στενά:«ἙΓΓΓΗΞΓΓΓΗΞΓΓΓΗ». Έτρεχα µέσα στον πανικό όσο 
πιο γρήγορα μπορούσα. Αλλά εκεί που νόμιζα πως είχα 
ξεφύγει, ένας γυάλινος άνθρωπος προσγειώθηκε μπροστά 


µου. Με άρπαξε στα χέρια του και µε σήκωσε στον αέρα. 
Ήταν αδύνατο να αντισταθώ. Αυτό το πλάσμα ήταν ό,τι πιο 
δυνατό είχα δει ποτέ στη ζωή µου. Τότε ξέρασα από το φόβο. 
Πετούσαμε έτσι, µέχρι που, από ένα μπαλκόνι που είχε 
ανοιχτό το παράθυρο, εισβάλαµε µέσα στο διαμέρισμα. 
Εκεί, όλα αυτά γίνανε σε κλάσματα δευτερολέπτου, µε 
πέταξε µε δύναμη πάνω στον καθρέπτη. Αλλά αυτός, αντί 
να σπάσει, µε υποδέχτηκε σαν να ήταν μία υγρή ύπαρξη. 
Βυθίστηκα µέσα σε κάτι που δεν μπορούσα να καταλάβω τι 
ήταν «Θυμήθηκα την προτροπή που άκουγα στους εφιάλτες 
μου: "Έλα µέσα στον καθρέπτη". Λιποθύμησα. Όταν 
ξύπνησα και άνοιξα τα μάτια µου, βρισκόμουν σε έναν άλλο 
κόσμο. 

Σηκώθηκα και περπάτησα μισοζαλισμένος .Δεν άργησα 
να συνέλθω και προσπάθησα να εξακριβώσω πού 
είμαι «Παντού ολόγυρα υπήρχε µία απαλή γκρίζα ομίχλη. 
Κοίταξα πάνω, αλλά δεν έβλεπα κάποιον ουρανό «Παντού η 
ομίχλη. Χωρίς αρχή και τέλος. Το πάτωμα έμοιαζε µε πάγο, 
μόνο που το χρώμα του ήταν ασημί. Ἠταν περίεργο αίσθημα 
και δεν ξέρω πώς να το περιγράψω. Περπάτησα έτσι για 
καμία ώρα. Όταν άρχισα να απογοητεύομαι ότι βάδιζα στο 
πουθενά, έφτασα σε ένα τεράστιο γυάλινο τοίχο, που 
έμοιαζε σαν τείχος που χώριζε τα μέσα από τα έξω. Μία 
πόρτα άνοιξε αυτόματα και προχώρησα μέσα. Τότε η ομίχλη 
σταμάτησε τελείως. Μπροστά µου βρισκόταν ένας γυάλινος 
άνθρωπος, που µε κοίταζε νηφάλια. Πίσω του διακρινόταν 
διάφορα γυάλινα κτίρια µε διάφορα σχήματα. Άλλα ήταν 
κυκλικά, άλλα τετράγωνα, ενώ άλλα ήταν ψηλά, σαν τις 
δικές µας πολυκατοικίες. Ο κόσμος απ’έξω , υπέθεσα, ήταν 
ένας µεταιχµιακός κόσμος της ομίχλης «Ἠταν το μεταίχμιο 
μεταξύ του κόσμου µας και του κόσμου των γυάλινων 
ανθρώπων. 

Ο γυάλινος άνθρωπος µε κοίταζε ήρεμα και σατανικά. 
Έμοιαζε σχεδόν πανομοιότυπος µε τον πρώτο, που είχα 
συναντήσει στο σπίτι μου. Η μόνη διαφορά ήταν ότι τα 


μάτια του ήταν μωβ κρύσταλλοι. Μου έκανε νόημα να τον 
ακολουθήσω. Περπατήσαμε πολύ ώρα στη γυάλινη πόλη. 
Το φως ήταν ασημί και κούραζε-υπνώτιζε ελαφρά τα μάτια 
μου. Ακόμα και ο δρόμος ήταν γυάλινος και καθώς 
περπατούσαμε κοίταζα τον εαυτό µου κάτω. Κοίταζα και 
τον εαυτό µου στους τοίχους δεξιά και αριστερά Παντού 
υπήρχε το είδωλό µου. 

Κοίταξα και πάνω. Αλλά και ο ουρανός δεν ήταν τίποτα 
άλλο, απὀ έναν τεράστιο καθρέπτη, διακόσια µε τριακόσια 
μέτρα πάνω από το κεφάλι µας. Ένας γιγάντιος καθρέπτης- 
θόλος, όπου η πόλη αντανακλούσε πάνω του. 

Το θέαμα ήταν απίστευτο. Τρομακτικό και εντυπωσιακό 
συνάμα. Παρατήρησα και κάτι περίεργο. Ο γυάλινος 
άνθρωπος δε φαινόταν πουθενά. Όπως εμείς δε 
καθρεπτιζόμασταν στα γήινα αντικείµενα-τοίχους, δρόμους, 
δέντρα κλπ- έτσι και αυτοί οι γυάλινοι άνθρωποι, δεν 
καθρεπτίζονταν πουθενά εδώ σε αυτό το µέρος. 

Ένας γυάλινος άνθρωπος, µε ροζ κρυστάλλους για 
μάτια, µας προσπέρασε ,µε κοίταξε και είπε: 

«ΚΣΣΚΣΣΚΣΣΣΣΚ.» 

«ΞΞΞΞΞΞΗΓΗ.; απάντησε ο φύλακας-οδηγός µου και 
συνεχίσαμε το δρόμο. Φτάσαμε σε ένα τεράστιο κυκλικό 
κτήριο-καθρέπτη. Μπήκαμε μέσα. Εκεί υπήρχαν πολλοί 
γυάλινοι άνθρωποι. Αυτοί όµως δε φορούσαν μαύρους 
χιτώνες αλλά ασημί. Τελικά τα πάντα ήταν γυάλινα εδώ, 
εκτός από τους χιτώνες που φορούσαν αυτοί. Τι να ήταν 
αυτοί οι χιτώνες; Από τι ήταν φτιαγμένοι ;Από κάποιο υλικό 
που υπάρχει και στη γη ή από κάτι τελείως ξένο σ’ εμάς; 
Ποιος ξέρει... 

Τελικά, ένας απ’ αυτούς µε τους ασημί χιτώνες, µε 
ανάλαβε και µε πήγε σε ένα δωμάτιο. Με έβαλε µέσα και 
έκλεισε την πόρτα. Με το που µπήκα στο γυάλινο 
δωμάτιο ,κατάλαβα ότι δεν ήμουν μόνος. Στα δεξιά µου είδα 
καθισµένους, σε ένα γυάλινο παγκάκι, τρεις ανθρώπους! Ο 
γείτονας, ο τύπος που είχαμε σώσει στην πλατεία και ένας 


τρίος, που φορούσε στρατιωτικά. Με κοίταξαν 
σαστισμένοι. Ο Μάνος σηκώθηκε και µε πήρε αγκαλιά. 

«Ζεις ρὲ γίγαντα» 

«Απίστευτο αλλά ζω. Πώς σας φέρανε εδώ; Εγώ ήρθα 
πετώντας και μετά κολυμπώντας...» και του τα εξήγησα 
όλα. Μου είπε κι αυτός τη δική του ιστορία, που δε διάφερε 
από τη δική μου. 

«Πιστεύω ότι επιβεβαιώνεται η θεωρία µου. Οι γυάλινοι 
άνθρωποι είναι εξωγήινοι. Αυτό που ζήσαμε ήταν μία 
εισβολή. Έχουν καταφέρει να μετατρέψουν τους καθρέπτες 
σε διαστρικές πύλες και να μεταφέρονται μεταξύ πλανητών. 
Αφού κατέστρεψαν τον πλανήτη µας, έφεραν κάποιους 
αιχμαλώτους εδώ, σαν τρόπαια ή για να µας μελετήσουν.» 

«Ναι αλλά πώς εξηγείς ότι υπάρχει ταβάνι από 
καθρέπτη; Δε φαίνεται για ατμόσφαιρα πλανήτη αυτός εδώ 
ο κόσμος. Πιο πολύ µου φαίνεται σαν γιγάντιο καθρέπτη, 
μέσα στον οποίο είμαστε εγκλωβισμένοι Ίσως τελικά να 
έχουν έρθει από κάποια άλλη διάσταση, όπως είχες αρχικά 
προτείνει εσύ Μάνο .Μία διάσταση που κυριαρχεί το γυαλί. 
Ίσως...» 

«Μπορεί να είµαστε σε έναν πλανήτη και απλά να 
βρισκόμαστε µέσα σε ένα γιγάντιο θόλο, κατασκευασμένο 
από τους γυάλινους ανθρώπους , και γι αυτό να µην 
μπορούμε να δούμε τον πλανήτη όπως είναι και τον ουρανό 
του!» απάντησε ο Μάνος. 

Ξαφνικά ο µουσάτος πετάχτηκε και φώναζε: «Μαλακίες! 
Στο ξανάπα. Είσαι πολύ ξεροκέφαλος. Αυτός ο κόσμος είναι 
πάνω στη Γη. Είναι µέσα στους καθρέπτες Ὁ καθρέπτης- 
ταβάνι είναι ο καθρέπτης σε κάποιο δωμάτιο στη Γη. Εμείς 
οι άνθρωποι το φτιάξαμε αυτόν τον κόσμο, από την 
αρνητική µας ενέργεια και από τη μιζέρια µας. Είναι ένας 
κόσμος δημιουργημένος από νευρώσεις και ψέματα. Από 
όνειρα και εφιάλτες. Από σκέψεις που γίνανε πράματα µέσα 
στους καθρέπτες» 


«Οφείλω να ομολογήσω ὁότι οι ιδέες σας είναι λίγο 
περίεργες. Αλλά πλέον όλες αυτές οι θεωρίες είναι 
πιθανές» στη συζήτηση μπήκε και ο τρίτος. Ήταν 
μεσήλικας και από τη στολή κατάλαβα ότι ήταν στρατηγός 
ή κάτι τέτοιο. 

«Δεν ξέρω βέβαια την αλήθεια . Ξέρω όμως ότι η 
ανθρωπότητα ,όπως την ξέραμε,δεν υπάρχει πια. Όμως 
υπάρχει ελπίδα γί αυτούς που πρόλαβαν και πήγαν στην 
ύπαιθρο, σε δάση, σε βουνά και σε παραλίες ή ακόµα και σε 
σπηλιές. Ὁ στρατός από την αρχή κατάλαβε ότι κάτι δεν 
πάει καλά µε τους καθρέπτες, όταν δεν μπορούσαμε να τους 
σπάσουμε! Έτσι οι περισσότερες δυνάμεις µας αποσύρθηκαν 
έξω από τις πόλεις. Οι γυάλινοι άνθρωποι δεν μπορούν να 
προχωρήσουν μακριά. Φαίνεται ότι οι γυάλινοι καθρέπτες 
τους προστατεύουν. Είναι σαν τις στολές των 
αστροναυτών ,που στέλναμε στο φεγγάρι. Χωρίς αυτές τις 
στολές, οι άνθρωποι θα πέθαιναν από έλλειψη οξυγόνου. 
Κάτι τέτοιο αποτελούν και οι καθρέπτες γι αυτούς. Μόλις 
περάσουν σε υπαίθριους χώρους και η επήρεια των 
καθρεπτών εκμηδενιστεί, οι γυάλινοι άνθρωποι διαλύονται 
σε χιλιάδες μικροσκοπικά κομματάκια. Μάλιστα σε κάποια 
φάση για να αντιμετωπίσουν το πρόβλημα κουβάλησαν 
καθρέπτες από την πόλη στην ύπαιθρο σε κάποια από τις 
επιθέσεις τους, όµως τελικά οι καθρέπτες δεν είχαν καμία 
αξία και δύναμη εκεί και δε μπόρεσαν να παράσχουν 
προστασία στους γυάλινους ανθρώπους που 
εκμηδενίστηκαν» 

Ο µουσάτος κυριολεκτικά λύσσαξε: «Ναι ρε καραγκιόζη 
καραβανά, γιατί σε υπαίθριους χώρους αδυνατίζει η 
ανθρώπινη κακία που τους δίνει δύναμη. Δε ζούνε πολλοί 
στην ύπαιθρο και υπάρχει ελάχιστη αρνητική ενέργεια εκεί. 
Το κακό είχε μαζευτεί στις πόλεις και στα χωριά, όπου ζει η 
πλειοψηφία των ξεφτιλισμένων ανθρώπων! Αλλά αρκετά µε 
τις αναλύσεις. Ώστε έτσι πούστη καραβανά. Το καταλάβατε 
και την κάνατε για την ύπαιθρο, αλλά εμάς δε µας αφήνατε 





να έρθουμε.» Του χίμηξε και άρχισε να τον χτυπά. Είδαμε 
και πάθαµε να τους χωρίσουμε. 

«Κοιτάξτε δεν ξέρω τι πήγε στραβά. Συγνώμη. Εγώ 
αψήφησα τις διαταγές και γύρισα στην πόλη για να βρω την 
κόρη µου. Έτσι µε έπιασαν. Συγνώμη.» είπε κλαίγοντας ο 
στρατηγός. 

Πέρασαν έτσι οι μέρες. Τι να γινόταν στη Γη; Εμείς σε 
αυτό το γυάλινο δωμάτιο κλεισμένοι... Για πόσο καιρό; 
Σταδιακά η Τη σταμάτησε να µου λείπει. Ἠταν τόσο καλά 
άλλωστε; Και αν ναι ,τότε γιατί εγώ ζούσα συνέχεια µε τις 
παιδικές αναμνήσεις; Γιατί; Πριν τους καθρέπτες ήταν τόσο 
καλά; Δεν αυτοκτονούσε κόσμος; Δεν πεινούσε ο κόσμος; Τα 
λαμόγια δεν κυριαρχούσαν; Ηταν τόσο καλά; Όχι. Σιγά 
σιγά σταμάτησε να µου λείπει η Γη. Μου άρεσε ο καθρέπτης, 
μέσα στον οποίο είµαστε κλεισμένοι. 

Μας φέρνανε κάτι γυάλινα χάπια για τροφή. Αυτά µας 
κρατούσαν ζωντανούς. Πώς ήταν όµως δυνατόν; Το γυαλί 
έπρεπε να µας σκοτώνει. Αυτό άρχισε να µου προκαλεί 
προβληματισμούς. Μία µέρα ρώτησα το Μάνο: «Ρε Μάνο, 
έχεις σκεφτεί μήπως μόνο εμείς τους βλέπουμε σαν 
καθρέπτες, σαν γυάλινες υπάρξεις. Παρατήρησα ότι αυτοί 
πουθενά δεν καθρεπτίζονται. Μήπως αδυνατούµε να δούμε 
την πολυπλοκότητα και τη διαφορετικότητα ανάμεσα τους; 
Ένα μυρμήγκι τι βλέπει όταν κοιτάει έναν άνθρωπο; Τον 
βλέπει σαν άνθρωπο ή σαν κάτι που αυτό µπορεί να 
καταλάβει; Δηλαδή σαν ένα γιγάντιο έντομο; Πιστεύω ότι 
τελικά ο εγκέφαλος αναγνωρίζει µόνο την πιο κοντινή σε 
µας ουσία, απὀ αυτό τον κόσµο και τα βλέπει όλα έτσι : 
γυάλινα. Ίσως και μ’ αυτούς να συμβαίνει το ίδιο. Να µην 
μπορούν να μας κατανοήσουν. Να μας βλέπουν 
διαφορετικά απ’ ότι βλέπουμε εμείς τον εαυτό µας-ίσως να 
µας βλέπουν ολοκληρωτικά μέσα από το πρίσμα της πιο 
κοντινής σ’ αυτούς ουσίας ως λες να μας 
βλέπουνε ;Τρομάζω μόνο µε τη σκέψη.Τι λες;» 


Ο Μάνος όµως δε µου απάντησε «Αντίθετα σωριάστηκε 
στο πάτωμα και έσφιγγε την κοιλιά του. 

«Δημήτρη, πονάει η κοιλιά μου. Πεθαίνω.» 

«Μη λες βλακείες. Πέσε να κοιµηθείς. Όλα θα πάνε 
καλά.» 

Πέσαμε για ύπνο Ἔτσι όπως κοιμήθηκε και ο Μάνος, 
νόμιζα ότι σύντομα θα θεραπευόταν Όμως δεν επρόκειτο 
να πάνε καλά τα πράγματα «Ξύπνησα απὀ τις κραυγές. Ο 
Μάνος είχε μεταμορφωθεί σε μία άµορφη, πολτοποιηµένη 
μάζα. Δε θύμιζε σε τίποτα άνθρωπο ,αλλά πιο πολύ ένα 
σκουλήκιαπό όπου προεξείχαν αιµάτινοι φρικαλέοι όγκοι. 
Όλοι κλάψαμε Όμως τα μαρτύριά µας δεν είχαν τελειωμό. 
Την επόµενη πέθανε έτσι και ο μουσάτος.Η τελευταία του 
φράση ήταν: "Επιτέλους είµαι ελεύθερος". 

Μπήκαν τότε οι γυάλινοι άνθρωποι και απομάκρυναν τα 
πτώματά τους.Ἐμεινα μόνος µε το Στρατηγό. Αν και τον 
αντιπαθούσα, μοιραία άρχισε η συζήτηση μεταξύ µας. Η 
μοναξιά φέρνει και τους πιο αντιφατικούς ανθρώπους 
κοντά. 

«Στρατηγέ τι έγινε τελικά η κόρη σου)» 

Με κοίταξε λυπημένα και απάντησε: «Τη βρήκα στο 
δρόμο προς την ύπαιθρο. Απείχε ελάχιστα από το να έφτανε 
σε ασφαλή ζώνη. Την είχαν κάνει κρυστάλλινη, µε μία απ’ 
αυτές τις ακτίνες που ρίχνανε. Από τότε έχασα κάθε λόγο 
για να ζω.ροχώρησα μέσα στην πόλη για να 
εκδικηθώ «Όμως οι γυάλινοι άνθρωποι δεν είχαν να 
φοβηθούν τίποτα από εμένα και τα όπλα µου.Και να ΄µαι 
λοιπόν εδώ». 

Πραγματικά τον λυπήθηκα. Δεν μπορούσα όµως να του 
συγχωρέσω, ότι ήταν ο στρατός που µε είχε εμποδίσει 
εγκαίρως να φύγω, όπως και τόσους άλλους, που γίνανε 
κρυστάλλινα πτώματα. 

Μετά πήραν το στρατηγό. Θεώρησα ότι σκοπός τους ήταν 
να του αποσπάσουν πληροφορίες. Πέρασε έτσι περίπου µια 
βδομάδα. Ἡ μήπως ήταν μήνας; Μπορεί και να ήταν τρεις 


μέρες... Δεν μπορούσα να υπολογίσω το χρόνο εδώ, σε 
αυτόν τον περίεργο τόπο, που δεν ξημέρωνε ποτέ. Που ποτέ 
δεν ήταν νύχτα. Σε αυτό το γυάλινο κόσμο. 

Καμία φορά τρόμαζα. Όχι γιατί φοβόμουν κάτι αόριστο ή 
γιατί ανησυχούσα μήπως δε γυρίσω στη Τη. Όχι. Φοβόμουν 
μήπως πάθω αυτό που πάθανε οι φίλοι μου. Τελικά 
κατάλαβα κάτι µε τρόμο. Δεν υπάρχει τίποτα χειρότερο από 
το σωματικό πόνο και τη σωματική τιμωρία. Είναι το πιο 
δύσκολο... Ο πόνος! Πάλι κατέφευγα στα παιδικά µου 
χρόνια και στην εφηβεία για να πάρω κουράγιο. Όμως η 
εικόνα µε τα πολτοποιηµένα, σκουληκιασμένα σώματα, 
ερχόταν και τα διέλυε όλα Όλα ήταν παλάτια στην άμμο, 
που ο τρόμος τα διέλυε µε μεγάλη άνεση. Ευτυχώς ο 
στρατηγός γύρισε. Το γεγονός αυτό µε απέσπασε από τις 
φρικαλέες σκέψεις. 

«Λοιπόν;» τον ρώτησα. 

«Οι άνθρωποι αυτοί πέθαναν, γιατί δεν μπορούσαν να 
προσαρμοστούν σε αυτό το νέο κόσμο. Η ενέργεια που 
κατανάλωσαν για να προσαρμοστούν αρχικά, ήταν αυτή 
που τους εξόντωσε απότοµα στη συνέχεια. Τίποτα στον 
κόσμο δεν είναι τσάµπα και ό,τι παίρνεις δίνεις. Αυτό 
πάθανε και αυτοί στον κόσμο μας. Χωρίς τους 
προστατευτικούς καθρέπτες, οι γυάλινοι άνθρωποι 
αποβάλλονται από τον κόσµο µας. Έτσι προσπαθούν να 
αυξήσουν το πεδίο δράσης των καθρεπτών, ώστε να 
επιτεθούν στο στρατό µας στην ύπαιθρο. Δε ξέρω αν θα τα 
καταφέρουν «Ελπίζω πως όχι.» 

Μετά από μία µικρή παύση, συνέχισε στεναχωρηµένος: 
«Με επισκέφτηκαν γυάλινοι άνθρωποι µε κίτρινους 
μανδύες. Μέσω του χρώματος πρέπει να διαχωρίζονται 
κοινωνικά. Από ό,τι κατάλαβα μαύρους χιτώνες φοράνε οι 
πολεμιστές και κίτρινους οι επιστήμονες. Είδα και άλλα 
χρώματα αλλά δε γνωρίζω τι συμβολίζουν. Τέλος πάντων, οι 
ξπιστήμονες εισερχόταν στο μυαλό µου µε τη σκέψη τους 
και εξέταζαν τη μνήμη μου.Επίσης µου μεταβίβασαν 


τηλεπαθητικά γνώσεις για τον πολιτισμό τους.Στο βαθµό 
βέβαια που αυτοί επιθυμούσαν,καθώς δε μπορώ να πω ότι 
έγινα και ειδικός για τον κόσμο καιτον πολιτισμό τους. 

Έχουν πάντως απίστευτες ικανότητες. Είναι πολύ πιο 
αναπτυγμένοι τεχνολογικά από εµάς.Αλλό όχι τόσο ώστε 
να µας εκμηδενίσουν. Τουλάχιστον προς το παρόν. Έτσι 
αναζητούσαν από ᾿μένα οτιδήποτε θα μπορούσε να τους 
φανεί χρήσιμο. Ίσως έψαχναν για πληροφορίες 
στρατιωτικού χαρακτήρα ή για κάτι άλλο. Ποιος ξέρει; 
Έκανα προσπάθεια να το πολεμήσω σταματώντας τη σκέψη 
μου, αλλά δεν ξέρω αν τα κατάφερα. Γι αυτό µε είχαν 
κλεισμένο σε ένα δωμάτιο τόσες μέρες.Για να μάθουν από 
εμένα ότι χρειάζονται. 

Ίσως ετοιμάζονται για νέα εισβολή. Θα τα καταφέρουν; 
Αν ὀχι, η ανθρωπότητα θα συνεχίσει να υπάρχει, εκεί που 
δεν υπάρχουν καθρέπτες. Αλλιώς...» 

«Ὥστε τους δύο φίλους µας, τους απέβαλε αυτός ο 
σκατόκοσμος.» 

«Το κακό είναι ότι αυτό, αργά ή γρήγορα, θα γίνει και µε 
μας. Απλά καθυστερεί γιατί εμείς, ίσως λέω, είμαστε 
ψυχικά πιο χαμαιλέοντες. Οι άλλοι δύο ήταν πιο αυθεντικοί 
ως άνθρωποι... Ψυχικά χαμαιλέοντας. Ναι, τι άλλο θα 
μπορούσα να ήμουν; » 

«Σωστά τα λες. Αλλά και εσύ µη τα βάζεις µε τον εαυτό 
σου. Έκανες τα λάθη σου όπως όλοι, αλλά στο τέλος 
έπραξες το σωστό. Θα μπορούσες να έκανες µπανάκι, σε 
κάποια παραλία ,αλλά προτίµησες να σώσεις την κόρη σου. 
Προτίμησες το δύσκολο.» 

«Μην κολακεύεις τη ματαιδοξία µου. Σου το ξανάπα, 
τίποτα πια δεν έχει αξία σε αυτόν το σκατόκοσµο χωρίς την 
κόρη μου.» 

«Τέλος πάντων .Πού είμαστε; Στη Τη; Σε καθρέπτη 
μέσα;Σε κάποια άλλη διάσταση ή σε κάποιον πλανήτη,» 

«Έχω καταλάβει τα βασικά .Δεν έμαθα όµως τίποτα τόσο 
σημαντικό.Κρατάνε σιγή ιχθύος Ἔτσι κι αλλιώς, τα 


σημαντικότερα πράματα στη ζωή, μένουν αναπάντητα. 
Όπως το γιατί πέθανε η κόρη µου και εγώ ζω.» 

Ώθελα να τον ρωτήσω μήπως υπήρχε καμία ελπίδα να 
γλυτώσουμε από αυτό το φρικτό τέλος. Όμως ήξερα. Δε 
ρώτησα. Και τελικά ήρθε. Η κοιλιά µου πονούσε πολύ και 
καταλάβαινα ὀτι πέθαινα σαν τους άλλους, γιατί έτσι 
άρχιζε .Αποκοιμήθηκα και ξύπνησα µέσα σε φρικτούς 
πόνους. Ο στρατηγός σε µία γωνία έκλαιγε. Τουλάχιστον θα 
πέθαινα και θα απελευθερωνόµουν και εγώ. 

«Μη λυπάσαι στρατηγέ, δεν ξέρω πού πάω, αλλά 
χειρότερα από ’δώ δε θα ΄ναι» Μιλούσα και έφτυνα αίμα. 
Δεν είχα πολλές δυνάμεις. Μια τελευταία ερώτηση ήθελα να 
κάνω, πριν φύγω για πάντα. 

«Πάντα το είχα απορία. Στην αρχή της εισβολής άκουγα 
μια φράση από αυτούς. Θέλω να µου εξηγήσεις τι σημαίνει: 
«ἘΓΓΓΗΞΓΓΓΗΞΓΓΓΗ». Τι σηµαίνει» 

Τα πόδια µου είχαν μετατραπεί ήδη σε άµορφη μάζα και 
έμοιαζαν περισσότερο µε αιμάτινα σκουλήκια. Ὁ πόνος 
γινόταν αφόρητος και η προσδοκία του θανάτου ήταν η πιο 
γλυκιά απελευθέρωση. 

«ΞΓΓΓΗΞΙΓΓΗΞΓΓΓΗ...σημαίνει: θα έρθουμε για εσάς». 


ΠΟΤΕ ΔΕΝ ΘΑ ΜΕ ΤΠΑΣΙΕΤΕ 


Να σε κυβερνούν σηµαίνει µε κάθε ευκαιρία, σε κάθε σου 
κίνηση, να σε σημειώνουν, να σε καταχωρούν, να σε 
καταγράφουν, να σε τιμολογούν, να σε σφραγίζουν, να σε 
καταμετρούν, να σε ταξινομούν, να σε εκδίδουν, να σε 
απολύουν, να σε εξουσιοδοτούν, να σε υποσημειώνουν, να σε 
νουθετούν, να σε εμποδίζουν, να σε μετασχηματίζουν, να σε 
ευθυγραμμίζουν, να σε διορθώνουν. 

Π 
ρουντόν 


Οι φυσιολόγοι πρέπει να σκέφτονται καλά πριν θεωρήσουν 
δεδομένο ότι η ενόρµηση της αυτοσυντήρησης είναι η κύρια 
ενόρµηση στα οργανικά όντα. Κάτι ζωντανό επιθυμεί πάνω 
από όλα να διαχύσει τη ρώμη του -- όλη η ζωή είναι µια θέληση 
για δύναμη: η αυτοσυντήρηση είναι µόνο µία από τις έμμεσες 
και συχνότερες συνέπειές της. 

Νίτσε 


Μέρος πρώτο 


Ώταν πέντε µπάτσοι γύρω του. Ο Μπάτσος Δικαστής -- 
έτσι είχε αποκαλέσει τον εαυτό του- µας κοιτούσε µε ήρεμο 
ύφος και είπε: 

«Σας φέραμε εδώ, µέσα στα μεσάνυχτα, για να περάσετε 
την ύψιστη δοκιμασία υποταγής στην εξουσία. Είναι απλό: 
είστε όλοι βολεμένοι. Άλλος είναι δημόσιος υπάλληλος, 
άλλος ευκατάστατος επιχειρηματίας, άλλος 
μεγαλοδικηγόρος, και τα λοιπά. Θα συνεχίσετε να κάνετε 
αυτά που κάνατε, αρκεί να σκοτώσετε κάποιον, αφού πρώτα 
τον βασανίσετε. Αυτόν που θα σκοτώσετε, δεν τον ξέρετε. 
Αν το κάνετε αυτό, θα γυρίσετε πίσω στις δουλίτσες και τις 
οικογένειές σας». 

Ήταν ένας τύπος γύρω στα τριάντα, τον έλεγες και 
μοντέλο. Το πρόσωπό του ήταν ο ορισμός της κλασικής 
ομορφιάς, µε μάτια που κοίταζαν ήρεμα και αποφασιστικά 
τον άλλον. Φορούσε μόνο μαύρα, εκτός από μία άσπρη 
ζιβάγκο κάτω από το μαύρο του σακάκι. Είχε µακριά μαύρα 
μαλλιά. Πιο πολύ τον έλεγες ροκά ή εναλλακτικό γιάπη 
παρά δικαστή. 

Μια γυναίκα που ήταν δίπλα µου άρχισε να γελά 
υστερικά. 

«Είναι αστείο, έτσι δεν είναι; Ένα σόκιν αστείο!» 

Ένας µπάτσος πήρε ένα τασάκι και το κατέβασε µε 
δύναμη στο πρόσωπό της. Ο Μπάτσος Δικαστής είπε: 

«Ακούστε και πάρτε το απόφαση αυτή τη στιγµή! Εδώ 
είστε ένα τίποτα, κανείς δεν ξέρει ότι είστε εδώ και έχουµε 
την απόλυτη εξουσία πάνω σας. Πάρτε το απόφαση. Όπως 
ήδη είπα, θα κάνετε αυτό που πρέπει και θα ξαναγίνετε τα 
πάντα. Αν δεν σκοτώσετε, θα μείνετε φυλακισμένοι για 
αόριστο χρονικό διάστηµα. Μπορεί για µια ηµέρα, µπορεί 
για όλη σας τη ζωή. Μπορεί να χάσετε τις πολυπόθητες 


δουλίτσες σας. Να µην ξαναδείτε τους οικείους σας. Το µόνο 
που θα κάνετε είναι να σκοτώσετε κάποιον. Επιλέξαμε τα 
θύματα από τα κατώτερα οικονομικά και πνευματικά 
στρώματα. Πιστέψτε το, δεν θα λείψουν από κανέναν. Εσείς, 
από την άλλη, ανήκετε στην ελίτ, που βρίσκεται ακριβώς 
κάτω από την άρχουσα τάξη. Θα λείψετε από κόσμο και 
έχετε και πράγματα να χάσετε. Θα έχετε καθαρή τη 
συνείδησή σας αν κάνετε τα πάντα για να επιστρέψετε!» 

Έκανε µια παύση και περιμέναμε µε βουβή αγωνία τη 
συνέχεια. 

«Δεν µπορεί να είναι αλήθεια», σκέφτηκα. 

«Ναι, είναι αλήθεια», είπε σαν να διάβασε τη σκέψη µου, 
μην πω τη σκέψη όλων. «Κάθε πέντε χρόνια το σύστημα 
επιλέγει τυχαία πέντε ευνοημένους πολίτες και τους φέρνει 
εδώ. Δεν ξέρω πόσα χρόνια γίνεται αυτό, αλλά δεν έχει 
σημασία. Δεν ξέρω και τον λόγο. Ίσως να υπάρχει κάποιος 
λόγος, όπως ο έλεγχος των υπηκόων. Ίσως να µην υπάρχει 
κανένας λόγος». 

Κοίταξα γύρω µου τα τρομαγμένα πρόσωπα των 
υπηκόων-θυμάτων αυτού του ημιπαράφρονα. Άλλος 
γελούσε νευρικά, άλλος έκλαιγε, ενώ το αίµα της λιπόθυµης 
κοπέλας είχε γεμίσειτο πάτωμα. 

«Αρκετά. Θα πάτε στο κελί σας. Θα έχετε µία μέρα για να 
σκεφτείτε. Αύριο τέτοια ώρα θα αποφασίσετε αν θα 
ξαναγίνετε ελεύθεροι κάνοντας το χρέος σας απέναντι σε 
μένα και σε ό,τι εκπροσωπώ» 

Με πέρασαν µέσα από δαιδαλώδεις διαδρόμους και µε 
οδήγησαν στο κελί. Όταν έμεινα μόνος, άρχισα να 
σκέφτομαι την κατάσταση. Ἠταν όλα τόσο παράξενα, τόσο 
εξωπραγµατικά. Μέχρι τότε δεν µου είχε συμβεί τίποτα τόσο 
κακό. Είχα και εγώ τις δυσκολίες µου, αλλά γενικά τα 
πράγματα µου πήγαιναν μέλι γάλα. Γιατί να το κάνουν 
αυτό στους ανθρώπους; Δεν είχα πειράξει μυρμήγκι. Γιατί 
να υποφέρω; 


Μεγάλωσα σε µια µεγαλοαστική οικογένεια. Η µάνα µου 
ήταν δικηγόρος και ο πατέρας µου ξενοδόχος. Δεν είχα 
άσχημα παιδικά χρόνια, όµως στην εφηβεία έγινα και εγώ - 
όπως οι φίλοι µου- αντιδραστικό στοιχείο, δηλαδή 
χούλιγκαν. Αφού τις έφαγα µια φορά καλά, έβαλα μυαλό 
και τα παράτησα. Στο πανεπιστήμιο έγινα αριστερός, κάτι 
που ήταν της μόδας εκείνη την εποχή. Τουλάχιστον εγώ 
διάβασα και Μαρξ, σε σχέση µε τους άλλους. Τα χρόνια 
πέρασαν και κοντά στα σαράντα, όταν πλέον η χώρα είχε 
αριστερή κυβέρνηση, διορίστηκα µε τρόπο όχι και τόσο 
αξιοκρατικό, μαζί µε χιλιάδες άλλους οµοϊδεάτες µου, στο 
ελληνικό δηµόσιο. Από τότε η ζωή µου πήρε την κλασική 
πορεία. Ρουφιανιά, γλείψιμο και λούφα. Και τα πράγματα 
πήραν την πορεία τους, παντρεύτηκα, και τα λοιπά. 

Πόση ώρα είμαι εδώ; Χτυπώ την πόρτα. 

«Ανοίξτε μου, δεν έχετε δικαίωμα να το κάνετε αυτό. 
Είναι µία φάρσα όλα, είμαι σίγουρος». 

Δεν παίρνω βέβαια καμία απάντηση. Περπατάω πάνω 
κάτω από τη νευρικότητα, ένας Θεός ξέρει πόση ώρα, και 
εξαντλούμαι. 

«Δεν είναι δυνατόν να συμβαίνει αυτό», λέω στον εαυτό 
μου. 

Και όµως είναι. 


Προσπάθησα να κοιμηθώ λίγο, αλλά ξύπνησα από τα 
βογκητά δυνατού σεξ από το διπλανό κελί. Μα τι γίνεται 
πλέον σ’ αυτή τη φυλακή της παράνοιας. Οι άλλοι κάνουν 
σεξ δίπλα; Μήπως βιάζουν καμία κρατούμενη; Μήπως είναι 
τέχνασμα ψυχολογικού πολέμου; Σε κάθε περίπτωση, τα 
βογκητά λίγο μετά σταμάτησαν. Τέλος πάντων, πρέπει να 
αποφασίσω τώρα τι θα κάνω. Θα σκοτώσω και θα 
βασανίσω; Τι θα έκανε ο πατέρας μου; Τι θα ήθελε η 
γυναίκα µου; Ποιος ξέρει... Γιατί λοιπόν να µην το κάνω, 
αφού πρέπει να σώσω το τομάρι µου; Ναι, αλλά αυτός θα 
πεθάνει, αυτός θα βασανιστεί πραγματικά. Ίσως τον 


περιμένει η οικογένειά του πίσω. Ίσως αν δεν το σκοτώσω, 
τον αφήσουν ελεύθερο να γυρίσει πίσω. Πάντως δεν μπορώ 
να φανταστώ µε τίποτα τον εαυτό µου φονιά. 

Ας πούμε ότι τελικά δεν σκοτώνω. Πέρα απ’ το ότι αυτός 
ο άνθρωπος που προοριζόταν να έχει αυτό το φρικτό τέλος 
θα ζήσει, εγώ αργά ή γρήγορα θα βγω από τη φυλακή. Και 
θα ξαναρχίσω τη ζωή µου χωρίς να µε βαραίνει ένα τέτοιο 
έγκλημα. Θα βγω από τη φυλακή όµως ποτέ; Ἡ μήπως θα 
σαπίσω εδώ; Αυτό που γίνεται είναι νόμιμο; Μήπως είναι 
κάποια παρακρατική ομάδα-οργάνωση αυτονομημένη; 
Πάντως οι μπάτσοι φοράνε κανονικές στολές και δεν µπορεί 
να µη γνωρίζει την ύπαρξη αυτής της φυλακής το κράτος. 
Ναι, αλλά και πάλι όλα αυτά µπορεί να ὃρουν ανεξάρτητα, 
αυτονομημένα, παράλληλα µε το κράτος. Από σαδισµό 
κάποιων. Ἠ µπορεί να θέλουν να φάνε εμάς, για να 
προωθήσουν άλλους στη θέση µας, τους δικούς τους. Και 
όλα αυτά να γίνονται εν αγνοία του κράτους. Ἡ µε την 
ανοχή του; Ποιος ξέρει... 

Δεν είμαι χριστιανός, ξέρω ότι ο ένας τρώει τον άλλον, 
αλλά ποτέ δεν φανταζόμουν ότι θα έφτανα σ’ αυτό το 
δίλημμα. Γιατί να έρθω σε αυτή τη θέση εγώ που δεν είχα 
πειράξει κανέναν; Αλλά ήταν αλήθεια αυτό; Ἠμουν τόσο 
αθώος; 

Ξανάρθε η τρομερή ανάμνηση. Προχωρούσα στον δρόμο 
όταν είδα μπροστά µου µια αναμαλλιασμένη μεσήλικα να 
βαρά µε λύσσα µε γροθιές στο πρόσωπο έναν πιτσιρικά - 
πρέπει να ήταν κοντά στα είκοσι αυτός. Ύστερα από κάποιο 
σημείο εκείνος απάντησε στις γροθιές της ρίχνοντας 
κλοτσιά στη μεγάλη κοιλιά της γυναίκας, που έπεσε κάτω. 
Τότε αυτός πήγε από πάνω και άρχισε να την κλοτσάει µε 
μανία στο κεφάλι. Μια γριά μπήκε στη μέση και έπεσε πάνω 
από τη γυναίκα για να την προστατέψει από τα χτυπήματα, 
ενώ ταυτόχρονα φώναζε ξεψυχισμένα: «Μη, τη μάνα σου, 
μη!» Και τότε κατάλαβα το ακατανόητο. Μάνα και γιος και 
μια κακόµοιρη γιαγιά. Και γύρω όλοι εμείς κοιτάζαµε σαν 


χάννοι, στο κέντρο µιας μεγάλης πόλης, και κανείς δὲν 
έκανε τίποτα, παρά µια άµοιρη γριά. 

Θα μπορούσα να επέµβω, αλλά εκείνη τη στιγµή 
θυμήθηκα την ατάκα ενός συναδέρφου µου δημοσίου 
υπαλλήλου: «Εγώ δεν μπλέκω ποτέ σε καβγάδες». Η 
γυναίκα τότε σηκώθηκε όρθια και φώναζε στον ίδιο τῆς τον 
γιο: «Πούστη, θα σε γαμήσω! Πούστη, θα σε γαμήσω!» 

Έβλεπα το μίσος στα μάτια του να μεγαλώνει. Εκείνη τη 
στιγµή έπρεπε να επέµβω. Αλλά τα σοφά λόγια τῆς μάνας 
μου µε καθησύχασαν: «Μην τυχόν μπλέξεις πουθενά, τώρα 
που σε χώσαμε στο δημόσιο». Μόνο ἕνα κοριτσάκι 
δεκαπέντε χρονών βγήκε μπροστά και τους ζήτησε να 
σταματήσουν. Φώναζε φοβισμένο: «Σταματήστε!» 

Μάλιστα γύρισε προς εμάς και µας εκλιπαρούσε µε τα 
μάτια να επέµβουµε. Εγώ βέβαια είχα αποφασίσει απλώς να 
κοιτάζω µε περιέργεια και φόβο, και να μην κάνω τίποτα. 
Όσο για τους γύρω µου, δεν ξέρω αν κανείς θα άλλαζε 
άποψη µετά την ικεσία του κοριτσιού. Γιατί στη συνέχεια 
όλα γίνανε γρήγορα: και να ήθελε κάποιος ν΄ αντιδράσει, 
ήταν αργά. 

Μέσα λοιπόν σε δευτερόλεπτα, ο πιτσιρικάς έπεσε πάνω 
στη μάνα του και έχωσε ένα μαχαίρι στον λαιμό της. Αυτή 
τον κοίταξε µε φρίκη, βάζοντας το χέρι της στον λαιμό της 
σε µια απέλπιδα προσπάθεια να σταματήσει τους πίδακες 
από αίμα. Αυτός έχοντας καταλάβει τι έκανε, κοίταζε µε 
γουρλωμένα μάτια, σοκαρισµένος, τη μάνα του να σφαδάζει 
από τον πόνο, καθώς αργοπέθαινε έχοντας πέσει στην 
άσφαλτο. Και επειδή δεν έκανα κάτι τότε, κατάλαβα ότι δὲν 
θα ξαναέκανα ποτέ. Επειδή δεν μίλησα τότε, δεν θα 
ξαναμιλούσα ποτέ. 


Ξημέρωσε, έχω αποφασίσει να σκοτώσω. Μια ζωή 
ξεφτιλισμένος ήμουν. Πούλησα την ιδεολογία µου για να 
μπω στο δημόσιο. Το έπαιζα επαναστάτης µε τα λεφτά του 
μπαμπά. Τότε, άφησα τη γυναίκα να πεθάνει. Ακόμα και 


ένα δεκαπεντάχρονο κορίτσι είχε περισσότερα αρχίδια από 
εμένα τον ξεφτίλα. Άρα τώρα τι θα έχανα; Την ανύπαρκτη 
τιµή µου; Όλοι εναντίον όλων, έτσι είναι. Σιγά µη σαπίσω 
εδώ. 

Μας πήγαν στην αίθουσα βασανιστηρίων. Τα θύματα 
ήταν δεμένα σε καρέκλες, µε φιμωμένα τα στόματα, και µας 
κοίταζαν µε µάτια που εκλιπαρούσαν. 

«Πρώτος είστε εσείς, κύριε Μάνο. Έχετε µια καλή δουλειά 
σαν μεγαλοδικηγόρος και µια αξιαγάπητη οικογένεια. 
Ορίστε, πάρτε το σφυρί και βαρέστε µε αυτό το κεφάλι του 
θύματός σας. Είναι ένα τίποτα, ένα μηδενικό, δεν θα λείψει 
από κανέναν. Άσε που δεν θα έχει ποτέ τα λεφτά για να του 
παρέχετε τις υπηρεσίες σας, σε αντιδιαστολή µε τόσους 
αξιοσέβαστους πολίτες που σας έχουν σε εκτίμηση. Εμπρός, 
κάντε το χρέος σας!» 

Ο μεγαλοδικηγόρος κατευθύνθηκε με 
αποφασιστικότητα, χωρίς να πει τίποτα, και άρχισε να 
χτυπάει τον άμοιρο στο κεφάλι. Αυτό κράτησε για πέντε 
λεπτά περίπου, μέχρι που το κεφάλι του είχε γίνει μια 
άμορφη μάζα. 

Είχα ήδη πάρειτην απόφασή μου. 

«Δεύτερη είστε εσείς, κυρία Ελένη. Είστε διευθύντρια σ’ 
ένα ινστιτούτο για τα δικαιώµατα των γυναικών. Έχετε µια 
αξιαγάπητη οικογένεια που σας περιμένει, ενώ η προσφορά 
σας στα κοινωνικά ζητήματα αναγνωρίζεται από όλο τον 
ανώτερο κόσμο. Απέναντί σας βρίσκεται µια πόρνη, που δεν 
προσφέρει τίποτα στην κοινωνία. Εξοντώστε την όπως 
πρέπει, για να γυρίσετε πίσω στον κόσμο. Πάρτε αυτό το 
σκοινί και πηγαίνετε πίσω από αυτό το άθλιο υποκείµενο 
και πνίξτε τη. Ο θάνατός της έτσι θα είναι βασανιστικός και 
όχι ακαριαίος». 

Η κυρία αυτή, µε δάκρυα στα μάτια, προχώρησε µε 
σκυμμένο το κεφάλι για να αποφεύγει τα ικετευτικά μάτια 
της κοπέλας. ΙΠήγε από πίσω και βγάζοντας κραυγές ενοχής 
και κλαίγοντας έπνιξε τελικά το θύμα της σε πέντε λεπτά. 


Μεταξύ των σπαρακτικών κραυγών που έβγαλε, νομίζω ότι 
την άκουσα να λέει: «Για την οικογένειά µου!» 

Όλοι εναντίον όλων, ή αυτοί ή εσύ! 

«Επόμενος είστε εσείς, κύριε Γιώργο. Είστε στρατηγός του 
περήφανου στρατού µας, σίγουρα θα ξέρετε ότι δεν 
φτιάχνεις ομελέτα αν δεν σπάσεις αυγά. Σας έχω πλήρη 
εμπιστοσύνη. Ξέρω ότι θα κάνετε το χρέος σας χωρίς πολλά 
πολλά. Πάρτε την τανάλια και βγάλτε τα νύχια του ηλίθιου 
απέναντί σας. Μετά, μ’ αυτό το περίστροφο εκτελέστε τον. Η 
πατρίδα σάς περιμένει πίσω. Έχει ανάγκη τις υπηρεσίες 
σας». 

Το απερίγραπτο θέαμα το οποίο ήμασταν υποχρεωμένοι 
να δούμε -καθώς κάθε φορά που αποστρέφαμε το κεφάλι, 
τα κλομπ των αστυνομικών μάς επανέφεραν στη σωστή 
θέση-, μου προκάλεσε ξερατό. 


«Τώρα είναι η σειρά σου, Καλλιόπη. Βοηθός υπουργού σε 
συντηρητική κυβέρνηση από τόσο νεαρή ηλικία και 
δηλωμένη θεούσα. Σε περιμένει ο πρώην υπουργός εραστής 
σου πίσω και ένα λαμπρό μέλλον. Το μόνο που χρειάζεται, 
είναι να πάρεις αυτό το σφυρί και να σπάσεις όλα τα κόκαλα 
του λαμόγιου απέναντί σου. Είναι ένας εγκληματίας, µια 
βρόμικη ύπαρξη. Κάνε το χρέος σου, για να επιστρέψεις στον 
κόσμο». 

Το πρόσωπο του Μπάτσου Δικαστή είχε πάρει µια 
πομπώδη έκφραση μεγαλείου και ημιπαραφροσύνης. 

Η κοπέλα ήταν εκείνη που της είχαν τσακίσει το κεφάλι 
µε το τασάκι. Άρχισε να χοροπηδά σαν τρελή: 

«Δεν το κάνω! Δεν το κάνω!» 

Ένας από τους μπάτσους, κατόπιν νεύματος του 
Μπάτσου Δικαστή, τη χτύπησε στο κεφάλι και αυτή έπεσε 
κάτω. Τη σήκωσαν δυο και την έφεραν σηκωτή αντιμέτωπη 
μετον αρχηγό. Εκείνος την κοίταξε κατάματα και της είπε: 

«Άκου να σου πω, πορνίδιο, σιχαίνομαι ν΄ αποτυγχάνω. 
Θες να σαπίσεις σε αυτή τη βρομοφυλακή; Νομίζεις ότι 


υπάρχει Θεός, να ακούειτις προσευχές σου εδώ; Νομίζεις ότι 
ο γκόμενός σου ο υπουργός θα ασχοληθεί µαζί σου; Και αν 
εσύ είσαι αποτυχημένη, γιατί να χρεωθώ και εγώ την 
αποτυχία σου, βρόμα;» 

Αυτή τον κοίταζε ξεψυχισμένα, ενώ φαινόταν ότι είχε 
αρχίσει να τρελαίνεται, καθώς το κεφάλι της κουνιόταν 
νευρικά µπρος πίσω. Μόνο μουρμούριζε και επαναλάμβανε: 
«Μη». 

Ο Μπάτσος Δικαστής συνέχισε µε µαλακότερο ύφος. 

«Ωραία, θα κάνουµε µια παραχώρηση για σένα. Πάρε το 
πιστόλι, ρίξε στο κεφάλι και δεν χρειάζεται να βασανίσεις. 
Σου είπα, σιχαίνομαι την αποτυχία. Θα φύγετε όλοι από δω 
έχοντας κάνει το σωστό, έστω και µε λίγο σπρώξιμο». 

Πήρε το πιστόλι στο χέρι και λίγο μετά προχώρησε 
νευρικά προς το υποψήφιο θύμα της. Φαινόταν από τον 
τρόπο που περπατούσε ότι γινόταν τρομερή σύγκρουση 
μέσα της - έκανε ένα βήμα πίσω και ένα μπροστά. Ο 
αρχηγός κοίταζε µε νευρικότητα και φαινόταν ότι σιγά σιγά 
έχανε την υπομονή του. Τελικά όµως εκείνη κατάφερε να 
υπερνικήσει τις ενοχές και έφτασε ένα μέτρο απέναντι από 
το υποψήφιο θύμα της που έκλαιγε, ενώ το φιμωμένο του 
στόμα εκτόξευε κραυγές, που σε εμάς έφταναν σαν 
παρανοϊκοί ήχοι. Η κοπέλα γύρισε και κοίταξε τρομαγμένη 
τον αρχηγό, που της είπε µε ηρεμία: 

«Κάνε το χρέος σου, παιδί µου». 

Τότε αυτή κλαίγοντας ζήτησε συγγνώμη από το θύμα της 
και πάτησε τη σκανδάλη. Οι παρανοῖκοί ήχοι σταμάτησαν 
και το μόνο που απόμεινε ν΄ ακούγεται ήταν οι υστερικοί 
λυγμοίτης κοπέλας. 

«Τελευταίος είσαι εσύ, Τζίμη. Γιος ξενοδόχου, ελπιδοφόρο 
στέλεχος του δημοσίου...» 

«Μην κάνεις τον κόπο, µπάτσε, πήρα την απόφασή µου, 
δεν θα το κάνω». 

Επειδή τότε δεν μίλησα, τώρα θα μιλούσα. Επειδή τότε 
δεν έκανα τίποτα, τώρα θα έκανα. Και στην τελική, δεν 


ήμουν τόσο κακός άνθρωπος. Αν εξαιρέσεις µερικά άσχημα 
πράγματα στη ζωή µου, δεν πείραξα μυρμήγκι. Αγωνίστηκα 
για έναν καλύτερο κόσμο, έστω και αποτυχημένα. Όμως 
βαθιά µέσα µου ξέρω ότι τα πρώτα χρόνια το πίστευα. Μετά 
μπήκε το χρήμα, η προδοσία και τα λοιπά. Αλλά κάποτε 
ήμουν άλλος άνθρωπος. 

Πριν μιλήσει ο αρχηγός, πήρα τον λόγο. 

«Μη χάνεις τον χρόνο σου, µπάτσε. Αν θέλετε, σκοτώστε 
με, αλλά αυτό δεν το κάνω. Ίσως είμαι κορόιδο, ίσως 
ιδεολόγος, ίσως πάλι και μαλάκας. Απλώς θέλω να σου πω 
να πάρεις τ’ αρχίδια µου». 

Με κοίταξε σαστισμένος. Περίμενα ότι θα έτρωγα πολύ 
ξύλο. Αντίθετα, και αφού αυτός το σκέφτηκε για κάποια 
λεπτά, έδωσε εντολή στους υφιστάμενούς του. 

«Πολύ καλά, πάρτε τον στο κελίτου». 

Ύστερα από λίγο µε επισκέφτηκε στο κελί µου. Είπε 
στους φρουρούς να περιμένουν έξω. Με πλησίασε. 

«Να ξέρεις ότι θαυμάζω το κουράγιο σου. Όμως τώρα θα 
υποφέρεις, όπως ήταν γραπτό από τον νόμο. Κανείς δεν 
είναι πάνω από εκείνον και έτσι θα τιµωρηθείς. Δεν θα 
πάθεις αυτά που πάθανε οι άλλοι κακομοίρηδες βέβαια. 
Αυτοί έξω που βασανίστηκαν, υπήρξαν φτωχομπινέδες. Ο 
νόμος έχει άλλη τιμωρία για τους φτωχούς και άλλη για 
τους ευκατάστατους. Εσύ θα υποφέρεις φυλακισμένος. Δεν 
θα υποστείς βία. Θα σε ταΐζουμε κανονικά και θα ζεις µετην 
αναμονή ότι αργά ή γρήγορα θα βγεις από δω. Μπορεί να 
βγεις αύριο, μπορεί ποτέ. Η ελπίδα σκοτώνει». 

«Να σε ρωτήσω κάτι» 

«Ό,τι θες, Ἐζίμη. Δεν ξέρω αν είναι η τελευταία φορά που 
µε βλέπεις, γί αυτό δικαιούσαι, πιστεύω, να μάθεις ότιθες». 

«Όλο αυτό είναι νόμιμο;» 

«Ναι». 

«Όπως και να χει, πώς μπορείς και ζεις µε τη συνείδησή 
σου)» 


«Ακολούθησα τη Λογική, όπως έκαναν και οι άλλοι 
τέσσερις, σε αντίθεση µε σένα. Ὁ νόμος είναι νόμος και η 
λογική μάς βοηθά να τον υπηρετούμε. Αν ακολουθείς 
διαταγές, πάει να πει ότι ακολουθείς τον νόμο και κάνεις το 
σωστό, το λογικό. Άρα δεν έχεις πρόβλημα µε τη συνείδησή 
σου. Τώρα που το σκέφτομαι, τι σημαίνει συνείδηση; 
Σημασία έχει η επιβίωση. Η αυτοσυντήρηση. Ο νόμος!» 

«Είσαι στη δουλειά χρόνια,» 

«Πολύ καιρό...» 

«Πώς γίνεται, αφού είσαι τόσο νέος» 

Γύρισε χωρίς ν’ απαντήσει και έφυγε. 

Η πόρτα έκλεισε και έμεινα μόνος. Για πόσο; 


Μέρος δεύτερο 


Θα βγω από εδώ ποτέ; Θα είμαι για πάντα εδώ; Θα βγω 
ποτέ; Δεν θα βγω ποτέ... Δεν ξέρω τι να κάνω. Δεν περνά η 


ώρα. Ἡρέμησε. Τζίμη, ηρέµησε. Αλλά δεν θα γυρίσω ποτέ 
πίσω. Δεν θα ξαναδώ τη Μαρία. Θ’ ανησυχούν οι άλλοι; 
Σίγουρα! Ἡ μήπως µε ξέχασαν; Λείπω καιρό. Θα µε 
θυμούνται; 

Δεν θα ξαναδώ ποτέ τη φύση. Δεν θα περπατήσω ποτέ 
ξανά σε σοκάκια πόλεων. Δεν θα ξανακούσω ποτέ την 
αγαπημένη µου μουσική. Όταν ήμουν παιδάκι, µου έλεγαν 
να κάνω το καλό. Αυτό πάντα ανταµείβεται. Αρχίδια! Ωραία 
ανταμείφθηκα. Ευχαριστώ πολύ για τις αλήθειες που µου 
είπατε όταν ήμουν παιδάκι. Σας ευχαριστώ όλους σας, 
λαμόγια. Από καρδιάς... 

Τι σημαίνει τελικά εξουσία; Τι σημαίνει κυβέρνηση; Ο 
ευκατάστατος κόσμος νομίζει ότι είναι ελεύθερος µέσα στην 
κοινωνία, αλλά έρχεται η ώρα που πρέπει να πει το µεγάλο 
«Ναι» και το µεγάλο «όχι». Και τότε καταλαβαίνει και αυτός 
ό,τι ξέρουν από ένστικτο όλοι οι άποροι αυτού του κόσμου. 
Είχα διαβάσει κάποτε τα λόγια ενός επαναστάτη, στον οποίο 
πίστεψα για λίγο στη νεότητά µου. Τώρα βλέπω πόσο δίκιο 
είχε. Έλεγε περίπου τα εξής: 

«Να σε κυβερνούν σηµαίνει -με τη δικαιολογία του 
δημόσιου οφέλους και στο όνοµα του γενικού συμφέροντος- 
να σε φορολογούν, να σε ταλαιπωρούν, να σε ληστεύουν, να 
σε εκμεταλλεύοντα, να σε μονοπωλούν, να σε 
ιδιοποιούνται, να σε συνθλίβουν, να σε εξαπατούν, να σε 
κλέβουν, κι έπειτα, µε τη μικρότερη διαμαρτυρία σου, µε την 
πρώτη σου αντίρρηση, να σε καταστέλλουν, να σε 
αλλάζουν, να σε εξευτελίζουν, να σε προσβάλλουν, να σε 
κυνηγούν, να σε βασανίζουν, να σε αμαυρώνουν, να σε 
αφοπλίζουν, να σε εκτρέπουν, να σε φυλακίζουν, να σε 
τουφεκίζουν, να σε βομβαρδίζουν, να σε δικάζουν, να σε 
καταδικάζουν, να σε εξορίζουν, να σε θυσιάζουν, να σε 
πουλάνε, να σε προδίδουν, και στο τέλος να σε 
γελοιοποιούν, να σε βιάζουν, να σε ατιµάζουν. Αυτό είναι η 
κυβέρνηση, αυτό είναι η δικαιοσύνη της, αυτό είναι η ηθική 
της!» 


Όλοι εμείς πιστεύουμε ότι η εξουσία νοιάζεται 
πραγματικά για εμάς. Στην ουσία νοιάζεται µόνο για να 
υπάρχει, για να διαιωνίζεται, για να αναπαράγεται. Και όλοι 
εμείς πιόνια -άλλα πιο σηµαντικά και άλλα ὀχι- στη 
σκακιέρα των εξουσιαστών. 

Δεν θα ξαναδώ ποτέ τον ήλιο. Είμαι νεκρός για τον έξω 
κόσμο. Μ΄ έχουν ξεχάσει όλοι. Πού είναι η οικογένειά μου; 
Γιατί δεν κάνει κάτι να µε απελευθερώσει; Πού είναι όλοι; 
Κανείς δεν νοιάζεται για κανέναν. Κάτι τέτοιες στιγµές το 
καταλαβαίνεις. 

Πού είναι οι φίλοι µου; Οι συνάδερφοι από τη δουλειά δεν 
έχουν αναρωτηθεί γιατί εξαφανίστηκα; Πώς γίνεται να τα 
περνάω αυτά σαν να είμαι εγκληματίας, αμαρτωλός; Πώς 
γίνεται να αμάρτησα, αφού αντιστάθηκα στο κακό; 

Πάλι µε έπιασε ο πόνος στο στήθος. Μα τον Θεό, 
πιστεύω ότι Θα πεθάνω. Σκέφτομαι το παρελθόν, τη 
ματαιότητα της ζωής, τότε που νόμιζα ότι ήμουν πανίσχυρος 
επειδή είχα λεφτά και εξουσία. Ο πόνος μεγαλώνει. Πού 
πήγαν όλοι; Δεν µπορεί να ήταν όλα ψεύτικα, δεν µπορεί να 
μην έμεινε τίποτα, να είναι όλα ένα τίποτα. Θα πεθάνω εδώ 
μόνος. Τελικά, εδώ που τα λέμε, ο άνθρωπος μόνος του 
γεννιέται και μόνος του πεθαίνει. 

Εγώ εδώ λοιπόν, σ’ αυτή τη φυλακή, ξεχασμένος από τον 
κόσμο. Εδώ που τα λέμε, μάλλον είμαι ήδη νεκρός για τον 
κόσμο, νεκρός για τους έξω. Γιατί εγώ; Ακόμα χειρότερα, δὲν 
μπορεί κάποιος να τιμωρείται έτσι επειδή έπραξε το σωστό. 

Μια ώρα χτυπούσε δυνατά το στήθος µου. Φοβήθηκα ότι 
θα πεθάνω. Αυτά παθαίνω όταν κάνω αρνητικές σκέψεις. 
Πρέπει να ηρεµήσω. Πράγματι, σταδιακά ο πόνος υποχωρεί. 
Ξαφνικά όµως επιστρέφουν τα ερωτηματικά. 

Θα βγω ποτέ;... Πάλι άρχισα, δὲν μπορώ να σταματήσω. 
Πρέπει να σκοτώσω την ελπίδα. Κι όµως µπορεί ο μπάτσος 
να έρθει από στιγµή να µε αφήσει, γιατί όχι Και αν δεν 
έρθει, τι θα κάνω και σήμερα; Έτσι είναι τόσο καιρό η 
κατάσταση, δεν μπορώ άλλο. Έκανα καλά που έπραξα το 


σωστό. Ἠ μήπως όχι; Έπρεπε να κοιτάξω την πάρτη µου; Θα 
μπορούσα όµως να ζήσω µε αυτό το βάρος; Θα ήμουν πίσω 
µε τους δικούς µου και µε τη δουλίτσα µου. Άλλοι θα 
σκότωναν γι αυτή τη δουλειά. Κυριολεκτικά. Εγώ όµως δεν 
σκότωσα. Τώρα που το σκέφτομαι, δεν μετανιώνω. Αλλά 
στεναχωριέµαι γί αυτά που έχασα. Πολύ. Πάλι µε έπιασε ο 
πόνος στο στήθος. 

Όλο το βράδυ κοιµήθηκα χάλια. Ὁ πόνος στο στήθος 
έδωσε συνέχεια σε πόνο στομάχου. Το πρωί που πήγα να 
αποκοιµηθώ, µε ξύπνησε ο σκύλος κάποιου φύλακα. 


Επόμενη μέρα. Το κόλπο είναι να µη σκέφτομαι πάλι 
αρνητικά πράγματα. Ο φόβος µου γεννιέται από την 
αναμονή του θετικού συμβάντος. Το κόλπο είναι να µη 
σκέφτομαι ότι η απελευθέρωσή µου από τη φυλακή θα 
συμβεί. Να σκέφτομαι το τώρα και πώς θα το κάνω πιο 
ανεκτό. Πῶς µπορεί όµως να γίνει αυτό; Να μάθω να 
περπατώ µες στις σκιές. Είμαι εδώ τόσο καιρό και δεν το 
έμαθα. 

Χτες η μέρα πέρασε ήρεμα. Καλύτερα να βαριέμαι παρά 
να πονάω. Ἠ μήπως ο πόνος σε κάνει πιο αληθινό; 

Σήμερα όµως βαριέμαι πιο πολύ από χτες. Προσπαθώ να 
μη σκέφτομαι τα αρνητικά και να µην αφεθώ πάλι στη 
φρικτή ελπίδα. Ίσως πρέπει να αποδεχτώ ότι ο αρχηγός δεν 
θα έρθει ποτέ. Συμβαίνει τώρα µέσα µου αυτή η καθοριστική 
αποδοχή. Τώρα καταλαβαίνω και εγώ. Νόμιζα ότι αυτό δεν 
θα γινόταν ποτέ σε μένα. Είχα δει άλλα χαμόγελα να 
σβήνουν, αλλά δεν περίμενα να γίνει ποτέ το ίδιο µε μένα. 

Όταν ήμουν παιδί, είχα έναν φίλο. Όλοι ψηλώναμε, αλλά 
αυτός έμενε ο ίδιος κοντούλης. Κάθε μέρα που περνούσε, 
μου έλεγε: «Θα έρθει και η δικιά µου ώρα». Μέχρι που µια 
μέρα κατάλαβε ότι θα είναι για πάντα κοντός και θα τον 
κορόιδευαν όλοι για πάντα. Εκείνη τη μέρα κοίταξε µε µια 
θλίψη τον κόσµο και αυτή η θλίψη δεν του έφυγε ποτέ. Έτσι 
είµαι και εγώ τώρα, σαν τον φίλο µου που έμεινε για πάντα 


παιδί, σαν τον καρκινοπαθή που ξέρει -- άσχετα µε τι του 
λένε οι συγγενείς του-- ότι θα πεθάνει. Σαν µία μέλισσα που 
έριξε το κεντρί της και περιμένει το τέλος. Μόνο θλίψη και 
πίκρα έρχεται µε την αποδοχή του μοιραίου. Εκεί που 
πεθαίνει η ελπίδα, μπαίνει το κενό του τρόμου. Σαν τη μάνα 
που περίμενε το παιδί της να γυρίσει από τον πόλεμο. Μια 
μέρα κατάλαβε ότι δεν θα γυρνούσε ποτέ. Έτσι και εγώ 
συνειδητοποιώ ότι δεν θα βγω ποτέ από δω. 

Υπάρχουν αυτοί που ζουν στον παράδεισο και αυτοί που 
ζουν στην κόλαση. Και υπάρχουν πολλών ειδών κολάσεις. 
Έφυγα από την κόλαση της αναμονής, για να πάω στην 
κόλαση του κενού. Με την αποδοχή του µοιραίου δεν είμαι 
καλύτερα. Χρειάζομαι ελπίδα, αλλά τι είδους; Χρειάζομαι 
την ελπίδα που θα µε κρατά ζωντανό εδώ, όχι την ψεύτικη 
ελπίδα της απελευθέρωσής µου από τον αρχηγό. Χρειάζομαι 
ελπίδα τελικά. Και ξέρω τον λόγο. Για να μείνω ελεύθερος 
στη σκέψη µου. Αν μπορέσω να ελέγξω τις σκέψεις µου, δὲν 
θα µε νικήσουν. Αν μπορέσω να ελέγξω τις σκέψεις µου, θα 
επιβιώσω. Έχουν φυλακίσει το σώμα, το μυαλό είναι δικό 
μου όµως και θα το κάνω ότι θέλω. Πρέπει να μάθω να 
είµαι ελεύθερος ακόµα και εδώ, για να µην πω ότι ειδικά εδώ 
πρέπει να μάθω να είμαι ελεύθερος. 

Σκέφτομαι λοιπόν διάφορα όμορφα από την παλιά ζωή 
μου. Τις ταινίες που έβλεπα, για παράδειγµα. Προσπαθώ να 
ξαναπλάθω τις ταινίες όσο πιο πιστά γίνεται και έτσι περνά 
η ώρα µου. Βέβαια είναι δύσκολο να θυμάμαι µε ακρίβεια 
την κάθε ταινία. Μπορώ ν’ αναπλάσω µε ακρίβεια ταινίες 
που είδα πολλές φορές. Όπως το «ΚπὈ|ε ΕΙ5Η», που το είχα 
δει πέντε φορές. Ἡ το «Βἰαάε Καππετ». Δυσκολεύομαι όµως 
µε άλλες ωραίες ταινίες. Δεν πειράζει, καλύπτω τα κενά µε 
δικές µου σεναριακές πινελιές. Λέω να δω το «οἴατ γΝατς». Ἡ 
να δω το «Κοςκγ»; Έτσι, πέρασε υπέροχα η μέρα. Και η 
επόμενη. Και έτσι πέρασε κάµποσος καιρός. 


Σήμερα όµως η μιζέρια επέστρεψε. Μίσος για εκείνους 
που μ’ έδιωξαν από τον κόσμο των ζωντανών. Δεν την 
παλεύω. Μαζεύω µέσα µου το µίσος όλου αυτού του καιρού 
και βγάζω µια κραυγή που πάει να σπάσει το μυαλό µου. 
Και μετά φωνάζω: 

«Πούστη µπάτσε, γαμιέσαι! Με ακούς; Θα φάτε όλοι τα 
σκατά µου. Δεν θα µε νικήσετε ποτέ. Θα γίνει το δικό µου, 
γαμιόλη. Θα γίνει το δικό μου!» 

Η απάντηση ήταν ένα σαρδόνιο γέλιο που ερχόταν έξω 
από το κελί. 


Πρέπει να έχει περάσει ένας χρόνος. Ίσως δύο. Ποιος 
ξέρει, έχω χάσει το μέτρημα. Ίσως μπερδεύτηκα και είναι 
τρία. Προσπαθώ να αποκοιμηθώ, αλλά πάλι µε ξύπνησαν 
τα γαβγίσματα. Τι φυλακή είναι αυτή που δεν επιτρέπουν 
να βγεις ποτέ στο προαύλιο; Από το παραθυράκι μπαίνει 
ελάχιστο φως και η θέα είναι το απέναντι κτίριο που 
βρίσκεται σε απόσταση δύο µέτρων. Εξαιτίας του γεγονότος 
ότι αυτό το κτίριο είναι πολύ ψηλό, προσπαθώ να δω τον 
ουρανό και τον ήλιο, αλλά δεν μπορώ. 

Καμιά φορά βλέπω πρόσωπα στα απέναντι 
παραθυράκια, φυλακισμένους όπως εγώ. Τους φωνάζω, µα 
ποτέ δεν µου απαντάνε. Η μόνη επαφή που έχω µε τους 
φύλακες -χωρίς να τους βλέπω-, είναι το φαγητό που µου 
δίνουν µέσα από µια θυρίδα στην πόρτα, που ανοιγοκλείνει 
γι αυτόν τον λόγο την ίδια ώρα το μεσημέρι. 

Θα βρω όµως τη δύναμη για να τη βγάλω. Θεωρώ ότι 
έκανα σωστή επιλογή που δεν βασάνισα και που δεν 
σκότωσα. Τώρα πρέπει να συμβιβαστώ µε τη νέα µου ζωή. 
Πρέπει να σκοτώσω τη λογική. Η λογική είναι αυτή που δεν 
μ’ αφήνει να συμµβιβαστώ και να προσπαθήσω να αλλάξω 
το τώρα, δείχνοντάς µου πόσο ωραία ήταν κάποτε η ζωή µου 
και πόσο χάλια είναι τώρα. Δείχνοντάς µου πόσο παρανοϊκά 
είναι όλα αυτά που ζω. 


Ναι, αλλά η λογική είναι εκείνη που καθοδήγησε τα 
άλλα λαμόγια να κάνουν αυτά τα φρικτά πράματα, ώστε να 
επιβιώσουν. Η λογική τού «όλοι εναντίον όλων», «επιβίωσε», 
«νίκησε τον άλλον στη δουλειά», «παντρέψου την πιο 
όμορφη», «σκότωσε, σκότωσε...». Κανείς δεν αντιστάθηκε 
σαν και εμένα, µόνο η κοπέλα αντιστάθηκε όσο μπορούσε. 
Αλήθεια, πώς ζουν µε αυτές τις ενοχές; Αν και εδώ που τα 
λέμε, ο στρατηγός δεν το κούρασε. Και πάλι όµως δεν θα 
έχει τύψεις; Ελπίζω να το βρουν από κάπου. Αλλά από πού; 
Δεν υπάρχει τίποτα σωστό σε αυτόν τον κόσμο, δεν υπάρχει 
δικαιοσύνη, µόνο ατελείωτος πόνος και μιζέρια, δεν έχουν 
ούτε ιερό ούτε όσιο. 

Πρέπει να σκοτώσω τις αρνητικές σκέψεις. Καμιά φορά 
τρυπώνει στο μυαλό µου µια αόριστη ελπίδα, ψεύτικη 
βέβαια -αν και δεν μπορείς να την απορρίψεις αυτόματα-, 
για επιστροφή στον κόσμο των ζωντανών. Συμβαίνει, έχω 
ακούσει, σε αυτούς που έχουν -όπως εγώ- αποδεχτεί το 
μοιραίο. Παραδείγματος χάρη, κάποιος θάβει τη γυναίκα 
του και κάποτε βλέπει μία που της μοιάζει και τρέχει από 
πίσω της. Πρέπει να νικήσω αυτό το νοσηρό ψέμα. 

Θα καταρύγω ξανά στην τέχνη. Άλλωστε ο 
κινηματογράφος µε βοήθησε για αρκετό καιρό. Τώρα 
σκέφτομαι τα βιβλία που έχω διαβάσει. Προσπαθώ να 
θυμηθώ κάποια αγαπημένα του Ντοστογιέφσκι. 

Πλέον καταλαβαίνω και κάτι άλλο. Είχα χάσει την ουσία 
της τέχνης έτσι όπως τη βίωνα νέος και τώρα μέσα στη 
δυστυχία µου την ξαναβρήκα. Πόσο διαφορετικά ζούσα, για 
παράδειγµα, τότε τον κινηματογράφο σε σχέση µε το πώς 
τον έβλεπα καθώς μεγάλωνα και γινόμουν ρεαλιστής, 
άτομο έτοιμο πάντα να αρπάξει την ευκαιρία. Η μαγεία 
σιγά σιγά χάθηκε. Θυμάμαι πόσο διαφορετικά έβλεπα τότε 
τα βιβλία, σαν δυναμίτες που ανατίναζαν τον παλιό µου 
εαυτό. Γιατί ένα βιβλίο, τότε, εκείνες τις μέρες, µπορεί 
πράγματι να µου άλλαζε τη ζωή. Μετά βέβαια άρχισα να τα 


ξέρω όλα. Δεν μπορείς να νικήσεις όµως τη μαγεία, η μαγεία 
είναι ανίκητη. 

Χτες Ντοστογιέφσκι, σήμερα Καβάφη. Όλες αυτές οι 
ταινίες που είδα, όλα τα ποιήματα, όλες οι ζωγραφιές, είναι 
χουσάφι µέσα µου. Δεν θα τα ξαναδώ ποτέ αυτά τα έργα, 
αλλά θα ζουν πάντα στο μυαλό και στην καρδιά µου. 
Προσπαθώ να θυμηθώ τα ποιήματα του Καβάφη. 
Διάσπαρτα στιχάκια από δω και από κει. Κάνω κάτι που έχω 
να κάνω από παιδί. Φτιάχνω κόσμους µέσα στους οποίους 
ταξιδεύω. Ίσως έχω αρχίσει να τρελαίνομαι, µα δεν µε 
νοιάζει. Όι στίχοι µε κάνουν να ταξιδεύω σε άλλους 
κόσμους, στην Αλεξάνδρεια του 1900 και σε αρχαίες εποχές. 
Φεύγω µακριά από τη μιζέρια αυτού του κόσμου. Μετά, 
απαγγέλω Ντύλαν Τόμας. 

Δεν θα φύγω αβρός, δεν θα φύγω ήρεμος τη νύχτα την 
καλή. Είμαι οργισμένος και η οργή μού δίνει σθένος. Δεν θα 
νικήσουν τα λαμόγια. Όταν ήμουν παιδάκι, έφτιαχνα 
κόσμους μαγικούς, μέσα στους οποίους χανόμουν. Όλοι µε 
κορόιδευαν και µε λέγανε «το τρελό παιδί». Περπατούσα 
πάνω κάτω στη γειτονιά µου και φανταζόμουν ὁτι 
περπατούσα µέσα σε καστροπολιτείες. 

Μεγαλώνοντας σταμάτησα, καθώς ο κόσμος των 
λογικών είναι πολύ ισχυρός. Συνέχισα βέβαια για χρόνια να 
βρίσκω καταφύγιο στην τέχνη, απέναντι στην κοινωνία. 
Εκεί πλέον διοχετευόταν η φαντασία µου: στις ταινίες, στα 
βιβλία, και τα λοιπά. Μέχρι που η κοινωνία µε απορρόφησε. 

Τελικά όµως αυτή είναι η λύση, υπό προὐποθέσεις 
βέβαια, όταν δηλαδή δεν σου αφήνουν άλλες επιλογές: οι 
ψεύτικοι κόσμοι των παιδικών χρόνων. Έτσι εξηγείται ένα 
όνειρο που βλέπω τις τελευταίες μέρες. Τρέχω σε µια 
λαβυρινθώδη πόλη να ξεφύγω από τους διώκτες µου -- στο 
όνειρο δεν ξεκαθαρίζεται ποιοι είναι αυτοί. Τρέχω, αλλά δεν 
μπορώ να ξεφύγω καιη αγωνία μ’ έχει κατακλύσει. Και τότε 
ξαφνικά γίνομαι μπαλόνι και φτάνω σε ένα παιδί που παίζει 
χαρούμενο σε µια παραλία. Ηταν ένα όνειρο που µου 


προκαλούσε κάποια ανησυχία. Δεν μπορούσα να το 
ερμηνεύσω, να πω αν ήταν καλό ή όχι. Τώρα ξέρω. 

Αυτό λοιπόν θα είναι το καταφύγιό µου: οι ψεύτικοι 
κόσμοι των παιδικών χρόνων. Αλλά κρατάει λίγο αυτή η 
έκσταση και µετά γυρνώ πίσω. 


Σήµερα ξύπνησα χαρούμενος. Άρχισα να ψάχνω στη 
βιβλιοθήκη του μυαλού µου και θυμήθηκα τον Τζακ Λόντον. 
Ένα βιβλίο του αποκάλυψη, που δεν θυμάμαι όµως το όνομά 
του, καθώς το είχα διαβάσει πολύ νέος. Αλλά θυμάμαι καλά 
την υπόθεση, που τότε µε είχε εντυπωσιάσει. Ένας 
φυλακισμένος βρίσκει τον τρόπο να τηλεμεταφέρεται, 
χρησιμοποιώντας την πνευματική του δύναμη, στο 
παρελθόν και να ζει διάφορες ζωές. Είναι µε άλλα λόγια 
ένας «ελεύθερος φυλακισμένος». 


Για φαντάσου να μπορείς να πας πραγματικά κάπου 
ψυχή και σώμα, και όχι μόνο νοερά, όπως πήγα εγώ στην 
Αλεξάνδρεια του Καβάφη. Αυτό θα κάνω και εγώ λοιπόν. 
Τότε θα είμαι πραγματικά ελεύθερος. 

«Πάρ’ τα, µπάτσε», φωνάζω. «Πάρ’ τα, μπάτσε. Δεν 
γελάς τώρα)» 

Κλείνω τα μάτια και προσπαθώ να τηλεμεταφερθώ στην 
αρχαιότητα. Ξέρω τι κόλπο να κάνω. Θα προσπαθήσω να 
φτιάξω έναν τόπο και θα πάω εκεί µε τη δύναμη της 
θέλησής μου. Φτιάχνω τους κίονες, τα κτίρια, βάζω 
ανθρώπους µε χλαμύδες να περπατάνε. Πρέπει να τα 
καταφέρω. Πρέπει! Προσπαθώ για ώρα. Σκατά, δὲν μπορώ 
να µπω µέσα στην εικόνα και η εικόνα διαλύθηκε. Μια φωνή 
απόκοσµη έξω από το κελί μού λέει: 

«Το ξέραμε ότι δεν θα καταφέρεις», και ξεσπά σ’ ένα 
ανατριχιαστικό γέλιο, που συνοδεύεται από λυσσασµένα 
γαβγίσματα. 

Ξαναπροσπάθησα να πάω στην εποχή της Γαλλικής 
Επανάστασης. Πάλι δεν τα κατάφερα. Αφού, βρε χαζέ, όλα 


αυτά είναι παραμύθια, μαλακίες που έγραφε ο αλκοολικός 
Λόντον για να τα κονομήσει. Είναι δυνατόν να πίστευες ότι 
κάτι τέτοιο µπορεί να γίνει; Αλλά εδώ που τα λέμε, µέσα στα 
σκατά που είσαι, θα τα πίστευες όλα. Ηλίθιε γαμημένε, 
γάμησες τη ζωή σου. Παίρνω φόρα και πέφτω µε το κεφάλι 
μου στον τοίχο. 

Ξύπνησα μέσα στα πηγμένα αίματα και στον 
πονοκέφαλο. Κάθισα στο κρεβάτι και άρχισα να κλαίω. Τα 
πρόσωπα των αγαπημένων µου περνάνε μπροστά μου. 
Πάνε όλα, χαθήκανε. Εδώ το σκοτάδι είναι τώρα το μόνο 
που υπάρχει. Το κενό του μέλλοντος. Και οι αναμνήσεις που 
σκοτώνουν. Θυμήθηκα τότε που πήγα διακοπές στη 
Σαντορίνη. Τα φοιτητικά µου χρόνια. Τα παιδικά παιχνίδια. 
Τον πρώτο μου έρωτα, τις διαδηλώσεις... 

Σκέφτομαι να δώσω τέλος στο ζωή µου. Αλλά πώς; Μέχρι 
και τα κορδόνια μού αφαίρεσαν. Το να χτυπάω το κεφάλι 
µου στον τοίχο δεν είναι λύση. Τη σκέψη µου διακόπτει το 
άνοιγμα της σχισμής στη μέση της πόρτας. Ο φύλακας 
παίρνει τον χτεσινό δίσκο και τον αλλάζει µε τον σημερινό. 
Άδικος κόπος. Έχω πολλές μέρες ν΄ αγγίξω το φαγητό. 
Βλέπω ότι έχω μείνει πετσί και κόκαλο, αλλά δεν µε 
πειράζει. Επίσης πονάω πλέον όταν περπατάω. Δεν µε 
νοιάζει όµως καθόλου η υγεία μου. Ευτυχώς ἔρχεται το 
βράδυ και µε παίρνει ο ύπνος στη γλυκιά του αγκαλιά. 
Αύριο ξημερώνει νέα μέρα. 

Χτες είδα ένα υπέροχο όνειρο για απόκοσµους και 
μαγικούς κόσμους. Έχω πολλή δύναμη µέσα μου. Μπάτσε 
Δικαστή, ρουφιάνε, τι θα σου έκανα αν ήμουν ελεύθερος... 
Μπάτσε Δικαστή, δεν θα γίνεις ποτέ ο μπάτσος του μυαλού 
μου. Είμαι ελεύθερος όσο αντιστέκοµαι στο να μετανοήσω 
για την επιλογή µου, όσο είμαι περήφανος που δεν έκανα 
αυτό που θέλατε. Όσο αγαπάω το ότι έμεινα άνθρωπος. 
Όσο ξέρω ότι το να μένεις άνθρωπος, έχει συνέπειες. Όσο 
δεν υποχωρώ, είμαι ελεύθερος. Είμαι στη φυλακή, αλλά δεν 
θα µε πιάσετε ποτέ πραγματικά. Πάντα θα ξεφεύγω, όσο το 


μυαλό µου είναι δικό µου. Όσο δεν µε νικάτε εκεί. 
Αποκοιμιέμαι, για να ταξιδέψω στον κόσµο του ονείρου. 


Σήµερα από το πρωί είμαι γεμάτος ενέργεια. Το μίσος και 
η οργή µου έχουν γίνει δύναμη. Η θέληση για δύναμη μ’ έχει 
κατακλύσει. Ἡ θέληση αυτή μου φωνάζει ότι είμαι 
ελεύθερος. Η θέληση για δύναμη θα σπάσει αυτό το κελί, 
καθώς καμία φυλακή δεν θα μπορέσει να µε κρατήσει για 
πάντα μέσα. 

Σήμερα το πρωί δεν είμαι τόσο δυνατός όπως χτες. Μια 
αόριστη ανησυχία µε έχει κυριεύσει. Πάλι οι αναμνήσεις. 
Δυσκολεύομαι επίσης όλο και πιο πολύ στο περπάτημα. Το 
φαῖ µε αηδιάζει και δεν το αγγίζω καθόλου. Πέφτω για 
ύπνο, για να ξεφύγω απότις σκέψεις. 

Αναμνήσεις... Σήµερα σκέφτομαι αυτό το υπέροχο χωριό, 
νομίζω το λένε Μεστά. Το θυμάμαι τέλεια και μπορώ να το 
αναπλάσω µε ακρίβεια. Τα σπίτια είναι κτισμένα το ένα 
δίπλα στο άλλο χωρίς κενά. Μάλιστα αυτά που είναι προς 
τα έξω σχηματίζουν ένα πρωτότυπο κάστρο. Υπάρχουν 
µόνο δύο πύλες-εισόδοι στο εσωτερικό του χωριού. Τα 
περισσότερα δρομάκια είναι καλυμμένα µε καμάρες, πάνω 
στις οποίες είναι κτισµένες κατοικίες. Τότε ρώτησα και 
έμαθα τον λόγο που ήταν έτσι κτισμένο, σαν ένας 
λαβύρινθος. Ὁ στόχος ήταν ν΄ αποπροσανατολίζει τους 
πειρατές, που χάνονταν µέσα στα σοκάκια και έτσι δεν 
μπορούσαν να το κατακτήσουν εύκολα. Μακάρι να 
μπορούσα κάπως να ξαναπάω εκεί, αλλά πού τέτοια τύχη. 
Ἡ στην Πράγα. Πόσο µου άρεσε. Τότε, εκείνο το ταξίδι, στα 
φοιτητικά χρόνια, που το μέλλον «φαινόταν αλλιώς. 
Αναπλάθω τόσα χωριά και τόσες πόλεις. Πέφτω να 
αποκοιμηθώ και µέσα στα όνειρά µου δραπετεύω ξανά. 

Κάθε μέρα ξεφεύγω όλο και πιο πολύ από τη λογική µε 
βοήθεια από το παρελθόν καιτις αναμνήσεις, που πλέον δὲν 
µε σκλαβώνουν, αλλά µε βοηθάνε να ζωντανεύω µε τη 
φαντασία τόπους και δράσεις. Μακάρι να κατάφερνα να 


τηλεμεταφερθώ αλλού, όµως και έτσι είμαι ικανοποιημένος. 
Τώρα πια οι µέρες περνάνε ευχάριστα. Η θέλησή µου πλέον 
είναι πολύ ισχυρή. 

Αποφάσισα να καταφύγω στη µουσική. Θα κλείσω τα 
µάτια και θα προσπαθήσω να ακούσω κάποιο απὀ τα 
αγαπημένα µου τραγούδια ξανά. 

«Έλα μαζί µας». Κάτι συμβαίνει. Ιδρώνω. Τα χέρια µου 
τρέμουν, τα πόδια µου εξαφανίζονται, µε πιάνει πανικός. Τι 
συμβαίνει; Πεθαίνω! Μου έρχεται να ξεράσω. Κάτι µε 
τραβάει ψηλά και κάτι µε τραβάει κάτω στην άβυσσο. 
Εξαφανίζομαι σταδιακά, δὲν βλέπω κάτω από το στήθος 
µου να υπάρχει τίποτα. Τα πάντα γύρω µου χάνονται και 
ξαφνικά βρίσκομαι να τρέχω µες στις σκιές. Τρέχω, τρέχω, 
και ξαφνικά πέφτω, θα σκοτωθώ σίγουρα. 


Ανοίγω τα μάτια. Δεν το πιστεύω, είμαι µε τη λεγεώνα! 
Τους ξέρω όλους δίπλα µου. Είναι οι σύντροφοί µου 
λεγεωνάριοι. Είμαι ντυμένος σαν αυτούς. Με κάλεσαν µε το 
τραγούδι τους και ήρθα τώρα που η λεγεώνα µε έχει 
ανάγκη. Πάμε όλοι μαζί να τους τσακίσουμε. 

«Είμαστε οι άγγελοι του πολέμου», φωνάζει κάποιος 
μπροστά μου. 

Επιτέλους βλέπω τον ήλιο ξανά. Περπατάμε σε µια 
πράσινη πεδιάδα, διάσπαρτη από κόκκινα λουλούδια, και 
στο τέλος της μας περιμένουν οι εχθροί μας, εκεί 
καμουφλαρισμένοι, πίσω από τα πανύψηλα δέντρα, στο 
δάσος μπροστά µας. 

Θέλουν να μας στήσουν ενέδρα, εμείς όµως το ξέρουμε 
και είμαστε έτοιμοι. Ψηλά, ένας δράκος που πετούσε προς 
την αντίθετη κατεύθυνση στρίβει απότομα προς εμάς, 
ξερνάει φωτιά και εφορµά καταπάνω µας. Ξεκίνησε η μάχη, 
γύρισα σπίτι. 

Δίπλα µου ο Έλρικ, ο καλοσυνάτος γίγαντας µε τα 
μούσια και τα µακριά ξανθά μαλλιά, βγάζει µια κραυγή. 
Πόσους είχε σφάξει αυτός... Αλλά και εγώ. Με φωνάζουν 
«Ο σφαγέας των γιγάντων». Πρέπει να τιμήσω τους 
αγαπημένους µου στη μάχη, τους αγαπημένους που µε 
περιμένουν πίσω στην καστροπολιτεία. Αυτούς που πρέπει 
να προστατεύσω τώρα. Τον κόσµο µου που απειλείται. Ένας 
δράκος δικός µας επιτίθεται στον αέρα στον δράκο των 
εχθρών για να µας προστατεύσει. Ἠρθε η ώρα της 
λεγεώνας. Τρέχουμε όλοι προς το δάσος, να συναντήσουμε 
τον θάνατο ή τη δόξα. 


Πόσο καιρό έλειπα; Τι ήταν αυτό, Θεέ µου; Χάρη στο 
τραγούδι έζησα όλα τα γεγονότα αυτού του αρχαίου 
πολέμου. Νικήσαμε το Κακό, εμείς οι ενωμένες δυνάμεις του 
Καλού. Τσακίσαμε τα Οργκ και τους σατανικούς δυνάστες. 
Πόσους έσφαξα! Μακάρι να κρατούσε για πάντα. Αλλά δεν 
μπορείς να τα έχεις όλα. Ἡ δύναμη που χρησιμοποίησα 


μπόρεσε να µε βάλει στο τραγούδι για αρκετές μέρες, αλλά 
εξαντλήθηκε. Πώς το ξέρω; 

Μετά τη μάχη, μίλησα µε τον μάγο της φυλής µου. Μου 
είπε ότι αυτός ο κόσμος εδώ -ο κόσμος όπου ήμουν δημόσιος 
υπάλληλος, ο κόσμος του Μπάτσου Δικαστή, ο κόσμος 
αυτής της φυλακής- δεν υπάρχει, είναι µια ψευδαίσθηση 
που εγκλωβίζει τα ελεύθερα πνεύματα, τους ταξιδευτές του 
ονείρου. Οι άλλοι κόσμοι, των τραγουδιών, είναι οι αληθινοί. 
Κάθε φορά που ο κόσμος αυτός ο ψεύτικος θα µε παίρνει, 
εγώ θα μαζεύω ενέργεια, και όταν θα είμαι έτοιμος, θα 
δραπετεύω στους πραγματικούς κόσμους των τραγουδιών. 
Σημασία έχει, µου είπε ο μάγος, «η θέληση για δύναμη, η 
πίστη». 


Κάποιοι θα πουν ότι τρελάθηκα. Ότι όλο αυτό είναι 
προϊόν της φαντασίας µου. Αδιαφορώ για τις απόψεις τους, 
τις έχω γραμμένες. Εγώ τώρα ξέρω την αλήθεια. 

Θα ξαναφύγω όταν θα είναι όλα έτοιμα. Τότε θα σκεφτώ 
ένα αγαπημένο τραγούδι και θα µπω σε αυτό, θα ζήσω τα 
γεγονότα τα σχετικά µε αυτό. Τελικά ο Λόντον είχε δίκιο, 
αλλά στον καθένα πιάνει µε διαφορετικό τρόπο. 

Ο επόμενος προορισμός; Έχω ένα τραγούδι ωραίο για 
εισβολή εξωγήινων. Μπάτσε Δικαστή, δεν γελάς τώρα; Έχω 
άπειρα τραγούδια, για να ξεφεύγω για πάντα. Οι τοίχοι δεν 
είναι αρκετοί. Σ’ το είπα, δεν θα µε πιάσετε ποτέ. 


ΙΟΥΛΙΟΣ ΒΕΡΝ ΚΑΙ ΤΙΟΣ.ΔΥΣΤΟΠΙΑ ΚΑΙ 
ΟΥΤΟΠΙΑ ΣΤΟ ΕΡΓΟ ΤΟΥΣ 


Ο Ιούλιος Βερν υπήρξε µία από τις 
επιδραστικότερες φιγούρες της Γαλλικής 
κουλτούρας του 19ου αι.. Θεωρείται πατέρας της 
επιστημονικής φαντασίας. Σήµερα ο μύθος του 
εἶναι πιο δυνατός από ποτέ . Όπως όλοι οι μύθοι, 
έχει και αυτός τα αμφιλεγόμενα σηµεία του. 
Επίσης όπως γίνεται µε όλους τους μύθους, άτοµα 
µε διαφορετικά (και ανταγωνιζόµενα μεταξύ τους 
πολλές φορές) ιδεολογικά κίνητρα αγωνίζονται να 
εντάξουν το Βερνιανό μύθο στο δικό τους 
ιδεολογικό-αξιακό σύστημα. Γεγονός εἶναι ότι 
στο έργο του Ιουλίου Βερν διακρίνονται η αγάπη 
του για τα ταξίδια, τη γεωγραφία, καθώς και για 
την τεχνολογία, την ανακάλυψη και την 

επιστήµη . Το 1863 µε το “Πέντε εβδομάδες µε 
αερόστατο”, ο Βερν ξεκινά την ενασχόληση µε 
την τεχνολογία και το αύριο (ενασχόληση που θα 
συνεχιστεί µε το “Ταξίδι στο κέντρο της Γης”, το 
“Από τη Γη στη Σελήνη”, το “20.000 λεύγες κάτω 
από τη θάλασσα” κλπ). 


Ο Βερν όµως για πολλά χρόνια θεωρούνταν 
παιδικός συγγραφέας. Υπάρχουν πολλοί που 
«βλέπουν» µια αφέλεια παιδική στο έργο του. Αν 
και αυτό δεν εἶναι εντελώς λανθασμένο, τα 
τελευταία χρόνια το έργο του επανεκτιµήθηκε. 


Βοήθησε σε αυτό και ο μεταμοντερνισµός που 
απὀ τη µία αμφισβήτησε όλες τις κυρίαρχες 
ιδεολογίες και από την άλλη έψαξε να βρει κρυφά 
μηνύματα και ιδεολογίες σε όλους τους 
απολίτικους (ή τέλος πάντων µη έντονα 
πολιτικοποιημένος) κλασσικούς συγγραφείς, στην 
προσπάθειά του να αποδομήσει το μοντέρνο 
κόσμο και να επαναπροσδιορίσει τα πάντα. Θύμα 
του μεταμοντερνισμού υπήρξε και ο Λάβκραφτ 
που άλλοι τον παρουσιάζουν σαν φασίστα και 
άλλοι σαν αναρχικό... Το θέµα εἶναι ότι οι 
πολιτικές ιδεολογίες δεν έπαιξαν µεγάλο ρόλο στο 
έργο του Βερν, Λάβκραφτ, Χάουαρντ κλπ. Ἠταν 
συνειδητή επιλογή των ιδίων να επικεντρωθούν 
σε άλλα θέµατα. Η παγίδα όµωςπου η 
μεταμοντέρνα σκέψη έχει στήσει είναι μεγάλη. 
Κάποιοι φτάσανε στο σηµείο να παρουσιάζουν το 
Μαρκήσιο ντε Σαντ σαν υπερασπιστή των 
ανθρωπίνων δικαιωμάτων... Έτσι τα τελευταία 
χρόνια ο Βερν παρουσιάστηκε σαν 
κρυφοαριστερός, προφήτης του σύγχρονου 
κόσμου και δυστοπικός συγραφέας. Κυρίαρχο 
επιχείρημα υπέρ της πιθανολογούμενης 
(κρυπτογραφηµένης) πολιτικής του σκέψης 
υπήρξε ότι ο Βερν φοβόταν τον εκδότη του και 
έτσι περνούσε τα όποια μηνύματά του υπόγεια. 
Εἶναι αυτή η αλήθεια όµως; Σίγουρα στο έργο του 
υπάρχουν και δυστοπικά αλλά και 
πολιτικοποιηµένα στοιχεία, όχι όµως τόσα ώστε 


να μετατραπεί ο Βερν σε γκουρού της πολιτικής 
σκέψης. 

Ας τα πάρουμε ένα ένα : Αρχικά δεν ισχύει ότι ο 
Βερν υπήρξε προφήτης του τεχνολογικού κόσμου, 
καθώς πολλές από τις εφευρέσεις που 
παρουσιάζει στα βιβλία του υπήρχαν ήδη εκείνη 
την εποχή (πχ. το υποβρύχιο). Επίσης προφήτεψε 
και πολλά που δε γίνανε, όπως το ταξίδι στο 
κέντρο της γης. Άλλωστε και η πίστη του στα 
τεχνικά επιτεύγματα µε το πέρασμα του χρόνου 
εξασθένησε. Από πολιτικής άποψης ο Βερν µε τα 
χρόνια έγινε πιο συντηρητικός (αν υπήρξε και 
ποτέ αριστερός) κάτι που μαρτυράται άλλωστε 
από τις πολιτικές του δηλώσεις και επιλογές. 
Τέλος η φήμη του Βερν σαν συγγραφέα ουτοπίας- 
δυστοπίας οφείλεται και σε μερικά του έργα που 
κυκλοφόρησαν όσο ζούσε, αλλά κυρίως σε έργα 
που εκδόθηκαν μετά θάνατον (πχ. “Οι Ναυαγοί 
του ]ωνάθαν” που τελικά δεν ήταν δικά του) 
κυρίως από το γιο του. Πράγματι το 1863, ο 
Ιούλιος Βερν έγραψε ένα µυθιστόρηµα µε τίτλο 
“Το Παρίσι στον 206 αιώνα” όπου ένας νεαρός 
άνδρας ζει σ’ έναν κόσµο µε γυάλινους 
ουρανοξύστες, τρένα υψηλής ταχύτητας, 
αυτοκίνητα που κινούνται µε φυσικό αέριο κλπ. 
Δημοσιεύθηκε µετά θάνατον το 1994. Επίσης στο 
“Τα 500 εκατομμύρια του Μπεγκούμ” (1879) έχει 
συνδυαστεί µε πρωτότυπο τρόπο η ουτοπία και η 
δυστοπία. 


Έτσι στο έργο παρουσιάζονται δύο πόλεις. Η µία, 
δυστοπική και προάγγελος των ολοκληρωτισμών 
του αύριο, εἶναι µια στρατικοποιηµένη πόλη, η 
Στάλσταντ. Η άλλη εἶναι η Φρανσβίλ, το αντίθετο 
της στρατικοποίησης, μία πόλη φτιαγμένη στα 
πρότυπα των Ουτοπικών σοσιαλιστών. Όμως το 
έργο αυτό δεν ανήκει στο Βερν . Αντίθετα ανήκει 
στον κομμουνάρο Πασκάλ Γκρουσέ που 
εκτοπίστηκε µετά την ήττα της Κουμούνας και 
έζησε σαν πρόσφυγας για κάποια χρόνια. 
Πληρώθηκε γι’ αυτό το έργο και δέχθηκε να το 
διασκευάσει ο Βερν χωρίς να φαίνεται πουθενά το 
όνομα του! Στο θρυλικό “Μαύρες Ινδίες” μία 
ολόκληρη κοινότητα επιλέγει να ζήσει σε μία 
υπόγεια σπηλιά όπου εργάζεται και βγάζει τα 
προς το ζην από την εξόρυξη γαιάνθρακα. Ζει 
λοιπόν αυτή η κοινότητα πιο ικανοποιητικά από 
όταν ζούσε στην επιφάνεια. Τέλος ο Βερν 
δημιούργησε δύο θρυλικές προσωπικότητες: τον 
Κάπτεν Νέμο και το Ροβήρο. Ο ένας ζει 
ελεύθερος στη θάλασσα και εκδικείται τον 
πολιτισμό, ενώ ο άλλος ζει στον ουρανό µε σκοπό 
να τον κατακτήσει. Ο Νέμο σίγουρα ήταν µια 
πολιτική δημιουργία του Βερν επηρεασμένος από 
τον αναρχοατοµικιστή επαναστάτη της εποχής 
του, αλλά και από τους αντιαποικιακούς αγώνες. 


Σε γενικές γραµµές, στο έργο του Βερν πολλοί 
ήρωές του καταφεύγουν από ανάγκη ή από 
επιλογή να ζήσουν σε ερηµικά νησιά, σε 


ηφαίστεια, κάτω από τη γη ή µέσα στη θάλασσα. 
Ο Βερν προτείνει τη φυγή και το ταξίδι αλλά 
χωρίς το κομμουνιστικό ή αναρχικό πρόταγµα 
που έχουν άλλοι συγγραφείς της εποχής του. 
Έτσι, ενώ στο έργο του υπάρχουν περιπτώσεις 
επαναστατικής φυγής μικρών οµάδων από την 
κοινωνία, δεν παρουσιάζονται αυτές οι 
περιπτώσεις εντός της κομουνιστικής ή 
ουτοπικοσοσιαλιστής παράδοσης. Αντίθετα η 
ιδιοκτησία ποτέ δεν καταργείται, ενώ δεν υπάρχει 
αληθινή ισότητα (ο Κάπτεν Νέμο πχ. εἶναι το 
αφεντικό τῶν φυγάδων του Ναυτίλου). Στο έργο 
του Βερν κυριαρχεί η φυγή, το ταξίδι και ο μύθος. 
Όποια επαναστατικά και δυστοπικά-ουτοπικά 
μηνύματα υπάρχουν είναι σχετικά περιορισμένα 
σε έναν αχανή κόσµο από χαρακτήρες και 
τοποθεσίες που αποτελούν το σύνολο του 
Βερνιανού κόσμου. Ο Βερν ήθελε να αρέσει σε 
όλους (αν και κυρίως στα παιδιά). Με αυτήν την 
έννοια δεν υπήρξε ποτέ επαναστάτης. Εξίσου 
άδικος είναι βέβαια και ο χαρακτηρισμός του σαν 
παιδικός συγγραφέας. Απλά ο Ιούλιος Βερν εἶναι 
ο Ιούλιος Βερν. 


ΕΡΓΑ ΜΕΤΑ ΘΑΝΑΤΟΝ ΚΑΙΟ ΡΟΛΟΣ ΤΟΥ 
ΜΙΣΕΛΒΕΡΝ 


Μετά το θάνατό του, ο γιος του Ιουλίου Βερν 
αναλαμβάνει να κυκλοφορήσει κάποια 
ακυκλοφόρητα έργα του πατέρα του. Θεωρητικά 


ο Μισέλ Βερν έχει την υποχρέωση να διορθώσει 
τυχόν λάθη στα αρχικά χειρόγραφα του πατέρα 
του, τα οποία ο θάνατός του, εμπόδισε στο να τα 
επιμεληθεί ο ἴδιος. Ο Μισέλ όµως σε κάποια έργα 
άλλαξε κυριολεκτικά τα φώτα. Και εννοείται ότι 
βάζει την υπογραφή του πατέρα του... Έτσι 
κάποια τον θεωρούν πλαστογράφο γιατί αλλοίωσε 
τα αρχικά κείµενα του Ιούλιου Βερν. Ο ἴδιος, µία 
αμφιλεγόμενη προσωπικότητα δεν κυκλοφόρησε 
ποτέ κάτι µε το επώνυμό του . 


Έτσι καταδικάστηκε από τους κριτικούς να ζει 
στη σκιά του πατέρα του σαν μία αντιφατική και 
ιδιάζουσα περίπτωση. Είναι όµως έτσι; Πρώτα 
και κύρια ο Μισέλ κατάργησε όσο μπορούσε το 
ΠΑΡΡΥ επάϊπρ του πατέρα του. Πολλές φορές 
άλλαξε έτσι ολόκληρο το μήνυμα. Η αλήθεια 
εἶναι ότι αν κάποιος από τους δύο είναι 
πρόδρομος της δυστοπίας αυτός είναι ο γιος και 
όχι ο πατέρας. Στους “Οι Ναυαγοί του Ἰωνάθαν” 
ο Μισέλ ανατρέπει το χαρωπό κοινωνικό μήνυμα 
του πατέρα του και παρουσιάζει µια φιλοσοφική 
μελέτη -κριτική όλων των πολιτικών 
συστηµάτων. Σε αυτό το έργο ο Μισέλ Βέρν 
δείχνει µια συμπάθεια προς τον 
“αναρχοατομικισμό”. Επίσης στο “Εκπληκτική 
περιπέτεια της αποστολής Μπαρσάκ” (1919) ο 
Μισέλ Βερν τα καταφέρνει καλά. Περιγράφει τον 
τεχνολογικό φασισμό του μέλλοντος µέσα από 
την πόλη Μπλάκλαντ (όπου κυριαρχούν οι 


ιπτάµενες μηχανές και τα αυτόματα εργαλεία). 
Ενώ όµως η τεχνολογία θριαμβεύει, η κοινωνία 
νοσεί. 


Η πόλη εἶναι διαχωρισµένη μεταξύ τομέων µε 
τοίχους, ενώ και οι κάτοικοι εἶναι χωρισμένοι 
μεταξύ τους σε λευκούς και μαύρους. Όμως ο 
Μισέλ εἶναι πανέξυπνος. Οι λευκοί δεν 
εξουσιάζουν µόνο τους μαύρους αλλά και 
πολλούς λευκούς σκλάβους. Μάλιστα η 
προσωπική φρουρά του δικτάτορα εἶναι μαύροι. 
Με τον τρόπο αυτό ο Μισέλ κατάφερε να 
συλλάβει τη δύναμη του καπιταλιστικού 
ολοκληρωτισμού, που µέσω της περιπλοκότητας 
και παραχωρώντας προνόμια σε κάποιο κομμάτι 
της μειονότητας (διαίρει και βασίλευε) μπορεί να 
επιβιώνει. Άλλο ενδιαφέρον καὶ πρωτότυπο 
στοιχείο στη σκέψη του Μισέλ είναι ότι στην 
πόλη αυτή κανείς δεν είναι εξαθλιωμένος. 
Αντίθετα η τεχνολογία βρίσκεται στην υπηρεσία 
όλων, ακόµα και των δούλων. Στο έργο αυτό 
προαναγγέλλεται κατά κάποιον τρόπο το Β{ανα 
πον νοτ]1 του Χάξλευ, αλλά γιατί όχι και ο 
σύγχρονος υπερκαταναλωτικός κόσμος 
(τουλάχιστον πριν την παγκόσμια κρίση του 
2007). 


Τέλος στο “Ο Αιώνιος Αδάμ” (1910), έργο που 
μάλλον ανήκει εξολοκλήρου στο γιο, εκείνος 
παρουσιάζει το τέλος της ανθρωπότητας, 


μένοντας πιστός στο δυστοπικό πνεύμα του 20ου 
αι., τόσο ξένο στον πατέρα του και στο 
χαρούμενο τεχνολογικό πολιτισμό του 19ου 
αιώνα. Μια µικρή ομάδα έχει επιβιώσει από την 
ξηρασία που κατέστρεψε τον πλανήτη. Υπάρχει 
το στοίχημα του αν ο πολιτισμός θα επιβιώσει και 
ο κόσμος, όπως τον ξέραμε, θα 
ξαναδημιουργηθεί. Η ομάδα όµως δεν τα 
καταφέρνει και οι επιζώντες επιστρέφουν στο 
πρωτόγονο επίπεδο. Ο πολιτισμός πέθανε και ο 
Μισέλ υπήρξε µε αυτό του το έργο πρωτεργάτης 
της καταστροφολογικής λογοτεχνίας. 
ΣΥΜΠΕΡΑΣΜΑ Αν και µε την υπογραφή του 
Ιουλίου, τα πιο πολιτικοποιηµένα και µηδενιστικά 
έργα των Βερν πρέπει να αποδοθούν στο γιο. 
Ακόμα και έτσι ο Ιούλιος Βερν δεν υπήρξε ένας 
παιδικός συγγραφέας, αν και η προσπάθεια 
καπελώματός του από κάθε πολιτική ιδεολογία θα 
μείνει μάλλον ανεπιτυχής. Εἶναι αυτό που είναι 
και γι’ αυτό το λόγο αγαπήθηκε τόσο. 

